
+ MAIORUL G. GRIGORATU 

Ne facem o pioasă şi dureroasă datorie să înscriem şi în 
revista noastră vestea, pe care de sigur toți cititorii noştri o 
cunosc din ziare, a pierderii prea iubitului şi preţiosului nostru 
colaborator, a maiorului G. Grigoratu. 

Impreună cu distinşii ofiţeri care și-au găsit nenorocirea 
pe şalupa «Trotuşul» s'a pierdut unul din cei mai aleşi lup- 
tători pentru popularizarea ştiinţei. 

Nu numai un iubitor de ştiinţă prin studiile sale strălu- 
cite din țară şi dela Școala Politechnică din Paris, nu numai 
un cititor pasionat al tutulor revistelor științifice, de aici şi 
din alte părți, dar mai ales un scriitor fin, priceput şi cu 
o expunere desăvârşit originală. Articolele pe care maiorul 
Grigoratu le-a publicat în Natura despre Telegrafia imagi- 
nilor, despre Fotografia desăvârşită în anul al treilea, despre 
Baloanele dirigeabile, despre Celuloid în anul al patrulea, 
despre Valoarea unui ban, despre Inundații în anul al cin- 
celea, despre Nemistuirea stomacului în anul al șaselea, aşa 
de pitoresc scrise, dovedesc o cultură largă și o gândire pă- 
trunzătoare. Adânc convins de rolul ştiinţei pentru progre- 
sul țării, maiorul Grigoratu, în puţinul timp ce-i rămânea 
după îndeplinirea conșştiincioasă a datoriei sale de bun ofiţer, 
a scris numeroase articole în multe ziare şi reviste şi a pro- 
poveduit împreună cu noi dela «Natura» înfiinţarea unei in- 

stituțiuni speciale pentru acest scop. In călătoriile sale el 
vizitase multe din aceste instituțiuni, unde se țin conferinţe 
însoțite de proiecţiuni, unde se găsesc aparate pe care pu- 
blicul mare le poate vedea şi chiar mânui, unde în fine știința 
devine familiară tutulor. Visul lui, ca şi visul nostru, era rea- 
lizarea unei astfel de instituţiuni la noi în țară. Cu durerea 
în suflet trebue să regretăm cu toţii pierderea unei aşa inimi 
şi inteligenţi de elită. 
NATURA 


`R 


NAVIGABILITATEA SIRETULUI *) 


Anul trecut, în conferința pe care amţinut-o la Târgovişte 
în şedinţa de deschidere a Congresului Asociaţiunii Române 
pentru înaintarea şi răspândirea ştiinţelor, am arătat în mod 
general foloasele pe care le-ar avea oraşele noastre, judeţele 
și țara din deschiderea unor linii de navigaţiune interioară 
pe râurile care se varsă în Dunăre sau pe lângă ele, şi am 
insistat în urmă asupra necesităţii de a se canaliză mai cu- 
rând râul Ialomița şi de-a-l legă prin canale cu Bucureştii, 
Ploeştii, Buzău şi Târgoviște. Am spus atunci că Ialomița 
este primul râu cu care ar trebui să se înceapă lucrările de 
această natură, din punctul de vedere al deservirii Capitalei. 

De atunci încoace s'au făcut oarecare discuțiuni în această 
privință; chestiunea navigabilității râurilor s'a desbătut prin 
presă şi prin Parlament cu ocaziunea unor interpelări sau 
votări de credite. Fiecare oraş pe lângă care trece un râu 
mai mare şi fiecare judeţ în care revărsările râurilor aduc 


*) Conferinţă ţinută în ziua de 6 Oct. 1912 la Congresul Asociaţiunii 
Române pentru înaintarea şi răspândirea ştiinţelor dela Galaţi. 

pagube mai însemnate, cer azi ca chestiunii regulării râu- 
rilor să i se dea un început de soluţiune, fie pentru a se 
înlesni și efteni transporturile, fie pentru a îndepărtă sau 
reduce pagubele pricinuite de inundaţiuni. Viiturile mari din 
anul acesta şi dezastrele pricinuite de ape în luna trecută, 
au făcut ca chestiunea regulării râurilor să fie acum de ac- 
tualitate şi ca lumea să ceară să mai lăsăm la o parte ne- 
păsarea de până azi în această privință. 

In asemenea condițiuni, când cererile au devenit mari, 
noi oamenii de ştiinţă suntem aceia care trebue să judecăm 
mai rece şi să ne punem din un punct de vedere mai înalt; 
noi trebue să lăsăm la o parte chestiunile locale şi să exa- 
minăm chestiunea din un punct de vedere mai general; noi 
trebue să arătăm care sunt lucrările care pot contribui mai 
mult la desvoltarea noastră economică şi care în schimbul 
sumelor cheltuite pot să ne aducă cât mai multe avantagii 
pentru avuţia noastră națională. Ei bine, d-lor, din acest 
pnnct de vedere, după Ialomiţa, sau dacă s'ar putea chiar 
odată cu dânsa, râul asupra căruia trebue să ne îndreptăm 
atenţiunea pentru regulare și navigabilitate este râul Siret. 

Pentru ca să justific această afirmațiune ar trebui mai 
întâi să dovedesc că pe Siret se poate navigă, iar nu numai 
a pluti lemnele; însă în cazul de față demonstrațiunea este 
foarte ușoară, de oarece pe Siret în partea de jos s'a na- 
vigat în trecut şi prin urmare se va navigă cu siguranţă și 
în viitor. Și pentru aceasta nu e nevoe să mergem prea de- 
parte înapoi, nu e nevoe chiar să luăm de bune spusele lui 
Paul de Alep, diaconul patriarchului de Antiochia, care pe 
la 1650 mergând dela Iaşi la Târgovişte spune că a trecut 
Siretul între Bârlad si Focşani pe un pod plutitor şi că a 
văzut atunci circulând corăbii pe Siret. De asemenea nu e 

nevoe să mai spun că Regulamentul organic al Moldovei 
decretase deschiderea Siretului pentru navigaţiune, că până 
la anul 1852 s'au publicat în Moldova anaforale, legiuiri, 
brisoave pentru plutirea pe râurile din interiorul ei şi că în 
1852 Iulie 19 sa dat o concesiune pentru 36 ani lui Nicolae 
Roşca Codreanul pentru plutirea pe Siret şi Prut, de oarece 
toate acele legiuiri nu au avut nici o urmare până azi. Ţin 
să vă povestesc însă lucruri sigure, lucruri spuse de oa- 
meni care mai trăesc şi anume, chiar de căpitanul primului 
vas cu aburi care s'a urcat pe Siret dela gură în sus, pe 
aproape 100 de km. lungime. Acest căpitan este bătrânul 
Ignatz Stolz de origină din Boemia, de 82 ani etate, care 
locueşte azi în Rusciuk lângă Lom, la moara lui Popa Ma- 
nole. Pe dânsul l-am cunoscut acum 12 ani, pe când eră 
pilot la Serviciul Hidraulic, când mi-a spus că a navigat pe 
Siret. El era atunci pensionar al societății de navigațiune 
austriace pe Dunăre. In vederea acestei conferințe, am rugat 
pe d. 7. Gâlcă, inginerul portului Giurgiu, să întâlnească pe 
acest bătrân şi să-i ia o declaraţiune asupra navigațiunii pe 
Siret, din care extrag următoarele părți mai interesante : 

In anul 1857 un negustor din Bucureşti se ocupă între 
altele şi cu exportul de sare în Bulgaria, Serbia și Turcia. 
Sarea din Târgul Ocna o aduceă cu căruțele aci la Galaţi, 
de unde o trimiteă cu vasele pe Dunăre. Ca să eftenească 
costul transportului, s'a gândit să scurteze drumul căruțelor, 
intrând cu un vaporaş pe Siret. A cerut guvernului o con- 
cesiune pe trei ani, şi a comandat un vaporaş special care 
să calce puţin. Vasul a fost comandat la Neuburg-Kloster 
lângă Viena iar maşinile la Florisdorf în Boemia. Vaporaşul 
avea 35 metri lungime, 6 metri lățime şi intră cu două pi- 
cioare în apă, adică vreo 6) cm. A mai comandat 8 şlepuri 

de câte 200 tone de 35 metri lungime, 5—6 m. lăţime, dar 
care nu se încărcau mai mult ca 2!/, picioare. Șlepurile erau 
de lemn, cam ca pletinele de pe Prut. 

Vaporaşul eră cu sbaturi de 1,50 metri lăţime şi avea 
o cârmă de 2 metri lungime. Acest vaporaş şi şase șlepuri 
au fost luate în primire dela Viena de căpitanul /gnatz Stolz, 
iar şlepurile celelalte au venit în urmă. La sosirea în Galaţi, 
vaporaşul a fost botezat: „Prințul Konachi Vogoride“. 

Prima cursă pe Siret s'a făcut în primăvara anului 1858 
cu vaporul sub comanda căpitanului /gnatz Stolz. Dimineaţa 
au plecat dela gura Siretului, pe ape potrivite, remorcând 
patru şlepuri şi au ajuns la 4 p. m. la Călieni. Ținta acestei 
curse însă eră Vadul Roşca unde venise sarea, însă apa eră 
repede şi vaporaşul nu mai putea dovedi. La Călieni şi Va- 
dul Roşca erau făcute magazii de sare din garduri de nuele 
acoperite cu stuf şi paie, şi aveau vreo 30 metri lungime pe 
8 metri lăţime. După ce încărcau şlepurile cu sare, se întor- 
ceau la Galaţi, unde o încărcau pe ceamuri cu pânze pen- 
tru Rusciuk, Rabova, Vidin, Severin sau în corăbii turceşti, 
Dela Călieni plecau dimineața cu 2 şlepuri şi ajungeau la 2 
p. m., la gura Siretului. Un şlep îl duceă la ureche şi unul 
îl remorcă ; la coturi lăsă remorca şi duceă câte unul, ca la 
Măxineni. Când Dunărea eră mare, navigațiunea se făceă ad- 
mirabil; când însă Siretul eră mare, de muite ori vaporașul 
bătea pe loc, căci nici rațele, nici gâştele, spuneă bătrânul, 
nu mai puteau să iasă la mal, de oare ce le fură curentul, 

Primăvara şi toamna făceau câte 10 drumuri pe lună; 
vara numai câte două, trei, căci apele erau mici; Bârladul, 
Putna şi Râmnicul aduceau nisip şi pietriş, iar şlepurile se 
' puneau des pe uscat. 

Pentru a le scoate, săpau în jurul lor, sau făceau gar- 

duri de nuele la vale ca să se ridice apele, sau să le diri- 
jeze sub vas- 

Cu toate aceste dificultăți, în primul an s'au transportat 
3.000.000 ocale vecþi de sare; în un şlep puneà cel mult 
100.000 — 150.000 ocale. 

Astfel s'a lucrat în anii 1858, 59, 60 şi 61. Uneori însă 
au transportat şi alte materiale, ca de exemplu cărbuni de 
lemn aduşi din munţi, la Vadu Roşca. 

Bătrânul căpitan spune apoi că stăpânul lui, Ciocan, 
câştigă multe parale, dar le cbeltuiă cu petrecerile la Bucu- 
reşti, aşă că nu s'a mai putut ţine de angajamente şi de 
aceia Statul i-a confiscat vaporaşul şi șlepurile. Trei şlepuri 
au putrezit la Vadul Roşca. Vaporul cu cinci şlepuri au fost 
luate în primire de Barbieri, tatăl d-lui Contra-amiral Nicolae 
Barbieri, şi i s'a dat numele România. Ele au fost întrebu- 
ințate de marină la transporturi. 

Bătrânul căpitan ne-a mai povestit că la câtva timp 
după aceia, cu ocazia construcţiunii şoselei Galaţi-Tecuci, 
un inginer Cantacuzino (!) şi-a propus să transporte pietriş 
de pe Siret cu vasele la Galaţi şi a comandat la Linz, la fa- 
brica Ignatz Mayer, un vapor cu sbaturi şi 6 şlepuri de fer 
în care puneă şi până la 200 kile de cereale. La sosire va- 
porul a fost botezat Alexandru Jon I. Vaporul aveă de că- 
pitan tot pe Jgnatz Stolz. Pietrişul îl aduceau dela Vadul 
Roşca, însă în urmă descoperindu-se cariere de pietriş în 
apropiere de Galaţi, vaporul şi şlepurile au fost vândute unei 
asociaţii de negustori, întrebuinţându-le pe Prut la transpor- 
turi de cereale. Căpitanul Sfolz spune că pe Prut nu puteau 
merge decât ceva mai sus de Rogojeni, din cauza unui dig 
cu piloți pe care i-a ridicat dânsul, legându-i de vas şi smu- 
cindu-i, putând astfel înaintă până la Fălciu. 

lată dar că acum 50 ani se făceă navigaţiune pe Siret. 
Dacă mai în urmă nu s'au mai reluat încercările de naviga- 
fiune, lucrul se explică. Mai întâiu nu sa făcut nimic pentru 
regularea râului. El a fost lăsat în voia lui, în aşă fel încât 
chiar podul dela Bărboşi pentru calea ferată a fost deturnat 
şi a trebuit să se înceapă altul nou în 1893 pe o variantă 
de 5 kilometri pentru a puteă trece Siretul în un punct mai 
convenabil. Apoi după construcțiunea căilor ferate s'a găsit 
la dânsele un mijloc mai comod şi mai repede pentru trans- 
portul mărfurilor şi din această cauză chestiunea navigabili- 
1ăţii râurilor a fost părăsită. 

In anul 1888 fiind Ministru de lucrări publice P. Au- 
relian, se depune şi se votează un proiect de lege pentru 
crearea unei direcțiuni de navigaţiune fluvială şi maritimă. 
Cu această ocaziune se numeşte o comisiune care să se ocupe 
de navigațiunea pe râuri şi se cer şi unele concesiuni. La 
începutul anului 1892 Nicolas de Markovitsch, consilier tecnic 
din Viena, cere guvernului o concesiune cu garanţie de in- 
terese pentru a face Oltul navigabil. Chestiunea este adusă 
în parlament unde, în urma discuţiunii, D-l C. Olănescu pe 
atunci Ministrul Lucrărilor publice, prevede în buget un cre- 
dit de 100.000 lei pentru a se studiă Oltul şi Siretul. Pe acest 
din urmă râu s'a trimes în anul 1893 o echipă compusă din 
un inginer, un elev inginer şi un elev conductor pentru a 
face ridicarea râului. Studiile au durat 3 ani de zile şi s'au 
făcut pe 105 km. dela Dunăre până la gura Putnei. Din 1895 
înainte nu s'au mai putut continuă studiile din lipsă de fon- 
duri. In Mai 1897 şi în Mai 1898 Direcţiunea Serviciului 
Hidraulic a mai cerut fonduri pentru acest scop dar nu s'au 
putut obține. 

In Februarie 1902, fiind director al serviciului Hidraulic, 

d. Anghel Saligny, se trimite Ministerului un raport în care 
se atrage din nou atenţiunea asupra necesităţii de a se studià 
râurile noastre pentru utilizări industriale, pentru regulări, 
irigaţiuni şi navigaţiuni. Concluziunile raportului sunt apro- 
bate, însă în budgetul anului acela nu s'a putut prevede nimic 
din cauza crizei. 

Prin legea dela 20 Decembrie 1910, chestiunea indigării 
râurilor noastre a trecut la Ministerul Agriculturii şi Dome- 
niilor, unde s'a înființat Direcţiunea generală a îmbunătăţirilor 
funciare şi în sarcina căreia cade regularea râurilor pentru 
a feri proprietățile de inundaţiuni. 

Acestea sunt încercările făcute până acum pentru navi- 
gabilitatea Siretului. Aceste chestiuni au devenit însă astăzi 
de actualitate, după cum am spus încă dela început, atât din 
punctul de vedere al inundaţiunilor, cât și din punctul de 
vedere al transporturilor. 

Siretul este cel mai mare dintre râurile noastre care trec 
prin interiorul țării. El străbate toată Moldova dela Nord la 
Sud pe un parcurs cotit de 625 km. sau rectificat de vre-o 
360 km. şi udă la revărsările lui la noi în ţară o suprafață 
de aproape 130.000 hectare. Basinul său este de 46.000 km? 
El trece prin regiuni bogate şi populate şi pe lângă capitale 
de judeţe cu care s'ar puteă legă ulterior prin canale. El are 
apă suficientă ; debitul său se poate evaluă la cel puţin 
100 m. c. pe secundă chiar la timpuri de secetă, şi aproape 
500 m. c.la ape mici obișnuite. El duce anual aproape 10 mi- 
lioane de m.c. apă. 

Siretul ar putea deveni o arteră de viaţă şi de prospe- 
ritate economică pentru Moldova, care în afară de o mică 
porțiune la Dunăre şi o navigaţiune de mică importanță pe 
Prut, nu dispune de nici un mijloc mai ușor şi mai eftin de 

transport. Muntenia, din acest punct de vedere, se găseşte 
în condițiuni mult mai favorabile; ea are Dunărea pe toată 
întinderea şi linii ferate care aduc la dânsa mărfurile grele 
şi cerealele, de unde pornesc în șlepuri la Brăila, Galaţi, 
Sulina sau o iau în susul Dunării spre Belgrad, Budapesta, 
Viena, Regensburg. Vagoanele se încarcă şi descarcă des; 
cerealele se pot duce și în vagoane deschise fără inconve- 
niente, pe când din Nordul Moldovei până la Brăila sau 
Galaţi şi înapoi unui vagon îi trebue cel puţin o săptămână 
şi uneori nu ¿junge o lună până ca să facă o cursă com- 
plectă, de oarece în perioada marilor transporturi mai lipsesc 
locomotive, linii de garaj, stațiunea Galaţi se blochează iar 
portul este insuficient. Estinderea gării şi portului sunt di- 
ficile şi costisitoare. Cu toate că portul Galaţi ocupă pri- 
mul loc ca import, totuşi vara pleacă de aci până la 2000 
vagoane goale acoperite, pe lună, pentru staţiuinle din Mol- 
dova, iar anual până la 14000. Toate acestea fac ca lipsurile 
cele mai mari de vagoane şi pagubele ce le cauzează să fie 
mai accentuate în Moldova ca în Muntenia, şi nu e dar de mi- 
rare dacă plângerile cele mai intense pornesc din această parte. 

In asemenea condițiuni este uşor de imaginat cât are de 
suferit agricultura şi comerțul Moldovei din cauza lipsei de 
căi navigabile. Prin regularea Siretului Moldova ar căpătă o 
linie de navigaţiune care ar ţine locul Dunării în Muntenia. 
Vagoanele cu lemne, cereale sau alte mărfuri grele ar veni 
pe drumul cel mai scurt la acea linie, sar descărcă mai 
repede şi nu ar mai umblă goale ca azi sute de kilometri, 
sau încărcate cu mărfuri care nu pot suportă taxe prea mari 
de transport. După statistica căilor ferate din 1910—1911 în 
stațiunile de pe lângă Siret s'au încărcat pentru Brăila și 
Galaţi 23000 vagoane de cereale şi 1500 vagoane de lemnărie. 

Este greu de prevăzut câte din acesie vagoane ar fi mers 
la Siret, dacă dânsul ar fi fost navigabil, de oarece la viitu- 
rile prea mari şi iarna navigația ar fi închisă; dar putem 
privi aceste cifre ca admisibile pentru mișcarea pe Siret, în- 
trucât şi în afară de staţiunile de pe lângă dânsul vor veni 
mărfuri, care ar compensă transportul direct pe calea ferată. 

Singura dificultate pentru a se face navigabil Siretul este 
numai panta lui cea mare. 

După cum am spus, pe primii 100 km. dela gură în sus, 
navigațiunea pe Siret s'a făcut acum 100 ani şi a fortiori se 
poate face acum, când se construesc vapoare mai puternice 
cu calaj mic. Se fac azi remorchere cu roţi sau elice care 
se ridică în sus când apa e mai mică, iar de curând s'au 
făcut şi vase cu elice aeriane ca la aeroplane. 

Azi sau găsit mijloace mai multe, mai eftine şi mai repezi 
pentru a întreţine sau a creia adâncimi mai mari, sau a ridică 
obstacolele care se opun navigaţiunii. De altfel nu trebue să 
pretindem prea mult pentru Siret, când pe Dunăre chiar, 
sunt ani când la apele mici nu se pot încărcă şlepurile 
mai mult de 1,80 m. pentru a puteă trece prin toate punctele 
dificile. Cu modul acesta azi ar fi posibil să se meargă pe 
Siret mai sus ca acum 50 ani, poate pănă la Mărăşeşti sau 
Adjud, iar deacolo în sus ar trebui să se facă stăvilare cu 
ecluze, sau mai bine un canal lateral paralel cu Siretul şi 
alimentat din apele acestuia. Mai sus de gura Putnei fun- 
dul Siretului se ridică repede ceeace face ca apele lui să se 
scurgă iute şi prin urmare adâncimea să fie mică. După 
nivelmentul căilor ferate la podul dela Cosmești, fundul este 
cu 50 metri aproape mai sus ca la gură; la Pașcani cu 
aproape 200 metri, iar la Bucecea cu vreo 240 m. Prutul la 
Ungheni este cu mai mult de 100 metri mai jos ca Siretul 

la Pașcani, ceeace explică faptul că pe Prut se poate na- 
vigă mai uşor. In vederea acestei conferințe aranjasem să 
se facă în luna trecută o recunoaştere mai detaliată pe Siret, 
însă ploile şi viitura mare a lui au zădărnicit acest lucru şi 
de aceia nu pot da mai multe detalii precise. 

Ceeace putem spune este că navigaţiunea pe Siret se poate 
începe în partea de jos fără mari sacrificii. Este destul unul 
sau două remorcbere cu calaj mic şi şlepuri speciale pen- 
tru ca să se poată face şi azi, ce sa făcut acum 50 ani; 
mergând mai sus trebuesc lucrări de regulare şi canalizare 
cu atât mai costisitoare, cu cât ne vom ridică mai spre Nor- 
dul Moldovei. Un km. de canal ar costă între 50.000 şi 
300.000 lei, după cazuri. Asemenea lucrări nici nu se pot 
face dintr'odată, ci încetul cu încetul, pornind dela gură şi 
mărind din an în an lungimea navigabilă a râului, cum s'a 
procedat şi pe Prut. Ele nu sunt din acelea care să se atace 
pe toată lungimea şi care să aștepte tăerea unei panglicuţe 
pentru a puteă inaugură o linie navigabilă de sute de kilo- 
metri, Ele se fac cu încetul, se mai refac pe ici, pe colo, 
pe unde râul tinde să-și reiă vecbia albie, până se ajunge 
de i se dă un nou regim permanent. 

Studiile nu trebuesc făcute şi înmormântate în cartoane 
până vin vremuri bune pentru executare, cum se poate face 
foarte bine pentru şosele şi căi ferate; la râuri traseul na- 
vigabil nu este o linie moartă ci o linie cu viaţă; ea se 
duce când în o parte a albiei, când întralta; apucă când 
pe un braț, când pe altul; apele fac coroziuni la unele 
maluri şi depun la altele; ele își creiază bancuri şi ostroave 
pe care apoi le distrug şi le mută. 

De aceea studii ca cele făcute acum 20 de ani pe Siret 
nu mai au azi decât un interes istoric. La asemenea lucrări 

executarea trebue să urmeze studiul şi proiectarea la inter- 
vale scurte. Nu e nevoe să se facă studii pe tot râul şi să 
vedem cât va costă toată lucrarea pentru a puteă începe. 
Sumele pentru asemenea lucrări luate în totalitatea lor sunt 
mari, iar durata executării destul de lungă, încât cunoaşte- 
rea acestora este de multe ori argumentul cel mai puternic 
pentru a nu le începe niciodată. Pe Rin, pe Rhône şi în 
Belgia se lucrează de 200 ani la navigabilitatea râurilor şi ca- 
nale. Cine ar fi început construcţiunea de căi ferate la noi în 
țară, dacă i sar fi spus de cineva la început că toată rețeaua 
va costă peste un miliard! La asemenea lucrări începutul 
este greu, de oarece ele apoi se continuă în virtutea unei 
sporiri de mişcare economică, din cauza avantajelor ce le 
procură şi a înlesnirilor pe care le aduce. 

Lucrările de regulare a Siretului nu ar rămâne izolate ; dela 
el ar puteă plecă canale de navigaţiune sau de alimentare a 
altor canale. 

La Focşani, Bacău, Roman sar puteă face porturi mai 
târziu ; pe Bârlad s'ar puteă duce un canal la oraşele Te- 
cuci şi Bârlad. Din Siret s'ar puteă luă ape pe la Scheia şi 
duce vreo 12 km. prin canale şi un tunel în valea pârâulu 
Negru, mai sus de Târgu-Frumos, de unde s'ar scurge prin 
Baplui și Jijia până la Prut. 

După studiile sumare pe care le-am făcut pe teren în anul 
1900 reese că s'ar puteă creà la Strunga o cădere de apă 
de 80 m. înălțime, despre care s'a vorbit şi la primul Con- 
gres al acestei Asociaţii. Energia acestei căderi s'ar puteă 
transportă la laşi; valea Babluiului s'ar puteă canaliză, asană 
şi irigă 'până acolo, iar de aci înainte până la Prut sar 
puteă face un canal de navigațiune. Cu modul acesta sar 
da oraşului laşi un mijloc uşor de transport şi un avânt 

comercial şi industrial care-i lipseşte cu totul azi. In fine 
țin să mai adaog că la Bucecea bazinul Prutului se întinde 
până aproape de malul Siretului, și că albia acestuia este 
numai cu câțiva metri sub creasta de separare a basinului. 
Această împrejurare naturală face cu putinţă acolo o deviare 
de ape din Siret în basinul Prutului care s'ar scurge prin 
Sitna şi Jijia. Cu modul acesta s'ar putea regulă Jijia mai 
uşor, S'ar asană multe terenuri de pe lângă dânsa şi ar fi 
posibil ducerea unui canal de navigațiune până în apropierea 
orașului Botoşani. 
lată dar o serie de lucrări, în legătură cu cbestiunea 
regulării Siretului, şi care vor contribui la desvoltarea econo- 
mică a Moldovei. După cum am arătat anul trecut la Câr- 
govişte, datoria Asociaţiunii Române pentru înaintarea Şti- 
ințelor este de a le semnală în Congresele sale, după cum 
Asociaţiile similare străine le aduc la cunoştinţă în congre- 
sele lor, în scopul de a provocà discuţiuni şi studii mai de 
aproape asupra lor de către persoanele mai direct interesate. 
Oraşul Galaţi, aşezat pe Dunăre, sub gura de vărsare a 
Siretului, este interesat în prima linie de asemenea lucrări 
pentru viitoarea desvoltare industrială şi comercială, şi de 
aceia am găsit că este nemerit să se atragă atențiunea asu- 
pra lor la acest Congres. De aci vor porni vasele pentru 
transporturile pe Siret, aci vor veni ele ca să încarce mărfuri 
şi să descarce produsele terenurilor dealungul acestui râu. 
Dela gura lui vor trebui să înceapă lucrările pentru re- 
gularea și navigabilitatea precum şi scoaterea de sub inun- 
dațiuni şi dezastre a mii de bectare. Prin urmare de aci ar 
trebui să pornească impulsiunea pentru executarea acelor 
lucrări care vor fi spre folosul a unei jumătăți din Moldova. 
Cunoaştem cu toții concursul pe care industriașii și co- 

mercianții gălăţeni l-au dat desvoltării navigaţiunii fluviale 
române şi că ea nu a putut progresă de cât atunci când 
direcțiunea ei a fost mutată aici şi de aceia vă urăm ca 
acelaş succes să-l aveţi şi în creiarea şi desvoltarea na- 
vigaţiunii interioare a Moldovei. lar când, după cei zece 
ani statuari, Asociaţiunea noastră va alege din nou acest 
oraş pentru Congres, membrii săi să aibă. fericirea de a as- 
cultă pe reprezentantul navigaţiunii fluviale române făcând 
dări de seamă interesante asupra mişcării vaselor şi mărfu- 
rilor pe Siret, după care expunere în loc de a face ca azi 
când după o conferință asupra navigabilităţii Siretului ple- 
căm în o excursiune pe Dunăre în sus, să putem merge 


atunci pe Siret cât mai sus. 
I. IONESCU. 


Inginer-Şef la Serviciul hidraulic, 
Profesor la Şcoala de Poduri și Şosele 


CULTURA ȘTIINȚIFICĂ *) 


Cu toate că am fost, timp de patru ani, profesor la liceul 
de aici; însă, ca un adevărat adept al ştiinţei abstracte de 
care mă ocup, am fost profesor abstract. Aşa în cât, con- 
ferința pe care am cinstea s'o desfăşur acum înaintea D-v., 
este cea dintâi lecţiune pe care o ţin în Galaţi. 

Intr'un oraş ca acesta, unde sentimentele înalte şi cultura 
generală sunt aşa de preţuite, în faţa unor congresişti, care 
au ca ţintă cultivarea şi răspândirea ştiinţei, mi s'a părut, că 
o scurtă expunere despre cultura ştiinţifică, despre însem- 
nătatea şi locul ei în cultura generală, n'ar fi de prisos, 


*) Conferință ţinută în şedinţa de deschidere, 4 Oct. 1912, a Con- 
gresului Asociaţiei Române pentru înaintarea şi răspândirea ştiinţelor 
la Galaţi. 

înainte de a intră în lucrările propriu zise ale Congresului 
nostru. 

De ce lumea simte în general mai mult nevoia unei cul- 
turi literare şi artistice, și mai puțin trebuința de o cultură 
științifică, este o întrebare ce se pune în mod natural. Eu 
cred că pentru asta sunt două motive esenţiale. Intâi, litera- 
tura şi arta au aceeași vechime ca şi neamul omenesc. 
Decând e omul om s'au povestit faptele eroice, ori s'au 
înscris în piatră, pe pânză sau în sunete, în imagini vii şi 
neperitoare, evenimentele mai însemnate ale vieții. 

Al doilea, atât literatura cât şi arta au arătat într'o formă 
plăcută tutulor, ceeace simte sau poate simți fiecare om în 
fața naturii sau în fața întâmplărilor din viață. 

Dar, mai e încă cevă. Cuprinşi de valul puternic al vieții 
pline de griji, noi muritorii de rând nam aveă timpul nici 
răgazul să luăm în seamă natura cu frumuseţile ei felurite, 
sentimentele puternice de patriotism înalt, de cinste şi de 
devotament, de iubire caldă şi uitătoare de sine; am trece 
pe lângă priveliştile naturale sau morale, fără să le vedem 
că sunt frumoase și înălțătoare. Și viața noastră, fără lumina 
lucitcare şi încălzitoare a literaturei şi a artei, ar fi moborâtă 
ca un cer totdeauna înorat de unde cade fără preget şi fără 
speranță o ploaie tristă şi istovitoare. 

Noroc că printre noi s'au găsit oameni cu firi alese, care 
au văzut frumuseți acolo unde noi nu vedem şi nu simțim 
nimic deosebit. Din răsăritul şi apusul obicinuit al soarelui, 
din cerul cu stelele şi câmpul cu florile, din lumina dulce a 
lunii, din simţirile care tulbură şi uneori amărăsc sufletele 
noastre, ei au ştiut să facă povestiri, poeme, drame scrise 
într'o limbă înflorită şi cu ritm, sau tablouri care farmecă 


ochiul, sau simfonii care ne încântă auzul. Și eu sunt con- 
x 

vins că mulți dintre D-v., cu o cultură literară sau artistică ori 
cât de elementară ați avut o impresie mai puternică în faţa 
unui peisagiu, pentrucă un tablou al lui Grigorescu sau al 
lui Corot de exemplu, v'a pregătit sufletul să-l înțelegeți mai 
bine. Murmurul unui pârâu ni se pare mai dulce, când ne 
gândim la Pastorala lui Beethoven. 

Prin urmare, artistul are meritul de a tăiă din realitate 
partea care-l impresionează pe el și de a o redă astfel în 
cât să ne pregătească şi pe noi, care nu suntem în stare s'o 
despărțim” de restul înconjurător, ca s'o găsim frumoasă. 
Acesta e punctul de vedere care face ca literatura şi arta 
să aibă o însemnătate și o menire socială. Și atunci noi care 
nu facem nici literatură, nici artă, care nu întrebuințăm şi 
de multe ori nu cunoaştem tecnica necesară pentru facerea 
unei poezii, unei drame, unui tablou, unei statui sau unei 
simfonii, căutăm să cunoaștem operele literare sau lucrările 
de artă întru atât, întrucât ele ne dau putinţa unei lărgiri a 
simțirii noastre reduse. De aceia în cuvântările noastre, în 
conversațiile de toate zilele cităm uneori din autorii celebri, 
care au dat o formă admirabilă sentimentelor noastre, chiar 
celor mai obicinuite. Și cultura literară şi artistică stă tocmai 
în cunoașterea mai mult sau mai puțin adâncă a diferitelor 
feluri cum atâţia şi atâţia artişti ai condeiului, ai pensulei, 
ai daltei sau ai sunetului, au reuşit să prindă și să redea 
toată gama sentimentelor omeneşti 


**% 


Să ne întoarcem acum la știință. Și ea se ocupă de natură, 
cu înfățişerile ei multiple şi variate, unele care se văd uşor, 
altele mai ascunse; şi ea caută să prindă și să redea cur- 
gerea și schimbarea acestor înfățişeri ale naturii. Dar, ce 

deosebire ca scop şi ce neînchipuit de felurite mijloace ! Ar- 
tistul prinde o impresie, fără să se întrebe de unde vine şi 
ce legătură are în spaţiu şi timp cu alte impresii sau cu alte 
lucruri. Destul că el a fost adânc impresionat şi că opera 
lui poate pune în mișcare sufletele noastre. Omul de ştiinţă 
nu se ocupă de impresii, ba din contră, el inventează fel de 
fel de aparate ca să fie la adăpost de ele. El ştie foarte bine 
că de multe ori, ceace mi se pare mie cald, altuia i se pare 
rece, şi că pe impresii aşa de schimbătoare nu se poate clădi 
nimic sigur. De aceea omul de ştiinţă caută, ca în rezulta- 
tele obţinute de el, persoana lui să dispară. Ea e pusă în 
evidenţă de alţii ca o răsplată pentru adâncimea de cuge- 
tare arătată în găsirea acelor rezultate și pentru răbdarea şi 
statornicia cu care le-a urmărit. 

Mulţi au putut găsi surâsul divin al Giocondei lui Leoa 
nardo da Vinci fără farmec sau expresia Gânditorului lui 
Rodin fără rost: chestie de pricepere şi de educaţie artistică 
şi de multe ori chestie de moment. Pe când feorema lui 
Pitagora sau legea gravitațiunii universale a lui Newton sunt 
adevărate, fie că m'aşi găsi în bune dispoziții, fie că aşi fi 
necăjit sau melancolic. Asta vine din faptul că ştiinţa e obiec- 
tivă, adică ea prinde raporturile sau legăturile dintre lucruri 
sau fenomene, independent de persoana care vede acele lucruri 
sau fenomene şi de împrejurarea deosebită în care ea le vede. 

Născută din trebuințele zilnice și silnice ale vieţii, la în- 
ceput știința nu se puteă deosebi de observările empirice 
care se transmiteau din generaţie în generaţie. Totuşi în pre- 
ceptele meşterilor din antichitate care au făcut cele şapte mi- 
nuni a căror faimă a ajuns până astăzi, în observaţiile astro- 
nomice ale Asirienilor şi Babilonenilor era desigur un sâm- 
bure rudimentar de gândire științifică. Dar, ştiinţa na luat 

fiinţă decât atunci, când s'a început o coordonare, o legătură 
strânsă şi logică între fenomene în aparență deosebite. 

In momentul când Archimede își simţi în bae trupul mai 
uşor, strigătul legendar „evrica“ a corespuns legăturii de 
natură ştiinţifică ce s'a făcut deodată în mintea sa între acest 
fapt banal şi între celebra şi pentru el chinuitoarea problemă 
a coroanei ce i se pusese de către regele Siracusei. Ştiţi că 
această problemă își avea origina în teama regelui Hieron 
de a i se fi turnat coroana dintrun aliagiu, în loc de aurul 
curat pe care-l dăduse el meşterului. 

De asemenea, când Newton în meditările sale ştiinţifice 
trecu, printr'o fulgerare genială, dela simpla cădere a unui 
măr la legile care constrâng planetele rătâcitoare să se miște 
împrejurul soarelui, el na făcut decât să urmeze fără voie 
firul pe care știința îl desfăşoară, când mai repede când mai 
încet, după cel care-l mănueşte, dar neîncetat şi fără sfârşit 

Gândiţi-vă acum mai departe că mii de ani de-arândul, 
din cea mai adâncă antichitate şi până în sec. XVIII lumea 
& cunoscut însuşirea chihlimbarului de a atrage, când e frece» 
corpurile uşoare ; că, timp de alte mii de ani, Chinezii şi 
apoi europenii au cunoscut busola şi proprietățile magnetului ; 
mii de ani, până ce oamenii de ştiinţă plini de curiozitate 
şi de avânt să prindă firul, să-l urmărească din aproape în 
aproape şi să găsezscă că puterea care se formează prin fre- 
care în chihlimbar şi atrage corpurile, apropiată de aceea care 
împinge acul busolei spre miază-noapte, dă naştere la ma- 
şini formidabile care produc lumina electrică tot așa de or- 
bitoare ca a soarelui, care pun în mişcare tramvaele să ne 
ducă repede, care transportă pe sârmă sau prin văzduh şti- 
rile noastre de afaceri și uneori de durere peste 9 ţări şi 
9 mări. 

Drumul ştiinţei nu merge la întâmplare. Din când în când 
o minte de geniu creează un răscruciu de unde pleacă dru- 
muri noi. Dar în general drumul merge drept şi sigur; aşa 
de drept şi aşa de sigur că ştiinţa a ajuns acum astfel or- 
ganizată că se construeşte aproape singură. 

In această privinţă celebrul fizician şi chimist Nernst po- 
vestește într'o conferință ţinută la Academia din Berlin un 
fapt foarte curios și caracteristic în acelaş timp. 

„La 11 Dec. 1845, J. J. Waterston, un savant necu- 
noscut până atunci, prezentă Societăţii Regale (Royal So- 
ciety) din Londra, o lucrare în care expuneă limpede o teorie 
complectă a căldurii, în special pentru corpurile gazoase, 
adică pentru cazul care a rămas cel mai simplu şi până 
astăzi. Car fiindcă lucrarea nu s'a tipărit, n'a avut răsunet; 
în sânul societății ştiinţifice unde a fost prezintată, nu i se 
dete nici o însemnătate, şi Waterston însuşi n'a venit nici 
odată să tulbure somnul lucrării sale îngropate în arcbivele 
societății. O jumătate de veac mai târziu, lord Rayleigh, a 
cărui atenție a fost din întâmplare atrasă asupra acestei lu- 
crări, luă măsurile necesare ca s'o scoată la lumină. 

Toată lumea e de părerea lordului Rayleigh, când ob- 
servă în prefață că întâmplarea aceasta, a cărei victimă a 
fost lucrarea lui Waterston, a întârziat cu cel puţin zece ani 
desvoltarea uneia din cele mai însemnate teorii din fizică, dar 
că nu se poate aduce o vină prea mare Academiei Engleze 
de a nu fi recunoscut însemnătatea consecințelor, prea cute- 
zătoare pentru vremea aceea şi în aparenţă fantastice, ale 
unui începător necunoscut; de asemenea, trebue să ne pară 
rău, fără să-l putem învinovăți pe autor, că n'a avut am- 
biția de a asigura teoriei sale o publicitate mai mare. 

Când această lucrare, scrisă cu 50 de ani mai înainte, 

fu cunoscută în 1892, nu mai prezinta în sine niciun interes 
ştiinţific ; glasul de dincolo de mormânt al tânărului Water- 
ston a trebuit să rămână fără răsunet, de oarece carul cer- 
cetării ştiinţifice care nu încetase de a merge în timpul 
acesta se găseă prea departe ca să-l mai poată auzi; se 
ştia de mult tot ce se găsea în lucrare şi chiar ceva pe dea- 
supra. Și chiar dacă n'ar fi ieşit niciodată la lumină, ar fi 
fost nu o pierdere, ci o simplă încetinire în desfăşurarea cer- 
cetării ştiinţifice. 

Povestirea aceasta arată că aveam dreptate să spun că 
știința îşi urmează aproape singură drumul ei sigur şi drept. 
Dar, ascultați ce frumos desluşeşte acest lucru chimistul şi 
adânc cugetătorul Ostwald : 

«O mare descoperire ştiinţifică eră altădată privită ca un 
dar neaşteptat dela puteri supraomeneşti ; astăzi prin orga- 
nizarea muncii ştiinţifice, ea poate fi cbţinută pe cale siste- 
matică, fără să fim nevoiţi să aşteptăm un geniu extraordinar 
să facă această descoperire. Natural, n'ar fi fost cu putință 
să se atingă acest rezultat, dacă cercetătorii eminenţi ai 
veacurilor trecute n'ar fi frământat şi cultivat ogorul cuno- 
ştințelor omeneşti, în cât să se poată obține regulat din el 
recolte îmbelşugate. Şi e tot aşà de natural, să existe şi astăzi 
probleme în partea înaltă a ştiinţei, la granița cunoştinţelor 
omeneşti, care să nu poată fi deslegate pe această cale de 
organizare metodică, dar care să ceară ca şi mai înainte o 
minte de o pătrundere neobicinuită, spre a fi aduse din 
lumea visurilor în aceea a realității. 

Totuşi astăzi, într'o măsură de necomparat mai mare ca 
în trecut, e stabilit faptul că o descoperire, adică soluțiunea 
unei probleme nedeslegate încă, se poate comandă, cum se 
comandă o pereche de ghete. Şi întocmai ca la o pereche 

de ghete, nu se pune chestia că problema se rezolvă, ci 
numai chestia când se rezolvă, cât timp îi trebueşte mește- 
rului să facă ghetele şi omului de ştiinţă să facă descoperirea. 
De vre-o jumătate de veac acest timp trebuitor descreşte 
foarte repede. Pe când la începutul industriei chimice nu eră 
rară o muncă de 20 ani până când o problemă să fie des- 
legată şi procedeul să fie bun şi din punctul de vedere eco- 
nomic şi din cel tecnic, astăzi se pot obţine aceleaşi rezultate 
în 10 ani şi chiar mai puţin. Omenirea a început să se aco- 
modeze cu cerințele invenţiunilor, tot aşă de bine cum sa 
obicinuit şi cu atâtea alte lucruri. Invenţiunea nu mai e, în 
zilele noastre, un dar misterios, împărtăşit la prea puţini, ci 
e un procedeu tecnic, care se poate predă şi învăţă, adică 
se poate trece dela cei bine înzestrați cu însuşiri speciale la 
cei înzestrați mai puţin». 

Ideia lui Ostwald se va înțelege şi mai bine, dacă ne 
vom gândi că astăzi există o legătură strânsă între mişcarea 
ştiinţifică şi cea industrială, între laborator şi uzină: cele 
mai multe descoperiri ştiinţifice duc la o întrebuințare indus- 
trială şi multe probleme pleacă din uzină spre a fi studiate 
şi rezolvate în laborator. 

Din procedeele găsite de chimişti ca să lichefieze gazele, 
industria a scos mijioacele de a transportă în bună stare 
produsele animale sau vegetale plăpânde dintro țară în 
altele cât de depărtate. Astăzi industria frigului e aşă de 
înaintată, încâi o frigorie are aceeaşi însemnătate ca o 
calorie. 

Celebrul fizician Faraday a studiat electricitatea cu pasi- 
unea omului de ştiinţă, fără nici o preocupare practică, nu- 
mai în laborator; iar, când cineva l'a întrebat: la ce servesc 
toate rezultatele pe care le-a găsit, el a răspuns: la ce ser- 

veşte un copil — să crească să fie om. Tot aşă copiii minţii 
lui, au crescut şi au devenit în uzinele electrice nu oameni 
ci uriași 

Toată lumea cunoaşte astăzi instrumentele de optică Zeiss, 
puțini însă ştiu că pentru ca să capete perfecțiunea care le-a 
îndreptăţit faima, acele aparate au cerut, pe lângă o organi- 
zare industrială, în primul rând o colaborare ştiinţifică. Dacă 
tânărul doctor în ştiinţe Abbe, de abia ieşit de pe băncile 
universităţii, n'ar fi fost chemat în micul atelier al bătrânului 
eiss şi n'ar fi muncit să găsească formule noi pentru mersul 
razelor în lentile, binoclurile, microscoapele şi lunetele n'ar 
fi atins încă desăvârşirea actuală. 

Și motivul înalt al acestei legături, între problemele prac- 
tice ale industriei şi cele abstracte ale ştiinţei, e cuprins în 
faptul că una din numeroasele şi din cele mai însemnate 
preocupări ale ştiinţei e să studieze diferitele forme de energie 
„ale naturii, precum şi trecerile dela o formă la alta, şi că 
industria are tocmai ca scop să se servească de aceste trans- 
formări şi să capete o energie folositoare şi de preț dintr'una 
ieftină şi la îndemână. Din energia unei căderi de apă sau 
din cea cuprinsă în cărbuni se capătă energia de mişcare a 
atâtor şi atâtor roţi, de unde se obține mai departe altă 
energie mecanică, electrică sau luminoasă. 

Și atunci, toţi aceia care se interesează de mişcarea eco- 
nomică din timpul de faţă, care vor să-şi dea seama de 
schimbarea continuă şi extraordinară a vieții noastre prin 
utilizările practice ale ştiinţei de către industrie, toți simt din 
ce în ce mai mult nevoia unei culturi ştiinţifice. 

Dar mai e şi altcevă. In sufletul omului e o curiozitate 
naturală, care-l frământă şi-l împinge să se preocupe de tot 

ce se petrece împrejurul său şi să se întrebe cum se petrec 
şi cum se leagă între ele fenomenele naturii. 

Mare trebue să fi fost mulțumirea sufletească a lui Fran- 
klin, când a stabilit ştiințificeşte că fulgerul şi trăznetul care 
au îngrozit mii de ani atâtea generații de oameni şi care 
au fost socotite ca mânuite de fel de fel de zeități, nu se 
deosibesc în realitate decât prin mărime şi tărie de schbinteia 
electrică dată de o maşină omenească. 

Şi această curiozitate care ne stăpâneşte pe toţi e aceeaş» 
care împinge pe oamenii de ştiinţă în cercetările lor, care-i 
face pe aceştia să uite nevoile de toate zilele şi să urmă- 
rească fără încetare legătura între lucruri şi între fenomene. 
Ea este o însuşire adâncă a sufletului nostru, aceeaşi care 
face pe om să fie credincios şi patriot. 

Uimit, înfiorat şi de multe ori îngrozit de misterul necu- 
noscutului care-l înconjură, de schimbarea necontenită a 
cerului şi a pământului, omul a simţit în baosul gândirii lui 
nevoia de sprijin sau temelie solidă. In sbuciumul vieţii lui 
nesigure, în fața lucrurilor necontenit schimbătoare, el a 
căutat să prindă în inima şi în mintea lui ceva neschimbător 
şi etern: în acelaş mod şi din aceeaşi nevoie s'a născut 
religia şi ştiinţa. 

Și curiozitatea ştiinţifică urmărită cu statornicie la dus 
pe om să cerceteze legile firii, să afle că pământul, plin de 
noroi, de durere şi de păcate, îşi are un loc botărit printre 
stele şi că mişcarea lui în spaţiul nemărginit poate fi prinsă 
într'o formulă complicată, dar dela care nu se poate abate; 
să-şi dea seama că el, ca şi orice fiinţă, e un inel dintrun 
lanţ care se desfăşoară de multă vreme pe coaja acestui 
glob şi al cărui capăt e o celulă simplă dar plină de viaţă; 
să înțeleagă că prin operațiuni, pe care nu le cunoaştem 

încă pe deplin, dar pe care începem să le descurcăm, din 
această celulă s'au scoborât prin înrudiri şi înrâuriri felurite, 
deoparte toate ființele regnului animal şi de alta toate plan- 
tele regnului vegetal; în fine să mediteze în adâncul minții 
lui, că aceeaşi viață care palpită în sufletul lui trăieşte şi 
în câinele care-i păzeşte casa şi în trandafirul care-i împo- 
dobeşte fereastra. 

Vedeţi prin urmare, cum, plecând dela problemele obiec- 
tive ale științei, omul se poate ridică la consideraţiuni care-l 
privesc deadreptul pe el şi pe semenii săi, care privesc pro- 
blema existenței sub forma ei cea mai generală. Și, din 
acest punct de vedere, ca din atâtea altele, ştiinţa capătă o 
netăgăduită valoare socială. 

Cultura științifică, în înțelesul ei larg de a cunoaşte legile 
generale și însemnate ale ştiinţei, precum şi de a preţui 
spiritul ştiinţific de dezinteresare, de abnegaţie şi de since- 
ritate în cercetarea și exprimarea adevărului, a devenit astăzi 
un factor indispensabil al culturei generale. Toată lumea trebue 
să-şi dea seama că e nevoe să înțeleagă natura, pentru ca 
să ne servim de ea și so stăpânim mai uşor. 

In ziua când cultura ştiinţifică va fi mai răspândită decât 
este, multe adevăruri, pentru care acum e necesară o pro- 
pagandă cât mai întinsă, vor fi atunci aproape banale. 

Ce e mai simplu, de pildă, decât ideia că mintea şi inte- 
ligența noastră constituesc o energie de o însemnătate co- 
vârşitoare, de oarece numai cu ajutorul lor s'au putut trans- 
formă toate energiile naturii în folosul nostru ? Cu toate acestea 
nicăeri ca în ţara noastră, unde avem atâtea minţi alese și 
atâtea inteligenți pătrunzătoare, nicăeri nu se face o mai 
mare risipă cu această energie naţională prețioasă. Dacă 
ne-am da bine seama că o mașină în care o mare parte din 

puterea motorului se pierde în frecări interioare, nu poate 
fi maşină bună, am înţelege uşor că o viaţă socială în care 
o mare parte din energia minţii tutulor se pierde în certuri, 
intrigi, frământări, numai spre binele general nu poate fi. Ni 
s'ar părea o rătăcire, să lege cinevă în coada unui tren care 
merge într'o direcţie, o maşină care să tragă în direcţia opusă, 
pentrucă atunci nu numai scopul călătoriei n'ar fi atins decât 
foarte greu sau poate de loc, dar s'ar face şi o îndoită chel- 
tuială de cărbuni; cu toate acestea o operațiune de acest fel 
facem noi foarte des în viața morală, mai des decât se crede. 

Principiile ştiinţifice conduc astfel în mod natural la un 
principiu social de cea mai mare însemnătate, la solidaritate, 
socotită ca o economie în cbieltuiala energiei minţii noastre, 
şi din acest punct de vedere ştiinţa capătă o înfățișare morală. 

Dar, îmi închipuesc că aceste argumente sunt de ajuns 
ca să vă convingeţi de rolul culturei ştiinţifice şi prin urmare 
şi al congreselor noastre care contribue in cel mai nalt grad 
la răspândirea ei. 

G. ȚIȚEICA 


DR 


DELA NOI 


Congresul Asociațiunii Române pentru înaintarea şi răs- 
pândirea ştiinţelor a avut loc anul acesta la Galaţi în zilele 
de 4, 5, 6 şi 7 Octomvrie, 

Cititorii noştri cunosc de sigur care e scopul înalt al 
acestor congrese. Titlul Asociaţiunii îl arată în bună parte. 
E vorba de o acţiune culturală. De o parte, oamenii care se 
ocupă sau se interesează de ştiinţă se strâng împreună, se 

cunosc mai bine de aproape şi se pot preţui astfel mai mult. 
Cu această împrejurare ei văd cele mai însemnate localități 
ale țării, cu monumentele lor istorice, cu priveliştile lor na- 
turale, cu instalațiunile lor de comerț și de industrie. De altă 
parte, prin comunicările şi conferințele lor sau chiar numai 
prin conversațiile particulare, membrii congresului au o înrâu- 
rire puternică asupra vieții sociale şi mai ales culturale a ora- 
şelor noastre de provincie. Curiozitatea şi în urmă interesul 
cu care pătura cultă a oraşelor noastre urmăresc congresele 
Asociaţiunii arată că ele răspund la o nevoie. Va să zică 
sunt foarte multe motive ca şi membri Asociaţiunii să se 
strângă la Congrese şi cetăţenii oraşelor unde se ţin să ia 
parte activă la ele. 

Aşa se explică succesul Congresului dela Galaţi, cu toate 
tulburările care se petrec în vecinătate şi ne ameninţă şi pe 
noi. S'au înscris foarte mulți membri, cu comunicări şi mai 
ales cu conferinți numeroase, prea multe chiar, în cât pe 
viitor se va putea face o alegere chibzuită. Aceste confe- 
rinți au interesat foarte mult publicul gălățean, unele prin 
caracterul lor general, altele prin interesul local, cum a fost 
conferința d-lui St. Hepites întitulată Determinări fizice la 
Galaţi şi mai ales a prețiosului nostru colaborator d-l In- 
giner-Şef Z. Ionescu despre Navigabilitatea Siretului, pe care 
o şi publicăm în numărul de faţă. 

De asemenea autoritățile locale, reprezentanţii comerțului 
şi industriei şi-au dat foarte multă osteneală organizând ex- 
poziţii interesante, vizite de fabrică și şantiere, unde con- 
gresiștii au putut vedea cu surprindere că la Galaţi e o in- 
dustrie înfloritoare condusă de oameni pricepuţi. 

Cu toate că Congresul a ţinut 4 zile, nu s'a văzut tot ce 
se putea vedea, după cum nu s'au putut desvolta toate con- 

ferințele înscrise în program: de-abiă sau văzut în fugă 
Arsenalul și monitoarele marinei militare, iar docurile, aba- 
torul, laboratorul de higienă cu expoziţia medicală şi filtrele 
dela Țiglina au fost, cu multă părere de rău, deşi înscrise 
în program, lăsate la o parte. Totuși, congresiştii au plecat 
cu amintiri plăcute şi instructive și cu convingerea că Con- 
gresele Asociaţiunii au o menire socială înaltă, care se va 
putea aduce la îndeplinire numai printro deplină armonie 
şi solidaritate. 


G. T- 


E Hod 


NOTIȚE 


SPRE ȘTIINȚA. — Reproducerea acestor Notițe este Ingăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 


Un pod atârnai d'asupra unei prăpăstii. Constantine este un oraş 
în Algeria aşezat pe un platou înalt. Acest platou e legat numai într'o 
parte cu munții care îl înconjoară printr'un mal de pământ. In colo de 
jur împrejurul platoului este o prăpastie adâncă în fundul căreia curge 
riul Rummel. D'asupra adâncei și latei văi a rîului Rummel s'a făcut 
incă de la 1857 un pod boltit. Această singură legătură între Constan- 
tine şi munții înconjurători nu mai putea face față nevoilor timpului. 
Din această cauză guvernul francez a construit un pod nou. Lățimea 
prăpastiei acolo unde s'a construit podul cel nou fiind de 164,30 m, 
era prea mare pentru un pod de zid. Aceasta a făcut ca noul pod să 
se atârne la 174 m. d'asupra nivelului apei rîului Rummel, după siste- 
mul inginerului francez Arnodin. Până acum acest pod numit Sidi-M'cid 
este acela care atârnă la cea mai mare înălține. Construcția lui s'a 
început prin zidirea a două turnuri pe coastele opuse. După aceasta s'au 
așezat funii groase de sârmă între cele două turnuri trăgându-se aceste 

funii de la un turn la cel-l'alt cu ajutorul altor funii mai uşoare. Aceste funii 
se sprijină pe mucbile pilelor aşezate în vârțul celor două turnuri și sunt 
agățate de stâncă. Aşezarea podului s'a început de la mijloc către capete. 
Pentru aducerea materialului lucrătorii s'au folosit de funii ajutătoare 
în definitiv partea din mijloc a podului stă atârnată de cele două tur- 
nuri prin doi snopi de funii groase de sârmă. Fiecare snop e făcut de 
6 funii groase de 62 m m. fiecare. Capetele podului sunt atârnate prin 
alte funii groase de 40 32 m.m. Toate aceste funii sunt agățate de stâncă 
după ce se sprijină pe mucbile pilelor din vârfurile turnurilor. Lățimea 
podului este de 5,95 m. Pe fiecare margine e câte un trotoar de tablă 
lat de 0,6 m. așa că rămâne la mijloc un drum pentru căruțe de 4,50 m. 
Drumul pentru căruțe e făcut din table de beton armat cu fer. El are 
o grosime de 105 m.m. şi se reazimă pe grinzile atârnate de funiile de 
sârmă. Podul întreg a costat numai 312.500 lei din care 19 500 lei tur- 
nurile de pe coaste, 27.000 tunelurile săpate în stâncă pentru agățarea 
funiilor, 266 000 lei restul construcției. 


(Dr. G. T. La Nature) 


Blănăriile din Lipsca sunt vestite încă din evul mediu. Intre 3 şi 4 
mii de blănari din toată lumea aleargă la iarmaroacele din Lipsca care 
se ţin la Paşti, la sfântul Mihaiu şi la anul nou. In 1911 la Paşti s'au 
vândut blănuri pentru 150 milioane de lei. Pieile sunt aduse din toate 
țările. Siberia trimete piei de veveriță, de jder, de linx, de samur sau 
zibelină, regina blănurilor, de hermelină, blana regală, şi de mai multe 
soiuri de vulpi. Alasca trimete cele mai multe piei de urşi precum şi 
piei de vulpi albastre şi argintii, de lupi şi de jder. America de Nord 
trimite piei de şobolani, din care se falşijică blana de jder, piei de 
skong, de lutru (vidră) care e din ce în ce mai scumpă. China trimete 
capre de Tibet, Persia şi Chili, şinşilă, Australia, opossum, Ungaria şi 
Olanda, piei de pisică şi de iepuri de casă din care să?şterti saxoni se 
pricep să facă cele mai luxoase bermine. ~g 

Pieile adunate prin sate în pachete de câte zece, sunt făcute balo- 
turi de câte 200 şi trimise la iarmaroacele vestite din Irbit, Ischim şi 
Nijni-Novgorod unde le cumpără trimişii blănarilor din Lipsca. America 
trimete azi mărfurile ei de-a dreptul la Lipsca fără să le mai treacă 
ca altă dată prin Londra. In 1911 ea a trimes mărfuri pentru 33 mi- 

lioane. Peile sunt împărțite în urmă la lucrătorii din Bresdorf, Lindeman 
şi Rotha, în care meșteșugul de tăbăcit şi văpsit a trecut din generaţie 
în generaţie în cursul veacurilor, perțecționându-se mereu. Fiecare fa- 
milie îşi are specialitatea ei; unele lucrează vulpile, altele carachiulul, 
altele jderul şi aşa mai departe. Meşteşugul lor e aşa de mare în cât 
pot face o blană de cele mai scumpe dintr'o piele de rând. Aşa, pielea 
de iepure capătă înfăţişarea unei hermine scumpe iar acea de iepure 
alb ajunge o superbă vulpe albastră. Aceste imitațiuni sunt aşa de me- 
şteşugite încât odată cusute pe baine încurcă şi pe naturalistul cel mai 
priceput. 

Blănurile lucrate sunt făcute pachete de câte 12 şi puse în magazie 
până la târgul cel mai apropiat. 

In Lipsca nu se lucrează îmbrăcămintea blănită. 

Blănarii din Paris cumpără blănurile cele mai bune şi le găteşte cu 
o artă şi un gust pe care le admiră toţi streinii copiindu-le şi imitându-le. 

Dacă Lipsca şi Londra sunt cele două târguri mari de vânzare în 
ma e, Parisul este centrul îmbrăcămintelor blănite de lux şi de şic. După 
pă:erea cunoscătorilor creaţiunile cele mai frumoase ies din atelierele Ville 
Lumière a căror mărfuri sunt disputate de elegantele din lumea întreagă. 

(La Nature, 18 Mai 1912). 


18 milioane de lei pe an din praf. — Ferul se fabrică în cuptoarele 
înalte. Din gura acestora ies gaze care pot arde şi care sunt întrebuin- 
țate în fabrici la încălzitul căldărilor sau la mişcarea motorilor cu ex- 
plozie. Aceste gaze cuprind şi praf. Praful acesta este scos din gaze 
în fel de fel de chipuri. După Franke, se adună astfel în Germania 
1.500.000 de tone de praf pe fiecare an, adevărată belea peutru fabrici. 
Din analizele făcute urmează că acest praf cuprinde 35° , fer şi 8—25 ° , 
cox, materii de preţ care pot fi scoase. 

Pentru aceasta praful e pus din nou în cuptoarele înalte îndesat sub 
formă de brichete. O tonă de aceste brichete costă între 1 leu, 50 până 
la 2 lei, 50, mult mai ieftin decât minereul şi coxul din ele. Socotindu-se 
la 15 lei în mijlociu costul minereului și coxului, se ajunge la o eco- 
nomie de 18 milioane de lei pe an, numai pentru Germania, din pre- 
lucrarea prafului ce ese din cuptoarele înalte. 

(Revue scientifique, 18 Mai 1912). 


www.dacoromanica.ro 


32 NATURA 


Un tun uriaş a fost turnat de curând în fabricele Krupp din Essen. 
E lung de 20 de metri şi greu de 103 mii de kgr. Are o gură largă 
de 38 cm. Ghiuleaua, grea de 750 kgr., cuprinde 315 kgr. praf de puşcă. 
Ea ese cu o iuțeală de 942 m. pe secundă la gura tunului şi poate să 
găurească o tablă de oțel groasă de 134 cm, 


(La Nature, 4 Mai 1912). 


Grăsimea de mamut. — După cum se ştie, s'au găsit și se mai gă- 
sesc încă în Siberia boituri întregi de mamut, păstrate în ghiață de 
atâtea mii și răsmii de ani. Un chimist rus Chestakof, a analizat de cu- 
rând grăsimea din aceste boituri. El a găsit, că grăsimea de mamut se 
deosebeşte de aceia a animalelor de azi prin lipsa acidului stearic, cu- 
prinzând numai acid oleic și palmatic. In mare parte sau în totul, 
această grăsime a fost descompusă cu timpul la temperatura gbeţei, 
fără microorganisme și numai prin aer şi lumină. 


(La Nature, 18 Mai 1912). 


Atomi şi electroni. Un atom de hidrogen cântăreşte a mia parte 
din a miliarda parte dintr'un miligram, 0, mg. 0000000000000000000001. 

Pe cât e de ușor pe atât e de complicat în alcătuirea lui, In el se 
află vreo mie de părticele, electroni, așa de mici încât depărtarea dintre 
ele e ca aceia dintre corpurile cereşti. Electronii sunt încărcaţi cu elec- 
tricitate negativă şi se mișcă cu o iuțeală de peste o sută de mii de 
kilometri pe secundă în jurul lor și în jurul unui sâmbure încărcat cu 
electricitate pozitivă, făcând mai multe milioane de miliarde de învâr- 
tituri pe secundă, Un atom e astfel o magazie uriașe de energie adu- 
nată într'un fir de praf de materie. După Lodge, un gram de hidrogen 
ar cuprinde atâta energie câtă ar trebui ca să ridice toată flota en- 
gleză până în vârful celui mai înalt munte din Scoţia. 


(La Nature, 18 Mai 1912). 
tare 

INCHIDEREA VĂILOR 


I. 
DOUĂ STĂVILARE 

Dela poezie la activitate. — Nu voi începe acest ar- 
ticol cu o odă în care să preamăresc binefacerile apei, care 

' dă vieață dela firul de iarbă până la ființa cea mai perfec- 
ționată ; de care a fost legată şi este încă soarta, şi a ani- 
malelor din stepele amazonice, cum descriă geniul lui Alex. 
y. Humboldt, şi a unui „pescar din Islanda“ ce ni-l zugră- 
veşte în culori atât de vii, Loti; de care, din cele mai vechi 
timpuri, atârnă soarta avutului a popoare întregi, ce se în- 
şiră, începând de pe malurile abrupte ale fluviului Galben, 
prin Mesopotamia între Tigru şi Eufrat, pe malurile Nilului. 
Nu mă voiu prosternă la zgomotul asurzitor al unor cata- 
racte uriaşe, ca cele dela Niagara, Assuan, aiurit de miliar- 
dele de cai putere, care încă se risipesc în bună parte; ori 
să privesc cu ochi împăienjeniţi fermecătoarele peisagii de 
muncă sau desfătare, pe care le procură o Senă, o Spree; 
o Tamisă, o Dunăre. 

Nu ne întristăm, gândindu-ne la nenorocirile pe care tot 
apa le cauzează vieţuitoarelor ce le-a născut şi brănit? Nu 
tot apa, pornind cu forță nebună din munte 'n vale, dis- 
truge totul în drumul ei, necruțând nici pe om, nici avutul 
lui? Nu marea furtunoasă ori fluviile şi râurile, umflându-se, 
fac să dispară ţinuturi întregi, rup zăgazuri ridicate cu multă 
trudă de zeci şi chiar de sute de ani de armate întregi de 
lucrători şi împrăştie descurajarea ? Nu tot apa, în ciuda tu- 
turor, dispare neîncetat, fără să se înlocuească, şi lasă totul 
prada focului nestins al soarelui, mâini uscate şi ochi stinşi 
îndreptaţi că -2 cer? 

Apa este mult puternică, ea ne poate mult da şi mult 


i 
luă. Ei suntem datori un mare tribut de muncă ordonată. Să 


ne mulțumim numai cu cuvinte la fel cu cele ale nemurito- 
rului Goethe, din nemuritorul său Faust? 


Totul e izvorât din apă! 

Totul se păstrează prin apă! 

Ocean, dăruește-ne nesfârșita-ți mișcare. 

Dacă tu nu ai trimite nori, 

Nu ai răsfiră pârae îndestulătoare, 

Nu ai coti râurile încoace și încolo, 

Nu ai fi umplut fluviile, 

Ce ar fi munții, ce câmpiile, ce lumea? 

Tu ești, cel care întreţii vieața cea mai înviorată 1). 


Nu, căci tot acolo unde oamenii au putut să cânte aşă 
de frumos minunile naturii în versuri cadenţate cu valurile 
apei, au ştiut şi să-şi armonizeze forțele şi năzuinţele lor 
mici cu legile generale ce conduc Universul, cu forţele şi 
tendinţele apelor care ajută ori se opun. 

Să facem dar mai întâi două excursii prin acele ţinu- 
turi ca să vedem cum e pe acolo, 


Unde pădurile vâjie și privigbetori se 'ngână, 
Unde munţii sus se 'nalță și nicovala răsună, 
Unde izvoarele încă curg prin stânci înverzite 
Și râușoarele murmură prin boscbete 'nflorite 2) 


1 Alles ist aus dem Wasser entsprungen! 

Alles wird durch das Wasser erhalten! 

Ozean, gânn'uns dein ewiges Walten. 

Wenn du nicht Wolken sendetest, 

Nicht reiche Bächer spendetest, 

Hin und þer nicht Flüsse wendetest, 

Die Strömme nicht vollendetest, 

Was wären Gebirge, was Ebnen und Welt ? 

Du bist's, der das frischeste Leben erbălt. 

2 Wo die Wälder noch rauschen, die Nachtigal singt, 

omul a pus stavilă apei, a economisit-o, făcând astfel să 
căştige şi natura în frumusețe, şi locuitorii a ținuturi în- 
tregi fie forță, fie apă de băut ori „apă la moară“, şi pe 
de-asupra şi locuri de distracție. Câte din astfel de stăvilare 
nu au scăpat întinderi mari, sate şi oraşe de inundații, care 
ori cât de poetice pot fi pentru privitor, sunt prea triste 
pentru cel ce le simte, ca să ne putem mulțumi numai cu 
poezia! 

La Gemiind. La Remscheid. — Erà în 1910, în o fru- 
moasă zi de Decemvrie, când am plecat cu trenul dela Co- 
lonia la Gemiind din ţinutul Eifel. Pe lângă acest sat curge 
râulețul Urft, închis, la câţivă chilometri înaintea vărsării lui 
în râul Roer, cu un stăvilar: „stăvilarul Urft, de lângă Ge- 
miind“. Acolo, pe unde altădată curgeă vara o Colentină sau 
un Bablui, iar primăvara o Bistriţă furioasă, astăzi un râu 
şi un lac liniştit în tot timpul anului formează veselia şi bo- 
găţia unui ținut. Până acum câţivă ani, lacul artificial, format 
prin închiderea văei râului Urft, eră cel mai mare lac de 
asemenea natură din Europa, căci el cuprinde peste 45 mi- 
lioane m. c. de apă, și ocupă o suprafață de peste două 
sute de H. a. 

Car să pornim dela Gemiind pe malurile râului Urft în 
vale, căci vom dă cu siguranță de stăvilar. 

Pe drumul ce încadrează malul drept al râului, şi pre- 
sărat cu tot felul de barăci- iarna nu aveau răcoritoare — 
stratul de zăpadă scârțăia sub paşii repezi, şi nu mai puţin 
de 7—8 km. râul ne-a îndreptat spre toate punctele car- 

Die Berge þoch ragen, der Amboss erklingt, 
Wo die Quelle noch rinnet aus moossigem Stein, 


Die Bäcþlein noch murmeln im blumigen Hain, 
(Bergisches Heimatlied). 

dinale. Pe ici, pe colo, valea, cuprinsă între dealuri cu pereţii 
şiștoşi, se mai lărgea, dar nu trecea de 100—150 m. După 
câțiva km. de drum, un cunoscător al locului îmi spunea: 
„pe aici a fost o colibă, dincolo mai multe case, o cărămi- 
dărie, etc“ şi îl credeam, căci cu cât ne apropiam de țel, 
râul se lărgeă, stăvilarul îi urcă apele. Privind formația malu- 
rilor şi suprafața resemnată a apei, ochii îmi alunecase pe 
Pojgbiţa de gbiaţă, care timidă abia îndrăsneă să se depăr- 
teze de mal. In Eifel temperaturile sunt mai ridicate în timpul 
ernei ca la noi. 

Iată-ne ajunși în jurul lacului! Apa râului Urft, umplând 
în spatele stăvilarului de piatră scobitura dintre dealurile ce 
formează valea, a făcut să dispară cele mai bine de două 
sute de H. a, pe care desigur că altă dată se cosea fânul. 
Tot privind stăvilarul, ce par'că plutea pe oglinda în care 
sclipeau razele palide ale soarelui, a trebuit să mai ocolim 
mult pe marginea acestui lac, până să ajungem la restaurantub 
care păzeşte unul din capetele stăvilarului, şi în a cărui sală 
încălzită se mai ospătau câţiva excursioniști şi elevi de şcoală. 

Nu mai puţin de 147.000 m. c. de piatră, scoasă din stân- 
cile din apropiere, au fost zidiţi în stăvilarul dela Urft, un 
fel de pod plin de sus şi până jos, şi arcuit de parcă îm- 
pinge în apa lacului. Un zid de 58 m. inălțime și cu 52 m. 
lăţime la bază, e împins neîncetat de apă pe aproape 52 m. 
înălţime, fără ca nici să se clintească dintre stâncile dealu- 
rilor în care e înfipt! Observaţi că acest pod-arcuş ce stă- 
vileşte apa, e așezat tocmai la locul cel mai strâmt al lacului, 
iar zidurile lui, cu cât se coboară în jos, cu atât se îngroaşe, 
ceeace se poate vedeă mai bine de partea unde nu se adună. 
apa, de partea concavă. Observaţi coroana stăvilarului pe 
care vă plimbaţi acum, ea nu este decât cu 1,50 m. dea- 

supra apei, e pavată ca orice pod, şi nu e mai lată ca 5 m. 
Această coroană nu servește numai de trecere, ci mai ales, 
ca să permită păzitorului stăvilarului să manevreze după tre- 
buinţă închizătorile care se află în fundul turnulețelor zidite 
în lac, şi care sunt legate cu stăvilarul cu acele mici podişti 
ce se văd. Secretele ascunse în apă le voi descoperi mai 
târziu ; acum vreau să arăt ceeace se vede, ce poate vedea 
toată lumea. 

Indată ce apa, tot adunându-se in dosul stăvilarului, se 
înalță aşa în cât până la coroană nu mai rămâne de cât 1,50 
m., se deschide un prea plin în mod automat, aşa că se lasă 
să treacă apa din lac, de partea concavă a stăvilarului, pre- 
lingându-se pe zidul în cascadă care se vede, şi care se 
întinde de sus până jos. Sus treptele sunt de 110 m. lungi, 
pe când jos numai de 60 m., urmând forma văei. Fiecare 
treaptă a cascadei are 0,60 m. lăţime. Indată ce nivelul apei 
în lac a scăzut suficient, preaplinul se închide singur. 

Stăvilarul acesta, care are o lungime de 228 m., a costat 
5 milioane lei, şi opreşte apele care se scurg pe aici de pe 
o suprafață de 375 km. p. Această suprafață se numeşte în 
termeni tecnici, basinul baragiului. 

Dar de ce sar fi cheltuit atâtea milioane ca să se închidă 
valea râului Urft? 

Râul Urft şi mai ales râul Roer în care el se varsă, inundă 
foarte des ținuturi întregi, aducând multe pagube riveranilor. 
Serviciile tecnice locale au studiat proectele de regulare a 
răului Roer, dar comunelor interesate, care ar fi trebuit să 
puie şi ele o parte din capitalul de execuţie a lucrărilor și 
să ia asupră-le întreţinerea acestor lucrări, le-a fost frică de 
<hbeltueli prea mari şi nu au aderat la proect, care a rămas 

neexecutat. Atunci Inginerul Intze 1), profesor pe vremea aceia 
a politecnicul din Aachen şi care aveă multe lucrări la 
activul lui, fu însărcinat să studieze dacă nu s'ar puteă înlă- 
tură acele inundaţii, oprind apele într'un lac artificial. 
Dispoziţia reciprocă, foarte favorabilă, a văilor vecine, 
Urft şi Roer, constituția oro şi petrografică a văii Urft, au 
determinat proectarea unui lac artificial de 45,5 mil. m. c., 
care să servească ca regulator al celor 175 mil. de m. c- 


1) Otto Intze (1843—1904) a fost unul din inginerii care au contribuit 
în cel mai înalt grad, prin ştiinţa și lucrările sale, la desvoltarea eco- 
nomică a Prusiei şi deci a Germaniei. După studiul liceului real şi 2 
ani de practică la construcția unei linii ferate în provincia Riga diw 
Rusia, Intze intră în 1862 în «institutul politecnic» din Hanovra, pe care 
Ya terminat cu distincţie în 1866. 

In 1810, când s'a înființat politecnicul din Aachen sub conducerea 
Inginerului Aug. v. Karen, acesta îşi aduse aminte de calităţile fostului 
său elev din Hanovra, Oito Intze, şi-l chemă la catedra de «Construcţii 
pe uscat şi în apă.» Intze se specializase în astfel de lucrări, pe când 
da lecţii la şcoala profesională din Holzmiinden, şi mai ales ca inginer- 
diriginte de lucrări ori inginer în birou în Hamburg, unde a executat 
lucrări de hidraulică, poduri şi șosele. 

Ca profesor la politecnicul din Aachen a lucrat până la moarte, 
timp de 34 ani, atât în școală, cât și afară din şcoală; atât pentru Ger- 
mania, cât şi pentru țări streine. Din experienţa și studiile lui, Intze a 
dat la lumină numeroase lucrări speciale, teoretice şi mai ales practice, 
pe care nu pot să le citez aici. 

Cele mai de seamă lucrări ale lui Otto Intze sunt însă cele 17 stă- 
vilare, cu care a închis diferite văi din Germania, din care numai 10 
le-a văzut terminate, celelalte fiind terminate după moartea lui. Lu- 
crarea lui, «Die bessere Ausnutzung des Wassers und der Wasserkrăfte , 
au făcut epocă în Germania, şi a pornit un puternic curent, atât de 
încurajat prin succesele practice pe care le-a avut în realizarea idei- 
lor lui. 

Lucrări tecnice de o deosebită subtilitate, cum sunt stăvilarele pen~ 

apă, ce se scurg anual pe valea Urft. Piatră eră destulă la 
fața locului, iar lucru foarte important, între valea Urft şi 


tru închiderea văilor, nu puteau fi începute, drumul nu putea fi tăiat, 
decât de un spirit distins ca al lui Otto Intze. 

Dau aici un tablou de cele 17 stăvilare pe care el le-a executat, 
arătând cum cu 21 mil. mărci s'au câştigat 88 mil. m. c. apă. 


LOCUL ZIDUL 


Ẹ 38y Ea 
a NUMELE m.c, | Supr. | Inăiţ. | Lung. ZES E uE 
[-] în mii | b.a. m. m o 3.9 
Z £ [72] 
1| Lenepp ...... 117| 3,2 | 12,5 1100,— 105 2,0) 
2| Ronsdorț. ..... 300| 4,08) 239 [180,—| 510| 09 
3| Beilenbecke. . . . . 450| 8,5 | 19.5 |162,—] 280 1.6 
4) Fuelbecke ..... 700| 7,85] 27,—| 145,—| 328 3,5 
5| Jubachial. ..... 1.000] 11,3 | 27,8 | 152,— 630 — 
6| Remscheid. .... 1.065| 13.4 | 25,—1160,— 536 4,5 
1| Versetal . ..... 1.500| 16,57] 29,1 |166,—] 600 4,0 
8 perena EA n 2.000| 18,3 | 33,7 |260,—] 1.360) 8,0 
9| Glărbachtal. .. ... 2.000| 21,0 | 32,—|167, 180 — 
10] Berbringhausen . . .| 2.500| 25,65 ;—|205,—[ 2.000] 5,5 
11| Lingese ...... 2 600| 38,8 | 24,5 |183,—| 1.070 90 
12| Oestertal. ..... 3.000| 24,09| 36,—| 227,5 | 1.150] 14,2 
13| Sengbach .... . 3.000| 23,6 | 45,—|178,—| 1.690] 11,8, 
14| Bever ....... 3.300| 52.3 | 25,—|235,—] 1.430) 22,0) 
15| Dennetal. | | |. | 9.500) 76,3 | 379 |369,—| 2.300) | 
16| Eneppeţal ..... 10.000| 87,24| 409 [270,—| 2.600| 47,0, 
174 Ut... 45.000| 216,0 | 58,—|228,—| 4 000| 375,0 
-T Sume [88.032] 608187 | T29 | 


Pentru serviciile mari ce Otto Intze le-a adus Germaniei și pentru 
meritele celelalte ale lui, el fu ales în 1898, membru al «Academiei 
pentru ştiinţa constructivă,» fu numit consilier intim şi membru pe 
viață al dietei prusiane. Nu mai numesc celelalte onoruri, ca medalia 
-Grashof, cea mai mare distincțiune ce o oferă societatea inginerilor 
germani, diferitele doctorate de onoare dela universități, ori cetățenii 
de onoare din partea comunelor cărora el le-a însuflat viață! Renu- 
mele lui Otto Intze i-a atras oferte de lucrări similare și din statele 
streine, ca din Boemia, Ungaria, Compagnia italiană, Rusia, America 
de sud, etc. Otto Intze, gloria elevilor şi colegilor lui, era adevăratul 

valea Roer se puteă câştigă, formând acel lac, o cădere de 
peste 110 m. prin ajutorul unei galerii numai de 2700 m. 
lungime ! 

Cum dar erau să rămâie reci comunele învecinate, ca 
Aachen, Duren, Eschweiler, Stollberg, etc, în faţa celor 6400 
cai putere ce se pun la dispoziţie timp de 7200 ore de lucru 
anual, mai ales când un cal oră nu ar fi costat mai mult 
de 1—1!/, ban? 

Lucrarea s'a început la 1900 şi s'a terminat, împreună 
cu centrala electrică, la 1905, costând în total 9,4 mil. mărci. 

Să mergem acum la centrala electrică. Ne va trebui aproape 
o oră ca urcând dealul ce desparte valea Urft de valea Roer 
unde se află centrala, după multe cotituri, să ajungem pe 
şoseaua ce duce la satul Heimbach, de unde, o clădire albă 
şi cu acoperişul şi ornamentele zmălţuite, sclipind supt razele 
soarelui, apare în vale. Sârmele, bine fixate şi izolate, care 
conduc la ea, ne vestește că aceasta este centrala electrică. 

In bala neobişnuit de mare şi în o curăţenie cum nu rar 
se întâlneşte în Germania, 6 turbine Francis, fiecare de 2000 
cai putere, vâjiau supt forța apei, iar generatorii electrici, 
tot atâți la număr, şi de curent trifazat, ca și un stup de al~ 
bine lucrau necontenit întrun sbârnâit uniform. 

Apa care se distribue prin canale la lingurile turbinelor, 
soseşte prin două tuburi lungi de 2,7 km., ce pornesc din 
lacul Urft, dela o adâncime de 38,5 m. măsurată dela supra- 
fața apelor celor mai ridicate ale lacului (52,5 m). Căderea 
de apă obținută la turbine variază între 70 şi 110 m., după 
nivelul apelor. 
învățat. El nu ştia decât să-şi facă datoria, iar prețioasele lui idei, 


tăind drumuri noi spre puncte strălucitoare, erau însoţite şi de o pu- 
ternică voinţă să puie serviciile lui în folosul generalității ! 

Curentul electric este trimis prin 4 fire, supt o tensiune 
de 34000 volţi, şi, după ce se transformă la 5000 şi apoi la 
220 volţi, luminează o ţărişoară întreagă, mișcă maşinile, 
tramvaiele, aduce apa, şi câte alte lucruri nu face! 

Numai oraşul Aachen, cu ţinutul lui, a consumat de la 
centrala aceasta în anul 1908 peste 12!/, mil. de kilowaţi-oră, 
circonscripția Düren 5 mil. kilowaţi-oră, a oraşului Schleiden 
2,8 mil. kilowaţi-oră, în total deci peste 20 mil. kilowaţi-oră ! 

Nu departe de centrala electrică, se află gara Heimbach, 
de unde, luând trenul care trece prin industrialul orăşel Diiren, 
ne putem întoarce la Colonia ori Aachen. 

+ * x 

Era o zi călduroasă din Iulie trecut, când am luat trenul 
care pleacă din înfloritorul oraş Düsseldorf spre Remscheid. 
pentru a vedea stăvilarul ce închide valea Eschbach, primul 
stăviler construit de inginerul Otto Intze (vezi tabloul). 

Urcându-ne pe valea strâmtă a râului Eschbach, după 
câțiva kilometrii de drum, ajungem la lacul artificial ce aco- 
pere cam 13,5 H. a. şi conține cevă mai mult de 1 mil. m.c. 
apă. Este deosebit de plăcut să priveşti de pe terasa restau- 
rantului, clădit pe malul înalt al lacului, fața- limpede a apei 
şi stropii ce se pierd în zare, a fântânei ţişnitoare, ce ese 
departe, din mijlocul lacului. Ce multă plăcere procură nu- 
meroșilor călători această lucrare, şi ce numeroase sunt fo- 
loasele pe care ea le aduce regiunii! 

Acest stăvilar, zidit între anii 1888 şi 1889, are aceiaşi 
formă generală ca şi cel de la Urft. Inălţimea lui e însă nu- 
mai de 25 m., iar baza, înțiptă în stâncă, de 14,5 m. şi o 
coroană de 4 m. Cei 17.000 m.c. de zidărie ai stăvilarului, 
au costat 536000 mărci. Apa se adună de pe un basin de 
4,5 km. p. şi apasă pe stăvilar pe o înălţime ce atinge la ape 

mari 18 m. Se poate observa uşor aici că preaplinul diferă 
mult de cel al stăvilarului de la Urft, el fiind aşezat lateral, 
şi cascada lipsind. Nişte turnuri aşezate pe coroană, nu au 
ali rol de cât ca să ornamenteze. 

Studiind în detaliu acest stăvilar, vom vedea că are părți 
cu totul diferite de ale celuilalt, căci și rolul lui este diferit. 
Pe valea râului Eschbach sunt o mulţime de mici industrii, 
care lucrează în mare parte din timp, numai cu forța mo- 
toare a apei. Vara era însă apă prea puţină, ori de loc, iarna 
prea multă, de unde se impunea o regulare a debitului. Pe 
de altă parte, oraşul Remscheid creştea necontenit, şi cu el 
şi nevoia de apă de băut şi de întrebuințat, şi numai cu un 
stăvilar se putea face față acestei cerinţe. Nu trebuie iarăş 
uitat că pe valea unde industria e relativ dezvoltată, viața 
intensă, apele râurilor sunt foarte murdare, mai ales vara, 
când apele sunt foarte scăzute. lată dar, că şi din punct de 
vedere sanitar, mărirea debitului râului Eschbach în timpul 
verei era de recomandat. Lacul format, constitue un foarte 
bun regulator şi din punct de vedere sanitar, şi astăzi, la 
câțiva km. mai la vale de stăvilar, oraşul Remscheid posedă 
pe malul rîului Eschbach, o frumoasă şi înviorătoare plaje 
de vară. 

Nu mă voi ocupa aici să arăt cum se transportă, cum se 
filtrează, ce calități are apa adunată în lacul artificial şi care 
este băută în oraşul Remscheid, ci mai bine să continuăm 
excursia pe Eschbach în jos, pe un mal frumos. Să trecem 
de mult cântatul „Schloss Burg“ şi să ajungem în valea 
udată de cerneala Wupperului, care şerpuieşte mai mulţi ki- 
lometri printre nişte privelişti ce ațâță veselia pâlcurilor de 
vizitatori întâlniți la fiecare pas, până ajungem supt falnicul 
viaduct metalic Kaiser Wilhelm, ce sare cu un arc, la 107 m. 

înălțime, faţa apei. Nu avem de cât să ne urcăm pe lângă 
picioarele podului, până sus la gară, și să luăm trenul spre 
Solingen și Düsseldorf. 

Iată două căderi de apă artificiale obținute prin închiderea 
văilor, printre multele exemple ce se pot da, de pe mai toată 
suprafața globului. Sper că aceste două descripții vor deş- 
tepta interesul cititorului și pentru cele câteva noțiuni tecnice 
şi economice ce vor urmă, cu privire la chestiunea închi- 
derii văilor, mai ales că, tot în această revistă 1), sa mai 
atras atențiunea asupra unor căderi de apă ce putem câştigă 


şi la noi. 
Cincinat I. Sîinţescu 
Inginer. 


Paris, Oct. 1912. 
— Bz 


ALEXANDRU DE HUMBOLDT 


Istoria vieţei oamenilor mari este istoria epocilor mari; 
căci omul se identifică cu epoca. Lucrările omului sunt mă- 
sura timpului; niciun timp nu e în sine nici mare, nici mic. 
Oamenii îl măresc sau îl micşorează. 

Dar între oamenii mari, care fac timpuri mari, se înțe- 
lege numai aceia care au dobândit numele «mare» prin fap- 
tele lor proprii. Un principe, un rege, un împărat este firește 
un om mare, sau să zicem mai bine e o persoană mare. 
Dar ca să dobândim dela istoric titlul de «mare» (le grand) 
trebue să facă abstracţie de toate titlurile născute cu dânsul, 
de tot ilustrul etalagiu de glorie și de mărire care-l încon- 
joară fireşte şi să caute a dobândi mărimea prin meritele 
sale proprii, prin lucrările sale în persoană. 


1) Prof. Z. Ionescu: Navigabilitatea Siretului. („Natura“, Oct. 1912). 


www.dacoromanica.ro 


44 NATURA 


Dacă voim a ne imagină un om mare care a umplut 
toată epoca sa cu numele său, un om care a dobândit acest 
nume prin lucrările şi meritele sale proprii; un om care a 
lucrat în folosul omenirii dar nu în detrimentul ei (ca unii 
cuceritori şi soldați sau autocrați mari); dacă voim toate 
acestea zic, să ne uităm la Alexandru de Humboldt, să stu- 
diâm biografia şi istoria vieței lui. 

lată, punem aici în folosul lectorilor noştri români o pre= 
scurtare a biografiei lui Humboldt. 

A. de Humboldt eră un om foarte fericit; căci natura a 
grămădit peste dânsul o mulţime de daruri şi calităţi pre- 
țioase. El a trăit mult, a văzut timpuri extraordinare, pline 
de evenimente extraordinare. Chiar anul naşterei sale (1769) 
eră un an fericit pentru lume; căci în acest an s'au născut 
mulți oameni mari: Napoleon, Wellington şi mulţi alţii s'au 
născut în acest an. Humboldt aveă fericirea a vedeă încă pe 
Friederic cel mare, pe acest rege filosof care a reînviat în 
timpurile moderne, imaginea cea mare a unui împărat Marcu 
Aureliu antic. Provedinţa a pus pe Humboldt, pe acest geniu 
luptător cu natura pentru descoperiri noi, întrun timp emi- 
nent de luptă, când oamenii s'au luptat nu numai între sine, 
imperiu cu imperiu, națiuni cu naţiuni, dar şi diferite clase 
ale societăţii luptându-se între dânsele. Acest timp eră atât de 
războinic, atât de dărâmător, încât par'că chiar istoria univer- 
sală s'a luptat şi ea; căci timpul modern născut acum (la 
1789) a intrat într'o luptă sângeroasă şi crâncenă cu spiritul 
de mai înainte, cu spiritul feodal al secolelor medievale. 

Humboldt, în copilăria sa, a văzut războiul independenţei 
Statelor-Unite cu Anglia; aici continentul nou a intrat în 
luptă cu continentul vechiu pentru emancipaţiunea sa politică; 
în tinerețea sa, s'a înfățișat ochilor săi, marele spectacol al 

revoluţiunii franceze, când diferitele clase ale societăţii s'au 
luptat iar pentru emancipaţiunea lor: Burgbezia, emancipân- 
du-se de sclavagiul în care a ţinut-o aristocrația feodală.. 
Mai pe urmă (1792), Humboldt a văzut lupta unei naţiuni 
mari în contra stăpânirii monarbice şi iar mai pe urmă a 
asistat la lupta naţiunilor în contra unei naţiuni apăsătoare 
asupra libertăților şi independenţelor lor. 

Asta este un mare capitol de luptă la care a asistat Hum- 
boldt ca om şi ca cetăţean. Dar să privim acum şi la luptele 
lui Humboldt în contra naturii, ca un naturalist temerariu, 
întrepid şi cu totul cutezător. 

Este cunoscut că nu toți voiajorii care călătoresc în ţările 
tropicale, sunt fericiți a scăpă fără pericolul vieţei d'aceste- 
clime frumoase dar primejdioase pentru om ; «Nu tot omul se 
plimbă fără pedeapsă între pădurile palmierilor» zice un 
proverb. Mulţi din voiajorii ştiinţifici se pierd în fiecare an 
în întreprinderile lor cutezătoare. «Mulți sunt chemaţi, puţini 
aleşi». Humboldt eră unul dintr'aceşti puţini aleşi. Fiind tânăr, 
sa plimbat în căldura arzătoare a ţărilor tropicale, dar şi 
mai pe urmă fiind un bătrân de 60 de ani a cutezat de sa 
suit pe munţii Urali şi Altai în Siberia, şi aici a scăpat fără 
vătămare pentru sănătatea sa. 

Humboldt se bucură de toate facultăţile psihologice în 
gradul cel mai mare de superioritate şi perfecţiune, Avea o- 
admirabilă limpeziciune a inteligenţei, o mare tărie a con- 
cepțiunei şi o uitătură sigură şi repede de observator. Dar 
în privința combinațiunii ideilor, el a fost unic în timpul 
modern şi numai Aristotel şi Leibnitz putea să se măsoare 
cu dânsul. Memoria lui eră foarte mare, sigură şi nu l-a lăsat 
niciodată. Aveă şi o mare elocuenţă și vorbea despre lucru- 
rile cele mai înalte c'o mare claritate şi uşurinţă. Apoi în- 

tocmai cum a vorbit, a şi scris. Bogăția cunoştinţelor sale 
e nemărginită, dar aveă şi talent mare de-a se folosi de des- 
coperirile altora, de-a le combină cu ale sale şi de-a face 
un cevă mare şi glorios pentru știință Cu drept cuvânt s'ar 
puteă zice de dânsul aceea ce a zis el peniru amicul său 
L. de Buch, adecă că unde a umblat a lăsat urme străluci- 
toare după dânsul. Marele Goethe a zis despre Humboldt, 
că este în timpul nostru «un om la înălțimea căruia nimenea 
n'a ajuns». 

Acela care vå scrie odată biografia lui Humboldt, va 
scrie istoria științelor în cei de pe urmă şeaizeci de ani. 
Căci viața lui Humboldt eră rezumatul tuturor comorilor de 
științe şi de descoperiri în cei de pe urmă 60 de ani. Geo- 
grafii îl numesc profesorul lor ; istoriografii zic că ei îi sunt 
datori mult; filologii asigură că el a vărsat o lumină mare 
asupra științei lor. Apoi toate ramurile ştiințe!or fizice şi 
naturale erau domeniul gloriei sale. El a scris şi a publicat 
opuri clasice în limba latină, germană, franceză, engleză şi 
spaniolă. Toate aceste limbi el le scriă atât de bine ca limba 
sa proprie (germană). Sunt acum 40 de ani de când Hum- 
boldt a dat lecțiuni științifice publice în Paris, şi francezii au 
zis că acest german vorbeşte limba lor cu atâta claritate, 
eleganță și perfecţiune încât puţini din profesorii francezi se 
bucură de aceste daruri. 

Humboldt eră omul «amândoror lumilor (des deux mondes) 
cum s'au exprimat unii. Căci în continentul vechiu ca și nou 
a lăsat urmele netăgăduite ale lucrărilor şi descoperirilor lui. 
Dar nu numai globul nostru, ci pe toate celelalte corpuri ce- 
reşti le-a îmbrățișat geniul lui. Uitătura sa înaltă filosofică a 
îmbrățișat tot universul. El însuşi zice undevă: «motivul cel 
«mai principal al lucrărilor mele eră tendința de a pricepe 

ztoată natura în genere, de-a combină toate fenomenele ei, 
«la un cevă întreg, unic, şi a prezentă toată creaţiunea ca 
«un cevă perfect, viu, ca organismul cel mai imens, cel mai 
«perfect şi cel mai admirabil». Dar, continuă Humboldt, 
«m'am încredințat că fără cunoştinţa părților naturii în de- 
«taliu, nu putem să îmbrățişăm totalitatea ei; căci toate păr- 
<țile ştiinţelor sunt legate unele cu altele întrun mod foarte 
«intins. Aşa s. e. studiul botanicei ne aduce la cunoştinţa 
«diferitelor clime ale pământului, la geografia botanică, la me- 
«teorologie, la fizica globului şi la studiul tuturor condiţiu- 
<nilor complicate şi ascunse care contribuesc la împărţirea 
«căldurii şi a frigului pe pământ. Apoi studiul meteorologic 
«mai întins ne aduce drept la studiul universului cu toate 
<corpurile cereşti care înconjoară globul nostru ; căci toate 
«au diferite influenţe netăgăduite asupra globului pământesc». 

In acest mod, Humboldt s'a pregătit la ideia cea mai mare, 
cea mai universală care a produs partea cea mai universală 
și măreaţă a timpurilor moderne: asta este cartea sa numită 
«Cosmos (lumea)». Bătrânul Humboldt la vârsta de 80 ani, 
n'a încetat a lucră la acest op gigantic. Până la moartea lui 
ma scos-o din mână, tot adăogând și tot perfecţionând acest 
monument literar colosal al acestui geniu unic. 

Dar pe lângă aceste imense lucrări ştiinţifice, Humboldt 
ma încetat a luă Darte activă şi la evenimentele politice care 
s'au petrecut în cursul vieţei sale. In privinţa politicei Hum- 
boldt, deşi amic intim cu cea mai mare parte a suverânilor 
contimporani (precum Louis Philippe, Friedric Wilhelm IV 
şi c. 1.), cu toate acestea eră totdeauna un om liberal cu 
desăvârşire. Aceasta nu e de mirare; un om al naturii nu 
poate să fie altfel decât liberal şi mărinimos ca natura însăşi, 
această maică a noastră liberală şi mărinimoasă. Natura este 

un complect infinit de progrese; un om al naturii trebue dar 
să fie progresist; Humboldt eră unul din cei mai complecţi 
-progresişti. Natura nu ştie să facă deosebire de castă, de 
clase și de religie; pentru dânsa omul este om cu același 
organism, cu aceiași condiţiune a vieţei, fie boer sau ţigan, 
fie creştin, musulman sau evreu. Așa dar şi Humboldt în 
toată viaţa lui, s'a luptat îu contra exclusiunilor sociale sau 
de religie care au drept scop a așeză între oameni nişte 
bariere artificiale și antinaturale ; a amări viaţa unora în be- 
neficiul altora, a creiă clase privilegiate şi neprivilegiate, sau 
ca să zicem mai bine, unele având privilegiul de-a petrece 
toată viaţa lor în plăcere, râs şi bucurie şi alții a o petrece 
în oftări şi lacrămi. 

Cu imensitatea geniului său poate să se măsoare numai 
zelul său şi activitatea sa nemărginită. Dela vârsta de 18 ani 
până la aceia de 30, a petrecut viaţa sa călătorind în con- 
tinentul Americei, ca să îmbogăţească ştiinţa cu descoperiri 
noui. Dar este un cevă remarcabil ! Humboldt zice că romanul 
admirabil al lui Bernardin St. Pierre «Paul şi Virginia» a 
avut cea mai mare influenţă asupra carierei sale; căci acest 
tablou încântâtor al naturii, l-a inspirat cu amorul naturii și 
al studiului ei. Asta este iar o dovadă nouă că, nu cultura 
memoriei, ci cultura fantaziei şi imaginaţiunii înaintează 
tinerimea în adevărata cale înaltă a omenirii, inspirându-l 
de-un amor sincer pentru cultul adevărului şi al frumosului. 
Tânărul Humboldt, nutrit cu ideile poetice ale lui Bernardin 
St. Pierre, a văzut în pădurile tropicale ale Americei meridio- 
nale, în imensitatea producţiunilor vegetale a acestui con- 
tinent tropic, un cevă infinit şi divin. Inima lui s'a deschis 
în toată lărgimea ei la aceste impresiuni măreţe. Pieptul Său 
a răsuflat sublimul, acest balsam al vieţei sufleteşti care 

umple toată natura, unde ea dezvoltă tabloul frumusețelor 
sale nemărginite şi comoara forțelor sale misterioase, ascunse 
în sânul său imens. 

Această impresiune mare poetică, Humboldt a şi repro- 
dus-o în operile sale. De aceia, cu drept cuvânt, s'a zis că 
Humboldt eră cel mai mare pictor (zugrav) pentru peisagiuri 
(țărănie) ; căci descrierea lui, a Americei meridionale, nu este 
o simplă descriere seacă, ci este tabloul cel mai sublim care 
a eşit vreodată din mâna unui pictor de ţărănie. 

Intr'un curs de 60 de ani, Humboldt eră în corespon- 
denţă şi relaţiuni ştiinţifice cu oamenii cei mai însemnați din 
timpul lui. Corespondenţa lui, când va fi vreodată publicată 
va constitui negreşit opul cel mai instructiv din timpul nostru. 
Fiind un şcolar tânăr la academia din Freiburg, a stat în 
relațiune cu celebrul geolog Leopold de Buch, cu vestitul 
mineralog Werner, şi mulţi alţii. In universitatea de Goetinggu- 
a făcut alianță cu celebrul profesor de filologie, Heine; cu 
marele zoolog Blumenbach, cu botaniştii Vildenow, Lineu, cu 
istoriografii filosofi Heeren şi Schloetner, şi cu excelentul 
literat şi criticul Schlegel. Pe urmă Humboldt s'a dus la Ham- 
burg ca să studieze şi ştiinţele finanţei şi teoria circulaţiunii 
banilor. lată Humboldt studiind şi ştiinţa banilor ! 

Acolo s'a deschis pentru dânsul o epocă nouă: acolo a 
întâlnit pe Klopstoc (nemuritorul cântărilor Mesiadei) pe Vos 
(inimitabil traducător al operelor lui Homer în limba ger- 
mană versifiată), în lena a fraternizat apoi cu cei mari doi 
dioscuri în literatura germană : Schiller şi Goethe. 

Aşa dar a văzut Humboldt tot ce eră mare şi eminent 
în sfera omenirii, precum şi tot ce eră remarcabil în do- 
meniul naturii. El ma fost ca unul din acei «savanţi de 


cabinet», care nu iese niciodată din cabinetul lor de lucrare 

și pentru care toată lumea este acest cabinet mic şi mize- 
rabil. Humboldt eră nu numai un om al studiului, ci și omul 
naturii ; el n'a venerat numai teoria cenușie cum zice Goetbe, 
ci şi viața reală, verde şi proaspătă. El nu s'a pierdut în 
ideile abstracte, fictive şi spiritul lui i-a plăcut în imensa 
lume reală, acest nemuritor templu al gloriei creatorului. 

In acest chip a petrecut Humboldt o parte mare a vieței 
sale în voiajuri ; căci numai în voiaje poate cinevă să vază 
şi să studieze lumea în dimensiuni mari. El a străbătut toată 
Germania, Francia, Anglia, Elveţia, Italia, Polonia şi Galiţia 
ca un voiajor ştiinţific; dar în mijlocul acestor ocupațiuni 
ştiinţifice eră însărcinat şi cu misiuni diplomatice. La 1796 
i-a murit muma, atunci văzându-se singur şi izolat în Eu- 
ropa, a născocit în sânul său ideia de-a face călătorii mari 
afară din Europa. Inima lui l-a tras afară la ocean, la această 
lume largă, imensă, icoana infinitului. El a umblat să facă 
pe corabie o călătorie împrejurul pământului împreună cu 
amiralul Bundin, sau să meargă în Egipt cu lordul Bristol, 
dar prin întâmplare făcând cunoştinţă cu savantul Bonpland, 
s'au hotărât amândoi de-au făcut împreună călătoria lor ce- 
lebră în sudul Americei. 

Nu putem să ne întindem aici mult asupra acestui voiagiu 
care a devenit o comoară de descoperire pentru lumea ştiin- 
țijică ; numai atât putem să zicem că aceşti amândoi voiajori 
n'au lăsat în acest continent imens, un colț care nu l-au vi- 
zitat, un vulcan care nu s'au suit pe dânsul, un munte care 
nau măsurat înălțimea lui; un animal nou care nu l-au des- 
cris, și o plantă remarcabilă care nau adunat în ierbarele 
lor. Şeaizeci şi două de luni a ținut acest voiagiu memorabil 
pentru totdeauna. 

Humboldt, deși german, a ales după întoarcerea sa în 

Europa, Parisul drept locuinţa sa constantă. Un om universal 
ca Humboldt, poate să-şi placă numai într'un oraș universal 
ca Parisul. In această epocă a vieţei sale, s'a întâmplat şi 
voiajul lui împreună cu Gay-Lussac în Italia. Tot în acest 
timp îl găsim ca un diplomat, luând parte la congresele de 
Aix (Aachen) şi Verona. 

In anul 1827 s'a" întors la Berlin; dar neodibna sufletului 
său lucrător şi activ, nu l-a lăsat ca să se odibnească mult 
timp şi îl vedem învățând cu zel limba persică, pregătin- 
du-se pentru o călătorie în Persia şi India. Insă după cererea 
şi dorința împăratului Rusiei, Humboldt sa dus în Siberia 
ca să studieze şi această lume polară necunoscută, plină de 
groazele unei clime teribile şi de ecourile mai teribile a ne- 
numeroaselor victime omeneşti. In anul 1829, Humboldt îm- 
preună cu chimistul Rosa şi cu tatăl infuzoriilor, Ehrenberg, 
a început călătoria lor prin Moscova mergând la Ikterinen- 
burg și Ural, la Tobolsk şi la Altai, înaintând chiar până la 
hotarul Chinei. Nouă luni a ţinut această călătorie în care 
Humboldt a străbătut un drum de 2320 mile germane (1260 
poşte aproape). 

Asta a fost cea de pe urmă călătorie mare a lui Hum- 
boldt; de-acum înainte a petrecut 30 de ani elaborând şi 
aranjând aceia ce a văzut şi descoperit în numeroasele vo- 
iajuri ale vieţei sale. Oare putem să enumărăm aici toate 
descoperirile și toate lucrările lui Humboldt în diferite ra- 
muri ale ştiinţelor? Oare putem a ne întinde aici chiar vor- 
bind în scurt despre mulţimea opurilor sale științifice? Ne- 
greşit că nu! Numai atât vom pomeni că numai raportul 
despre voiagiul său în America, cuprinde o serie de 18 vo- 
lume in folio şi de 11 tomuri in quart. 

Călătoria sa în Asia cuprinde asemenea multe volume ; 

pe urmă a publicat opul său celebru întitulat: «Cercetările 
critice despre desvoltarea ştiinţei Geografiei Americei şi a 
progreselor astronomiei în secolul al XV-lea şi al XVI-lea». 

Ca să aibă cinevă o idee despre mărimea materialului 
ştiinţific grămădit în aceste opuri e destul ca să zicem că 
un exemplar (complet cu toate tablourile), a călătoriei sale 
în America costă zece mii franci (o mie de galbeni). 

La o vârstă de 74 de ani, când tot omul începe a se 
odibni pe lucrările sale, Humboldt a întreprins opul său cel 
mai gigantic: Cosmos. Dar el zice că mai înainte cu şeaizeci 
de ani, el poartă în sânul său planul acestui op! Această 
carte unică este tradusă acum în toate limbele civilizate. 

lată o mică revistă a vieţei acestui om mare, a acestui 
prinţ al lumei ştiinţifice care în viața sa privată eră omul 
cel mai dulce, cel mai compătimitor, dat cu tot sufletul 
ideilor liberale ; just, tolerant și progresiv. 

lată un om mare, nemuritor pentru toate timpurile ; până 
când va fi America cu Cordilierii săi, Asia cu Altaiul ei, 


Alexandru de Humboldt va fi nemuritor ! 
IULIUS BARASCH. 


Din Isis sau Natura, Jurnal pentru răspândirea ştiinţelor naturale 
şi exacte în toate clasele, redijat de Doctor lulius Barascb, Anul IV, 
No. 32, pag. 249, anul 1859. 
it 


GAZELE NATURALE !) 


PROPRIETĂȚILE, CAPTAREA ȘI UTILIZAREA LOR INDUSTRIALĂ 


Prezența gazelor naturale emanate la suprafața pămân- 
tului este în strânsă legătură cu prezenţa minelor de cărbuni 


1) Extras din Comunicarea făcută în secțiunea de Geniu civil la Con- 
gresul Asociaţiunii Române pentru înaintarea şi răspândirea ştiinţelor 
dela Galaţi. 

şi petrol, în sensul că aceste minerale sunt totdeauna înto- 
vărăşite de emanaţiuni mai mult sau mai puternice de gaze, 
fără însă ca invers prezența gazelor să arate totdeauna şi 
prezența cărbunilor sau a păcurii. 

La noi gazele în general precedează şi însoțesc extrac- 
țiunile de petrol. Avem însă şi cazuri singuratice de emana- 
iuni gazoase fără petrol, cum e s. e. la Păcle, la Lopătari, 
în Jud. Buzău, la Ariceşti în Jud. Prahova şi în alte părți. 

Un exemplu de emanaţiune de gaze în cantitate consi- 
derabilă, fără a fi în legătură cu prezenţa petrolului, este în 
Transilvania în localităţile Sarmaşul Mic şi Sarmaşul Ungu- 
resc, de unde se captează zilnic până la 1.700.000 mê. 

In localitatea Surachany din regiunea petroliferă a Ba- 
kului în Rusia emanaţiunile de gaze au fost obiectul de 
adoraţie al popoarelor indigene mai bine de 2.500 ani. In 
anul 1908 guvernul rusesc interzice pentru totdeauna pele- 
rinagiile, ce se făceau la templul din Surachany, în care 
se întrețineă un foc sacru din gazele naturale. 

In această regiune, în care gazele au cu siguranţă aceiași 
origine ca şi petrolul, acestea emană cu ușurință, făcându-se 
săpături în adâncime de numai 10—15 m. 

In multe regiuni ale Caucazului, cum de altfel eră şi la 
noi până acum vreo 20-30 ani, ţăranii îşi improvizează vetre 
pe câmp pentru gătit mâncarea, făcându-şi un fel de coş 
rudimentar în jurul căruia grămădesc bucăţi de pământ. 

Emanaţiunile de gaze nu se mărginesc numai la pămân- 
turi, ele au loc tot aşa de bine şi în lacuri, râuri şi chiar mări. 
Astfel avem emanaţiunile din Marea Caspică în dreptul Bibi- 
Eibatului, pe coastele insulei Borneo, unele coaste ale Me- 
xicului, Texas din Statele-Unite, Peru, etc. 

In toate aceste regiuni gazele emanate însoțesc şi puter- 

nice izvoare submarine de petrol şi constau, ca și cele dela 
noi, în majoritate din methan și alte bidrocarbure din seria 
Ca Han+2. 

Afară de acestea ele mai conţin în cantități mai mult sau 
mai puțin considerabile bioxid de carbon (CO,), bioxid de 
sulf (S0,), şi hidrogen sulfurat (SH). Prezenţa bioxidului 
de carbon nu e aşa uşor de recunoscut, întru cât acesta e 
un gaz fără miros, care nu arde şi nu se vede. Gazele de 
SO, şi SH, se trădează uşor prin mirosul lor caracteristic. 
Regiunile petrolifere caucazice, mai cu seamă, au multe 
emanațiuni de gaze sulfuroase. Apele sulfuroase, ce însoțesc 
acolo extracțiunile de petrol, se datoresc exclusiv prezenţei 
acestor gaze. 

In cantitate nu prea mare am putut constată prezența 
gazelor sulfuroase şi la noi în sondele din Doftana (Câm- 
pina) ale soc. Steaua Română, în sondajul dela Ariceşii, şi 
a. De altfel, emanaţiuni de gaze sulfuroase şi izvoare de ape 
sulfuroase în legătură genetică cu prezența petrolului, se 
pot constată în mod singuratic şi în Galiţia, California, 
Indiile orientale, ş. a. 

Debitul de gaze al unui sondaj variază foarte mult. El 
depinde în primul rând de durata exploatării regiunii, din 
care captăm gazele, constatându-se cu siguranță că debitul 
gazelor emanate din una şi aceiaşi regiune scade treptat, 
corespunzător extragerii. Se pot cită sondaje fenomenale 
pentru gaze ce au dat pânâ la 1.000.000 mê? în 24 ore. Debite 
de zeci de mii de m? pe zi sunt lucruri obicinuite în regiu- 
nile deschise de curând. 

Regiunile, care pierd caracterul eruptiv, devenind emana- 
tive propriu zise, au un debit mai mult sau mai puţin con- 
stant. Acesta atârnă în regiunile noastre petrolifere, singurele 

din care se captează la noi gazele, de starea de mișcare, în 
care se întreține stratul de petrol prin lăcărire, în mare mă- 
sură şi de condiţiunile atmosferice. In această privință încă 
nu s'a putut stabili în mod definitiv relațiunea dintre ema- 
națiunea gazelor şi starea atmosferică. 

In general, la presiune atmosferică ridicată putem constată 
și cantitate mai mare şi calitate mai bună a gazelor emanate, 
decât la presiuni atmosferice scăzute. 

Un exemplu. Din vreo 160 guri extractive, din care numai 
140 în funcţiune, captăm 1) în condițiuni normale şi între- 
buințăm zilnic o cantitate de aproximativ 200.000 m?. Can- 
titatea emanată în total din aceleași guri se poate apreciă 
dela 4 până la 500.000 m? pe zi. 

Celelalte sondaje din Câmpina emană aproximativ 150.000 
m?, din care însă nu se captează și se întrebuințează decât o 
cantitate foarte redusă. 

Astăzi, lucrări sistematice de captare şi utilizare a gazelor 
naturale mau fost întreprinse la noi decât numai de soc. 
Steaua Română în exploatările ei din Câmpina, Arbănași şi 
Moineşti, precum apoi şi de soc. Astra Română în exploa- 
tările din Câmpina şi Moreni. 

Celelalte întreprinderi întrebuințează mai puțin sau chiar de 
loc enormele cantități de gaze naturale, ce emană din regiu- 
nile noastre de petrol, a căror cantitate o putem evaluă la 
aproximativ 5.000.000 m* pe fiecare zi. 

Intrebuinţarea gazelor natnrale. Gazele naturale se în- 
trebuințează la ars (combustibil) în motoare de gaze şi la ca- 
zane de aburi. La" această întrebuințare ele servesc în mod 
excelent, pe de o parte din cauza stării lor curate, necon- 


1) Soc. Steaua Română. 

ținând impurități, praf, gudron, etc., ca celelalte gaze artifi- 
ciale, iar pe de alta din cauza puterii calorice ridicate. 

In ţară avem astăzi vreo 200 motoare de gaze alimentate 
cu gaze naturale, al căror efect variază între 20 și 300 cai 
putere (c. p.), efectul total e de aproximativ 3.500 c. p. Aceste 
motoare lucrează aproape exclusiv ca maşini de forță motrice 
directe în şantierele de petrol, iar foarte puţine la producere 
de energie electrică tot pentru acestea. 

Astfel avem în Câmpina o uzină electrică a soc. Steaua 
Română cu un motor de gaze de 180 c. p., o uzină a soc. 
Astra Română, tot în Câmpina, cu un motor de 240 c. p., 
o uzină a aceleiași soc. în Moreni cu 2 motoare de câte 
240 c. p., şi vreo câteva alte uzini electrice mai mici. 

Consumul specific de gaze la motoare variază după ca- 
litate. Cu un gaz cu o putere calorică între 5500 şi 6000 ca- 
lorii/1 mî, avem un consum de 0,65 m? pentru 1 KUl-oră, cu- 
prinzându-se în această ţifră toate perderile mecanice și elec- 
trice: în motor, generator, excitație, transmisiune de curea 
şi în cablele dela generator la tablou. 

La cazane de aburi, pentru care există diferite dispozi- 
tive de ars, avem de asemeni rezultate favorabile, capabile 
încă de îmbunătăţire. In termen mediu constatăm la cazanele, 
la care s'au înlocuit injectoarele pentru ars păcura cu apa- 
rate de ars gaze, un consum de 1 m? gaze de putere calo- 
rică mijlocie în loc de 0,5—0,6 kg. păcură. 

In atelierele mecanice ale soc. Steaua Română ga- 
zele naturale îşi mai găsesc întrebuințare şi ca combustibil 
în forjele ferăriei, de asemeni în atelierul de turnătorie pentru 
uscat modelele şi ca adaos pe lângă cox pentru topit fonta 
în cupole. 

In ultimul timp se agită și la noi ideia de /ichefacere a 


wwW.dacoromanica.ro 


GAZELE NATURALE 57 


gazelor naturale pentru extragerea unei esențe fine, numită 
„Gazolină“, şi probabil că prima instalațiune de acest fel va 
fi şi pusă în funcțiune în curând. 

Instalaţiuni pentru extragerea gazolinei din gazele naturale 
există în America de câţiva ani, există de asemeni o insta- 
laţie şi în Galiţia. 

E vorba aci de lichefacerea acelor părţi cuprinse sub 
denumirea de bidrocarbure superioare dela CH, în sus. 
Aceste bidrocarbure fiind în cantităţi relativ mici, e evident, că o 
instalațiune de lichefacere a gazelor naturale pentru extrac- 
țiunea gazolinei nu poate, intra în considerare din punctul de 
vedere al unei exploatări rentabile, decât acolo unde gazele 
sunt în cantitate foarte mare. După indicaţia specialistului 
american Frank O. Peterson se obține din 100 m? gaze 40—70 
litr. de gazolină. Lichidul e foarte volatil, are o densitate de 
0,64—0,68. 

Lichefacerea se operează prin nişte maşini frigorifice cu 
compresor în 2 mişcări. In prima mişcare se comprimă gazul 
de presiunea atmosferică până la o presiune de 3,5 atm. După 
aceea se răceşte la temperatura iniţială într'un sistem inter- 
mediar de răcire. In a doua mișcare gazul este comprimat până 
la 34 atm izotermic, lăsându-se apoi să producă brusc de- 
tentă, din care cauză temperatura scade şi ea tot aşa de 
brusc lichefiându-se părțile corespunzătoare din gaze. 

Compresoarele sunt acționate cu motoare de gaze iar 
acestea alimentate cu „rezidul“ gazelor, după extragerea 
părților lichefiabile. Costul unui m? de gaze e de 0,2 bani. 


Ing. H. LĂZĂRESCU. 


N 

1. Cursurile facultății de medicină şi ale facultății de şti- 
ințe s'au deschis şi anul acesta cu mare solemnitate în fața 
D-lui Ministru al Instrucțiunii. D-nii Decani al facultăţilor, 
Dr. Toma Ionescu şi Dr. C. Istrati, au făcut dări de seamă 
despre activitatea studenților şi a profesorilor și despre schim- 
bările aduse facultăţilor în cursul anului şcolar precedent. 
Obiceiul acesta, care dă facultăţilor o altă viaţă, începe să 
prindă şi în Capitală şi va trebui să rămână. La laşi cursu- 
rile universității întregi se deschid printr'o astfel de solemni- 
tate care strânge astfel, cel puţin odată pe an, pe toți stu- 
denţii şi profesorii universităţii. 

2. Şi anul acesta ca şi în anii precedenţi sa început la 
Casa Şcoalelor, din iniţiativa pricepută a Administratorului 
ei, D-l M. Popescu, seria conferinţelor. Pe lângă un concert 
ales care desfătează auzul, proiecţiuni şi cinematograf care 
încântă ochii, câte unul din profesorii noştri de seamă des- 
făşoară o idee generală menită să lumineze şi să intereseze 
pe cât mai mulţi din membrii Corpului didactic al Capitalei. 
Până acum s'au ținut două conferinţe: una a D-lui profesor 
S. Mehedinţi dela universitatea din Capitală despre hotarele 
noastre din spre miazăzi, alta a d-lui profesor Z. Simionescu 
dela universitatea din laşi, preţuitul nostru colaborator, des- 
pre voința unui om, invățături de muncă şi statornicie din 
viaţa olarului Bernard Palissy. 

3. Mina de aur din valea lui Stan. In vara asta sa pus 
în lucru cea dintâi mină de aur din ţară. Aurul, cum se ştie, 
e mult în Transilvania ; aurul nu lipseşte nici în munţii no- 
ştri. Râurile mari, ca Jiul, Olăneşti, Oltul, Ialomiţa, Buzăul, 

Bistrița, etc. aduc cantităţi apreciabile de aur în nisipurile 
lor şi în vechime erau ţigani liberi, aurari, care se ocupau 
cu spălarea aurului din nisipurile Oltului. Chiar acum se mai 
întâlnesc, în sus şi în jos de Râmnicul Vâlcei (la Fedeleşoaia, 
Cremenari, etc.), bătrâni care în unele timpuri ale anului tot 
mai spală câteva grame pe săptămână. După spusele ace- 
lora s'ar fi găsit pe unele locuri, în vâltori sau la adăpostul 
pietrelor mari, pietre de râm, cum le zice, pepite destul de 
mari, până la 50-60 grame o bucată. 

Nisipul aurifer e întins pe albia veche sau terasele râu- 
rilor. In multe locuri pe terase se văd crovurile rămase în 
urma vechilor spălături de aur, ca la Olăneşti, Baia de Aramă, 
pe Jiu (Petroşani mai ales), Gemenea pe Dâmboviţa (lângă 
Târgovişte), etc. D-l Costa-Foru se apucase acum câţiva ani 
să exploreze vechea terasă a Dâmboviţei, la Gemenea, care 
desigur că a fost exploatată în timpurile Dacilor şi Roma- 
nilor, iar în timpurile mai noi pe la începutul sec. al XIX-lea. 
D-l Șerban Cantacuzino, nepotul d-lui Costa-Foru, alcătuise 
chiar o maşină care să spele cu puţină apă aurul din pie- 
trişul terasei. Concesiunea d-lui Costa-Foru aşteaptă încă 
ivirea capitalului necesar unei astfel de întreprinderi. 

Mina din Valea lui Stan este deschisă în rocă şi va ex- 
ploată aur de rocă. Acum aproape douăzeci pe ani pe când 
fusese ministru la Domenii d-l P. Carp, şi în capul Servi- 
ciilor minelor regretatul Alimănişteanu, se făcuse un program 
serios pentru cercetarea şi explorarea din punctul de vedere 
minier al ţărei, şi se invitase o mulţime de geologi şi in- 
gineri străini şi români la aceste studii. De-atunci s'au pus 
bazele industriei noastre miniere. 

Căutarea locului aurului, cunoscut în nisipurile râurilor 
nu puteă fi neglijată şi mai mulți ingineri au fost trimeși în 

regiunile, de unde-şi adună izvoarele râurile purtătoare de 
aur, pentru a se află origina aurului. S'au găsit astfel roce 
şi minereuri cu aur în regiunea Băii de aramă, în Valea 
Jiului (pe la Păiuș), în valea Argeşului şi Topologului, etc. 
Descoperirea cea mai importantă a fost aceea a d-lui Ing. 
Radu Pascu în Valea Lotrului, pe Valea lui Stan. 

Oltul are aur mult în aluviuni, după cum spuneam mai 
sus, şi nu este de mirare. El izvorăşte de sub Haşmaşul 
mare (Nagy Hagimas), face mari coturi prin Transilvania de 
sud, taie Carpaţii şi vine în basinul Dunărei. In Transilvania, 
mai ales în munţii Apuseni, e mult aur; acolo sunt azi cele 
mai însemnate mine de aur ale Europei. Din rocele eruptive 
şi sedimentare în care s'au infiltrat minereurile de aur, aurul 
a trecut în decursul timpurilor geologici în alte formaţiuni 
mai tinere ce constitiie podişul Transilvaniei, răzbătut de 
Olt. Din aceste sedimente aurul scos şi spălat de ape este 
amestecat cu nisipul Oltului, ce-l aduce la vale. 

Dar nu numai de acolo poate veni aurul. Tradiția spune 
că stânci din muntele Armăsarul (din faţa Gurii Lotrului) ar 
aveă aur; pe valea Lotrului şi mai ales la gura văii lui Stan 
se văd semne şi crovuri de spălatul aurului în vechime. Aurul 
Oltului prin urmare poate să vie şi din munţii noştri. 

D- Ing. R. Pascu luase în cercetare această regiune, acum 
16—17 ani; pentru a putea exploata și mai temeinic ministerul 
adusese din Cransilvania un român aurar, experimentat, care 
să facă probe de spălatul aurului pe ici pe colea. D-l Pascu 
procedând din aproape în aproape şi spălând mereu nisipurile 
de pe valea lui Stan a constatat aur pe vale în sus; mai în 
sus de îmbinarea cu Valea Ulei a dat de o stâncă cuarțoasă 
ruginie, poroasă pe unele locuri. Făcând proba s'a constatat 
aur în această rocă. Sau luat bucăţi de roce şi minereuri 

mai multe, s'au adus la Bucureşti, s'a extras cu mercur aurul 
din pulbere spălată, şi autorul acestui articol a extras pentru 
prima dată acum 15 ani din amalgamul de mercur o globulă 
de aur natix ca de un sfert de gram. Această globulă de 
aur a făcut atunci multă vâlvă; el constitue încă azi capul 
unui ac de cravată al d-lui Ing. R. Pascu. De atunci încep 
minele din Valea lui Stan. 

S'au mai interesat încă mulţi de această vână de aur, dar 
tocmai anul trecut s'a înjghebat o societate pentru exploa- 
tarea ei. Bilele trecute am trecut prin Valea lui Stan şi cu 
multă satisfacție am constatat un început bun şi serios. 

Intreprinderea este pusă la cale de d-l Ştefan Gaillac din 
Bucureşti, asociat cu mai mulți industriaşi şi proprietari. 
D-sa a adus aurari români din munţii apuseni, care cunosc 
bine această lucrare. S'a deschis până acum 3 galerii. 

Probele ce au făcut până acum au dat aur în unele eşan- 
tioane până la 100 la tonă, o bogăţie foarte mare. Galeria 
No. 3 a dat în mediu până acum 38 gr. la tonă; galeria 
No. 1 are însă părți numai cu 3 gr. la tonă. Dacă în mediu 
se va obţine numai mult decât 10 gr. la tonă, afacerea este 
foarte bună. 

(Dintrun articol al d-lui G. Murgoci, publicat în Revue du Petrăle, 
Iulie, 1912. 

G. 7. 

NOTIȚE 


SPRE ŞTIINŢA. — Reproducerea acestor Notiţe este Ingăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 


mai întinse. 


pilde care ne dovedesc în deajuns cu câtă grije animalele se ajută între 

ele în vremuri grele când viaţa le este în primejdie. Buffon spune că 
un păianjen îmbătrânit ar trebui să moară de foame; el nu-și mai 
poate ţese pânza pentrucă cleiul lui se îngroașe, se usucă și nu se mai 
poate întinde în fire subțiri. Ajutorul unui păianjen tânăr îi lungeşte 
viața; acesta aduce pe bătrân în pânza țesută de el, îl lasă stăpân pe 
ea şi pleacă de şi ţese alta. 

Asemenea pilde ne dau și alte animale. Așa se povesteşte că un 
notar din Argentan poruncise să fie înecaţi în râu trei din cei patru 
pisoi fătați de pisica lui. Aruncaţi în apă doi din pisoi se înecară nu- 
mai decât, iar al treilea se căznea să se ţină d'asupra apei. O căţea 
de vânătoare mișcată de miorlăitul disperat al pisoiului se asvârli în 
apă, îl apucă cu gura, îl scoase la mal şi îl aşeză lângă căţeii ei având 
grije să-l lăpteze ca şi pe aceştia. 

Intr'o zi de iarnă locuitorii din Perros-Guirec (Câtes du Nord: vă- 
zură o ceată de purcei de mare înaintând în golful dintre Trélevern şi 
Trestignel : Unul dintre aceştia apropiindu-se prea mult de țărm se 
înomoli pe prundiş. Atunci ceata întreagă părea foarte neliniștită şi toți 
purceii de mare năvăliră la țărm ca să ajute pe tovarășul lor. 

Refluxul mărei venind în timpul acestei încercări zadarnice, toți pur- 
ceii de mare rămaseră înomoliți lângă țărm şi fură omorâţi de pescarii 
din vecinătate. 

Goldsmith povesteşte că o balenă şi cu puiul ei fuseseră apucate 
întrun braț de mare de fluxul acesteia. Atunci marinarii porniră cu 
şalupele lor ca să atace balenele. Acestea istovite din cauza rănilor 
căpătate se sileau cu cele din urmă puteri ca să iasă în largul mărei. 
In cele din urmă mama reuşi să scape, dar văzându-şi puiul rămas în 
primejdie se reîntoarse lângă el hotărâtă să scape sau să moară alături 
de el. După câtva timp mama și puiul sleite cu totul de putere reușiră 
în sfârşit să iasă în largul mărei şi să fie pierdute din vedere de călăii 
lor. Mama a fost astfel răsplătită pentru jertfa ei. 

Nansen a întâlnit în regiunile polare o focă oarbă condusă de alte 
două. La vederea oamenilor cele două foce voiră mai bine să dea ochi 
cu ei de cât să părăsească tovarășa lor neputincioasă. Nansen opri pe 
oamenii săi de a se atinge de ele. 

Intr'o după masă pe la 5 ceasuri copiii se jucau pe malul Senei între 
podul /nvalizilor şi podul Almei. Uuul din copii zărind un biet căţel 


www.dacoromanica.ro 


NOTIȚE 63 
părăsit care dormea la soare se gândi să-l înece. Asvârlit în apă bietul 
căţel se rostogolea îngrozit şi era gata să se înece. De odată un terra- 
nova foarte frumos care boinărea prin apropiere făcu câteva salturi și 
se asvârli cu curaj în apă în ajutorul nenorocitului animal. După pu- 
țină osteneală curagiosul ferra-nova îlapucă cu gura de ceafă, îl aduse 
pe chei și își văzu de drum Indată după depărtarea lui copiii aruncară 
cățelul din nou în apă. 

Pentru a doua oară câinele terra-nova scoate cățelul din apă. Apoi 
necăjit de cruzimea copiilor se repezi mârâind mușcă pe unul din ei, 
şi făcu pe cei l'alţi să se risipească de frică. Lumea care văzuse aceasta 
admiră câinele ferra-nova şi un vânzător de jurnale luă sub îagrijirea 
sa cățelul scăpat de la moarte, 

Intr'o dimineaţă din Iunie, M. Hatz, un proprietar bogat de la ţară, 
a găsit la rădăcina unui pom un sticlete eşit abia de vre-o 15 zile din 
găoace. Proprietarul prinse puiul de sticlete și-l puse în cuibul din mij- 
locul unei colivii în care se sbeguiau un canar olandez şi un sticlete. 
Deabia se văzu în cuib şi puiul începu să piuiască ca şi când ar fi 
cerut ajutor, Sticletele rămase nepăsător, dar canarul mai bun la suflet 
îşi umplu ciocul şi veni să dea de mâncare puiului de sticlete. Acesta 
însă văzând pe marginea culbului o pasăre necunoscută îşi închise ciocul 
şi se ghemui de frică. De îndată ce sticletele sbura pe lângă cuib puiul 
începea din nou să privească. Cu toate astea sticletele îşi vedea de joc. 

In acest timp canarul se apropie din nou de cuib şi părea că se 
strădueşte să facă pe pui să înţeleagă grija ce are de el ca să-i dea 
de mâncare. Acesta însă închise din nou ciocul Canarul încercă să vâre 
cu sila înbucătura în ciocul puiului de sticlete dar totul fu de pristos. 
Atunci canarul rămase câtva timp nemişcat pe marginea cuibului pă- 
rând că gândeşte serios Apoi de odată sbură spre sticlete şi începu 
să-l ciocănească ca şi când ar fi voit să-l apropie din ce în ce de 
cuib. Canarul nu se lăsă până ce nu făcu pe sticlete să-şi înțeleagă 
datoria. De astă dată puiul primi bucuros îmbucătura adusă de sticlete, 
După câteva zile se obişnui şi cu canarul şi primi bucuros şi ajutorul 
acestuia. 


(Revue scientifique, 18 Mai 1912). 

Lungimea drumuriior de îer din lumea toată a fost la sfârşitul 
lui 1910 de 1.030014 klm., Europa are 333.848 km., America 526.382 
km., Asia 101.916 km, Africa 36 854 km. şi Australia 31014 km. Ca- 
pitalul pus în aceste drumuri de fer e cam de 227 miliarde de mărci, 
Această sumă înseamnă în monedă de aur de câte 20 mărci, un fişic 
lung de 17 mii de km. Pentru căratul acestor bani ar trebui 9075 va- 
goane de câte zece mii de kilograme unul. 

(Prometheus, 24 August 1912). 


Silhouette fotografice. Foarte la modă pe la sfârşitul secolului al 
XVIII-a şi începutul celui de al XIX-a, date uitărei de către fotografie, 
siluetele sunt înviate tot de fotografie. Arta siluetelor e foarte veche 
şi pare să derive din pictura veche grecească. După un timp de înflo- 
rire, cum ne arată resturile de vase etrusce arta de a desena umbrele 
a căzut în uitare. Numai după sute ani au eşit la iveală la curtea lui 
Ludovic al XVI-lea; la o serbare în Trianon, un pictor tânăr a făcut 
siluetele regelui şi reginei. Arta acestor siluete a plăcut mult şi s'a 
întins repede în toată Europa. Pe vremea aceia, tot ce era ieftin şi 
sărăcăcios era numit de francezi lucru d la Silhouette, după numele 
ministrului nespus de econom Etienne de Silhouette. Aceste desemnuri 
păreau sărăcăcioase faţă de picturi şi au fost numite Silhouette, cu totul 
pe nedrept, căci ar fi trebuit să poarte numele inventatorului. 

După perfecţionarea fotografiei, siluetele au ajuns foarte puţin răs- 
pândite. De curând se fac siluete foarte reuşite cu ajutorul fotografiei. 
Modelul e aşezat aşa între lumină şi o pânză transparentă în cât să 
cadă pe aceasta umbra lui. Această umbră e fotografiată. Siluetele 
fotografice cuprind şi umbrele cele mai fine, ca a unui voal sau a câ- 


torva fire de păr. | 
(Promotheus, T Septembrie 1912). 


ate 


INDREPTĂRI 


La pagina 32, rândul al 16-a, să se citească: Atomul de hidrogen 
cântărește a mia parte din a miliarda parte din a miliarda parte din- 


tirun miligram. 
enp 

NEPOPULARITATEA MATEMATICILOR 1) 


Se pare de sigur curios, ca la un Congres al unei Aso- 
ciațiuni, care are de scop răspândirea ştiinţelor, să vin să 
vă vorbesc despre nepopularitatea uneia din ramurile ei 
principale : matematica. Insă, pentru ca să putem face ca o 
ştiinţă să înainteze, nu este destul de a o armă cu toate mij- 
loacele necesare pentru a trece peste obstacolele ce îi es în 
cale, ci şi de a înlătură unele piedici, de multe ori foarte 
mici, care se găsesc în drumul ei, dar care pot să o oprească 
cu totul pe loc. Un tren condus de o locomotivă puternică 
străbate munţi înalţi, trece peste văi adânci, trece nepăsător 
prin furtuni şi peste valuri, pentru că inginerii i-au dat mij- 
loace de a înfrânge toate aceste obstacole. Mersul acelui tren 
trebue însă supravegheat continuu, căci un descreerat, un 
făcător de rele sau un copil, punând un obstacol peste şini, 
îl poate face să deraieze şi să-l prăbușească în prăpastie, 
zdrobind sub rămășițele lui inteligenţe vii, stâlpi de familii 
şi oameni de valoare pentru ţară. 

Din această cauză nu trebue să ne preocupăm aci numai 
de mijloacele prin care am puteă să facem să înainteze știința, 
ci şi de acelea prin care am putea ridică obstacolele ce le 
poate întâlni în cale; nu trebue să căutăm numai de a le 
face populare, ci să examinăm cauzele care contribuesc la 
nepopularitatea lor, şi să căutăm să le înlăturăm. 

Este incontestabil, că matematica este o ştiinţă nepopu- 
lară ; mai mult încă, ea este cea mai nepopulară dintre toate 


1) Conferință destinată Congresului dela Galaţi, dar care, din cauza 
mulțimei de conferințe înscrise, nu s'a putut ţine. 

ştiinţele. In convorbirile zilnice, la adunări de mai multe 
persoane şi de multe ori ascultând conversațiile de pe străzi, 
se aude discutându-se fel de fel de chestiuni de către per- 
soane care nu posedă diplome, licenţe sau doctorate. Se vor- 
beşte despre literatură, despre chestiuni de drept, de medi- 
cină, de finanţe, de inginerie, de militărie, etc., nu se aude 
mai nici odată vorbindu-se despre chestiuni de matematică 
decât de persoane care cunosc această ştiinţă, sau cei care o 
învaţă în şcoli. Lumea cealaltă, lumea mare, poporul, nu se 
interesează de loc de dânsa! 

Se produce o descoperire ştiinţifică în fizică, chimie, me- 
dicină, inginerie, etc.; imediat lumea vorbeşte de dânsa, jur- 
nalele fac dări de seamă, toți discută importanţa şi conse- 
cințele ei. Dacă însă un matematician descopere o proprietate 
nouă a numerelor sau a figurilor, dă teoreme, demonstraţiuni 
sau pune probleme noi şi interesante, ori găseşte alte metode 
de calcul decât cele cunoscute, nimeni nu se ocupă de ele, 
decât unii specialiști, decât unele reviste speciale de mate- 
matici! Dacă cineva descopere o mică perfecţionare la o ma- 
şină, atunci toată lumea îi zice «inginer», şi fără să fie, e 
botezat «mare inventator», «om genial» ; i se dau brevete şi 
subvenţiuni, i se dă dreptul exclusiv de a se folosi de acea 
invenţiune, etc. Matematicianului care a găsit metode noui 
de calcul, perțfecționări ale unor teorii, sau chiar teorii noui, 
nu i se dă nici o atenţiune de către public; nu i se aduc 
mulțumiri cât este în viaţă, nu îi este nimeni recunoscător 
după moarte, în afară de cei puţini care se ocupă cu lucrările 
lor ştiinţifice. 

Câte nume de tirani şi de asasini nu sunt pe buzele tu- 
tulora, câţi însă sunt aceia care ştiu că a fost pe lume un 
Archimede, un Newton, un Euler, un Gauss sau un Cauchy ? 

Sunt sute de ani de când s'a descoperit înmulţirea prescurtată, 
sunt mii de oameni aceia la care ea ar fi de o mai mare 
utilitate, pentru a uşură calculele şi a economisi timpul, şi 
cu toate acestea nu e în stare nimeni să arate zece inşi care 
să ştie să o practice în mod curent! Cine nu vorbeşte az; 
de microbii lui Pasteur ; câţi sunt însă aceia care au ideie 
despre infiniții mici ai lui Leibnitz? Câţi nu trec repede în 
trenuri peste poduri mari, ca cel de peste Dunăre, dar câți 
îşi dau seamă că fără speculațiunile matematicianilor nu am 
fi avut nici iuţelile de azi, nici poduri de peste 1/, kilometru 
depărtare între. picioarele lor! Câtă bucurie nu simte omul 
prins de furtună sau de negură în largul mării când zăreşte 
în depărtare farul de pe mal sau aude sgomotul unei sirene, 
dar câți ştiu că acele lumini, sau acele sunete nu ar fi putut 
ajunge până la ei fără calculul matematic. Oraşele mari sunt 
azi pline de busturi de statui, de monumente ridicate oame- 
nilor mari de toate categoriile; cele făcute pentru matema- 
ticiani se pot numără pe degete, deşi dintre acestea unele 
ca statuile lui Pascal şi Descartes se datoresc activității lor 


în alte direcțiuni decât în direcțiunea matematicilor pure. 


4% 


Astfel stând lucrurile, vrând nevrând, ajungem să ne pu- 
nem întrebarea: de unde vine această neatențiune, această 
indiferență a poporului pentru matematică şi pentru matema- 
ticiani ? Căci, faptul că poporul nu cunoaşte matematica nu 
poate fi un argument care să justifice acest lucru, întrucât 
el, deşi nu cunoaşte şi alte ramuri ale ştiinţelor, acelea nu'i 
sunt însă lipsite de oarecare interes. 

Nepopularitatea matematicilor are multe cauze, dar în prima 
linie vina este a lor, apoi a acelora care le fac şi le profe- 
sează, şi în urmă a dușmanilor unora şi a altora. 

Matematica este o ştiinţă serioasă, severă, gravă, intran- 
sigentă ; ea are deci tocmai calități de acelea care nu pot con- 
tribui la desvoltarea popularității. Ea nu răspunde decât cu 
este sau nu este, iar nu cu expresiuni cu care se obține azi 
popularitatea ca de exemplu: ar putea fi, sar putea face, 
nu este exclusă posibilitatea, etc. şi de care întâlnim zilnic în 
viața poporului. Matematica nu operează decât cu date si- 
gure şi nu dă decât rezultate precise. Ea nu poate să dea o 
soluțiune savantului și alta ignorantului ; nu poate să dea un 
număr sărmanului şi altul bogatului; nu răspunde în un fel 
soldatului şi în altul generalului. Un prinț grec cerând ma- 
tematicianului Euclide să găsească pentru dânsul o cale mai 
uşoară pentru a învăța geometria, acela i-a dat răspunsul: 
„In geometrie nu există drumuri regale“. 

Dar nu numai atâta. Matematica îndreaptă pe oameni pe 
calea cea bună, când apucă una greşită. Dacă căutaţi pe o 
linie un punct la dreapta altuia şi nu poate fi acolo, mate- 
matica vă spunescă rezultatul este negativ, adică să treceţi 
în spre stânga. Acest lucru nu se împacă cu popularitatea, 
care se obține dând orice şi în orice direcțiune. 

De asemenea, dacă la o chestiune căutăm un punct dea- 
supra unui plan şi el nu poate sta acolo, matematica ne 
spune că locul lui se găseşte în jos. Ce popularitate 'şi ar 
face un șef de administrațiune, care, la o cerere de înaintare 
a unui subaltern, i-ar răspunde cu o degradare! In mate- 
matică dacă cinevă umblă după lucruri imposibile, sau in- 
compatibile cu condiţiunile inițiale, dânsa îi arată că umblă 
după imaginare, sau că soluţiunea căutată se găseşte la in- 
finit, sau într'o lume mai superioară ca a noastră, care are 
numai trei dimensiuni! Cu alte cuvinte îi spune că umblă 

după idealuri nerealizabile, sau realizabile după secole in- 
delungate, ori care nu se pot realiză în lumea noastră! 

Dacă o chestiune comportă mai multe soluțiuni pentru 
aceleaş date, matematicele le dă pe toate fără părtinire; la 
ea nu încape favoritism, rudenie, protecțiuni pentru unele so- 
luțiuni față de altele. Ea este inflexibilă la patimile și slă- 
biciunile omeneşti. La ele chestiunile şi discuțiunile personale 
nu au nici o valoare. La ele nu pot fi mai multe opiniuni, 
nu există controverse. Cu vorbe cât de frumoase, cât de 
bine spuse, cinevă nu poate obține nimic dela dânsele. Viète 
a spus chiar că: «în matematică censura şi critica nu sunt per- 
mise la toată lumea ; discursurile oratorilor şi apărările avo- 
caților nu valorează nimica». Românul chiar când voeşte să 
isprăvească discuțiunea cu cinevă îi strigă: una şi cu una face 
două. 

Astfel fiind, cum vroiţi ca o ştiinţă care este în contra- 
dicție cu principiile după care se obţin popularităţile, să fie 
o ştiinţă populară? Unde mai puneţi apoi casna cu care în- 
vaţă copiii aritmetica, necazurile părinţilor până să-i înveţe 
să cânte tabla lui Pitagora, şi a profesorilor până să-i obiş- 
nuiască să grămădească litere greceşti şi latine în formulele 
de algebră. Ce este acuma, dar ce eră mai înainte, când se 
calculă cu numere complexe şi când un absolvent de clasele 
primare trebuiă să ştie mai multă aritmetică pentru a calculă 
decât ştiu azi absolvenţii de liceu! Și apoi câtă plăcere nu 
simt elevii la concursuri, candidații la examene, când, după 
calcule lungi şi obositoare de ore întregi văd la urmă că 
proba calculelor nu le ese! Apoi ce greu se pricep unele 
lucruri, câtă muncă până să se înveţe şi în urmă ce uşor se 
uită! Matematicile nu au simpatii, ele lasă pe cine le lasă. 

In special nepriceperea contribue mult la nepopularitatea 

matematicilor. De fapt la început matematica nu se pricepe 
bine sau chiar de loc. Aritmetica şi geometria se învață la 
început pe din afară, prin reguli şi aplicaţiuni. Numai când 
se începe studiul lor teoretic, numai atunci se găseşte expli- 
carea unor lucruri curioase sau chiar misterioase, dar nici 
atunci priceperea nu e complectă. Azi în matematică nu se 
poate pricepe o parte bine până ce nu s'au învăţat toate păr- 
țile ei. Să luăm de exemplu trei numere consecutive 6, 7, 8. 
Cine vede vreo diferenţă esenţială între ele ? Cu toate acestea 
6 este număr perfect, 7 este număr prim, 8 este o putere; 
1/, se transformă în fracţie periodică mixtă, 1/; în periodică 
simplă, 1/g în fracțiune exactă! Apoi, de ce, de exemplu, când 
împărțim două fracțiuni ordinare, fracțiunea împărţitoare se dă 
peste cap? De ce să nu se poată găsi cuadratura cercului, 
de ce să nu se demonstreze postulatul lui Euclide, de ce să 
nu se isprăvească cu teorema lui Fermat şi să se ia premiul 
de 100.000 mărci pus pentru dânsa? 

La astfel de chestiuni nu poate răspunde oricine, nu pot 
răspunde nici matematicianii. La alte ştiinţe când se pun ase- 
menea întrebări se pot găsi răspunsuri care mulțumesc lumea. 
Un nesucces în medicină se mai explică prin lipsa de zile, 
în chestiuni de drept prin lipsa de dreptate, în agricultură 
prin lipsa de ploi ; în matematică însă numai prin lipsa de cu- 
noștinți san teorii matematice. 

lată dar atâtea cauze inerente matematicilor care duc la 
nepopularitate. 


xx 


Trecem acum la matematiciani. Lor li se datoreşte în 
bună parte nepopularitatea actuală a matematicilor, de oarece 
în loc să caute metode uşoare, au căutat de multe ori să 

ascundă pe cele uşoare pentru a da publicității altele mai 
grele şi mai de nepriceput. Prin secolul al XVII-lea şi XVIII-lea 
se credea că acela este matematician mai mare pe care nu-l 
pot pricepe cât mai mulţi matematiciani. Chestiuni simple, 
frumoase şi interesante erau prezentate în mod cu totul arid 
şi de nepriceput. Foarte puţini matematiciani şi-au dat seama 
că matematicile nu pot progresă decât dacă se va ocupă mai 
multă lume „cu ele, şi să se caute deci să le facă mai acce- 
sibile, mai populare. Euler în scrisorile sale către o principesă 
germană, este primul care sa ocupat de această chestiune. 
De atunci încoace s'au mai făcut încercări în această direc- 
țiune, însă fără mare efect, de oarece şi azi mulţi matema- 
ticiani caută să se închidă în nişte cetăţi in care să nu poată 
pătrunde decât cei ce posedă arme mai puternice ca ale lor. 
Prin înființarea şcoalei politecnice din Paris şi a secţiilor de 
matematici de pe lângă multe şcoli tecnice din Germania, au 
putut pătrunde mulți ingineri în cetatea matematicilor; ei au 
pus mâna pe unele din uneltele matematicianilor, pentru a 
lucră cu ele la aplicaţiunile ştiinţelor, şi a le mai apropiă 
astfel de popor. Azi se fac încercări pentru a duce din ma- 
tematicele elementare și în şcolile primare şi din cele supe- 
rioare, în licee şi a le răspândi astfel mai mult pentru cei 
ce știu să scrie şi să citească. 

Cu modul acesta se va vedeă că matematicele nu sunt 
atât de aride şi atât de speriai pe cât se crede; cu modul 
acesta ele se pot împrieteni cu mai multă lume şi vor aveă 
prin urmare mai puţini dușmani. Atunci se va vedeă, după 
cum zice Björnson, că ştiinţa numerelor este într'o eternă au- 
roră, că ele sunt mai pure ca zăpada, mai subtile ca aerul ; 
că ele cântăresc lumea fără balanţă şi o luminează fără raze ; 
atunci se va vedeă, după cum spune La Chalotais, că ideile 

clare de corp, linie, unghiuri, care isbesc ochiul, se pot con- 
cepe mai uşor ca ideile abstracte de verb, declinări, conju- 
gări, acuzativ, ablativ, subjonctiv, infinitiv, etc. 

Până atunci matematicele vor aveà necontenit duşmani 
înverşunați, care vor luptă mult contra popularității lor, după 
cum au luptat şi până azi. In afară de ingineri, de fiziciani 
şi de unii filozofi, toți ceilalți critică matematicele, le prezintă 
publicului sub culorile cele mai întunecate şi le arată ca 
distrugând viața şi idealurile oamenilor; ei prezintă pe ma- 
tematiciani ca pe nişte oameni fără suflet, fără credinţă ; ca 
pe nişte oameni periculoși societăței. 

Printre cei care au contribuit mai mult la creiarea unei 
asemenea atmosfere trebue să punem în prima linie pe preoți. 
Nu este aci vorba de preoţii antici, care erau şi deținători ai 
ştiinţei, nici de preoții noştri, care nu au adus nici odată pie- 
dici desvoltării ştiinţelor şi care participă la congresele noa- 
stre, ci de preoții din țările în care matematicele se găsesc 
în desvoltare de secoli întregi, de acei preoţi despre care 
Pagharici, şi cu el mii de oameni strigau „Azi este aproape 
imposibil să fii creştin şi să mori în patul tău“. La noi se 
găseşte scris pe cărți de matematică din secolul al XVIII-lea: 
„Această sfântă carte“, pe când pe atunci în Italia, ori-ce 
carte de matematică trebuia trecută pe la Magistratul Exce- 
lentisim contra blestemului; bazaţi pe spusele lui Sf. Au- 
gustin că „Matematicianii sunt oameni pierduţi şi condamnaţi 
pentru iad“ preoții au exclus matematicele din biserică dela 
Constantin cel mare până la Frederic cel mare, care şi-a dat 
seama că ştiinţa contribue la prosperitatea statelor, şi a în- 
ceput să o încurajeze. Până atunci, şi chiar de atunci încoace, 
preoţii au căutat să ponegrească matematicele. Astfel Fénelon 
scrie fiului lui Ludovic al XIV-lea: „Leapădă-te de toate 

curiozităţile care pasionează şi nu vorbi fără folos, despre 
cele ce ştii mai bine ca alţii. Mai ales nu te lăsă să fii fer- 
mecat de atracţiunile diabolice ale geometriei; nimic nu va 
stinge în tine întratâta spiritul de graţie, de reculegere şi nu 
va provocă moartea propriului tău spirit ca dânsa“. lar în 
secolul trecut, când lumea văzuse deja utilitatea practică a 
matematicelor, superiorul arhiepiscop Dupanloup scriă : 

„Eu compar cu toată bunăvoința luminile matematicilor 
cu acel soare palid de nord supt care rămânem îngheţaţi. 

El nu scoate de cât flori fără miros şi fructe fără de 
gust se 

„Un matematician mai mult, un om mai puțin“. 

Teama că matematicele sunt contra credinţei eră cu to- 
tul neîntemeiată. Marele reformator Luther spune chiar: 

„Să nu obiectaţi că nu aveţi timp pentru a vă instrui co- 
piii: găsiţi destul timp ca să-i învăţaţi să danseze şi să joace 
cărți. Dacă eu aş aveă copii şi venituri pentru a-i creşte, aş 
vroi ca ei să învețe, nu numai limbile vechi şi istoria, dar 
încă muzica şi matematica“. lar mai de curând Tolstoi a 
scris următoarele: Eu nu trebue să ştiu decât limba mea şi 
pe a bisericei împreună cu legile calculului ; cât despre cele- 
alte ştiinţe dacă am nevoe le pot învăţă şi singur. 

De altfel sunt foarte mulţi matematiciani, și dintre cei mai 
renumiți, care au avut multă credinţă decât mulţi care fac pa- 
radă cu dânsa. Newton a avut şi scrieri religioase, Euler a 
dat o probă a existenţei lui Dumnezeu, care se găseşte şi 
acum în cărți de teologie; Cauchy aveă deviza: „Dumnezeu 
şi adevărul“ şi se zicea despre el că este printre matemati- 
cianii şi primii creştini ai lumei. 

Nu există nici un motiv serios ca matematica să nu de- 
vină populară pentru că aceasta ar fi dăunător religiunei ci 

din contră, căci ea umblă după adevărul cel mai curat. Prin 
ea se poate ajunge mai curând la unitatea de credință uni- 
versală, decât pe orice altă cale Novalis spune că: „viața cea 
mai superioară este viața matematică şi că oricine nu ia o 
carte de matematică în mână cu smerenie şi nu o citeşte ca 
pe cuvântul lui Dumnezeu, nu o poate pricepe“. In Englitera 
preoții cu cunoştinţe de matematică, au publicat cărți în care 
explică pasagii întregi din biblie și din scrierile bisericeşti, 
prin considerațiunea spațiurilor cu mai mult de 3 dimensiuni, 
generalizare la care au fost conduşi matematicianii prin stu- 
diile lor analitice. 

După preoți, o clasă de oameni cu care a avut de luptat 
mult matematica, până i-a învins, au fost filosofii. Aceştia în 
dorința lor de a pătrunde secretele naturei, de a găsi ex- 
plicațiuni pentru misterele cugetării umane şi de a modela 
lumea după concepțiunile și ideile lor, găseau barierile ma- 
tematicilor închise când voiau să se plimbe cu mintea și prin 
ele. Pe ele nu le puteau pricepe fiindcă nu le învățau, nu 
le puteau transformă fiindcă nu munceau la ele, și nu le pu- 
teau utiliză fiindcă nu le cunoşteau. Din această cauză mulţi 
filozofi erau foarte îndârjiţi pe matematici, şi printre aceștia 
putem menţionă pe Schopenhauer. El afirmă că acolo unde 
începe calculul, inteligenţa încetează, că dintre toate discipli- 
nele spiritului cea mai inferioară este aritmetica, de oarece 
ea se poate înlocui cu maşini de calcul. Pentru el calculul 
diferenţial, cu care inginerii şi fizicianii exploatează secretele 
naturii, este tot calculul aritmetic. Dacă dânsul ar fi ştiut că 
sau făcut şi maşini pentru a înlocui raționamentul logic, şi 
că în matematică sunt probieme pe care nu le poate face, 
nu numai orice fel de maşină, dar nici geniile matematice, 

şi că unele aşteaptă soluțiuni de secole, nu ar mai fi scris 
cele de mai sus. 

Fără a mai cită alte exemple, este destul a spune că dela 
Kant încoace filosofii au început să dea atenţiune matema- 
ticilor. El a spus că nu există fizică acolo unde nu e mate- 
matică. De unde înainte filosofii spuneau că matematica nu 
are nici jumătate din valoarea metaţizicei, el spune că nu 
există nici o carte pe care arătând-o cuiva să putem zice: 
iată metafizica după cum arătând pe Euclide putem zice: 
iată geometria. Astăzi matematicianii se ocupă cu chestiuni 
filosofice şi filosofii cu chestiuni de matematică ; unele Con- 
grese de filosofie au fost prezidate de matemateciani, iar în 
Congresele de matemateciani se găsesc secțiuni de filosofia 
ştiinţelor. 

Poeţii, literaţii, scriitorii au făcut de asemenea, şi fac şi 
azi, mult rău matematicilor, şi contribuesc la nepopularitatea 
lor; şi lucrul este explicabil, de oarece dânşii nu-şi pot exer- 
cità imaginațiunea, nu “şi pot plimba fantezia prin domeniul 
matematicilor, domeniu obscur şi de nepătruns pentru dânşii. 
lată de exemplu ce spune Lamartine : „Învățământul matema- 
ticei face pe om maşină şi degradează gândirea; sufletul 
unui popor nu este acea ţifră mută şi moartă cu ajutorul 
căreia el socoteşte cantităţile şi măsoară întinderile ; metrul 
şi compasul fac acelaş lucru“. 

Este destul ca un licean, cu aspiraţiuni literare, să audă 
asemenea păreri pentru ca el să se ducă imediat la anticari 
cu cărţile lui de matematică! Dar prin romane! Câte pră- 
păstii şi câte lucruri îngrozitoare nu se spun despre matema- 
tică şi despre matematiciani ; despre viaţa lor casnică şi pu- 
blică ! Aşa de exemplu, într'un roman publicat anul trecut, se 
spune că matematicianii tratează pe soțiile lor ca pe nişte can- 

tități neglijabile, ca pe nişte mobile din camerile lor; că nu 
le răspunde decât în monosilabe; că la masă nu fac decât 
probleme cu copiii; că integralele strică casele, etc. Ce cred 
apoi soțiile lor despre matematică? Un bărbat matematician 
observând că soția sa vorbeşte despre ecuații, fără să-şi prea 
dea seama de acest cuvânt, îi cere definițiunea ecuaţii, iar 
dânsa îi răspunde: 

„O ecuație 2... Este o amestecătură de litere greceşti şi de 
semne cabalistice.... Este ceva care acaparează creerul şi 
usucă inima ; Este ceva care transformă pe om într'o fiinţă, 
care nu mai vede decât teorii şi formule. Ele sunt cele mai 
înspăimântătoare inamice ale unei soții şi ale unei mume ; 
Ele transformă pe bărbat întrun original, un maniac un 
despot, un duşman al femei... Ele răpesc mumelor pe copiii 
lor căci nu-i lasă să răspunză la întrebările lor de teamă 
ca să nu li se falsifice raționamentul; Ele fac pe copii să 
creadă că existența lor nu are alt scop de cât studiul ma- 
tematicei ; pentru ei săracii, nu există alt joc şi nu li se per- 
mite altă distracție, decât problemele“. 

Acolo se mai spune că matematicianii sunt insensibili la 
frumusețile ce nu se pot stabili prin formule; că ei nu pricep 
arta, de oarece ea nu a fost pusă până acum în ecuaţie; 
pentru ei literatura este gălăgie, pictura mâzgăleală, sculptura 
ipsos. Numai cu muzica se mai împacă dânşii, căci pe ea o 
consideră ca pe o aritmetică sonoră. 

Iar în altă parte: 

„Gloanţele inamicului sunt mai puțin periculoase ca sur- 
menajul intelectual fără încetare. Moartea glorioasă pe câmpul 
de bătae este mai puţin oribilă ca decadența morală şi fizică 
care pândeşte pe matematician. Amenințarea perpetuă cu pa- 
ralizie generală, cu cortegiul ei de atrocități suspendate pe 

capul lui ca o sabie a lui Damocles, este mai teribilă ca 
focul tunurilor şi ascuțişul baionetelor. Ei văd adeseori cum 
cad în jurul lor camarazi de ai lor. Dânşii chiar primesc din 
când în când câte un avertisment sinistru. Ei au şi avut 
primul atac şi ştiu că al doilea nu-i va ertă. Şi cu toate 
acestea ei merg mereu înainte! Şi în cele din urmă nu 
văd măcar pe dânşii, răni sau cicatrice ca martori strălu- 
citori ai curajului şi vitejiei lor. Ei sunt semizei ai Ştiinţei, 
ei sunt ființe de plâns, obiecte de milă şi de desgust... Ei nici 
nu au Dumnezeu, căci punându-l odată în ecuațiune au obți- 
nut numai rădăcini imaginare !“ 

Romancierul nostru nu a ştiut desigur că Galileu, Gauss, 
Bertrand au trăit câte 78 ani, Newton 84 şi Chasles 87! 

lată dar cum romanele, pe care le citeşte poporul, con- 
tribuesc la ura contra matematicianilor, la nepopularitatea 
matematicilor. Căci de unde are să ştie poporul, de exemplu, 
că Goethe, cel mai mare poet al Germaniei, a spus că ma- 
tematica şi fizica sunt surorile lui Dumnezeu, şi că trebue 
să fie matematician acela care voeşte să fe un cunoscător 


al lumei. Exemplul lui Poincaré justifică pe deplin această 
afirmaţiune a marelui poet. 


Inamici ai matematicianilor se întâlnesc peste tot. Fran- 
Klin nu puteă suferi matematica; Malherbe spuneă că ea 
nu micşorează preţul pâinei; Owen, naturalistul, făcea din 
matematiciani o subclasă de oameni. La primul congres al 
Asociaţiunei române pentru înaintarea și răspândirea ştiinţe- 
lor, un medic a spus că tinerii să se ferească de matema- 
tică, de oarece la această specialitate anume boli sunt mai 
primejdioase ca la orice altă ocupaţiune. 

In schimb însă, matematicele au avut susținători convinși 
în clasele culte ale Societăților și pe mulți Suverani. Impă- 

răteasa Ecaterina a Rusiei şi regele Frederic cel Mare al 
Prusiei, au adus în capitalele țărilor lor pre cei mai renu- 
miți matematiciani ai vremurilor. Napoleon I spuneă că: 
„desvoltarea matematicilor stă în legătură cu prosperitatea 
statelor“, şi că dacă el nu ar fi devenit un mare general 
sar fi apucat de matematică. 

Acum, după ce am arătat de unde vine nepopularitatea 
matematicilor, cine a alimentat-o în trecut şi cine o întreține 
azi, să vedem ce sar puteă face pentru ca ea să se mic- 
şoreze în viitor. De suprimarea complectă a acelei nepo- 
pularități nu poate fi vorba deocamdată, căci nici natura 
matematicilor, nici metodele lor de predare, nici caracterul 
matematicianilor, nici atacurile ce li se aduc, nu se pot des- 
ființă dintr'odată. 

Crebue mai întâiu să se arate lumei că dintre toate ştiin- 
tele matematice este cea mai eftină de făcut; în afară de 
cărţi pe care le cere orice ştiinţă ea nu mai cere laboratoare, 
nu cere muzee, nu cere excursiuni prin munți sau pe mări, 
ci plimbări recente prin cursuri, nu cere cercetări în adân- 
cimile pământului sau înălțimile atmosferei; ele cer numai 
bucățele de hârtie şi un creion, care și dânsele pot deveni 
inutile mai târziu. Astfel Euler a fost orb în ultimii 17 ani 
ai vieţii lui, şi cu toate acestea a dictat copiilor săi, rudelor 
sale, elevilor săi, peste 400 de memorii de matematică în 
acel timp. Matematicele constitue cea mai proprie ştiinţă 
pentru tineri; ea nu cere cunoştinţa lumei, nu cere experi- 
enţa vieţei. Pascal la 13 ani, a reconstituit singur o parte 
din geometria elementară, după ce îi spusese tatăl său cu ce 
se ocupă acea ştiinţă, iar la 18 ani eră printre marii mate- 
maticiani ai Europei. Când Lagrange a fost numit pentru 
prima oară profesor la o şcoală militară, toți elevii lui erau 

mai bătrâni ca dânsul. Galois s'a apucat de Algebră la 15 ani, 
iar la 20 de ani moare, egalând pe cei mai mari matemati- 
ciani ai Franţei. Bertrand eră celebru în matematici la 10 ani 
etate; se ştiă de pe atunci că are să fie profesor la Univer- 
sitate şi membru al Academiei, cu toate că la 16 ani nu ştia 
să conjuge nici un verb în nici o limbă. Asemenea exemple 
nu se găsesc în alte ştiinţe. 

Trebue apoi să se facă matematicele mai accesibile; să 
se prezinte şi să se predeă sub forme plăcute, iar nu re- 
pulsive. Citirea lor trebue să provoace interes, admiraţiune, 
entusiasm; căci fără de acestea nu se poate face știință. 

Accesul la părţile mai aride să se facă prin rampe mai 
ușoare, închizându-se ochii prin părţile prea abrupte la care 
s'ar puteă ivi spaimă sau frică. Din când în când, pe acolo 
pe unde drumul devine mai greu, să se înceapă a se spune 
câte o poveste istorică de matematică, să se facă câte o 
glumă cu dânsele, să se dea câte o recreaţiune, etc. lar când 
soarele aplicațiunilor lor se zăreşte printre norii înconjură- 
tori, pe la unele coturi sau pe la unele luminişuri, să ne 
oprim puţin pe loc pentru a ne încălzi la dânsul, pentru a 
ne lumină şi a ne examină dacă suntem bine pregătiți pentru 
a continuă drumul mai departe. 

Pentru cei cari voesc să facă excursiuni în domeniul ma- 
tematic ar trebui unele cursuri sau cărți populare, adevă- 
rate călăuze de amatori, care să difere cu totul de ceia ce 
se face sau se cere în școli, sau de cum fac cursurile ori 
cum scriu cărţile matematicianii. Pentru începători, cărţi de 
inițiare matematică, de care au început să se publice, sunt 
de cel mai mare folos pentru prima îndrumare către excur- 
siuni sau ascensiuni în domeniul matematic. Fizica, chimia, 
astronomia, etc., au astăzi cursuri speciale în Universitățile 

populare pe care le poate pricepe lumea ce voeşte să se 
instruească. Trebue dar să se facă aşa ceva şi pentru ma- 
tematici, de oarece există amatori pentru această știință, oa- 
meni care ar voi să-şi deă seama cu ce se ocupă dânsele 
şi la ce folosesc. Am avut ocaziunea să dau lecțiuni de ma- 
tematică, numai în acest scop, unui student în drept; el 
doreă să ştie ce e geometria analitică, cu ce se ocupă cal- 
culul infinitezimal, ce deosebire este între mecanica raţio- 
nală şi cea neraţională, şi cum se servesc de dânsele pentru 
ca să calculeze poduri, maşini sau canale. Dânsul nu voiă 
să învețe matematicele superioare; doreă însă să ştie cu ce 
se ocupă ele şi la ce servă; şi în aceste condițiuni se pot 
găsi mulți amatori. 

Cu lecțiuni grave şi solemne de matematică, cu învăţă- 
tura de pe cărţi speciale, de pe cărţi didactice, uneori luân- 
du-se de „ici până colo“, cu chestiuni şi probleme abstracte 
şi artificiale, cu proprietăţi şi teoreme numerotate, cu de- 
monstraţiuni riguroase dar aride, şi cu cărți făcute după ti- 
picul actual al cărţilor de şcoală, matematica nu va deveni 
niciodată populară, şi nu va atrage pe cei mulţi, nu numai 
pentru studiul lor, dar nici pentru cititul lor. Numai cu mij- 
loace ca cele arătate mai sus matematicele se vor răspândi 
mai mult, vor căpătă mulţi prieteni şi vor pierde pe mulți 
din duşmanii lor de azi. Şi acest lucru a devenit necesar 
azi, de oarece matematica actuală numai poate satisface ne- 
voile fizicianilor şi inginerilor. 

Pentru ca să se ajungă acolo însă, poporul trebue să 
ceară matematicianilor, ceiace Jean Bart, cerea lui Dumnezeu : 

„Uitare pentru trecutul, răbdare pentru prezentul şi milă 


pentru viitorul popularității matematicilor“ . 
L IONESCU. 


Inginer-şef 
Profesor la Şcoala de Poduri şi Şasele. 

II. CUNOȘTINȚI TECNICE ȘI ECONOMICE 

Istoric. Ca să urmez tradiţia, voi începe şi aici cu un 
«mic istoric». Nu pentru că în știința aplicată se urmează o 
anumită «tradiție» — acest sistem nu a rămas decât cel mult... 
în diplomaţie — dar, pentru că istoria oricărui fapt, oricărei 
lucrări, reprezintă o experienţă, şi experienţa este totdeauna 
prețioasă. 

Lacurile artificiale desigur că nu au fost inventate decât 
atunci când omul a ajuns să cultive agricultura pe o scară 
mai mare; mai pe urmă, sa căutat să se strângă apele în 
astfel de lacuri şi în scop de a se feri diferite ţinuturi de 
inundaţiuni. Dacă ne amintim, vechii egipteni cu Nilul şi asi- 
rienii cu Eufratul, au creat o fertilitate celebră a regiunilor 
din țările lor, prin lucrarea de lacuri artificiale, care imagazinau 
apele în timpul viiturilor fluviilor, pentru a li se da drumul, 
spre întrebuințare, în timpurile secetoase. Dacă luăm de bune 
scrierile istoricilor, atunci, acele lacuri artificiale întrec cu 
mult în mărime pe cele pe care astăzi, «după 40 de secole», 
le avem în Europa. Căci, se scrie că numai celebrul lac 
Moeris, care se presupune să fi fost situat spre apus de lo- 
calitatea de azi Medinet-el-Fayum, conţinea peste 3 miliarde 
de metri cubi, pe când noi ştim că unul din cele mai mari 
lacuri artificiale actualmente din Europa, cel dela rîul Eder, 
nu are mai mult de 220 milioane de metri cubi! Cât de mare 
trebue să fi fost lacul Nifokris, cu apele căruia asirienii își 
alimentau întregul sistem de canale dintre Tigru şi Eufrat, 
pe care creşterile Euţratului nu-l puteau acoperi decât revăr- 


1; Vezi «Natura» No. 2, Noemvrie 1912. 

sându-se în lac timp de 22 de zile! Și indienii şi chinezii 
cunoşteau la acea dată construcţia stăvilarelor. 

Știința construcţiunii stăvilarelor inu a murit odată cu po- 
porul asirian, ca să se renască foarte rafinată în secolul XIX. 
In Italia şi Spania, ba chiar în Germania prin Harz, se cunosc 
urme de stăvilare pentru lacuri artificiale, construite încă de 
prin secolul XVI; însă acestea rămân oare-cum izolate. Unul 
din stăvilarele construite în secolul XVIII, formează un lac 
artificial, a cărui mărime nu a fost întrecută de lucrările mo- 
derne, de cât în ultimul timp. E vorba de stăvilarul de la 
Puentes din Spania, care sprijine un lac de 53 milioane m.c. 
Acest stăvilar, construit în anii 1785—1791, sa rupt în 
ziua de 30 Aprilie 1802 şi a dat naştere la o groaznică ca- 
tastrofă. 

In Franța, pe la mijlocul secolului al XIX-lea, s'au pus 
bazele teoriei moderne a stăvilarelor, şi s'au câştigat prirnele 
experiențe din aplicarea acestei teorii. Un afluent al fluviului 
Loara, Furens, fu stăvilit în apropiere de St. Etienne, şi pro- 
cură astfel prima lucrare. Dacă sar fi adus la îndeplinire 
proectul lucrat în urma propunerei împăratului Napoleon III, 
s'ar fi obținut prin regularea scurgerei lacului Constanţa, care 
are o suprafață de 590 km.p., cel mai mare lac artificial din 
Europa. Proectul nu sa executat, cu toate că de mai multe 
ori a fost luat în cercetare ca să se puie în aplicare. Sunt 
însă semne că va veni rândul şi acestui proect să se 
realizeze. 

In Germania s'a început mai târziu, după 1880, mişcarea 
pentru construcţia de stăvilare, pentru a se strânge apa în 
lacuri artificiale, dar această mişcare a prins rădăcini puter- 
nice, şi lucrările, scrierile şi conferințele profesorului /ntze, 
i-a dat un astfel de avânt, în cât în Germania sunt şi vor 

fi desigur, cele mai multe stăvilare 1). Primul stăvilar din Ger- 
mania a fost cel dela Doller în Vogesen, construit în anii 
1883—1887. Cel mai mare stăvilar din Germania este încă 
în construcție, şi anume stăvilarul pentru un lac de 220 mi- 
lioane m. c., proectat de Sympher, în valea râului Eder, lângă 
Hermfurt. Acest lac va fi în legătură cu altul, de 50 miloane 
m. c., format din stăvilarul din valea Diemel lângă Nieder- 
marsber. Un alt mare stăvilar, proectat de Otto Intze în 1906,— 
când a înființat și societatea „Ruhrtalsperrenverein“, pentru a 
face lucrări hidraulice în socoteala acelei societăți—, este şi 
cel din valea Möhne, un afluent al râului Ruhr. Proectul pre- 
vedea un zid de 640 m. lungime şi 40 m. înălțime, adică o 
zidărie de 290000 m.c., pentru a se crea un lac de 130 
milioane m. c. Scopul acestei lucrări era în primul rând, să 
servească la regularea nivelului necesar apelor canalului, în 
execuţie, Rin- Weser 1). 

Englezii şi americanii au construit însă stăvilare pentru 
lacuri artificiale şi mai mari. Americanii construesc poate 
că este gata acum — stăvilarul Kroton, care serveşte pentru 
alimentarea cu apă a oraşului New-York?), cel dela Ashokan 
care formează un lac de 450 milioane de m. c., şi au con- 
struit colosalul stăvilar dela Salt River din Arizona lângă 
oraşul Phoenix pentru un lac de 1%/, miliard m. c. (exact 
1482 milioane m.c.)! Nişte cuburi în proporţie, alăturate, ar 


1) Până în 1907, în Germania erau gata 41 stăvilare care adunau 
în lacurile lor 120 milioane m c. apă. Alte 15 stăvilare erau în construc- 
ție, ce trebuie să adune 300 mil. m. c apă, şi numai pentru aceste ul- 
time 15, s'au pus la dispoziţie peste 62 milioane lei. 

2) Proectele acestui canal se puteau vedea în „Expoziţia de edilitate 
pub'ică“ ce a fost deschisă în lunile Iulie — Octomvrie în oraşul Düsseldorf. 

3, A se vedea notiţa publicată în „Natura“ vol. VII de subsemnatul : 
„0 a'imentare cu apă uriaşe“. 

reda şi mai expresiv o comparaţie între aceste lacuri artificiale 
și mult citatul lac, construit de englezi în anii 1898—1905, 
în valea Nilului la Assuan, cu un cost de peste 81 milioane 
de lei. Acest lac, care conţine acum peste 3 miliarde de m. c. 
apă, a ajuns lacul faraonic Moeris / 

In faţa acestei defilări entusiasmul ne cuprinde: „să fa- 
cem şi noi!“ Dar să vedem, în ce scop, cum, şi cu ce „ba- 
lanță financiară“. 

Scopul stăvilarelor. Sub diferite „forme de vorbe ori 
de cugetare“, chiar şi fără astfel de forme, am amestecat şi 
în prima parte a expunerei supt titlul „închiderea văilor“, 
motivele care determină construirea stăvilarelor. E mult mai 
folositor însă, să lămurim încă odată, aici, acest subiect. Și 
nu pot face acest lucru mai bine decât inginerul Otto Intze, — 
merită să-i pomenesc mereu numele — care, în o conferință 1) 
pe care a ţinut-o în 1899 în o adunare a societăţii ingine- 
rilor şi arcbitecţilor germani, numerotă aceste scopuri. 

Scopul pe care îl au stăvilarele, şi deci lacurile artificiale, 
sunt multiple. Peniru a le respică, le trec şi eu tot numerotate : 

1. Prin apa adunată în lacuri artificiale se caută ca indu- 
striile existente, care primesc forța sau apa dela un curs de 
apă, să nu fie lipsite de aceasta nici în timp de uscăciune. 
Am văzut că stăvilarul dela Remscheid are şi acest scop. 

2. Prin adunarea apei în lacuri artificiale, se caută să se 
înbunătățească, din punct de vedere bigienic, calitatea apelor 
râurilor prea mult murdărite, care sufăr cu atât mai mult, 
cu cât timpul e mai uscat. In această categorie cad mai multe mici 
stăvilare din diferite văi ale basinurilor râurilor Wupper şi Ruhr. 

3. In ţinuturile expuse inundaţiilor, lacurile artificiale ser- 


1» „Uber Wasserverhă'inisse in Gebirge, deren Verbesserung und 
wirtschaftliche Ausnutzung“. 

vesc la regularea scurgerii apelor în raport cu timpul. Ser- 
vesc dar, drept colectoare. Am văzut că stăvilarul dela Urft 
a fost construit şi pentru acest motiv. In Silezia prusiană 
sau scăpat de calamitatea inundaţiilor ţinuturi întinse, con- 
struindu-se stăvilare ce închid văile. 

4. Lacurile artificiale pot servi şi pentru alimentarea cu 
apă a localităţilor, când apa nu se poate obține, ori se obţine 
cu un preț prea scump, în alt mod. Experienţa a arătat, că 
prin închiderea văilor se poate obține o apă de băut, sau 
pentru industrii, tot aşa de bună ca şi cea de altă provenienţă. 
Am citat cazul oraşului Remscheid. 

5. Condiţii orografice pot permite crearea de lacuri arti- 
ficiale pentru câştigarea de energie electrică, în care caz, 
rentabilitatea lucrării poate fi foarte mare. Am dat cifre re- 
lative stăvilarului dela Urft. Mai adaog aici, că lucrări mari 
sau executat în acest scop şi în Suedia, în Franţa în valea 
Ronului, și se vor execută şi în Pirineii spanioli, ca să nu 
mai repet din lucrările înşirate în istoric. Economia ce se 
impune cu forța imagazinată în cărbuni ori petrol, forță care 
nu se consideră tot atâtde nesfârşită ca timpul cât vor cădea 
ploi şi vor curge râuri; apoi, găsirea soluţiunilor practice şi 
rentabile pentru electrizarea căilor ferate, 1) au determinat un 
puternic curent pentru a se pune cât mai din vreme în va- 
loare această energie care se risipește °). 

La punctele de mai sus, eu mai adaog încă: 

6. Lacurile artificiale făcute prin închiderea văilor, pot 


1) Se recomandă articolul din «Bulet. Soc. Polifecnice» al d-lui in- 
giner 7. S. Gheorghiu, tratând chestiunea electrificărei căilor ferate, (Bul. 
Soc. Pol. Anul XXVII No. 7, 8). 

2) Mai toate statele au legiferat chestiunea căderilor de apă natu- 
rale ori artificiale. Sunt cu deosebire studiate legile bavareze, prusiene, 
ȘI ale statelor Wiirtenberg și Baden. 

servi şi pentru regularea navigaţiunii, în timpuri de secetă, 
sau în toate timpurile, (cazul stăvilarului citat de la Möhne, 
pentru canalul dintre Rin şi Weser) ori pentru micşorarea vi- 
tezei apelor unui curs navigabil, în timpul viiturilor. In acest 
ultim scop poate s'ar cercetă şi un stăvilar pentru naviga- 
bilitatea Siretului 1). In fine, 

7) Formarea de lacuri artificiale care să servească la fer- 
tilizarea unor ţinuturi sterpe, ori pentru mărirea rentabilităţei 
unor suprafețe de cultură agricolă ori pisciferă. 

Este învederat că un stăvilar este mult mai avantagios 
când serveşte în acelaş timp pentru realizarea mai multora 
din scopurile arătate mai sus. Şi cu această ocazie, ne putem 
încă odată întoarce privirile spre ţara noastră, şi ori-cine, 
care are pe inimă dezvoltarea economică a ţărei, nu va putea 
de cât să sprijine cu vorba şi cu fapta astfel de lucrări, care 
ne pot fi de un atât de mare folos, căci, după cum vedem, 
prin ele putem câștigă forță, vom fi feriți de inundaţii şi în- 
treruperi de linii ferate, vom putea navigă, putem face ca nisi- 
puri fertile şi regiuni nelocuite să devină furnicare pline de 
viață şi bogăţie! 

Locul stăvilarului. Dacă necesitatea unui stăvilar se poate 
vedea câte odată mai uşor, locul unde el trebuie construit, 
rar se poate hotărî din o aruncătură de ochi, fie acel ochiu 
chiar «ingineresc». Sunt, în adevăr, câte-va reguli, care ne 
îndrumează spre găsirea mai lesnicioasă a punctului unde va 
veni stăvilarul; dar, cu toate aceste reguli, va trebui totdea- 
una, de nenumărate ori, să alergăm pe linia de calculat cu 
alunecătorul ei, şi multe caete să umplem cu socoteli, multe 
pârtii străvezii să le suprapunem de se fac teancuri, până 


1) A se vedea articolul din «Natura» vol. VIII, No. 1, al d-lui Prof, 
Ing.-şef /. Ionescu, întitulat: <Navigabilitatea Siretului». 

să putem găsi, neconduși de sentiment, adevăratul punct şi 
poziţie ce trebue să ocupe stăvilarul deacurmezişul unei văi | 
Cred că nu spun aceasta — ca să fiu în limbagiu din... „pe- 
dantism“, căci, dacă vreţi să ştiţi, aici stă secretul a economiei 
uneori chiar de milioane; aici stă, chiar secretul rentabilității 
ori falimentului întreprinderii; aici stă secretul atingerli în- 
tregului, numai parțial sau de loc al scopului urmărit, sau 
chiar al unor... dezastre ! 

Vreţi să vă inițiez în aceste magice mistere, să vă dau 
din cheile ce deschid unele broaşte a primelor cutii în care 
stă ascunsă oglinda vorbitoare? Le dau cu numere, ca să 
nu le încurcați. 

1. Valea de închis să fie la un nivel cât mai ridicat al 
dealurilor ori munților, iar mai jos de stăvilar, să fie o că- 
dere de nivel cât mai mare. Această chee e foarte bună, 
când cerem forță motoare. 

2. Lacul artificial trebue să se formeze în un ţinut cât mai 
ploios, pentru a putea adună cât mai multă apă. 

3. In valea pe care o închidem să fie nevoie să curgă 
necontenit cât mai puţină apă, pentru ca noi să fim liberi să 
adunăm cât mai multă. 

4. Forma gurei văei să fie cât mai avantajos dispusă: 
locul unde vine stăvilarul cât mai îngust, iar cel acoperit de 
lac, cât mai puţin permeabil, pentru a nu se pierde multă apă. 
Această observaţie îndeplinită, eftineşte construcția stă vilarului. 

5. Exproprierile cerute de formarea lacului, şi de cele- 
lalte lucrări accesorii, să fie cât mai puţine şi mai eftine. 

6. Materialul pentru construcţia stăvilarului (piatra de bună 
calitate) să se găsească în apropierea locului de construcţie, 
şi să se poată transportă ejtin pe şantier. 

1. Să se poată aduce eftin şi celelalte materiale de con- 

strucţie, precum şi braţele lucrătoare să se găsească suficiente 
şi eftine. 

Ultimele trei condiţii privesc cu deosebire costul con- 
strucţiei. 

8. Locul stăvilarului trebuieşte ales şi ținând seama ca 
să putem cu siguranţă adună, în timpul necesar, cantitatea 
de apă cerută, nici prea puţină, nici prea multă, și aceasta 
în timpurile de condiţii cele mai defavorabile. De acest punct 
depinde reuşita lucrării. 

9. Poziţia stăvilarului este determinată şi de cazul cel mai 
avantagios, arătat de calcule, ținând seamă de.raportul cel 
mai mare dintre beneficiile ce aduce o lucrare şi cheltuelile 
pe care eale necesită. Acest punctse are de altfel în vedere 
la proectarea oricărei lucrări, şi ca atare l'am amintit şi aici. 

Părţile unui stăvilar. Incă de când căutăm stabilirea punc- 
tului şi poziţiei ce trebuie să ocupe stăvilarul, facem câtevă 
calcule sumare a părţilor principale ale stăvilarului, căci nu- 
mai astfel putem studia toate punctele de mai sus. Odată 
însă locul stăvilarului botărit, se studiază amănunţit mai multe 
feluri de stăvilare, se trece iarăşi prin sită o serie de pro- 
puneri. Şi pentru asta, alte calcule, alte teancuri de desenuri! 

Intre cele două maluri puternice ale văei, se înfige adânc 
un zid curbat spre partea unde se adună apa. Zidul se con- 
strueşte de obicei din piatră şi cu var bidraulic, ori ciment. 
La nevoie se poate construi şi din beton, beton armat ori 
cărămidă. Ceeace este de observat, este felul cum se înțige 
stăvilarul în fundul văei. El merge îngroşându-se cu cât se 
coboară mai jos, şi nu se termină decât în stâncă ori la pă- 
mântul sănătos, deoarece pământul trebuie să susțină toată 
greutatea deasupra, şi nici apa să nu o lase să se infiltreze. 
Suprafaţa zidului se apără contra infiltrațiilor prin un strat 

acoperitor special, care poate fi compus în multe feluri. Ob- 
servaţi încă deacurmeziş zidul stăvilarului. Suprafaţa în contact 
cu apa, sar prezenta în tăetura crrmezişe a zidului ca o linie 
frântă, cu partea de jos verticală, — care de obicei e apărată 
cu un mal de pământ înclinat oela 1:1%/—1:2 şi cu partea 
de nes, unde apa este indirect contact cu zidul, înclinată spre 
concavitatea stăvilarului, ceeace arată că zidul s'a teşit şi s'a 
scos o făşie laterală dela partea de sus a lui. In adevăr, şi 
calculele arată că acea fâşie mai mult ar strica prin prezenţa 
ei, decât să ajute la puterea zidului. 

Faţa stăvilarului opusă apei, deci de partea concavă a lui 
se prezintă şi în sens vertical tot ca o suprafaţă cu conve- 
xitatea spre apă. In o tăetură curmezişe zidului, s'ar prezenta 
ca o unire lină de mai multe ramuri de parabole. E dela 
sine înţeles că zidul spre piciorul lui se lăţeşte repede în 
secție, pentru ca să fie mai sigur că nu se va răsturnă din 
cauza împingerei apei dela spate. Multe stăvilare au temeliile 
cu dinţi. Scopul dinţilor este să oprească o alunecare a stă- 
vilarului pe fundul văei. 

Dacă am tăia acum orizontal zidul, dăm peste o suprafață 
în formă de... semilună ! Nu i se dă forma de semilună pentru 
că stăvilarul ar aveă cevă legătură cu turcii; în istorie am 
văzut că nu prea se cunosc. Atunci alta trebuie să fie expli- 
caţia acestei forme. Stăvilarul e înțepenit cu capetele lui în 
malurile văei, iar pe tot restul lui e împins de apă. Atunci 
el se află tocmai ca şi o punte asvârlită deacurmezișul unui 
râu, şi pe care am încărca-o pe toată lungimea ei, şi, oricine 
ştie că, puntea dela mijloc se va rupe, dacă va fi să se rupă 
şi de aceia, acolo trebuie să fie mai groasă, mai puternică. 
In ce priveşte forma de arc, aceasta este aleasă în scop de 
-a ajuta zidul la lucrul ce-l are de făcut, dând mai multă sar- 

cină, — decât în cazul când el ar fi fost drept, — celor două 
maluri ale văei. Nu ați observat că, foarte des, când se surpă 
un mal, forma ce rămâne este scobită ? 

Afară de aceste caractere esenţiale, un stăvilar mai are 
şi accesorii, după scopurile diferite ce se urmăresc. Am văzut 
ce este „coroana“ stăvilarului și cum se aşează. Am văzut 
că preaplinurile se pot execută în diferite feluri. Mai sunt 
scări bidraulice pentru măsurarea nivelului apei şi volumului 
apei, precum şi aparate de înregistrare ori semnalizare. Re- 
gularea scurgerei apei din lac se face prin nişte conducte 
ce străbat în fundul văei stăvilarul, şi care au niște vrane 
care se pot închide ori deschide după trebuință dela supra- 
fața apei, prin ajutorul unor puțuri puse în comunicaţie cu 
coroana stăvilarului. Conductele de plecare a apei, pentru 
procurarea energiei electrice, sunt prevăzute, la gura de pri- 
mire a apei, cu nişte site, pentru a opri materiile solide care 
ar vrea să se scurgă cu apa, şi sunt astfel construite, ca să 
se poată mișca când mai jos, când mai sus, după nivelul apei 
în lac. Se pun aceste guri la o înălţime, dela fundul lacului, 
unde sunt ferite cu siguranţă de îngbeţul cel mai mare. Pentru 
scurgerea apei prin aceste conducte, sunt instalații mai în- 
grijite, pentru a nu se produce izbiri de apă în pereţii con- 
ductelor, și pentru a se regula debitul conductelor. Aceste 


lucrări sunt reunite întrun puț acoperit cu o căşcioară. 


Cincinat I. Siinţescu. 
Paris, Oct. 1912. Inginer. 
„6 


MĂRIMEA AȘTRILOR LA ORIZONT 


Această chestie discutată mereu în deosebi în „L'Astrono- 
nomie“, nu e nici azi încheiată. Luna, soarele şi constela- 
țiile apar la orizont mai mari decât spre zenit, deşi unghiul 
sub care le vedem e acelaş. Fenomenul e deci aparent: 

Sa invocat cu drept cuvânt forma aparent turtită a bolți; 
cereşti pentru explicarea fenomenului. Zenitul bolţii adecă 
ne pare mult mai aproape decât marginile la orizont. De fapt 
aici vom găsi una din cauzele principale ale fenomenului, dar 
nu e singura. Fenomenul e pur fiziologic-optic. 

Icoana unui obiect pe retină nu ne dă absolut nici o idee 
despre distanţa lui şi în consecinţă noi nu ne-am puteă face 
idee nici despre mărimea lui din mărimea acestei icoane de 
pe retină. Noi avem însă o mulţime de experienţe pentru 
apreciarea distanţei şi deci a mărimei lucrurilor. Aşă e con- 
tracțiunea lentilei ochiului, unghiul axelor ochilor (paralaxa), 
comparația, experiența, ceața, etc. Dacă cu ajutorul acestor 
experiențe deducem o distanță mare pentru obiect, deducem 
şi mărimea lui. Deducerile se fac inconştient. Un om aproape 
de noi ne pare totuş foarte mic in comparaţie cu turnul în- 
depărtat, deşi icoana omului pe retină e mult mai mare decât 
icoana turnului. Din apreciarea depărtării şi experiență mai 
mult deducem sau cunoaştem decât vedem mărimea turnului. 

Fireşte, că aceste deducţii sunt aproximative şi foarte 
nesigure şi adese ne înşeală. 

Dacă din greşeală un obiect apropiat ni-l încbipuim la o 
distanță mai mare, noi deducem — şi în consecință el ne 
pare mai mare. Și din contră un obiect îndepărtat, dacă ni-l 
închipuim mai aproape, ne pare mult mai mic, fiindcă-l com- 
parăm cu obiectele mai apropiate, a căror icoană pe retină 
e relativ mai mare. In lipsă de obiecte de comparaţie noi 
deducem mărimea numai din distanța aparentă, dar e şi mai 
nesigură. 

lată un caz, care mi sa întâmplat. Văd noaptea o bucată 
din rociul de lângă o arie de tennis (pentru oprirea mingei), 
proiectat pe o fereastră luminoasă. Restul rociului nu-l ve- 

deam. Părându-mi la aceiaş distanță ca şi fereastra, pătrații 
rociului îmi părură aşa de largi cât ochii dela fereastră, aşă 
că mam oprit mirat, că ce serviciu poate face un rociu aşă 
de rar. După un pic de luare aminte însă am constatat, că 
rociul eră mult mai aproape de mine decât fereastra. Indată 
ce am constatat apropierea, pătraţii rociului mi-au părut mai 
mici, reduși la proporţiile adevărate. 

Sau să luăm cazul cunoscut: te uiţi la soare şi-ţi rămâne 
imaginea discului solar. Te uiţi la un obiect apropiat şi vezi 
discul acolo, mic. lar când te uiţi la un obiect mai indepărtat 
vezi şi discul acolo, dar mult mai mare, fiindcă icoanele lu- 
crurilor mai depărtate (cu care îl compari) sunt mai mici 
decât a lucrurilor mai apropiate. 

Aşă e şi cu luna, soarele şi constelaţiile. 

Din cauza formei aparent turtite a bolţii cereşti, ele ne 
par mai aproape sus spre zenit şi în consecință — dimensiu- 
nile lor rămânând aceleaşi— ele ne par mai mici. Din contră 
jos la orizont, fiindcă ne par mai depărtate, ele ne par şi 
mai mari, ca şi pătrații rociului închipuit la distanţa ferestrei. 

Neuniformitatea în mărimea aparentă a aştrilor la orizont 
e cauzată de eventuale împrejurări, care influențează apre- 
ciarea distanţei aparente a marginei orizontului. Influență au 
şi obiectele de comparaţie. Dacă luna răsare după un munte 
îndepărtat, ea ne poate părea enormă, căci păstrându-şi dimen- 
siunile, ne poate prezenta discul în mărimea aparentă a unui 
munte. La acelaş loc însă luna ne apare fotdeauna asemenea 
de mare. Dacă e noapte, mărimea aparentă va fi normală, 
adică atât cât rezultă din forma aparentă turtită a bolţei ce- 
rești. Când însă întunerecul nu e deplin (seara) aşa că noi 
putem observă muntele pierdut în ceața depărtării, atunci şi 
orizontul, deci şi luna ne pare mult mai îndepărtată şi cel 

puțin aşa de îndepărtată cât muntele. Luna atunci ne pare 
enormă. 

Dacă însă muntele, sau dealul, după care apare luna e 
mai apropiat — presupunând aceeaşi înălțime deasupra ori- 
zontului — atunci şi marginea bolţii (a dealului) cereşti şi cu 
dânsa luna ne va părea mai mică. 

Un obiect prea apropiat însă (d. e. o casă) nu va reduce 
mărimea aparentă a lunii, fiindcă el nu este în stare să ne 
înşele, şi să reducă distanța aparentă a bolții cereşti la dis- 
tanța acelui obiect. Obiectul de comparaţie numai atunci are 
influență asupra mărimii aparente a lunei, dacă depărtarea 
lui se poate confundă cu depărtarea (inchipuită) a bolţii ce- 
reşti. In cazurile de mai sus obiectele pomenite (munţii, dea— 
lurile) influenţează şi distanța aparentă a bolţii cereşti şi ser- 
vesc şi ca obiecte de comparare. 

Depărtarea marginei bolţei cereşti şi cu dânsa mărimea 
aparentă a aștrilor atârnă şi de starea şi compoziția atmo- 
sferei. Când aerul e mai transparent, mai ales după ploaie, 
munții îndepărtați ne apar fără nuanţă cenuşie (albăstrie) a 
depărtării, deci ei ne par mult mai aproape. Atunci şi depăr- 
tarea aparentă a marginei bolţei cereşti se reduce, luna ne 
pare mai aproape şi deci mai mică. Altă dată aceiaşi munţi 
ne par mai îndepărtați pierzându-se în zările cenușii. Ori- 
zontul cu luna ne par de asemenea mai depărtate și deci 
luna ne pare mzi mare. 

Să venim acum la soare. El încă ne pare mai mare la 
orizont şi mai mic deasupra, dar în general mai mic decât 
luna. Cauza e strălucirea lui orbitoare, care ni-l face să ne 
pară mult mai aproape. Mai mare ne apare el la orizont 
atunci când atmosfera nu e curată, lumina soarelui e slabă 
(roşie) şi el ne pare mai îndepărtat. Tot din aceeaşi cauză 

ne pare soarele mai mare decât de obiceiu, când îl vedem 
prin neguri groase. 

Claritatea, intensitatea luminii unui obiect (astru) e al doilea 
factor principal, care modifică în creerul nostru mărimile apa- 
rente. Cu cât uu obiect e mai clar, mai luminos, cu atât ne 
pare mai aproape şi în consecință mai mic, şi cu cât e mai 
neclar, mai palid. cu atât ne pare mai depărtat și în conse- 
cință mai mare. Luna şi soarele ne vor păreă la orizont mai 
mari nu numai pentru motivele aduse mai sus, ci și pentru 
lumina lor mai slabă, din cauza păturei mai groase de at- 
mosferă, prin care le vedem. Seara, luna ne va păreă enormă 
la orizont, fiind lumina ei mult mai slabă şi din cauza lu- 
minei zilei. Cu cât e atmosfera mai transparentă şi luna mai 
strălucitoare, cu atât ne pare mai mare. 

Aşa e şi cu obiectele pământeşti. Văd între două dealui 
apropiate un al treilea. Ce colosal şi masiv şi îndepărtat îm; 
pare acesta şi totuş dacă iau seama e cu mult mai mic de 
cât celelalte două dealuri. Motivul acestei deducţii inconștiente 
a creerului nostru e ceața. Pe când dealurile sunt aşă de 
clare, în cât pot observa singuraticii arbori şi detalii, pe 
atunci din al treilea nu mai pot observa nimic decât întregul 
învălit în ceața sură şi uniformă. 

Totdeauna mi-a bătut la ochi micimea discului solar vă- 
zut prin o sticlă neagră. Cauza e că prin această sticlă nu 
mai vedem bolta cerească, deci nu mai suntem în stare a 
aprecia distanţele. Soarele, deși mai slab, ne pare mai mic, 
fiindcă el ne pare aproape desemnat pe sticlă (dacă sticla e 
așa de neagră încât afară de discul solar nu mai vedem 
nimic). Dacă soarele nu ni se reduce la un disc minuscul, 
cauza e experiența. Noi știm, că el e mult mai departe de 
cât sticla şi suntem dedaţi cu mărimea lui aparentă. Mult 

mai mic ne apare soarele (şi luna) reflectat în o mică oglindă 
(de cât văzut direct). Cauza e aceeaș, că din porțiunea de 
cer văzut în oglindă nu putem aprecia distanța lui aparentă. 
Soarele parcă e chiar sub oglindă, adică mult mai aproape, 
deci mai mic. Abia când aducem icoana din oglindă mai 
aproape de soarele adevărat, vom observa, că discurile sunt 
asemenea de mari, deci ne-am înşelat. 

Luna văzută (întreagă) în un ochian mai mic totdeauna 
mi-a părut tot aşa de mică; ca şi cu ochii liberi, căci cu 
cât ne vine mai aproape şi devine mai clară, în aceeaș pro- 
porție ne pare mai mică. Abia când te uiţi cu un ochiu liber 
şi o compari, numai atunci iei sama la deosebirile colosale, 
Atunci luna văzută cu ochiul liber îți pare mai mică decât 
de obiceiu. 

Privind soarele cu ochii liberi şi apoi prin o sticlă neagră 
sau intrând soarele întrun nor subţire, nu vom observa nici 
o deosebire, căci ochiul, sau mai bine zis creerul, şi-a făcut 
dejă judecata asupra mărimii. Astronomul însă nu va prea 
observa deosebire chiar dacă se va uita mai întâi prin sticla 
neagră, căci mărimea aparentă a soarelui ca şi a lunii, ii e 
mai bine imprimată de cât unui laic. 

Pceeaș persoană în aceleași împrejurări poate să apre- 
cieze distanţele şi mărimile deosebit, influenţat de cauze su- 
biective, fiziologice, cum e somnolența, oboseala, mici per- 
turbaţiuni trecătoare în funcțiunile organelor vederii. De aceea 
nu putem lua de bani buni toate experienţele, fiind vorba 
de o apreciare aşa subiectivă şi supusă greşelilor. 


Bistrița (Ardeal). 
I. CORBU 

NOTIŢE 


SPRE ŞTIINŢA. — Reproducerea acestor Notiţe este îngăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 


mai intinse. 


O maşină de tors hârtie. Pe lângă întrebuințările cunoscute şi de 
tot felul, hârtia începe să mai aibă una cu totul neașteptată. Sunt azi 
maşini care torc hârtia şi fac aţă şi sfoară, şi pânză de hârtie. Din 
hârtie grea de 10 până la 100 grame pe metru patrat se taie şuvițe 
înguste de 2 până la 15 milimetri, cu marginile netede. Aceste şuvițe 
de hârtie sunt răsucite de maşină şi toarse pe un fus în formă de aţă 
mai subțire sau mai groasă. 

In timpul torsului şuvița de hârtie este muiată sau cu apă curată 
sau cu apă vopsită sau cu apă amestecată cu anumite materii care 
fac ca aţa de hârtie să fie colorată sau să fie mai trainică. O maşină 
cu o sută fusuri e mânată cu o putere de 3 cai şi are nevoie să fie 
supravegheată de una ori două fete. Din aţă de hârtie se ţes tot felul 
de pânzeturi, chiar şi de acelea care se pot spăla cu apă. Se fac azi 
din hârtie saci, scoarțe, preşuri, covoare, tapete care sunt ieftine, care 
nu prind prea lesne praf şi care țin şi cald. Se fac chiar şi peşcbire 
și prosoape care sunt mai puțin trainice ca cele de bumbac dar care 
sunt şi mult mai ieftine ca acestea. In general prețul unei pânze de 
hârtie e de trei ori mai mic ca acela al unei pânze de bumbac şi de 
zece ori mai mic ca acela al unei pânze de in. 

Ața de hârtie, putându-se albi şi vopsi lesne şi frumos, serveşte la 
facerea de găitane, chenare, ciucuri, borbote, perdele, fețe de mese, 
şerveţele, panglici, Șnururi $. a. Intrebuințarea hârtiei în acest scop e 
mai răspândită de cât s'ar crede și multe articole nici nu se pot cu- 
noaşte că sunt făcute de hârtie. Numai sfoara mai groasă de hârtie se 
cunoaşte mai lesne. Chibriturile de ceară au fitilul împletit din aţă de 
hârtie. 

(Prometheus, 21 Iulie 1912). 


RE 

SPIRU C. HARET 


Țara întreagă e îndurerată de pierderea neaşteptată a lui 
Spiru Haret. Nimeni nu-şi închipueă ca luptătorul de ieri, ca 
acela care a înțeles mai bine nevoile adânci şi grele ale ţării 
şi a căutat mai de aproape să le tămăduească, să cadă așă 
fără de veste. 


Haret a plecat de jos, dela izvorul energiilor noastre na- 
ționale, şi a urcat cu pași siguri scara care duce sus. Treaptă 
după treaptă el le-a cucerit cu puterea-i de muncă titanică. 


Cu aceeaşi pricepere şi putere de muncă a cucerit rezultatele 
«Natura», Au VIII, No. 4. z 

lui ştiinţifice care-i vor păstră numele în sanctuarul senin al 
științei, cu aceeași putere de muncă şi-a cucerit laurii de 
profesor desăvârşit, cu aceeași putere de muncă și-a căpătat 
numele glorios de om al şcoalei. 

Călăuzit de o singură ambiţiune, aceea de a înălță cât 
mai sus nivelul cultural și economic al țărănimii, el a clădit, 
a ajutat și a fost părtaș la toate lucrările și instituţiile care 
urmăresc această ţintă. Opera lui mare și luminoasă şi-a 
făurit-o cu o bărbăţie și o tărie de granit, din care loviturile 
date în luptele politice nau putut scoate de cât scbintei, 
schintei care vor lumină drumul mai departe. 

Noi, foștii săi elevi, care lam văzut la tablă cu creta în 
mână, care am primit învăţăturile şi încurajările sale, care 
am căutat să înfăptuim o fărâmă din idealul său; noi cei 
care am primit sfatul, îndemnurile şi ajutoarele sale, exprimăm 
aici cea mai caldă iubire şi recunoștință, cu încrederea că 
idealul său pentru ridicarea neamului va fi urmărit și mai 
departe de toţi aceia care lau cunoscut și prețuit. 

NATURA 


Du 


AMINTIRI DIN VIAȚA DE ȘCOALĂ )) 


Timpul în care am trecut eu prin şcoală a fost o epocă 
de transiție şi de formațiune foarte interesantă. Amintirile 
din vremea aceea ar merită să fie fixate până în cele mai 
mici amănunte, pentru că ar servi să lămurească multe lucruri 
de astăzi, pe care cei mai tineri dejà nu le înțeleg, pentru că 
nu le cunosc începuturile. Deaceea profit, şi poate chiar voiu 


1) Aceste amintiri au fost date spre publicare în Gazeta Matematică 
(volnmul XII, 1906—1907, pag. 174) cu împrejurarea serbării a 25 de 
ani de profesorat a lui Haret şi a d-lui Emmanuel. 

abuză puţin de ospitalitatea pe care cu atâta bunăvoință mi-o 
oferă Gazeta Matematică, pentru a povesti câte cevă din 
acele vremi dejă depărtate. 

Învățătura primară am început-o în casă, am urmat-o 
câtva timp la şcoala primară din Dorohoi, pe urmă la cea 
din Sărărie din laşi ; am apucat vre-o două luni şi la cea din 
Verde din Bucureşti. Era tocmai în vremea prefacerilor de 
pe la începutul domniei lui Cuza. La Dorohoi, se învăţă încă 
cu litere cirilice modernizate; ba încă veniseră odată peste 
noi la şcoală nişte elevi ai unei şcoale de cântăreţi biseri- 
eşti, cu bărbile până la brâu, care nu cunoşteau decât vechile 
litere slavone. La laşi, am găsit introduse literele latine; în 
clasa III şi IV se învăţă şi latineşte, ultimul rest, care a şi 
dispărut în anii aceia, din vechea organizare a lui Laurian. 
La Bucureşti, bieţii copii merseseră şi mai departe, şi-şi băteau 
capul să înveţe ortografia etimologică, care-i făceă să scrie 
Stellatina în loc de Slatina. 

In Septemvrie 1862, am intrat în liceul St. Sava, care pe 
atunci se află instalat într'o veche casă, azi dispărută, în urma 
canalizării Dâmboviţei. Din locul ocupat de curtea liceului, 
nu a mai rămas decât un colț, pe care azi e clădită ultima 
<asă pe dreapta, între cheu şi calea Victoriei 'prelungită. In 
acea casă mică, veche, umedă, cu clasele înșirate în jurul 
<urţii, în nişte încăperi clădite la întâmplare, unele într'o stare 
de infecţie de nedescris, am petrecut șapte ani din viaţa mea, 
ani de veselie, de cântece şi de jocuri, întrerupte din când 
în când de iuți supărări pe care ni le pricinuia o lecţie prea 
mare, ori dimensiile prea de tot reduse ale porţiilor pe care 
ni le serviă economul țigan al internatului. Numai de un lucru 
mu am avut nici odată a ne plânge: de lipsa de libertate. 
Timp de cinci ani, cât am fost intern, am trăit grămădiţi 18 

până la 24 de băeți întrun repetitor de vreo 25 metri pă- 
trați, absolut de capul nostru. Nici odată un pedagog sau 
un meditator nu a trecut pragul împărăției noastre. Și nici 
nu aveau cum ; pentru vreo 70 de interni, erau trei pedagogi, 
dintre care pedagogul-șef abia-şi iscălea 'numele silabisind, 
iar ceilalți doi, școlari prin clasa VI, se ocupau, — vorba 
vine —, cu clasele începătoare. 

La 1862, liceul aveă încă organizaţia veche. Clasa I şi Il 
formau divizia elementară; clasele III până la a VI, erau 
umanioare ; iar VII şi VIII alcătuiau divizia superioară. Aceste 
două din urmă nu încăpuseră în localul strâmt al liceului, şi 
se instalaseră în palatul Universităţii. Trebue să spun că acest 
palat, început pe la 1857, remăsese neisprăvit, din lipsă de 
bani. Uşile, ferestrele, parchetele lipseau; în etagiul de sus 
lipseau şi tencuelile; coloanele cele mari din fațadă zăceau 
trântite în iarbă. Copiii de prin mabalale se încurau toată 
ziua prin lungile coridoare pustii și le umpleau cu ţipetele 
lor. Singura parte utilizabilă erau cele câteva încăperi de 
sub actuala sală a Senatului, în care trăiau la un loc cele 
două clase ale liceului și tipografia Statului, care încăpea toată 
numai în sala unde este acum amfiteatrul. 

Când am intrat în liceu, în clasele I şi II eră câte un sin- 
gur profesor pentru limba română, limba latină, istorie şi ma- 
tematică. In clasa I, profesorul de aceste materii eră Dim. M. 
Ionescu, mort acum de curând, dar care pe atunci eră foarte 
tânăr, iar în clasa Il era V. Stilescu, dispărut de vreo 20 de 
ani. Celelalte materii aveau fiecare câte un profesor deosebit, 
care predă în clasele I-IV. 

Invățătura matematicei în clasele I şi II se reducea la arit- 
metica elementară, pe care o mai făcusem şi în școala primară- 
Unii şcolari din clasa I aveau un microscopic manual de Pop, 

cei mai mulți însă învățau numai după explicaţia profesorului, 
sau unii dela alţii, sau de loc. Se considerau ca lucruri grele 
operaţiile cu numere complexe şi regula de trei compusă; 
mai ales când se da cu ani, luni și zile. In clasa Il, se mai 
predau şi cătevă definiţii şi regule practice de geometrie, 
după o cărticică de Eustațiu Ciocanelli, care se întrebuinţă în 
acelaş timp şi în clasa IV primară. 

La Septembre 1864, vechia organizaţie a liceului a dis- 
părut, şi s'a înlocuit cu aceea care, cu oarecare modificări 
şi adaose, a fost menţinută până la legea din 1898. S'a su- 
primat clasa VIII; s'a desființat deosebirea de organizaţie 
între clasele elementare și cele următoare. Cele patru materii 
care erau reunite la câte un profesor în aceste clase, s'au 
repartizat la profesori rămaşi numai cu câte o specialitate. 
Astfel lui D. M. Ionescu i s'a dat istoria în clasele I—IV şi 
lui V. Stilescu limba latină în I şi II. 

Intru cât priveşte matematicele, aritmetica raţionată, care 
până atunci se începeă în clasa NI, a fost pusă din a M. In 
| clasa IV eră prevăzută geometria raţionată, în V algebra, în 
VI trigonometria, în VII cosmografia. 

A fost o mare greutate, şi pentru colegii mei, şi pentru 
mine, primii paşi făcuţi în matematicele raţionate. Aveam ca 
profesor pe răposatul Al. Borănescu, om excelent, cu care 
puteai face ce voiai când ştiai să-l iei cu binele; dar aveă 
uneori şi supărări mari, care, din norocire, nu durau mult. 
Dar pot afirmă că metoda lui nu prea semănă cu a peda- 
gogilor de astăzi. In orice caz ştiu că mie mi-a trebuit multă 
vreme și multă bătaie de cap pentru ca să-mi dau seamă că 
lungile înşirări de fraze care constituiau demonstrațiile, spu- 
neau cevă real, şi nu erau numai nişte convenţii născocite 
anume pentru necazul băeţilor. Carte nu aveam. Textul 


102 NATURA 


cursului îl redigeam noi, după notele din clasă: se poate 
închipui cum. 

In primăvara anului 1865, Al. Borănescu fu trecut la cursul 
superior, şi în locul său fu numit Z. Herescu, sub care am 
făcut şi geometria în clasa IV. Carte românească nefiind nici 
una, eram nevoiți să urmăm după textul francez al lui Blan- 
chet, deși mulți din şcolari nu-l puteau încă înțelege. Abia 
peste vre-o trei ani cartea aceasta a fost tradusă de Elie 
Angelescu. 

In cursul superior am regăsit pe Al. Borănescu şi metoda 
lui. La începutul fiecărui an şcolar, ne dicta câte o lungă 
listă de autori de consultat, toți francezi: Bertrand, Briot, 
Sonnet, pentru algebră ; Serret, Briot, Tarnier, pentru trigo- 
nometrie; Briot, Garcet, pentru cosmografie; şi mulți alţii, 
pe care nu-i mai ţin minte. Cărţi româneşti nu ne recomanda, 
pentru că nu era nici una. Abia în 1873 a apărut, pe cât 
ştiu, prima carte de matematică pentru cursul superior, dacă 
fac abstracţie de o foarte veche carte a lui Pavlid, despre 
care am auzit vorbindu-se, dar care pe vremea mea dejz nu 
se mai găsea nicăeri. 

Se nemerise că clasa noastră coprindea mulţi băeţi să- 
raci. Bursierii mai ales, nu ştiu dacă toţi 12 la un loc am 
putut reuni vre-odată o colecție complectă a cărţilor de care 
aveam nevoe la curs. Lipsa aceasta ne era sensibilă, pentru 
că la cele mai multe cursuri trebuia să ne redigem noi textul, 
cum puteam. Cu încetul, ajunsese a se specializa unul pentru 
textul de istorie, altul pentru matematici. Aceştia aveau mai 
ales sarcina de a culege din notele clasei şi de prin cărți 
elementele textului după care învăța aproape clasa întreagă. 
Petreceam uneori seri întregi pe câte o pagină sau pe câte 
o problemă, căreia nu-i puteam da de rost. Erau mai ales 

în Serret nişte proprietăți de trigonometrie sferică ce mi-au 
dat un necaz pe care nici acum nu l'am uitat. Greutatea 
noastră venea mai ales de acolo că nu intraserăm bine în 
raționamentul matematic, nu ne pătrunseserăm cum se cade 
chiar la început de procedeurile lui speciale. De aceea adese- 
ori lucrurile simple ne împiedecau, și trebuia să muncim cine 
ştie cât pentru a ne lămuri câte ceva care pe urmă ni se 
părea lucru de nimic. 

Cu toate acestea, perioada aceea de muncă încordată, 
când fiecare pas înainte era o adevărată cucerire pe care o 
datoram mai ales stăruinţei noastre, a fost poate aceea care 
a avut cea mai mare influență pentru mulţi din noi, şi care 
ne-a dat oţelirea care ne-ar fi lipsit, dacă împrejurările ar fi 
fost mai uşoare pentru noi. Ca rezultat practic mai imediat, 
mie mi-a rămas din anii aceia cursul de algebră şi cel de 
trigonometrie, redigiate. Pe cel d'intâiu l'am împrumutat cui- 
va, care nu mi la mai dat înapoi. Pe cel de al doilea lam 
imprimat în 1873, cu oarecare îmbunătăţiri, şi servă încă şi 
azi ca text de școală. 

Ceeace a mai rezultat în special pentru mine a fost că 
în timpul acela m'am botărât în mod definitiv să urmez stu- 
diul matematicelor. A trebuit pentru aceasta să trec peste 
oarecare considerații care mă împingeau în altă direcţie, şi 
în deosebi peste stăruinţele bătrânului meu profesor Maxim, 
care, în interesul binevoitor ce-mi purta, mă îndemnă cu in- 
sistență să trec la Facultatea de Litere. 

E adevărat însă că gustul pentru studiile ştiinţifice mi-l 
deşteptase mai înainte, încă pe când eram în clasa III, lec- 
tura unor articole din revista /sis sau Natura, pe care o 
publică dr. Barascbh. Mai ales unele capitole despre lună şi 
locuitorii ei îmi înflăcărase mintea până într'atât, în cât pe- 

treceam noaptea ceasuri întregi cu ochii la stele, căutând să 
gbicesc ceeace rudimentara mea ştiinţă astronomică nu putea 
să-mi dee. Un camarad îmi procură un mic tratat de astro- 
nomie de Quetelet. Dar neștiind franțuzeşte, am muncit un 
an, în tot cursul clasei IV, ca să-l traduc cu dicționarul lui 
Codrescu, pe care tocmai atunci îl căpătasem la premiu. Tra- 
ducția aceea a fost imprimată mai târziu de societatea Ju- 
nimea din Iaşi. 
x și x 

Am terminat liceul în 1869, în mod cam prematur, pentru 
că, deşi urmasem regulat cursul ciasei VII, am trecut baca- 
laureatul la Maiu, înainte cu două luni de terminarea anului 
şcolar. Cei mai mulți din camarazii mei bursieri au trecut 
odată cu mine. 

La bacalaureat, am avut o decepție, de oarece tocmai la 
matematice, la care mă credeam bine înarmat, am căpătat o 
notă mai mică decât speram. Din norocire la alte materii, 
la care nu mă ştiam grozav de învățat, am luat notă mare, 
aşă că clasificarea mea nu a fost întru nimic compromisă. 

Facultatea de ştiinţe era pe atunci împărţită în două secţii : 
fizico-matematice şi fizico-naturale. 

La Octomvrie 1869 ne-am înscris, în anul |, 5 studenţi, 
dintre care unul a părăsit cursul mai târziu. Toţi eram pentru 
fizico-matematice. In timpul acesta, în anul II era un singur 
student şi în anul III încă unul. 

Situaţia noastră era destul de ciudată, căci, deşi nu eram 
nici unul înscrişi pentru ştiinţele natura:e, am urmat cu toţii 
foarte regulat aceste cursuri, căci altfel ele s'ar fi închis. 

Ca populaţie şcolară, facultatea prin urmare nu sta bine. 
Dar ea nu sta mai bine nici din alte puncte de vedere. 

Cele mai multe din catedrele de azi erau pe atunci reu- 

e câte două sau câte trei asupra unui singur profesor, aşa 
că, în loc de 19 profesori şi 4 conferenţiari câți sunt azi, 
pe atunci erau numai 7 profesori. Alexe Marin era singu- 
rul profesor de chimie, Bacaloglu, singurul de fizică. Esarcu 
avea zoologia, morfologia şi toată botanica; d-nul Gr. Şte- 
fănescu mineralogia, geologia şi paleontologia; D. Petrescu 
geometria analitică, astronomia şi geodesia ; Ion Fălcoianu 
calculul infinitesimal şi mecanica ; Orescu, geometria descrip- 
tivă cu aplicaţiile ei. Dar când am intrat eu în Universitate, 
Fălcoianu deja nu mai era profesor, şi cursurile lui le făcea 
tot D. Petrescu ; aşa că el singur avea în seamă toate cur- 
surile de matematice ale Facultăţii. Abia în Februarie 1871 
a fost numit pentru mecanică şi calculul infinitesimal loco- 
tenentul Iacob Lahovari, care s'a stins deunăzi în mod aşa 
de trist, dar care atunci, abia întors din străinătate, era în 
toată exuberanța viguroasei sale tinereţi. 

Laboratorii nu erau de loc. Cu mare greutate şi cu mi- 
nuni de chibzuială şi economie, Bacaloglu reuşise a reuni 
aparatele cele mai indispensabile pentru demonstrațiile sale, 
Marin ceva material pentru experienţe, Ştefănescu câteva 
probe de minerale şi roce. Esarcu nu avea nici măcar un 
microscop. De lucrări ale studenţilor în laboratorii, nici vorbă 
nu era. Bacaloglu nu permitea să se atingă de instrumentele 
sale decât cel care avuse norocul de a fi numit în funcția 
de conservator, şi de aceştia eu nu am apucat în vremea 
mea decât trei: pe d-nii I. Stravolca, azi profesor la Uni- 
versitatea din laşi, pe N. N. Bârjeu, -inginer-inspector şi se- 
cretar general al Ministerului de Lucrări Publice, şi pe C. 
Vrana, profesor secundar. Alexe Marin nu avea alt personal 
decât doi bătrâni. Unul era servitor curat şi-l chema Stoian. 
Pe acesta întreprinseseră băeţii să-l înveţe conjugările, şi-l 

auziai din când în câad repetând rar şi scandând silabele : 
«Eu-bri-ceag, Dum-nea-ta-bri-ceag, Dum-nea-lui-bri-ceag...» 
Celalt fusese înaintat dela servitor ca conservator al cabine- 
tului de chimie; i se zicea «Domnul Ioniță,» pe care băeţii 
îl prescurtau în «Doniță». Intr'o zi, în timpul cursului, un 
aparat de preparat clor se sparse şi umplu sala de gaze. 
«Domnul Ioniță», fără să stea la gânduri, luă aparatul în 
brațe, cu toate că-i ardea degetele, și grăbindu-se cu bietele 
lui picioare bătrâne, se duse de-l aruncă în stradă. Noi stu- 
denții, nu am suferit nimic; dar pe dânsul gazul ucigător îl 
înnecase, şi i-a dat o boală de piept care îndată l'a pus pe 
coaste, şi din care nu s'a mai îndreptat nici odată. A mai 
vegetat câțiva ani, tolerat de către celalt bun bătrân, Alexe 
Marin, a locui tot în localul laboratorului, şi s'a stins, vic- 
timă obscură a admirabilului său act de devotament. 

Se înțelege că în în așa împrejurări, învățământul Facul- 
tății mergea greu de tot. 

Mai întâiu rareori se puteau termina cursurile. Pregătirea 
neîndestulătoare a studenţilor veniţi din licee pe de o parte, 
iar pe de alta încărcarea excesivă a profesorilor, făceau că 
părți întregi din materie rămâneau neatinse la curs. In trei 
ani cât am fost eu în Universitate, nu ştiu să se fi făcut 
măcar o lecție de botanică. Marin era silit să scurteze cbi- 
mia organică, Bacaloglu optica, Petrescu geometria în spa- 
țiu, Labovari mecanica. 

Studenții, desorientaţi în fața unor studii grele, pentru 
care nu aveau nici un ajutor, şi care nu totdeauna se spriji- 
neau unele pe altele, cum era spre exemplu faptul că se în- 
cepea de odată cursul de geometrie analitică şi cel de calcul 
infinitezimal ; obligaţi de sărăcia lor, a-și căuta şi mijloacele 
de existență de odată cu urmărirea studiilor, se țineau în cu- 

rentul lor cu cea mai mare greutate, și de aceea examenele 
se dau în mod foarte neregulat. Seriile de studenţi care pre- 
cedaseră pe a noastră, în număr de șease, :nici nu aveau 
obiceiul a depune examene anuale pe materii. Dela 1863, 
data înfiiințării Universităţii, până la 1869, singurile examene 
depuse la Facultatea de Științe fuseseră patru licenţe, tre- 
cute fără examene anuale: două în fizico-matematice, de 
d-l Dumitrescu Tassian şi I. Stravolca, și două în fizico-na- 
turale, de d-nii Floru Dianu şi Chr. Paşcanu. 

Primele examene anuale au fost trecute în Iunie 1870, şi 
începutul acesta s'a făcut într'un ceas bun, pentru că de atunci 
şirul nu s'a mai întrerupt. 


* 
* $ 


La 3 Decembrie 1870, în urma unui concurs, eu fusesem 
numit profesor cu titlu provizoriu la Seminarul Central. Nu- 
mirea aceasta mă scotea din nevoi, dar îmi măreà greută- 
țile pentru urmărirea studiilor dela Universitate. Cu toate 
acestea examenele anuale tot le-am putut trece regulat. Li- 
cența insă am trecut-o cu o întârziere“de doui ani, provenită 
mai ales din cauza greutăților în care încăpusem din nou, în 
urma demisionării mele dela Seminar, întâmplată în Noem- 
brie 1872. 

In Aprilie 1874, D-nul Maiorescu devenind Ministru al 
Instrucțiunii Publice, îmi propuse să mă recheme la catedră. 
Eu am preferat să-i cer o bursă pentru streinătate, și D-sa 
îmi împlini această dorință, care de mult mă frământă. In 
Septembre următor trecui concursul şi plecai. 

Chiar îndată dnpă începerea cursurile la Paris, am putut 
să 'mi dau seamă de marile lipsuri ale instrucției mele ma- 
tamatice, cu toată licența mea trecută cu bile albe la Bucu- 

rești. Erau părți întregi din materie pe care nu le cunoşteam, 
şi mai ales îmi lipsea deprinderea rezolvării de probleme. 

Nu voi insistă asupra timpului petrecut în streinătate, 
penlru că starea lucrurilor de acolo nu s'a schimbat mult de 
atunci. Am avut greutăţi la început, până m'am pus în curent, 
dar pe urmă au mers lucrurile mai lesne. Am trecut din nou 
licența în matematice la August 1875 şi pe cea în ştiinţele 
fizice la Iulie 1876. 

Doctoratul l'am trecut la 1%/, Ianuarie 1878, cu o teză 
asupra invariabilității axelor celor mari ale orbitelor plane- 
tare. Puțin a lipsit insă ca acest din urmă pas să nu-l pot 
face. In adevăr, la 12/, Aprilie 1877 Ruşii trecuseră Prutul şi 
războiul de independență incepuse. Eram in momentul acela 
la Paris un număr de bursieri ai Statului, care am crezut că 
va trebui să ne intoarcem în țară, și mulți din noi işi şi 
luară în grabă măsurile de plecare. Dar o telegramă a Mi- 
nistrului Chițu ne linişti şi ne lăsă să ne urmăm studiile. 

Prin o curioasă coincidență, calculele speciale pentru teza 
mea le începusem exact in ziua când Rușii au trecut Prutul, 
iar teza am susținut-o „in ziua când s'a iscălit preliminarea | 


dela San-Ștefano. 
Intors in ţară, Ministrul Chițu 'mi arătă cea mai mare 


bunăvoință. Catedra de mecanică fu separată de cea de 
calcul infinitesimal, și mi se dete in suplinință la 1 Aprilie 
1878, iar la 2 Octombrie următor cu titlu provizor. 

Și aşă s'a terminat prima parte a vieţei mele de şcoală. 


SPIRU C. HARET 


onim 

Bineţacerile luminii sunt cunoscute din timpuri străvechi. 
Soarele, isvorul ei nesecat, era unul din principalii zei ai 
popoarelor din vechime. Grecii şi Romanii adorau în Apollon 
şi Phebus pe zeul poesiei, al artelor frumoase, al zilei, al 
soarelui, al medicinii ; credința lor s'a păstrat în parte și după 
ivirea şi răspândirea creştinismului, s'a păstrat până în zilele 
noastre. Soarele pentru țăranul român e „sfântul soare“ și 
mare păcat face cel ce ar îndrăsni să-l sudue. Focul, ima- 
gina lui palidă, eră sfânt (sacru) pentru puternicii și glorioșii 
noştri strămoși, și dacă nu-l socotim şi noi tot astfel, credem 
însă în puterea lui de a sfinți. Fără lumânări aprinse, nici 
o taină nu se poate săvârşi, nici un serviciu religios nu se 
poate face în biserica ortodoxă. Și oare candela, care trebue 
să ardă neîntrerupt timp de 40 de zile la căpătâiul morţilor, 
candela care se aprinde în zilele de sărbătoare, la vremuri 
de furtună sau de primejdii mari, nu e o rămăşiţă sarbădă 
a focului, pe care vestalele romane aveau grija să nu-l lase 
să se stingă nici odată? 

Apollon era cum am spus şi zeul medicinii, zeul vinde- 
cător de boale, zeul dătător de viaţă, de sănătate. Obiceiul 
de a petrece desbrăcat câteva ore în timpul zilei pe acope- 
rișurile caselor eră foarte răspândit atât la Greci cât şi la 
Romani. Şi dacă aceştia din urmă au ajuns într'o vreme stă- 
pânii lumii, se datorește în bună parte preţului pe care-l 
puneau și jertjelor ce le făceau ei pentru sănătatea corpului. 

Unii presupun că învățatul filosof grec Diogene (413-423 
în. Cr) lua o bae de soare atunci când întrebat fiind de către 
vestitul împărat Alexandru Machedon, dacă doreşte ceva de 

la el, i-a dat cunoscutul răspuns „Da, să te dai la o parte 
din dreptul soarelui meu“. 

In vremuri şi mai îndepărtate Egiptenii (2—3000 ani în. 
Cr), duceau bolnavii în locuri nisipoase şi-i lăsau acolo cea- 
suri întregi, zile dearândul, pentru ca zeul nemuritor, dătă- 
torul vieților, isvorul nesecat al luminii, să se înduioşeze la 
vederea creaturilor şi credincioşilor lui, să le trimeată, în 
nemărginita-i bunătate, vindecarea cea mult așteptată, sănă- 
tatea cea mult dorită. 

Și nu numai omul, ba chiar şi unele animale împinse de 
instinctul de conservare a speciei, folosesc puterea vindecă- 
toare a soarelui: foarte multe, mai ales printre cele sălba- 
tice, rănite fiind, se culcă şi stau ore întregi astfel, ca razele 
lui să bată drept în rană. Obiceiul acesta foarte bun, se gă- 
seşte şi la mulţi sălbatici. 

In evul mediu, în urma năvălirii barbarilor şi în tot timpul 
cât influenţa lor s'a resimţit în Europa, odată cu artele şi şti- 
ințele, a fost înmormântată şi Helioterapia (tratamentul cu 
băi de soare). Din nefericire înmormântată a rămas până în 
secolul trecut, când a fost din nou scoasă la iveală, sub in- 
fluenţa școalei naturaliste din țările germane. Odată reinviată 
însă, s'a desvoltat şi s'a întins cu foarte mare repeziciune, 
din cauza rezultatelor bune pe care le-a dat mai ales în 
tratamentul tuberculozei plămânilor (oftica), ganglionilor lim- 
fatici (scrofuloza), încheeturilor şi oaselor, în tratamentul ane- 
miilor (lipsei de sânge) şi a slăbiciunilor de tot felul. In ul- 
timul timp s'au clădit în țările civilizate din Apus (Franţa, 
Germania, Elveţia, etc.), nenumărate spitale pentru trata- 
mentul acestor boli. In ele şi-au găsit şi-şi găsesc sănătatea 
sute şi mii de nenorociţi, tot atâtea vieți au fost smulse din 
gbiarele morţii nemiloase. Și la noi, în cele câteva spitale de 

tuberculoşi se face între altele și þelioterapie, bine înțeles 
atâta cât o permit poziția, construcția şi mai ales veniturile lor. 
Păcat că sunt prea mici, prea puţine, când ne trebue multe, 
foarte multe, mai multe ca ori unde. Şi s'ar putea face, s'ar 
putea găsi cu ce şi unde, căci țara ne e mănoasă, e rod- 
nică, isvor nesecat de bogăţie. Cerul ei e mai totdeauna al- 
bastru, senin, limpede, fără pic de nor. Soare, slavă Dom- 
nului, avem destul; arşiţa-i de multe ori prea mare, lumina-i 
orbitor de strălucitoare, scaldă mai mult de șapte luni pe 
an frumoasele câmpii şi plaiuri ale țării româneşti. Chiar şi 
în anotimpurile friguroase, în timpul iernelor acelora aspre, 
cu gerurile lor tăioase, uscate, seci, Soarele îşi arată la noi 
fața mai mult de cât în toate ţinuturile din Europa, care nu 
se mărginesc cu Mediterana. E un soare cu dinţi, palid, rece, 
de ghiaţă, soare vremelnic; isvor totuși de lumină, de lu- 
mină vindecătoare destul de puternică, mai ales când se 
resfrânge pe mantaua de zăpadă, care dacă nu îmbracă tot- 
dauna tot întinsul ţărei, nu lipseşte nici odată de pe coastele 
și vârfurile mândrilor Carpaţi. 

Nici marea, cu coaste de nisip nu ne lipseşte, fabrici 
prea multe nu avem şi nici oraşe prea mari, care cu atmo- 
sfera (aerul) lor încărcată de praf să absoarbă (sugă) tocmai 
razele binefăcătoare. 

Și totuşi în țara aceasta, cu o climă aşă de sănătoasă, aşă 
de puțin priincioasă ofticei, sunt sigur mai mulţi tuberculoşi 
ca în oricare alta. Boala aceasta crudă, nemiloasă seceră cele 
mai multe vieţi româneşti; le seceră mai mult în floarea vârstei 
ca în frageda copilărie. La noi ea nu iartă mai nici odată, 
căci ai noştri foarte rareori se caută şi nu se caută, nu fi- 
indcă ar dispreţui viața, ci fiindcă nau cu ce se căută şi 
nici cu cine şi nici unde. 

Tuberculoza se poate vindecă aproape totdeauna, când 
bolnavul e din vreme bine îngrijit. Ingrijirile însă nu se pot 
da ori unde, nici de ori cine; sunt lungi, ţin luni, ani de zile 
chiar ; sunt deci foarte costisitoare. Averea a cinci dacă nu 
a zece din familiile plugarilor noştri, abia ar fi îndestulătoare 
pentru căutarea unui singur ofticos. 

Da, în ţara cea mai bogată poate, cea mai productivă, 
cea mai mănoasă, trăesc cei mulţi, cei nedreptăţiți în cea mai 
mare sărăcie, în cea mai neagră mizerie; în ţara aproape 
veşnic scăldată în lumina strălucitoare a sfântului soare stă- 
pâneşte încă neșştiința, ignoranţa, întunerecul nepătruns. Acei 
care, din zorii zilei până în puterea nopţii, muncesc luni în- 
tregi, muncă fără odibnă, grea, aspră, istovitoare, ei care culeg 
fructele-i abundente, ei nu pot decât rareori să-şi sature foa- 
mea și mai nici odată nu ajung să-și repare energiile per- 
dute. Ei sunt culegătorii rodului bărniciei lor, alţii îi sunt 
stăpânii, 


RY 


In ultimele decenii s'a cercetat de către cărturari mai cu 
deamănuntul acțiunea luminii solare asupra diferitelor vieţui- 
toare animale și vegetale, asupra diverselor organe, asupra 
sănătății şi bolilor lor, asupra vieții de pe pământ în genere. 
S'a căutat să se pătrunză şi cauzele, să se explice pe cale 
ştiinţifică atât faptele cunoscute de mai înainte, cât şi cele 
descoperite în urmă. Și sforţările lor n'au fost zadarnice ; 
din cunoştinţele astfel câştigate s'au scos şi se scot o mul- 
țime de învățăminte practice atât pentru păstrarea sănătății 
cât şi pentru vindecarea bolilor. 

Se ştie acum că lumina nu e absolut indispensabilă tu- 
tulor vieţuitoarelor; că e chiar vătămătoare pentru unele, 
pentru acelea mai ales care trăesc ca paraziţii, din munca şi 

economiile altora; e duşmana neîmpăcată, e ucigătoarea cea 
mai puternică a microbilor, aceşti duşmani tot atât de neîmpăcațţi 
ai sănătăţii omului; ei sunt cauza celor mai multe şi mai grele 
boli; ei sunt coasa cea mai ascuţită a morţii ; cu ajutorul lor 
'Şi adună ea cele mai numeroase victime. Puterea bactericidă 
(omorâtoare de bacterii, de microbi) a luminii soarelui este 
din fericire foarte mare; nici un microb nu-i rezistă; ex- 
puşi la acţiunea ei în straturi subțiri, unii sunt omorâţi în 
câteva minute, cei mai mulți în câteva ore; rari sunt cei 
ce-i rezistă 30 — 40 ore. Lucrul acesta e cunoscut de multă 
vreme, cu mult înainte de descoperirea microbilor. Instinctul, 
rezultat al unei experiențe de mii de veacuri, a învăţat şi 
învață poporul de pretutindeni să pue rufele şi bainele mur- 
dare, infectate să se usuce afară la aer, la soare, la lumină. 
Sălbaticii din Africa, ca să facă bună de băut apa din mo- 
cirle, o pun câteva ore în vase deschise în bătaea directă a 
razelor soarelui. Şi-şi ajung scopul, căci toţi microbii patogeni 
(producători de boale) care-i conţin astfel de ape sunt omo- 
râți. In chipul acesta din o apă nesănătoasă, otrăvită fac 
astfel una curată, sănătoasă, bună de băut. Cercetările învă- 
țaților din ultimul timp nau făcut de cât să confirme, să 
întregească şi să explice aceste şi alte cunoştinţe eşite din 
înţelepciunea popoarelor. 

Din cele spuse se înțelege uşor, de ce apele râurilor au 
mai puțini microbi ziua de cât noaptea, de ce aceleași ape 
sunt cu atât mai curate cu cât sunt mai îndepărtate de orașele 
şi satele pe care le udă şi cu a căror murdărie se încarcă; 
e lesne de priceput de ce aerul mărilor şi al munţilor e mai 
curat, mai sănătos ca cel din câmpii şi acesta mai curat ca 
cel din oraşe; de ce aerul de afară e mai sănătos ca cel 
dintr'o odae luminoasă şi acesta mai sănătos de cât cel dintr'una 

întunecoasă şi de ce mortalitatea printre locuitorii unei străzi 
neegal luminate, e mai mare pe partea care stă mai mult 
în umbră. Foloasele practice scoase din aceste descoperiri 
au fost neînchipuit de însemnate pentru bigiena publică şi 
individuală. 

In parte tot acestei puteri bactericide se datorește şi darul 
de vindecare al tăeturilor rănilor, și al tuberculozelor de tot 
felul. Zic în parte, căci pe lângă această acţiune directă intră 
în joc o altă indirectă, mult mai importantă, mult mai com- 
plicată. E vorba de îmbunătăţirea stărei generale a întregului 
organism, de îmmulţirea şi întărirea mijloacelor lui de apă- 
rare, de rezistenţă; de îngrămădirea de sânge pe care lumina 
o produce în țesuturile bolnave şi in vecinătatea lor. Sângele 
fiind mai mult, circulând mai repede, lasă mai multă brană 
celulelor bolnave, amenințate de moarte ; aduce substanţe 
care micșorează puterea de viaţă a microbilor, care anihi- 
lează otrăvurile lor, trimite în ajutor şi (celule albe din sânge) 
leucocite, celule mâncătoare de microbi, soldaţii temuţi ai ar- 
matei însărcinate cu păstrarea sănătăţii. O luptă crâncenă, 
luptă pe viață și pe moarte se dă atunci între aceşti soldaţi 
curagioşi şi duşmanul nevăzut, care a îndrăsnit să treacă 
graniţele ținuturilor încredințate pazei lor. Lupta e mai înver- 
şunată, mai ucigătoare, mai barbară, ca oricare din acele de 
care pomeneşte istoria răsboaelor lumii; milioane, sute de 
mii de milioane cad zilnic şi dintr'o parte şi din alta; pace 
nu se închee niciodată, nici nu s'ar puteă încheea. Zile întregi 
luni dearândul, uneori ani întregi durează răsboirea aceasta 
şi nu se sfârseşte decât cu victoria deplină a uneia din ar- 
mate, cu distrugerea celui din urmă soldat al celeilalte. 

Dacă microbii, ca niște răuțăcători, fug de soare, dacă 
lor le prieşte numai întunericul, întunericul cât mai adânc, 

cât mai negru, plantele, premergătoarele, făuritoarele şi între- 
țţinătoarele vieţii animale, ele, au nevoe neapărată de lumină ; 
ea le dă putinţa să se hrănească, să crească, să inflorească 
să pregătească rodul care le continuă speța. 

Pe cât mijloacele le permite, ele se îndreaptă, se învâr- 
tesc, se răsucesc aşa ca să vadă soarele cât mai mult, cât 
mai bine. Tendinţa aceasta o au toate plantele, se vede însă 
mai bine la cele mai mari, la floarea soarelui mai ales, nu- 
mită astfel tocmai din această cauză. In pădurile dese, în pă- 
durile de brad, fiecare copac caută să se înalțe cât mai repede, 
cât mai sus, să-şi domine vecinii, să străpungă cel puţin cu 
coama văzdubul nemărginit; să ajungă la aer liber, la lumină, 
la cât mai multă lumină. Din ea (absoarbe) suge clorofila 
(substanța care dă culoarea verde frunzelor), energia (forța) 
pe care o întrebuințează să descompue (desfacă) bioxidul de 
carbon din aer, să deå afară oxigenul şi să oprească car- 
bonul cu care-şi fabrică amidonul, albuminele şi toate sub- 
stanțele de care are nevoe şi ea şi sămânţa. 

Fără lumină vegetalele ar muri de foame, ar dispărea cu 
totul, ori câtă căldură ar aveă, oricât ar fi de bun pământul 
în care-şi au înfipte rădăcinile. Dar fără vegetale nar puteă 
trăi nici animalele care se hrănesc numai cu erburi şi nici 
acelea care se brănesc cu erburi sau cu carnea celor d'intâiu ; 
viața animală n'ar fi deci nici ea cu putinţă. 

Lumina pe lângă aceasta are şi o acțiune binefăcătoare 
directă asupra desvoltării animalelor. Invăţaţii au constatat că 
larva broaştei rămâne imobilă (nemişcată) în întuneric, că 
mormolocii ei ajung mult mai greu la maturitate în acelaș 
«condițiuni ; căţeluşii mici, ca şi şoarecii nu mai cresc în gre- 
utate dacă sunt lipsiţi de lumină ; iepurii de casă închişi și 
ţinuţi multă vreme în cutii întunecoase, umede, sunt mai 

puțin prăsitori şi puii li se nasc piperniciţi, slabi, cu oasele 
îngroșate, scurtate, neregulate, moi; sunt fără pic de vlagă 
în ei şi nu trăesc mai mult de o lună, ori cât ar fi de bine 
îngrijiţi. 

Din nefericire de multe ori, de foarte multe ori la noi, 
foarte mulţi oameni se supun la astfel de experiențe. Se 
supun fără voia lor, constrânși (siliți) de nevoe, de sărăcia 
lucie pe care soarta lor vitregă (?) le-a bărăsit-o de atâta 
amar de vreme, ca tovarășe nedespărțită Câte zeci de mii 
de copilaşi nu se nasc în cămăruțe dărăpănate, umede, mu- 
cegăite (cu igrasie), în cămăruţele în care soarele nu intră 
mai nici odată ? Se nasc ca epuraşii de care am vorbit pi- 
perniciți, scþilodiți, palizi, pubavi, predispuşi la tot felul de 
boli; se nasc ca să moară în faşă din cauza aceluiaș întu- 
neric, din cauza aceleiaşi umezeli. Și dacă aceste şubrede 
vlăstare, graţie marei puteri de rezistențe cu care e înzes- 
trat neamul nostru, reuşesc să ajungă vârsta adolescenții, se 
pierd atunci ucise, dacă nu de pelagră, de oftica care se 
încuibase în ele când abia venise pe lume. 

Nu numai în timpul copilăriei, al creșterii, al desvoltării, 
îşi exercită soarele acţiunea-i bine-făcătoare asupra omului, 
Mai bun ca un părinte, mai cu grije ca o mamă, mai drept 
ca Dumnezeu, el nu-şi uită, nu părăseşte nici odată plăpân- 
dele sale creaturi. In acelaș ţinut, în aceeaș țară el revarsă 
deopotrivă barurile sale; şi săracul şi bogatul, și cel bun şi 
cel rău, şi nedreptăţitul şi nedreptăţitorul să se poată deopo- 
trivă înfrupta din ele. Și spre norocul celor mulţi, al celor 
ce fabrică bogăţiile altora, aceste baruri nu se pot nici fura, 
nici îngrămădi numai la unii, nici nu se pot transforma în 
aur, în bani, în petreceri sau desfrâu. Fiecare îşi poate ne- 
supărat lua partea, poate lua atât cât îi trebue; acej care nu 

iau îndeajuns, cei ce-şi petrec zilele la umbră, cei ce-şi fac 
nopțile zile și zilele nopţi, aceia simt, sufer neîntârziat con- 
secințele rele ale nesăbăduinței lor. Cei pe care soarta, meş- 
teșugul îi sileşte să trăească în locuri bine, intens (puternic) 
luminate se îmbolnăvesc greu, sunt plini de viață, de vlagă, 
rumeni la față, voinici la trup. Marinarii şi muntenii sunt în 
general mai viguroși, mai sprinteni, mai puternici, capabili 
de sforțări şi mai mari şi mai lungi, ca semenii lor, care 
trăesc la câmpie. Şi e natural să fie așa, căci şi la mare şi 
la munte aerul e mai curat, mai sănătos, lumina mai puter- 
nică; la mare fiindcă pe lângă lumina directă se adaugă şi 
aceea indirectă, cea reflectată la suprafața apei și a nisipului 
coastelor ei; la munte aerul fiind mai rar, mai puțin încărcat 
cu vapori de apă, şi cu nori, praf, lasă razele soarelui să-l 
străbată fără să le ia vamă prea mare, fără să absoarbă pe 
cele mai active cum se întâmplă în localităţile joase, băltoase, 
cețoase, acolo unde cerul e multă vreme înnourat, în tinu- 
turile cu multe fabrici, cu văzdubul plin de fum şi de praf. 
Escbimoşii, locuitorii polului Nord, unde nopţile sunt nesfârşit 
de lungi, sunt mici de statură, molatici, leneşi, fără voinţă, 
incapabili de sforțări fizice sau intelectuale prea mari. La 
noi chiar în timpul iernelor lungi, neguroase, cețoase, când 
moina înlocueşte gerurile reci, când plouă în loc să ningă, 
lumea e mai tristă, mai supărăcioasă; puterea de muncă 
scade, nevoea de repaos creşte; sunt mai mulţi bolnavi, mai 
multe boli. Cu venirea primăverii, a soarelui, a luminii, se 
renaşte par'că şi viaţa, reînviază puterea procreatoare la cele 
mai multe animale, creşte la celelalte ; acelaş imbold, acelaș 
avânt ia şi puterea de muncă fizică şi intelectuală. 

Ce transformări se întâmplă în organism, şi cum îşi iau 
naştere aceste transformări, sub influența luminii, nu se ştie 

încă precis. Se știe doar că sângele circulă mai repede în 
vine, că e încărcat în oxigen, mai bogat în bemoglobină și 
globule roșii (mai sănătos) ; că nutriția se face mai bine, mai 
complect, căci se consumă mai mult oxigen, se dă afară mai 
mult bioxid de carbon; se ştie că pielea, unul din princi- 
palele organe de eliminare a otrăvurilor fabricate sau intro- 
duse întâmplător în organism, își mărește activitatea, că pro- 
duce mai multă sudoare, nu număi ca să răcorească corpul, 
ca să-i menţie temperatura interioară constantă, ci pentru 
că odată cu ea dă afară o bună parte din substanţele vă- 
tămătoare, care circulă în sânge şi care nau putut fi eliminate 
prin altă parte. Se mai ştie că se îngroașe, că devine mai 
rezistentă, pătura ei cu totul superficială, epiderma, bariera 
mecanică, care oprește pătrunderea în sânge a tuturor 
microbilor, a tuturor substanțe vătămătoare. Acestei îngro- 
şeri se datorește și faptul că fața plugarilor, a marinarilor 
e aşa de imobilă, aşa de rigidă, aşa de puţin expresivă 
a stării lor sufleteşti. Numai după faţă au judecat pe 
țăranii noştrii, acei care au spus că-s indiferenți, nesim- 
titori, fără inimă. La ei numai ochii le sunt oglindă a sufle- 
tului, şi privirile le sunt în general blânde, mângâitoare, galeşe, 
triste, înduioșetor de triste, pline de desnădejde, ca şi sufletele 
lor amărâte. 

In sfârşit pielea mai suferă o schimbare, o schimbare destul 
de mare, destul de importantă: sub influenţa luminii ea se 
pârleşte, se înegreşte, se pigmentează. Toți ştiu că părţile 


„noastre descoperite, fața, mânile, gâtul sunt mai închise ca 


celelalte, mai închise primăvara și vara ca în timpul ernei; 
că orășenii, acei care lucrează mai mult la umbră, la întuneric, 
sunt mai albi „mai puțin pârliți ca țăranii, ca muntenii şi 
marinarii; că rasele sunt cu atât mai închise, cu cât locuesc 

ținuturi mai apropiate de ecuator. Pigmentarea e datorită unor 
celule de culoare neagră ca cerneala, care se găsesc în 
pielea tuturor oamenilor aproape; ele sunt foarte mari, foarte 
numeroase, formează un strat gros continuu la negrii, mai 
rari, mai mici la bruni şi foarte rari la blonzi. a 

Cei mai mulți cred că pigmentarea nu are nici un rol, 
nici un scop; mulţi, că apare doar ca să amărască pe acei, pe 
acele mai ales, cărora le place, care se sforțează să aibă o 
piele albă ca laptele, subţire să o tai cu'n fir de păr, stră- 
vezie, fină, o piele de copil bolnav. Puţini, puţini de tot ştiu 
că celulele acestea negre, urâte, au fost puse acolo de crea- 
torul prevăzător ca să oprească să pătrundă în corp tocmai 
partea vătămătoare a razelor solare, pe care o absoarbe, şi 
o transformă în (energie calorifică) căldură. Ce se întâmplă 
apoi cu această energie nu se ştie; poate că e dată afară, 
(eliminată) pe alte căi tot sub formă de căldură; sau între- 
buințată ca să distrugă microbii, care au pătruns, ori caută 
să pătrundă în corp. Cert e, că gradul (intensitatea) pigmen- 
tării e proporțional cu puterea de rezistenţă, cu imunitatea 
organismului față de unele boli. Negrii nu au nici odată (acnee) 
coșuri, nici buboaie (furuncule), nu se bolnăvesc niciodată 
de tuberculoza (lupus) sau cancerul (racul) pielii, în sanato- 
riile unde se face Helioterapia s'a constatat că oftica închisă 
(ușoară) se vindecă totdeauna la cei ce se pigrientează bine 
şi repede, că blonzii se însănătoșesc mai rar şi mai încet 
ca brunii, şi albinoşii încă și mai încet. 

Și n'ar fi imposibil ca energia radiantă, îngrămădită în 
aceste celule providenţiale sub formă de căldură, să fie trans- 
formată în parte în energie mecanică, în forță de lucru, în 
muncă fizică. Nevoea, lipsa, o fi învăţat organismele, celor 
ce produc mai mult de cât consumă, să-și întregească lip- 

surile pe această cale Unde găseşte, prin ce minune şi de 
unde scoate țăranul nostru, toată puterea, care-i permite să 
muncească munca aceea istovitoare, aspră, neîntreruptă ? In 
coaja de mămăligă, în saramura, în murătura din care de 
multe ori e silit să mănânce cu mare cumpătare? Zabărul, 
pâinea, orezul, carnea sunt prea scumpe pentru sărăcia lui ; 
să se înfrupte din scumpetele astea, n'o poate face de cât 
rare ori, la zile mari, la praznice, la sărbători şi încă nu la 
toate. Dacă meşteşugul lui nu l'ar fi silit să-şi petreacă cea 
mai mare parte a vieţii afară, în aer curat sub cerul liber 
senin, sub acţiunea continuă a luminii, a soarelui, creatorul 
şi întreținătorul vieții, de mult ar fi dispărut şi cel din urmă 
din urmaşii săi; ar fi murit în lumină din cauza întunere- 
cului (intelectual), s'ar fi stins de foame în mijlocul grămezilor 
de grâu muncite de el. 

Și când cei ce trăesc parcă numai ca să muncească n'ar 
mai fi, nici cei ce trăesc numai ca să mănânce nu le-ar dăinui. 


Berlin 15 Dec. 1912 5 
Dr. V. DĂNULESCU 


<p 


INCHIDEREA VĂILOR) 


III. CUNOŞTINȚI ECONOMICE 


Consideraţii politico-financiare. Toate aceste lămuriri, nu 
vor convinge pe nimeni să întreprindă nişte lucrări, care cer 
capitaluri așa de mari, cum sunt stăvilarele ce închid văile, 
pentrucă cel cu banii, cere să i se arate, negru pe alb, „pro- 
fitul“. „Cât dau, şi cât câştig“ ? La această'întrebare este greu 
de răspuns, şi încă şi mai greu să se răspundă cu preciziune. 


1) Vezi «Natura» No. 2, Noemvrie şi No. 3 Decemvrie 1912. 

Cazurile unui stăvilar sunt atât de variate şi complexe, încât 
prevederile de rentabilitate nu pot fi de cât probabile, nici- 
odată, aproape, sigure. Cu această ocazie repet şi eu: 1) 
financiarii nu trebue să fie prea fricoşi, şi nici să nu pretindă 
într'un timp prea scurt amortizarea capitalului ! 

Inainte de a da câteva cifre asupra costului şi rentabili- 
tăţii stăvilarelor, voi arătă cam cum se procede pentru pro- 
curarea capitalului necesar acoperirii cbeltuelilor de con- 
strucție, şi în ce mod se fixează plăţile care produc renta- 
bilitatea lucrării. Acest lucru este necesar a se cunoaște, căci 
pentru astfel de lucrări, regularea condițiunilor de întreprin- 
dere şi funcţionare a instalaţiei şi din punct de vedere finan- 
ciar, are un rol covârşitor în bunul mers al construcţiei. De 
obicei întreprinzătorul este sau Statul, sau o uniune a comu- 
nelor, proprietarilor ori industriaşilor interesaţi la execuţia 
lucrării. Nu sunt însă rari şi cazurile când persoane izolate 
pot întreprinde proectarea şi execuţia a astfel de lucrări — 
bine-înţeles în limita clauselor fixate de Stat — pentru a culege 
roadele capitalului învestit, şi partea ce se cuvine întreprin- 
zătorului. 

Statul intervine de regulă atunci, când este vorba să se 
construiască un stăvilar care să mărească productivitatea re- 
giunilor nefertile ale țării, ori să înbunătăţească căile de na- 
vigaţie ori ferate (prin câştigarea de energie electrică eţtină). 
Mai ales cade în sarcina Statului construcția unui stăvilar, 
atunci când el trebuie să servească pentru apărarea contra 
inundaţiilor. Intervine statul chiar când stăvilarul se constru- 
ește pentru interesul unor mici industriaşi, care nu sunt în 


1) A se vedea și în această privință articolul d-nului Prof. Ing.-şef 
I. Ionescu : „Navigabilitatea Siretului“, publicat în Natura din Oct. 1912. 

măsură să suporte într'un scurt timp cbeltuelile cerute de 
lucrările pentru închiderea văei. In acest caz, rolul Statului 
nu este decât al unui creditor, de oarece nu face altcevă 
de cât înaintează interesaților sumele probate prin necesitate 
controlată şi prin garanţii de neutralitatea lucrărei, pentru a 
i se puteă restitui capitalul şi dobânzile lui. O formă foarte 
comodă pentru Stat şi foarte recomandabilă în asemenea ca- 
zuri chiar şi pentru interesaţii la lucrare, formă care a dat 
bune rezultate în Germania, unde sa aplicat, sunt întreprin- 
derile prin ajutorul sindicatelor numite „Zwanggenossenschaft“ 
a căror formă a fost legiferată în Mai 1891. Intr'un astfel de 
„Zwanggenossenschaţt“, fiecare interesat își fixează nevoile, 
şi o comisiune specială îi botăreşte contribuţiunile pentru 
plata lucrărilor şi celorlalte fonduri. O constrângere asupra 
interesaților nu consistă decât în faptul, că proectarea şi exe- 
cuția lucrărei în interesul colectivităţii al sindicatului — este 
asigurată contra rezistențelor izolate la înfăptuirea lucrării, 
chiar dacă acele persoane nu voiesc a intra în sindicat. Un 
astfel de „Zwanggenossenscbaţt“ asigură şi statornicia lucrării 
şi încă mai mult, o asigură şi în cazul când avantagiile ho- 
tărâte fiecărui interesat înainte de execuţia lucrărei, nu sunt 
atinse conform prevederilor, sau interesaţii nu le întrebuin- 
țează decât parţial ori de loc. Cu ocazia instituirii şi aplicării 
sindicatului Wuppertalsperre-Genossenschaft“ sau dovedit a- 
plicabile aceste bpotăriri. 

Când stăvilarul are un singur scop, fixarea condiţiunilor 
interesaţilor este mai uşoară de făcut; când însă scopurile 
stăvilarului sunt multiple, atunci avantagiile ce trag diferiţii 
interesați, fiind de genuri cu totul diferite, principiul de fixare 
a contribuţiunilor poate fi foarte variabil şi discutabil. Este 

sigur însă, că totdeauna se poate găsi o bază rațională de 
conducere la calcularea părților de contribuit. 


kř% 


Rentabilitatea unui stăvilar depinde în general de costul 
ucrării, mai bine zis, de scumpetea lucrării; şi această no- 
țiune o putem mai bine aplică, în cazul unui stăvilar, făcând 
calculul preţului unitar de volum al lacului artificial obţinut. 
Mai depinde de rentabilitatea şi de dobânzile cu care e inte- 
resat capitalul învestit în lucrare, şi încă, şi de timpul ce se 
cere pentru amortizarea capitalului, şi mai ales, în primul rând 
de valoarea avantagiilor pe care lucrarea le procură. Câtevă 
lămuriri asupra acestor puncte. 

Costul metrului cub de capacitate a lacului artificial ob- 
ținut, variază între limite relativ mari, căci el depinde de con- 
dițiile orografice, hidrografice şi meteorologico-climaterice ale 
locului unde se construeşte stăvilarul, şi în plus, şi o serie 
de alte mărunţişuri. Dacă comparăm. costul celor 17 stăvilare 
proectate de Otto Intze, vedem că prețul unitar de volum 
al lacurilor lor, variază între 10,6 şi 125 bani pe m.c. Dacă 
considerăm însă prețul m.c. de zidărie a stăvilarelor, atunci 
găsim un interval relativ mai restrâns, adică 30— 38 lei m.c. 

În ce priveşte dobânzile care se plătesc capitalului de con- 
strucție şi amortizarea lui, ele depind de o serie de condiţii 
financiare a pieţei ce procură capitalul, a interesaţilor care îl 
amortizeasă, precum şi de natura şi scopul stăvilarului. To- 
tuşi, s'ar puteă da ca cifre pentru dobânzi, foarte des, 3—31/,%/ 
iar ca amortizații 1/2 %—2%/, din valoarea capitalului. Timpul 
de amortizare, pare că tinde să fie mărit, ceeace este şi ra- 
ional din punct de vedere tecnic, deşi nu şi economic. Deo- 
camdată timpul de amortizare variază între 40—60 ani. 

Evident că avantagiile ce se obţin prin crearea unui lac 
artificial, trebuie să acopere, pe lângă cheltuelile de construcţie 
cu dobânzi, etc. şi câştiguri întreprinzătorului, şi fonduri de 
întreținere şi reconstrucţie, modificări şi măriri. Acest caz 
favorabil nu se întâmplă însă totdeauna. Un caz foarte simplu 
spre exemplu, este cazul stăvilarelor construite numai pentru 
a se lupta contra inundaţiilor, ori spre a se îmbunătăţi, din 
punct de vedere higienic, apele unui curs de apă. Ei bine, 
un astfel de stăvilar nici nu trebue privit ca o lucrare de 
rentabilitate! Capitalul învestit trebuie socotit din acest punct 
de vedere ca şi ajutoarele de bani pe care Statul le distribuie 
cetățenilor loviți de calamitatea inundaţiilor, etc. Cu toate 
acestea, şi aici, deseori capitalul învestit, odată pentru tot- 
deauna, este cu mult mai întrecut de totalul sumelor ce Sta- 
tul cheltueşte în repeţite rânduri pentru lucrări trecătoare, ori 
ajutoare date, și prin dezvoltarea ce o ia o regiune sigură, 
față de una nesigură. 

In scopul stăvilarului rezidă dar, chiar dela început, şi 
rentabilitatea lui mai mare ori mai mică. Pe când stăvilarele care 
se construesc în scopul de a se alimenta cu apă una sau 
mai multe localităţi sunt puţin rentabile, cele ce au scopul 
câştigării de energie electrică, când locul lor este favorabil 
ori cele construite pentru a se pune în valoare terenuri, pot 
fi foarte rentabile 1). Aşă, stăvilarul dela Lennep, construit 
pentru alimentarea cu apă a câtorva orășele, din care şi ora- 
şul Lennep, a dat uneori în exploatare excedente; dar s'au 
întâmplat şi unii ani, când a dat deficite. Stăvilarul dela Rem- 
scheid a dat totdeauna în exploatare excedente, care, între 


1) A se vedeă şi notița ce am publicat în „Natura“ vol. VII, despre 
irigarea Sudanului egiptean. 

anii 1898 şi 1907, făcuseră un total de 820.000 lei. Această 
nesiguranţă a rentabilității stăvilarelor care au scopul ali- 
mentării comunelor, provine din faptul unei prea mari va- 
riații în preţul de vânzare al apei, şi mai ales, din marea 
variabilitate ce există în cantități de apă consumate, în raport 
cu timpul. Pe de altă parte, rentabilitatea este şi mai nesi- 
gură la un astfel de stăvilar, când comunele, toate sau nu- 
mai unele din ele, mai îşi procură o parte din apă şi pe 
alte căi. Dar nu găsesc necesar să intru mai mult aici în 
detalii. 

La stăvilarele care se construiesc pentru a se câştigă forță 
motoare, supt o formă oare-care, rentabilitatea depinde de 
dezvoltarea industriei în valea rîului respectiv, ori în regiunea 
ce se intinde pe o rază până la sute de kilometrii chiar (în 
cazul energiei electrice). Dar nu numai atât. Mai depinde 
foarte mult şi de raportul ce se stabileşte prin execuţia stă- 
vilarului, între costul calului putere-an procurat de maşini cu 
aburi ori de alt sistem, şi costul calului putere-an, dat de 
căderea de apă câştigată. Studiul acestor două puncte nu-l 
voi face aici, căci ar trebui să intru în chestiuni prea spe- 
ciale, ci mă voi mulțumi să adaog, că în mai toate cazurile 
practice îndeplinite, energia câştigată ;prin căderile de apă 
artificiale este mai eftină decât cea dată de forța aburilor 
Câteva date numerice. Instalaţia unui cal — putere la stăvilaru 
dela Iller revine la un cost de 720 lei, iar cbeltuelile lui de 
exploatare, la 100 lei anual; pe când, în cazul unei maşini 
compound cu aburi, de o putere de 250 cai, costul de insta- 
laţie a fie-cărui cal putere, revine, inclusiv toate accesoriile, 
la 600 lei, şi cele de exploatare la 275 lei anual. După amor- 
tizarea capitalului de instalaţie, cbeltuelile de exploatare a 
fie-cărui cal putere, se reduc respectiv la 31 şi 220 lei anual 

S'ăvilarele ce au de scop câştigarea de energie au o va- 
loare şi mai mare, dacă ne gândim că ele reprezintă o eco- 
nomie în avuţia națională, în energia naţională, şi dacă vrem 
să înțelegem că, ele sunt nucleul unei mari dezvoltări eco- 
nomice şi deci şi culturale, a regiunilor unde se găsesc. Căci 
după cum am mai arătat, numai stăvilarul Urft, de exemplu, 
dă 22 milioane kilowaţi-oră anual, ceeace reprezintă un echi- 
valent ca energie în cărbuni, ce nu ar fi egalată decât prin 
o consumație anuală de 40.000 tone! 

Ca să încbei, mai atrag încă odată atenţia și asupra ma- 
relui rol economic, şi în cazul unei provincii române şi po- 
litic, pe care stăvilarele care formează lacuri artificiale îl 
joacă atunci când scopul lor este să cheme la viață întinderi 
mari, sterpe mai înainte, sau aproape sterpe. Amintesc, ca 
un exemplu, cazul lucrărilor făcute în Statele Unite, în ținutul 
numit «arid west». Acel ţinut sterp, de peste 64.000 H. a., a 
fost prefăcut, prin construcția unui stăvilar numit «Roosewelt», 
care a strâns un lac de 1,5 mlliard m.c. de apă, într'o imensă 
și măreață grădină de meri, peri, pruni, caişi, piersici, cireşi, 
căpşuni, fragi, etc., ale căror fructe nu cunosc granițe pe pă- 
mânt! Pe când, în acest ţinut, un H. a. de teren neaptat se 
plăteşte cu 1250 lei, unul aptat se plăteşte de 10 ori mai scump ! 

Și în aceste timpuri, când poftele popoarelor pare că nu 
mai găsesc margini, e bine să ne gândim asupra acestor 
exemple care ne arată că, nu moşiile mari, lăsate păsărilor 
cerului să le îngraşe, ploilor Sfântului Ilie să le ude și anima- 
lelor istovite să le muncească., sunt cele cari produc feri- 
cirea unei națiuni, ci mai vârtos, tbiar petecile de nisip, nu- 
mai să existe voințe nestrămutate care să poată să le folo- 
sească în interesul lor și celor ce vin, căci iată, se poate 
construi temelie nezdruncinată şi pe nisp! 

Paris, Noemvrie 1912. CINCINAT I. SFINȚESCU 


Inginer. 


www.dacoromanica.ro 


NOTIȚE 127 


NOTIŢE 


SPRE ȘTIINȚA. — Reproducerea acestor Notiţe este ingăduită numai cu arä- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 

De cât oxigen are nevoie industria. Oxigenul e foarte întrebuințat 
în industrie pentru producerea temperaturilor înalte folositoare la to- 
pirea şi lipirea metalelor. — Din 10.700.000 de metri cubi de oxigen 
fabricat în anul 1911 în lumea întreagă, Germania a întrebuințat 4 mi- 
lioane de metri cubi, Franța, 2 milioane, iar Anglia şi Statele unite 
câte un milion de metri cubi. România cu Grecia şi Turcia la un loc 
a întrebuințat numai 20.000 metri cubi. Oxigenul întrebuințat în 1911 
a fost scos din aer lichid în 115 fabrici şi numai în 30 de fabrici a 
fost preparat prin electroliză sau prin alte mijloace. Preţul unui metru 
cub de oxigen e schimbător, 1—2,50 lei. 


(Revue scientifique, 4 Mai 1912. 


Sfărâmatul stâncilor din care se scot pietrele de pavat străzile se 
face cu praf de puşcă. Metoda americană de a aprinde dintr'o dată 
mai multe tone de explozibil începe să fie urmată şi în Europa. De 
curând, în Westfalia s'au desprins din stâncă o sută două-zeci de mii 
de metri cubi de piatră dintr'o dată. Cele două-spre-zece mii de kilo- 
grame de explozibil au fost aşezate în trei scobituri făcute la o adân- 
cime de 35 metri în stâncă şi la o depărtare de 30 metri între ele. 
Aprinderea a fost făcută prin electricitate, de odată, de la o depărtare 
de cinci sute metri. Cheltuelile au fost de trei-zeci şi şeapte de mii de 
lei. Metoada aceasta e cea mai ieftină. 

(Prometheus, 3 August 1912 . 


Trei kilograme de piatră, lemn şi fer în stomacul unui om. De 
sigur că trebue să fie cineva nebun, ca să-şi îndoape stomacul cu 
pietre, lemne și fer. Nenorocitul nebun care a izbutit să țină recordul 
în această privinţă a plătit cu moartea bazaconia făcută. Dr. Patel a 
povestit Societăţii de medicină din Lion, că în stomacul şi partea de 
sus a intestinului celui mort a găsit: 535 de pietre de diferite mărimi 

unele cât o piesă de 5 lei, toate grele de 2800 grame; 304 aschii de 
lemn din care unele destul de mari; un cui şi o bucată de fer. 
Bolnavul trebue să fi avut un stomac îndrăcit, ca să nu simtă du- 
reri însoţite de vărsături, de cât atunci când a vârât în el 3100 grame 
de corpuri tari. 
Dr. T. (La Nature, 2 Noembre 1912). 


Cât costă un război. Poate că fiecare e curios să ştie câți bani se 
cheltuesc într'un război în aceste vremuri, când peste tot se vorbeşte 
numai de război. Guvernul japonez răspunzând interpelărilor făcute de 
doi reprezentanţi ai partidului poporului a dat câte-va ţifre în ce pri- 
veşte cele două din urmă războaie ale Japoniei. Războiul cu China a 
ţinut 283 zile, dela 1 August 1894 pănă la 10 Mai 1895. Japonia a chel- 
tuit cu acest război 83.875.000 lei, din care cheltuelile extraordinare s'au 
urcat la 48.592 547 lei. Tonajul vaselor flotei japoneze a fost de 68.818 
iar cheltuiala zilnică a fost de 2 lei şi 73 bani de tonă. Războiul cu 
Rusia a ţinut 614 zile de la 10 Februarie 1904 până la 16 Octombrie 
1905. In acest război s'a cheltuit 562.875.000 lei, din care cheltuelile 
extraordinare au ajuns la 253.291.772 lei. Vasele flotei au avut un tonaj 
de 283.196. Cheltuiala zilnică pentru aceste vase a fost de 1,45 lei de 
tonă. In socotelile de mai sus nu s'a ţinut seamă de vasele înnecate, 
nici de cele căzute în mâna duşmanului, In războiul cu Rusia ecbipajul 
vaselor n'a fost sporit în proporţie cu tonajul lor. De aci vine deose- 
birea chbeltuelilor făcute zilnic. 


Dr. T. (La Nature, 2 Noembrie 1912). 


Cât ceai se bea în lumea întreagă. In anul 1911 s'au întrebuințat 
1.091.600.000 kilograme de ceai. China şi Japonia s'au folosit de cea 
mai mare parte din cantitatea de mai sus, căci numai în aceste ţări 
s'a întrebuințat 774 600.000 kilograme de ceai. In China fiecare din cei 
342.000 000 locuitori are nevoie de 2265 grame de ceai pe an. Canti- 
tatea de ceai consumată a fost produsă de China, India, Ceylan, lava etc. 
Cultura ceaiului în China unde se produce şi se consumă atât de mult 
se face adesea pe câmpii mici din jurul ținuturilor locuite. 


Dr. T. (La Nature, 2 Noembrie 1912). 


ct ai 

I. FENOMENE DE FOSFORESCENȚĂ. 


La poalele masivului Parîngu, acolo, unde Gilortul iese 
cu repeziciune din valea strâmtă şi prăpăstioasă dintre munţii 
Cerbu şi Redeiu (Gorj) este satul Novaci. Chiar în prima zi 
de sosire în acest sat am fost plăcut surprins de un fenomen 
pe care nu-l văzusem nicăeri cu atâta intensitate. Seara, 
curând după ce a apus soarele după masivul Redeiului, se 
vedeau cum deasupra pământului, cam la 1—2 m. de sol 
zburau în toate direcţiile numeroase flăcărele mici de culoare 
albă cu nuanţă albăstrue sau verzue; par'că erau nişte dungi 
de foc de câţiva metri lungime; intensitatea luminei era mult 
mai slabă la extremităţile acestor dungi. Ele se datorau licu- 
ricilor, care aci în răcoroasa vale a Gilortului se înmulţesc 
foarte bine, dând seara un aspect feeric văii. Pe pământ, în 
iarbă, în acelaş timp se vedeau ici şi colo alte puncte lumi- 
nătoare, care dădeau aceeași lumină plăcută albă-verzue : erau 
licuricii-femele, care nu zboară; în totdeauna eu le-am găsit 
stând în iarbă direct pe pământ şi nu pe vreo frunză sau 
tulpină. Examinând licuricii, care sunt ca de 1 cm. şi ceva 
lungime, am văzut, că lumină numai partea inferioară a ab- 
domenului şi anume ultimele 4 inele; impresia era că parcă 
ieşea un gaz, care ardea. Savanţii s'au trudit mult să explice 
fenomenul fosforescenţei licuricilor; s'a căutat să se prindă 
vre-un gaz, dar nu sa reușit. 

Fosforescența aceasta se observă foarte des în natură 
mai ales în apele mării, iar pe uscat mai des pe substanţele 
organice în descompunere, prin locuri umede, şi se datoreşte 
aproape întotdeauna microorganizmelor. Apa mării Negre 

foşforescează câte odată din pricina infuzoriilor şi viermuşilor 
mici. Fosforescența aceasta se observă foarte des vara pe lângă 
malul de sud al Crimeii. In mările calde fosforescează pu- 
ternic meduzele, care fiind aruncate pe mal, ard ca un căr- 
bune aprins; apoi polipierii, unii crustacei, moluşti şi chiar 
peştii. Insă, pe când la moluşti, crustacei, etc., luminează 
nişte grăunțe mici, împrăștiate des pe corpul animalului, la 
peşti puterea luminătoare e concentrată în organe speciale, 
care par a fi nişte ochi, aşezaţi la capătul unor organe lungi ; 
cu aceşti ochi peştii îşi luminează drumul în adâncimile în- 
tunecoase şi mari ale oceanelor. E dovedit însă că medu- 
zele, moluştii și racii luminează din pricina bacteriilor fosfo- 
rescente, care se aşează pe aceste viețuitoare, pricinuindu-le 
boală. 

După ploile mari, ce cădeau pe masivul Parângului, apele 
duceau la vale, în apa Gilortului, o mulţime de bucățele de 
fag putred, care noaptea de obicei luminau în frumosul zăvoi 
de anini, ce se începe dela poalele Cerbului și se ţine de apa 
Gilortului până la vărsarea lui în Jiu. Am luat o bucată de 
fag fosforescent şi am ţinut-o în observaţie 6 zile, udând-o 
din când în când; trebuia s'o ud, căci uscându-se nu mai 
lumină, în întunerec, bine înțeles; afară de aceasta lemnul 
trebuia să-l curăț aproape în fiecare zi, căci înceta să lumi- 
neze dacă se acoperea cu praf; cum se vede, factorul, căruia 
se datora fosforescența, avea nevoe nu numai de apă, dar 
şi de curățenie; probabil pentrucă necurățenia împiedică ac- 
cesul aerului, şi aceste bacterii au nevoe de aer. 

Sa dovedit că fosforescenţa se datorește unui bacil spe- 
cial, numit Bacilus phosphorescens, care se găseşte peste tot 
pământul, iar în apele oceanului Indian chiar în cantităţi 
enorme. Acest bacil are nevoe de oxigen, fără de care nu 

poate lumina şi acest oxigen el îl ia fie din aer, fie din apa 
mării, unde se găseşte oxigen dizolvat. Când bacilul se insta- 
lează pe carne sau pe lemn, atunci dă o lumină argintie, foarte 
plăcută. El se dezvoltă mai bine în soluţiuni puțin sărate mai 
ales la temperaturi de 20%—300. In marea Nordului trăeşte o 
specie mai mică a acestui bacil şi lumina lui e albastră; o 
altă specie care trăeşte în aceeaş mare dă lumină verde. In 
limanurile mării Negre acest bacil trăeşte dezvoltându-se bine, 
şi astfel lui, precum și unor infuzorii, se datoresc frumoasele 
fenomene de fosforescenţă ale apei limanurilor închise, adică 
despărțite de mare, cum sunt limanurile dela Odesa. 

Se crede că lumina acestor bacterii s'ar datori unui fer- 
ment special, numit luciferaza care venind în contact cu 
substanțele fosforate din organizme le face să lumineze. 

Fenomenele de fosforescenţă, ce se observă atât de intensiv 
în Novaci, au dat naștere la numeroase legende, asupra unor 
focuri, care ar fi isbucnind prin munţi şi care împrăştiindu-se 
prin văi sunt prinse de licurici, şi câte şi mai câte. 


II. SPRE MANDRA. 


După câteva săptămâni de şedere în Novaci, în tovărăşia D-lui 
Prodan, botanist român din Ungaria, am pornit pe dreapta Gilor- 
tului, călări, ca să ajungem la Mândra, cel mai înalt pisc 
(2.560 m.) al Parângului. Insă n'am luat drumul bătucit de 
excursionişti, adică spre Cerbu, ci am suit pe Redeiu, şi de 
aci spre Mândra. Drumul acesta e mult mai interesant și mai 
plăcut şi sfătuesc şi pe cetitori să-l facă, vizitând aşa numi- 
tele zănoage, care nu sunt decât «circuri», în care acuma 
câteva mii de ani au fost gbeţare. 

Munţii se ridică brusc în dosul Novacilor ; călări pe dreapta 
Gilortului, am urcat plaiul Hirişeştilor îndreptându-ne spre 

frumosul pisc al Redeiului. Am zis pe plaiul ` Hirişeştilor și 
nu pe coasta Redeiului, căci populaţiunea nu dă numiri mun- 


HARTA EXCURSIUNII 
Scara 1 : 300.009 


O Cernaaia 


e drumul! excursiunii, 


ților, ci coastelor de munţi. Redeiu nu e munte în nomen- 
clatura poporului, ci coasta de E și de N, aproape abruptă 

dela pisc până la Gilort, coasta de S e numită plaiul Hiri- 
şeștilor, iar coasta de V, Plăsele. Aceasta se datoreşte vieţei 
de cioban a locuitorilor băştinaşi, care au dat numiri locali- 
tăţilor de aci. Ca ciobani ei îşi împărțeau Îplaiurile, iar nu 
munții; piscurile și crestele erau hotare; pe ei îi interesau 
coastele unde păşteau turmele lor, văile unde la marginea 
pădurii se aflau stânele. Stând pe coasta văii, ciobanul vedea 
toată valea, ori zănoaga, care era pentru el un fel de moşie ; 
valea vecină era altă moșie, ce aparţinea altui cioban. 

Mândra e un plai, o coastă, iar nu piscul dominant. Geo- 
grafii au modificat acest sistem de numiri, trecând numirile 
la piscuri sau la munţi. De aceia între excursionişti și cio- 
banii de acolo întotdeauna se întâmplă neînţelegeri în pri- 
vinţa numirilor topografice. 

Pe tot plaiul Hirișeştilor am mers când prin poene unde 
tocmai se cosea fânul, când prin păduri de fag, în care cre- 
şteau şi alte specii de copaci. Pădurea era plină de copaci 
tăiați de oameni şi lăsaţi să putrezească. Locuitorii rezeşi de 
obicei doboară copacii seculari, taie din truncbiu partea mai 
groasă, de 3—4 m. lungime şi întregul copac îl lasă să pu- 
trezească. i se face jale la vederea acestei păduri frumoase 
care se distruge de locuitori cu atâta sălbăticie. 

Drumul nostru era întâi pe aluviuni vechi ale Gilortului, 
care zac pe depozite mediteraneane; foarte curând copitele 
cailor au început să sune tare, ceiace arăta că solul era con- 
stituit din roce tari. Răscolind întrun loc cu ciocanul am dat 
dedesupt de granit; mergeam deci pe masivul de granit care 
se întinde dela Redeiu spre E pe o distanţă de vreo 30 kim. 
Pe la 11 a. m. am ajuns la piscul Redeiului, de unde ni s'a 
deschis o priveliște din cele mai măreţe şi mai instructive. 
Cea mai mare parte a masivului Parîngului şi valea Gilortului 

se vedeau ca în palmă ; jos în vale buruiau apele ; toate coa- 
stele de jos dela ape şi până pe la 1500—1600 m. înălțime erau 
acoperite cu păduri neumblate, constituite de brazi şi fagi. 
Inălțimile dela 1.500—1.600 m. în sus erau lipsite de păduri, 
prezentând pășuni admirabile. Toată valea izvoarelor Gilor- 
tului părea a fi o cupă de vreo 10—12 klm. diametru, tapi- 
sată în interior cu păduri, marginele fiind acoperite numai 
cu ierbării. In partea opusă Redeiului, peste Gilort la N se 
ridică un zid de creste stâncoase, toate având înălțimi peste 
2.300 m., erau crestele Mândrei, Letei mici, Letei mari, Pleş- 
coaiei, Moborului, Dâlbanului şi Păpuşei ; toate constituite din 
granit după cum am văzut în urmă. In coastele acestui zid, 
imediat sub creste se vedeau bine acele văi de forma unui sfert 
de sferă care în geologie se cunosc sub numele de circuri 
și care în Carpaţi sunt numite zănoage când sunt mari, căl- 
dări când sunt mici şi găuri când sunt şi mai mici. Prin 
aceste circuri într'o epocă foarte apropiată au fost gbeţare; 
dar şi acuma încă în fundul lor rămâne peste vară zăpadă. 
La S se vedea câmpia, «țara» cum zic ciobanii, iar dela 
Novaci la vale mergea ca o panglică verde albia Gilortului, 
acoperită cu zăvoi de anini. 

După ce ne-am odibnit pe piscul Redeiului constituit din 
gneis şi micaşist, am coborât puţin pe coasta de N şi am 
dat de o vână de cipolin, adică de calcar cristalin şi strati- 
ficat. Acest calcar înainte a fost amorf ca toate calcarele şi 
cretele ; sub influența lavei, care a eşit dedesupt şi s'a soli- 
dificat dând granitul, calcarul a cristalizat. Redeiul are două 
piscuri, din câmpie se vede numai cel mai jos. 

Am pornit apoi spre V, pe muchea muntelui pe o câm- 
pie alpină, numită la E Plăsele, mai departe Florile albe, apoi 
Molidviş. La Plăsele terenul era de granit, iar la Florile albe 

şi Molidviş gneis granulitic. Tot drumul de o parte şi de alta 
a mucbiei muntelui erau păduri frumoase de fag, al căror as- 
pect la margine e foarte original: din sol se ridică drept în 
sus trunchiuri albe, groase şi drepte de 10 15 m. înălțime, 
terminându-se sus cu o coroană; dela coroană şi până jos nu 
sunt de loc ramuri înfrunzite, solul asemenea este lipsit de 
orice vegetaţie ; dinspre muchia muntelui pădurea se termină 
la o anumită linie, parcă ar fi tâiată de cineva; mai sus de 
acea linie pădurea nu mai creşte, parcă ar fi terenul ferme- 
cat. Fenomenul acesta cur'os constatat şi în munții Crimeii 
şi în alți munți, până acuma încă n'a putut fi explicat. 

Dela Moldiviş am luato spre N şi am mers tot pe un 
teren constituit din gneisuri granulitice ; la Molidviş am mai 
dat de o vână de cipolin, mai la N am dat de o vână de 
diorit, deci de o rocă efuzivă. Am ajuns în fine într'o za- 
padină, adică o încovoetură, o lăsătură mare a culmei, nu- 
mită Curmătura lui Purcel. La V era valea Sadului, foarte 
frumoasă şi plină de păduri, la E valea Gilortului. 

Terenul aci era constituit din quarţite. De pe curmătură 
ne-am coborât în Groapa lui Purcel, apoi în altă vale şi 
ocolind coasta Mândrei ne-am oprit pe la 5p.m. la stâna 
din valea Tărtărăului deasupra izvorului Mândrei. 

E interesant faptul că apele izvoarelor în tot drumul nostru 
erau din ce în ce mai curate, mai lipsite de săruri, încât iz- 
vorul din Groapa lui Purcel era aproape ca o apă distilată. 


III. PRIN ZĂNOAGE. 


Am dormit în stână şi a doua zi de dimineaţă am por- 
nit din nou în sus spre piscul Mândrei. Pe când tovarășul 
botaniză, eu cercetam rocele. 

Terenul era constituit întâi din diorite, apoi am dat de 

o vână de serpentine şi în urmă am intrat într'o zonă de 
granit; era masivul granitic, care e paralel cu masivul din 
Redeiu şi se întinde pe o lungime totală de peste 33 klm. 
Pe la amiazi am ajuns în fundul văii într'o zănoagă numită 
Groapa Mândrei, unde era încă puţină zăpadă în 2 găuri, 
Zănoaga avea toate caracterele circurilor: fundul aproape 
plat, cu un lăcuşor în mijloc, transformat acuma în baltă, 
păreţii foarte repezi şi foarte înalți (de vre-o 300 m. înăl- 
time), în semicerc, închizând bine din 3 părți cotloana. Numai 
întrun punct stâncile eşeau la suprafaţă, restul terenului era 
acoperit cu grobotiş, adică cu blocuri mari de granit, rosto- 
golite din părțile mai sus aşezate ; între blocuri creştea iarbă. 
In multe locuri grobotişul forma un fel de rîuri, căci de la 
culme şi până în vale se țineau dungă aglomerările de blo- 
curi, care probabil se mişcă foarte des la vale, îngrămădin- 
du-se unul peste altul, încât iarba nu mai poate creşte. 
Era senin şi vreme frumoasă; pe la 2 p. m. pe când 
stăteam noi în zănoagă de odată de după culmea Mândrei 
apăru un nor alb, se cobori repede peste noi învăluindu-ne 
într'o ceață nu tocmai deasă, şi a început să bureze. Peste 
un ceas ploaia a încetat, dar ceața s'a îndesit şi atunci am 
pornit mai departe spre valea Lotrului. Ceaţa era așa de 
deasă că nu se vedea la 20 paşi înainte. Numai mulțumită 
dibăciei ciobanului, care ne conducea, (timp de vre-o 20 veri 
el păscuse oi prin acele locuri), care cunoştea toate cărările 
de pe acolo, am putut să trecem prin Pricbişa, prin zănoaga 
Jeşului şi am ajuns la Piatra Tăiată deasupra stâncilor Re- 
gelui (2.300 m. deasupra nivelului mării). Aici însă se rătă- 
cise şi ciobanul; a umblat mult el într'o parte şi alta, strigând 
mereu ca să nu se depărteze prea mult de noi. Ceaţa eră 
aşă de deasă, că la 10 paşi nu se vedeă nimic. După ce el 

s'a orientat, ne-a adus la marginea unei prăpăstii, unde ne-am 
dat jos de pe cai şi am început să ne coborâm; coborâșul 
era atât de repede, că trebuia să ne ţinem cu mâinile de 
pietre ca să nu ne rostogolim la vale. Era interesant cu câtă 
dibăcie se coborau caii ; se vedea că erau deprinşi cu astfel 
de lucruri. După vre-o 20 minute de coborâre am ajuns în 
fundul zănoagei, era Zănoaga Mare; am mers repede în jos, 
trecând pe lângă lacul lui Pompiliu (2.035 m. deasupra nive- 
lului mării) şi mergând tot la vale în lungul pârâului lui 
Pompiliu ne-am oprit la stâna lui Gălcescu. 

Pe drum lângă apă se vedeau blocuri mari de piatră 
compuse din gneisuri granitice, serpentine, ori roce verzi, 
rotunjite de foştii ghețari şi purtând pe ele acele zgârâituri 
în direcția văii, după care întotdeauna se cunoaşte dacă au 
fost în acea regiune ghețari; aceste blocuri erau mai mult 
la cotiturile văii, unde presiunea ghețarului a fost mai mare. 
Aerul era rece, plin de umezeală; păduri nu se vedeau la 
început, ci numai tufişuri de jepi (pin de munte); spre vale 
jepii devin tot mai înalți, pe când mai sus erau piperniciţi, 
lipiți pământului. In fine s'au început pădurile de brazi, care 
mai întâi erau mai mici, dar apoi au devenit mari şi frumoşi. 

A doua zi sa mai luminat puțin şi cu toată opunerea 
ciobanului am pornit spre Moboru. Urcând coasta, se vedeau 
clar păreţii prăpăstioşi ai zănoagei, se vedea ce circ mare 
este acea zănoagă şi ce ghețar mare a fost acolo odată 
Stâna e la înălţime de 1773 m. deasupra nivelului mării; 
creasta din jurul zănoagei are înălțimea de 2.200 — 2.339 m.» 
păreţii stâncoşi care înconjoară zănoaga au înălțimi de 
150—200 m. deasupra fundului ei. Incbipuiţi-vă o vale în 
semicerc, de 23 klm. diametru, înconjurată de un zid colosal 
de stânci granitice, de 200 m. înălțime; din toate direcţiile 

curg izvoare cu apă aproape distilată, de curată ce este; 
toate buruesc, căzând de pe stâncă pe stâncă; iar pe fundul 
văii în mai multe locuri vre-o 12 lacuri, din care cel mai 
mare e lacul Gălcescu de vre-o 29 ha. suprafaţă. (In toate 
lacurile sunt păstrăvi din bel- 


Planul lacului Gălcescu 


După ridicarea făcută de Domnii şug). Prin păreții circurilor s 
E. de Martonne și G. M. ' Murgoci. d žuri. adică ci í Jaė 
Scara 1: 2000 vedeau gâuri, adică circuri la 


Liniile din interiorul lacului indică 10- i ici i ȘI 
curile de aceiași adâncime. Diferența de terale, numite ȘI circuri para 


pdencimi Intre curbele adâncimilor (curbe zito, pe fundul cărora luceau 
lăculețe. Toată topografia lo- 
cului prezintă o varietate ne 
mai pomenită. Numeroase do- 
line (râpe) brăzdau păreții ză- 
noagei; prin albia lor curgeau 
ape, care aci dispăreau sub pie- 
tre şi apoi iar ieşeau în alt loc. 
Când am ajuns pe culmea lui 
Tache, soarele eşise din ceaţă, 
care repede s'a evaporat cu to- 
iri rapa e. ÎL din zănoagă ; lumina reflec- 


= tându-se de pe apele lacului 


See ii Păserei făcea un joc frumos 
Secţiuni verticale prin lac indicând de culori verde şi albastru. Ma- 


adâncimile lacului 


rele lac Gălcescu înconjurat 
de pădure de jepi se vedea destul de bine. Mai la vale, la 
vre-o 150 m de el începea pădurea de brad. 

Tovarăşul meu d-nul Prodan eră încântat de marea fru- 
musețe a locurilor şi de asemănarea cu munții Carstieni din 
Dalmația. Se ştie că în munţii Carstici apele au mâncat pu- 
ternic terenul producând văi de eroziune cu formele cele mai 
bizare şi frumoase. 

Curios e faptul că vegetaţia silvestră creşte pe munți nu- 
mai până la limita, unde este maximul de precipitațiune 
anuală. De altfel cantitatea de apă ce cade pe vârfurile Car- 
paţilor e mult mai mare ca în alți munţi din Europa: Caucaz, 
Alpi, Pirenei. De aceia trebue să credem că în epoca gla- 
cială ghețarii Carpaţilor au fost foarte mari, mai ales pe ver- 
santul de Nord, în Valea Lotrului; cantitățile mari de pre- 
cipitațiuni fac că circurile se distrug repede, astupându-se 
cu grobotiş. 

Norii iar au învăluit zănoaga şi noi am mers spre E până 
la Moboru. Aerul acolo se făcuse mai limpede ; vântul sufla 
cu o putere extraordinară; de o parte și de alta jos sub noi 
până la depărtări mari se vedea agitându-se un ocean de 
nori, care când se ridicau în valuri colosale astupând ori- 
zontul, când se lăsau în jos, deschizând din nou orizontul. 
Am mers o bucată de vreme pe platoul numit vârful Mo- 
porului şi apoi am început să coborâm panta foarte repede 
a acestui munte care de obicei e acoperit cu ceață, e „mo- 
porât“. Pe măsură ce ne coboram spre Urde vântul sufla cu 
putere tot mai mare, încât era nevoe chiar să ne ţinem bine 
în şei, ca să nu cădem. Vântul s'a domolit abea în valea 
Latoriţei, unde vremea se limpezise bine; aci am dat de ca- 
pătul unei şosele bunicele care merge sub vârful Păpuşii, de 
acolo trece pe culmea Zagadinei, ce se află între Păpuşa și 
Cerbu la V de Tidvele, Corneș şi Florile Albe, trece pe sub 
vârful Cerbului şi apoi se coboară spre Novaci; şoseaua 
aceasta se întinde pe culmi cu înălțimi mai mari de 1000 m. 
ajungând şi peste 1.600 m. deasupra nivelului mării. Dela 
Cerbu în jos până aproape de Novaci drumul e de o frumu- 
sețe deosebită, căci e tăiat printro pădure de fagi foarte 
frumoasă trecând adesea deasupra prăpăstiilor adânci. 

IV. IN JURUL CERBULUI. 


Sub Cerbu, deasupra Fântânii Cucoanii şi mai mult sub 
Priporul 1) Cerbului, am găsit eşiri de grafit chiar lângă şosea 
Mai jos, la Măgura, în stâncă se vedeau cuiburi de limonit, 
iar la Peatra Rea eșeau stânci mari de un granit frumos cu 
boabe foarte mari de feldspat. Bucăţi de acest granit fiind 
poleite, prezintă fețe foarte frumoase; dar are un cusur că 
repede se sfarmă la aer, se face nisip, ţărână. 

Interesându-mă de grafit am făcut o a doua excursie pe 
valea Scăriţei, care merge dela Novaci până sub Măgura. In 
toată această vale ies de sub petriș (aluviuni) straturi de 
marne, cu strătuleţe foarte subţiri și albe de calcar ; impresia 
ce o produc aceste strătuleţe, e parcă cineva ar fi tras cu o 
pensulă subţire şi cu vopsea albă pe fondul sur-verzui al mar- 
nelor. In straturile cele mai superioare ale marnelor erau in- 
tercalate bucățele de lignit. Straturile cele mai inferioare însă 
era un calcar foarte tare, cu litotamnii; acest calcar se oprea 
la masivul de granit al Măgurei. 

M'am suit apoi pe culmea „la Schit“ numită astfel pen- 
tru că acolo a fost odată un schit; mai erau ruinele zidu- 
rilor. Intreaga culme era constituită din granit cu bob mare de 
feldspat. Dela Schit m'am dus din nou spre poalele Cerbului şi 
am examinat mai bine ivirile de grafit. Am găsit acolo 2 stra- 
turi de grafit nu tocmai groase ; grafitul însă este continuu mân- 
cat de ape, încât e foarte posibil ca întregul zăcământ să fie 
distrus în câţiva ani. 


1) Pripor se numeşte în munţi coasta cea mai abruptă a muntelui. 

Mi se spusese că spre S de Pârlitura 1) Cerbului se mai află 
un afloriment puternic de grafit. Călare, condus , de un ţăran, 
am luat-o prin pădure; dar curând ţăranul sa rătăcit; am 
umblat 3 ceasuri prin pădurea plină de linişte și ume- 
zeală ; în sfârşit am eşit aproape de piscul Cerbului. M'am 
suit pe el şi privind spre ţară, adică spre câmpie, am avut 
norocul să văd cu ochii un ciclon mic. Ca la 15 klm. spre 
S dintr'un nor se lăsa pe pământ o ploae; se vedea clar 
după dungile, desenate de ploae în aer, că acolo aerul se 
mișcă în vârtej; mişcările în cete ale norului confirmau im- 
presia de vârtej. Diametrul ciclonului era probabil de vreo 10 
kim. Aerul era limpede. Vulturi frumoşi din când în când zbu- 
rau pe deasupra. Numeroase păsărele de munte mişunau pe 
ici, pe colo între pietre. La coborâre două vulpi au trecut repede 
drumul îndreptându-se probabil spre sat după găini. Curios 
e faptul că în pădurile din creerul munţilor nu trăesc lupii, 
ci numai urşii şi căprioarele, ale căror urme le văzusem în 


mai multe locuri. 
Pe la sfârşitul lunii August au început ciobanii să co- 


boare din munţi cu oile. Turme de câte 1000—2000 de 
oi coborau necontenit spre ţară. Pe drum oile adesea se 
pierd, trec din turmă în turmă, dând naştere la certuri între 
ciobani. In munţi, unde aerul e curat şi plouă des, oile sunt 
albe °), au o lână curată şi lucitoare; ajungând jos ele se 
murdăresc repede. 

In munți se făcea din ce în ce mai frig; ciobanii se gră- 
beau să ajungă la câmpie, unde oile găseau păşuni imense 
pe ogoarele secerate. 


1) O pădure arsă se numeşte acolo Părlitură. 
2) Curios e faptul că acolo aproape toate oile sunt albe. 

Pe la 10 Septembre Păpuşa era și acoperită cu zăpadă, 
iar în munți nu se mai găsea nici o turmă”). 


Kişinău, 1 August 1912, 
T. PORUCIC 
Licenţiat în ştiinţe. 


—— Die 


TAINELE CELEI MAI MARI PIRAMIDE 
DIN EGIPT 


Ne minunăm c'am aflat mărimea Pământului nostru; că am putut 
îmbrăca globul geografic întrun păienjeniş de meridiane și paralele; 
că am aflat distanța de la noi până la Şoare; că am putut socoti ra- 
portul dintre circonferenţă şi diametru; ne mândrim cu toate aceste 
descoperiri ncui și nu mai încape îndoeală că rămânem înmărmuriți, 
când aflăm că toate acestea erau cunoscute încă de acum şase mii 
de ani. 

Că astfel stau faptele, ni le arată învățatul preot Moreux, în cele 
de mai jos și anume că piramida cea mai mare din Egipt întrupează 
toate datele ştiinţifice de mai sus. 


Călătorind din Cairo spre Giseh, după ce străbaţi o parte 
din drumul umbrit de salcâmii mirositori, de îndată zăreşti 
în pragul pustiului, înălțându-se în zare măreţele piramide, 
monumente ciudate, înălțate — după cum se crede de 
uriași. 

De altfel întâlnim în Egipt multe piramide, însă grupul 
celor nouă piramide din Giseh (trei mari și şase mici) este 
cel mai vestit, prin faptul că una din piramide este a lui 


2) Excursiunea aceasta am făcut-o în 1910. Sper să dau curând 
cetitorilor o descriere a excursiei făcută la altă margine a României 
pe bătrânul Nistru, pe care ca basarabean am umblat de atâtea şi atâ- 
tea ori. Ultima dată lam parcurs în vara anului 1912. 

Cheops şi pe care cei din vechime o rândueau printre cele 
şapte minuni ale lumii. 

Ca fapt istoric trebue să reamintim că la picioarele lor 
în satul Embabeb, a câştigat Bonaparte victoria strălucită 
asupra Mamelucilor conduşi de Murad Bey (12 Iulie 1798) 

Călăuze în acele locuri sunt destule, iar învățații — archeo- 
logii — care pot citi şi ei cu greutate scrierile de pe piramide 
— numite eroglife, — ne spun că aceste piramide nu sunt 
altceva decât mormintele puternicilor şi măreţilor regi, ce au 
domnit în alte vremuri peste Egipt. 

Fiecare piramidă se compune dintro sumedenie de săli 
lungi şi înguste ce te duc în odăi mai mari și apoi în odaia 
în care era îngropat regele. Aceste săli şi odăi erau aşa de 
întortochiate și cu atâta meşteşug făcute, că ar fi fost peste 
fire să poţi ajunge la mormântul regelui. 

Te rătăceai, nu te mai puteai întoarce şi mureai de foame 
şi oboseală. Astfel dar erau întocmite piramidele, încât după 
moarte, corpul regelui îmbălsămat cu deosebit meşteşug, era 
ascuns pentru veci sub marile lespezi de piatră ce alcătuiau 
piramidele. s 

Piramida cea mare sau a lui Cheops este construită cu 
mare exactitate, sub domnia a patra a regilor Egiptului sau 
cu patru mii de ani înainte de naşterea domnului nostru I. 
Cbr. sau acum 5912 ani. Până la cucerirea Egiptului de către 
Arabi în secolul al VIl-lea, adică acum 700 de ani, piramida 
lui Cheops era acoperită cu un înveliş de lespezi de piatră 
colorată şi cu atâta dibăcie puse unele lângă altele, că pă- 
reau dintr'o singură piatră din vârf până la temelie. 

Inăuntru mormântul era foarte simplu. Nici o scriere pe 
săli şi nici în odăi, nici o podoabă. 

In timpul când sa putut pătrunde înăuntrul acestor pira- 

mide, către jumătatea secolului al XIX-lea, în cea mai mică 
din cele trei mari, s'a găsit coşciugul în lemn al regelui My- 
kerinos (ce se află azi la British Museum din Londra), pira- 
mida lui Cheops însă era goală. 

In locul unde trebuea să fie coşciugul, se ridica un altar 
din piatră făcut cu deosebit meșteșug. Aştepta corpul vr'unui 
rege? Pentru ce n'a fost aşezat acolo? Și dacă a fost aşezat, 
pentru ce nu s'au găsit urme? Pentru ce nu sunt scrieri şi 
nici podoabe ? Nu cumva trebue căutată aiurea cauza zidirei 
acestei mărețe piramide, făcută cu atâta dibăcie geometrică 
după cum vom vedea? Taină nepătrunsă şi pe care învățații 
nau putut-o încă desvălui. 

Sfinxul, ciudatul monument care păzeşte şi par'că apără 
secretul vecbilor preoţi Egipteni, păstrători credincioşi ai şti- 
inței egiptene, el numai, ar putea să ne spună cu siguranță 
taina ce o ascunde ciudata piramidă a lui Cheops. 

Destăinuiri geografice neaşteptate. Invăţaţii ce însoțeau 
expedițiunea lui Bonaparte în Egipt, botărâră să facă trian- 
gulațiunea Egiptului şi luară marea piramidă, ca punct de 
plecare al unui meridian central pentru origina longitudinei 
din acea parte a Egiptului. 

Mare le fu mirarea, când aflară că diagonalele piramidei 
fiind prelungite, coprindeau foarte exact delta sau gura Ni- 
lului; că meridianul adică linia nord-sud ce trecea prin vârful 
piramidei, împărțea delta în două sectoare egale, 

Numai încape îndoeală, că faptele acestea nu se datorau 
întâmplării, ci rezultatul acesta era botărât, iar arcbitecţii 
acestei măreţe piramide erau niște geometri desăvârşiţi. Fapt 
încă şi mai de mirat şi mai de nepătruns, stă în acea că acei 
arcbitecți erau și geografi fără pereche. Dintre toate meridia- 
nele globului geografic, acel al marei piramide, este un me- 

ridian ideal, pentru că el străbate cel mai mult uscat. Dacă 
socotim suprafața pământului locuit, găsim că acest meridian 
îl împarte în două părţi egale. 

Dacă ducem prin al 30° de lat., un cerc paralel la ecuator, 
constatăm că acest cerc este tocmai acela care tae cel mai 
mult uscat. Mare ciudăţenie! Latitudinea vârfului piramidei 
este aproape întocmai 30 lat., de oare-ce are 29095851”. 
Putem presupune dar, că architecţii au socotit locul piramidei 
în aşa fel, că un observator aşezat la piciorul său, să vadă 
polul ceresc la o înălţime de 30° exact, dar că a ţinut soco- 
teala şi de refracţiunea atmosferică. Astăzi socoteala arată, 
că mijlocul piramidei se află tocmai la 29%,58',51” (şi 22 su- 
timi dintro secundă). 

Mucbiile piramidelor sunt îndreptate în general spre cele 
patru puncte cardinale, însă această îndreptare nu este tocmai 
exactă, fapt ce se întâmplă şi cu altarele bisericelor noastre. 

Cu mucbiile piramidei lui Cheops, nu se întâmplă însă 
astfel. Cele patru muchii ale temeliei sunt îndreptate exact 
către cele patru puncte cardinale şi abia găsim o greşală de 
patru și jumătate minute. Această exactitate ne dă de gândit 
când şi astăzi chiar întâmpinăm greutăţi în orientarea unei 
clădiri, numai cu ajutorul busolei. 

Ne face dar să credem, că arcbitecții marei piramide au 
întrebuințat mijloace astronomice puse la îndemână de o şti- 
ință foarte înaintată. 

Geometria preoţilor Egipteni. Dela istoricul grec Erodot, 
ne-au rămas date preţioase aflate dela preoţii Egipteni: pro- 
prietăţile hotărâte între laturile temeliei şi înălţimea marei 
piramide, erau astfel încât suprafața patratului făcut pe înăl- 
țime era egală cu suprafața fiecărei feţe triunghiulare a pi- 
ramidei. Astăzi lucrul se adevereşte. Acest fapt ne arată în- 

„Natura“, An. VIII, No. 5. 10 

destul, că piramida lui Cheops este un moment ale cărei 
proprietăţi au fost socotite încă dela început, ca nişte isvoare 
matematice. 

lată o nouă dovadă: este ştiut că între circonferenţă şi 
diametrul său este un raport botărât, care este numărul pi 
(x), egal cu 3,1416, adică pentru a socoti lungimea unui 
cerc este destul a înmulți diametrul cercului cu 3,1416. 

Adunând cele patru laturi egale ce formează temelia pi- 
ramidei, lungimea fiecăreia fiind de 232,805 metri, găsim 
pentru perimetrul temeliei, 931,22 metri. 

Să împărțim acest număr prin de două ori înălţimea pi- 
ramidei sau 148,208 metri, vom găsi exact 3,1416 adică nu- 
mărul x (pi). 

Acest monument, unic în lume, este așa dar consfinţirea 
numărului x (pi). 

Destăinuiri astronomice. In timpurile vechi, mijlocii şi 
chiar la începutul timpurilor noui ale omenirii, învățații n'a- 
veau date exacte pentru mărimea Soarelui şi pentru depăr- 
tarea sa de Pământ. Abia acum vre-o 60 de ani s'au ajuns 
la oare-care date mai sigure. 

In ultimii ani, datorită progresului fotografiei cereşti, astro- 
nomii au putut afla date cât mai apropiate despre distanța 
dela Pământ la Soare, care ar fi de 149.400.000 kim. 

Luând înălțimea piramidei sau 148.208 m. şi îmulţind-o 
cu un miliard, găsim aproape distanța dela Pământ la Soare 
rezultat de care ar fi fost mândri, chiar învățații dela sfâr- 
şitul secolului al XIX-lea, să-l fi putut găsi prin calcule. In 
timp ce popoarele înaintate ale omenirii cheltuesc sume foarte 
mari, în timp ce învățații îşi pun viaţa în pericol pentru a 
deslega această problemă, ce ciudăţenie . . .., problema sta 
de mii de ani, ca o mărturie în ființa marei Piramide. 

Astronomii Egipteni însă duseseră socotelele mai departe. 
Raza polară a Pământului este socotită la 6356521 metri. 

Acest număr însă, îl găsim îmulţind prin zece milioane 
cotul egiptean, pe care lau întrebuințat în construcția pira- 
midei sau 0,6356521 metri. 

Astfel învățații Egipteni au măsurat diferite grade ale 
meridianului cu atâta exactitate, încât în socotelele lor au 
ajuns la acelaş rezultat ca şi învățații de azi, luând ca uni- 
tate de măsură a zecea milioana parte din raza polară a 
pământului. 

Mai mult încă, datele calendarului sunt uimitoare. Impăr- 
tind latura temeliei piramidei lui Cheops prin cotul egiptean 
găsim lungimea anului sideral, adică tocmai timpul ce-i trebue 
Soarelui, pentru a reveni la acelaş punct al cerului sau 365 
zile şi, 2563. Cât despre durata anului civil întrebuințat în 
calendarul nostru şi pe care Grecii şi Romanii mau putut 
să-l hotărască, îl găsim îmulţind prin 3,1416 sau x, lungimea 
socotită în palmace sau şchioape piramidale (care preţueşte 
0,255 metrii), ale odăei ce stă înaintea odăei regelui, ceeace 
ne dă foarte exact 365 zile şi 222. 

Dacă îmulţim şcbioapa piramidală prin o sută de miliarde, 
vom găsi drumul ce-l face Pământul pe orbita sa în 24 de 
ore şi aceasta cu o exactitate mai mare ca aceea pe care o 
căpătăm prin ajutorul yardului englez ori prin a metrului 
francez. 

O taină turburătoare. Cele destăinuite până acum, sunt 
cu atât mai de seamă, cu cât istoricii sunt de aceiaşi părere 
în următoarele fapte : vechii Egipteni n'au scris nicăeri despre 
raportul dintre conferenţă şi diametrul său ; despre distanţa 
dela Soare la Pământ, etc.; cotul piramidal nu era o măsură 
zilnică şi nimeni de altfel în acele vremuri nu părea a se 

îndoi de origina acestei măsuri, care era tocmai a 10-a mi- 
lioană parte din raza polară a Pământului. 

De altfel toate aceste cuceriri ale ştiinții moderne sunt 
în marea Piramidă, în stare de măsuri naturale, măsurate şi 
totdeauna măsurabile. 

Gândindu-ne de altfel, că după cât cunoaştem din vecbia 
civilizațiune Egipteană, ne-ar fi foarte greu a le pune la în- 
doeală, totuşi ştiinţa modernă stă încă în fața unei taine 
mitologice. 

A. LĂZĂRESCU N. 


Profesor la liceul Sf. Sava. 


II 


A PATRA EXPOZIȚIE 
DE LOCOMOȚIUNE AERIANA 


Paris, Octombrie 1912, 


Salonul marelui palat de expoziţii eră ocupat în întregime 
de aeroplane de tot felul şi anume în parter se aflau apa- 
ratele diferitelor fabrici, iar primul etaj eră aproape în total 
destinat aviațiunii militare. 

Rare ori se poate vedeă atâta mulţime de lume la o ex- 
poziție. Nu numai că în interior abia te puteai mişcă dela un 
loc la altul, dar întreaga piaţă dintre marele şi micul pa- 
lat era o mare de capete de oameni nerăbdători de a intra 
cât mai curând. Aceasta dovedeşte entuziazmul francezilor 
pentru locomoțţiunea aeriană. În curând statul francez va dis- 
pune pentru aviațiunea militară de un număr de 300 ae- 


roplane. 

Nu ne vom ocupa aici de construcțiuni tecbnice, ci în 
special de progresul ce tinde să-l realizeze aviațiunea, pro- 
gres ce se putea vedea din această expoziţie. Până acum 
prima grijă ce-l preocupa pe constructor era să perfecţioneze 
aparatul pentru a lupta contra terenurilor accidentate şi con- 
tra furtunilor. După ce însă aceste greutăţi au fost învinse, 
toată străduința se depune pentru a putea trece în sbor'mă- 
rile şi oceanele, a se ridica şi scoborâ pe apă, a se apăra 
în timpul războiului sau chiar a ataca pe inamic. Pentru mo- 
ment însă singura întrebuințare cu succes a aeroplanului în 
aviațiunea militară este recunoaşterea poziţiunei inimicului, și 
a situației terenului. Se tinde asemenea a se transforma apa- 
ratele spre a deveni nişte factori de transport ca şi automo- 
bilul şi bicicleta. 

Marina va ajunge să aibă un mare ajutor de pe urma 
bidroaeroplanelor. Aproape toate aparatele monoplane sau 
biplane erau reprezentate şi ca bhidroaeroplane. fiind prevă- 
zute cu dispozitive pentru plutit pe apă şi anume având în 
locul roților de pornire şi oprire dela partea inferioară câte 
o barcă plutitoare de o parte și de alta. , 

In scopul defensivei şi atacului în timp de război am 
văzut multe din aparate prevăzute cu mitraliere (aeroplanul 
Breguet). Cele mai importante aplicațiuni se fac la aeroplane 
în vederea atacului prin aruncarea de bombe. După explica- 
țiunile obținute, instalaţiunea pentru acest scop este aşa fă- 
cută încât pe de oparte este posibilă vizarea punctului asupra 
căruia trebuia să cadă bomba prin aparate speciale de vizare, 
pe de altă parte o gaură adoptată în aeroplan permite bom- 
belor să cadă exact asupra punctului vizat. Invenţiunea se 
ţine secret şi dacă nu va fi cumpărată de guvernul francez 

rămâne să devie propietatea imperiului rusesc, care sa şi 
arătat amator !). 
Se puteau vedea foarte multe aparate demontabile, la 


care aripile puteau fi strânse împrejurul corpului, aşa în cât 
să poată fi transportate uşor cu ajutorul automobilelor și a 
fi puse la adăpost de intemperii acolo unde nu se pot face 
instalațiuni speciale pentru acest scop. 

Un astfel de aparat strâns cât şi modul lui de a fi trans- 
portat pe drumuri cu ajutorul automobilului se vede din figură 
(Monoplan «Bristol» tip militar). 


Aparatele mai bine reprezentate au fost: Aeroplanele (mo- 
noplane şi biplane) Henry şi Maurice Farman, Blériot, Breguet, 
Bristol, Deperdussin, Borel, Savary, Nieuport, Hanriot, etc. 

Tot aşa de bine ca şi aeroplanele erau reprezentate şi 
motoarele necesare lor, care puteau fi aici perfect studiate, 
având posibilitatea de a fi demontate și observate din toate 
punctele de vedere. Citez: motorul Gnome. Cele mai puter- 


1) Aceste aparate putând arunca bombe pe un punct fix, ar putea 
fi întrebuințate cu succes la îndepărtarea unor nenorociri în industria 
petrolului. Se ştie de toată lumea dezastrul ce ameninţa să facă sonda 
Concordiei dela Moreni, care ardea erupând enorme cantități de țițein 
(100 — 150 de vagoane pe zi). Toate mijloacele s'au întrebuințat „chiar 

nice au 80 de cai cu 7 cilindri şi o greutate de 87 kg. Preţ 
17.500 lei. Motorul „Le Rhâne“. Cel mai puternic are 160 de 
cai cu 18 cilindri şi o greutate de 170 kgr. Preţ 30.000 lei. 
Motorul Rep. Cel mai puternic are 90 cai cu 7 cilindri, greu- 
tate 210 kg., preţ 20.000 lei. 

Ceeace mi-a atras atențiunea mai mult a fost aplicaţia 
principiilor aviaţiei la automobile. Un astfel de automobil 
are îndărăt o elice. Automobilul este construit mai mult 
pentru experienţe şi are două locuri, unul pentru conducător 
şi altul îndărăt pentru călător. 

La expoziţie se mai vede încă o dispoziţie foarte intere- 
santă a acestui automobil şi anume montagiul lui pe două 
tălpi de sanie, adică transformarea automobilului într'o simplă 
Sanie pentru alunecat pe zăpadă. Intr'adevăr acest automobil 
are posibilitatea să meargă nu numai pe uscat ci să alunice 
şi pe zăpadă. De aci înțelege fiecare uşor că înaintarea nu 
se mai datoreşte punerei în mişcare a roţilor, că ea nu mai 
este datorită fricţiunei dintre roată şi drum, ci aici avem de 
a face cu o forță de împingere, căruța este împinsă de forța 
ce i-o imprimă belicea prin învârtirea ei. Pe când dar la automo- 
bilele obicinuite motorul pune în mişcare axa roților de dindărăt, 
în cazul de faţă, acelaş motor face să se învârtească belicea. 


cu ajutorul armatei fără a se reuşi să fie stinse. După încetarea foculu 
altă sondă din apropiere, aceea a societăţei „Colombia“ a ajuns în stratul 
de ţițeiu procurând acestuia alt drum, aşa încât sonda Concordiei ră- 
mase fără producţie, pe când acea a Colombiei începu să erupă 150 de 
vagoane pe zi. Un aeroplan care ar arunca direct în gaura de sondă 
câteva bombe aproape de mărimea diametrului burlanului, ar putea să 
stingă focul, de oarece aceste bombe ar căpăta o foarte mare iuțeală 
în căderea lor, ar tinde la un efect foarte mare și micşorând viteza 
de ascensiune a țițeiului s'ar putea obţine întrun moment încetarea 
erupției şi a focului fără ca sonda să se înfunde. 

Că automobilul cu tălpi în loc de roți, va putea aluneca 
cu mare iuțeală pe zăpadă, nu mai e greu de explicat, întru 
cât el se mișcă pe principiile aviaţiunii, adică prin întrebu“ 
ințarea elicei. Tocmai acest fapt, adică alunecarea pe zăpadă 
face ca această dispoziţie să fie de un folos foarte mare, mai 
ales când e vorba de transporturi în acele țări unde putem 
avea zăpadă o bună parte a anului. 

Chiar afară de cazul transportului pe zăpadă, automobilul 
montat pe roți şi mânat de belice, prezintă un foarte mare 
folos când e vorba de drumuri rele. In adevăr, cu ajutorul 
elicei căruţa pierde mult din greutatea ei, poate chiar 50%/;. 
Din această cauză cauciucurile n'au a suporta întreaga greu- 
tate şi în acelaş timp nu mai au să sufere prin frecarea dintre 
ele şi teren, de' oarece mişcarea nu se mai face prin învârtirea 
axei roţilor, ceeace însamnă o mare economie de cauciucuri. 

Se știe că ceeace face astăzi întreținerea așa de scumpă 
a unui automobil este stricarea cea mare de cauciucuri, pe 
când prin invențiunea de față tocmai această stricare se 
micşorează în mod simţitor. 

Incă o calitate în plus a acestui automobil este că el fiind 
mai uşor, adică neapăsând cu toată greutatea lui pe pământ, 
trece neobservate bopurile și simţi că mergi mult mai lin: 
Idealul ar fi de sigur ca prin perfecţionări continue să se 
ajungă a face să se elimineze greutatea sau mai bine zis ca 
automobilul să nu mai apese de loc cu greutatea lui pe pământ. 
Atunci stricarea cauciucurilor ar fi redus la aproape de zero. 

Spre a mă putea convinge de toate aceste calităţi ale 
acestui aparat, în urma amabilei invitațiuni a Contelui Ber- 
trand de Lesseps, inventatorul lui, am plecat încă cu trei 
curioşi afară din Paris la câmpul de experienţe pentru aero- 
plane şi automobile de la Villacoublay, dincolo de pădurea 


»www,.dacoromanica.ro 


A PATRA EXPOZIŢIB DE LOCOMOȚIUNE AERIANĂ 153 


Meudon. Acolo am făcut experiențe cu primul aparat con- 
struit în acest scop. Nu putea încăpea de cât un pasager şi 
cu conductorul, cum am arătat şi mai sus. Am parcurs mai 
bine de 10 kim. nu numai pe teren plan ci şi pe teren în- 
clinat, în special la deal şi m'am convins perfect nu numai 
de iuțeala cu care poate merge aparatul, dar mai ales de 
lipsa lui de zguduituri. Helicea fiind îndărătul meu, simţeam 
un puternic vâjiit de curent pe la urechi, dar în acelaş timp 
şi un sgomot asemănător celor mai sistematice sbârnâetoare 
de zmee mari înălțate pe timpuri furtunoase. Nu m'am putut 
botări să aduc la cunoştinţa d-lui Lesseps efectul ce l'a făcut 
asupra mea acel sbârnâit, cred însă că sgomotul acela îi este 
bine cunoscut şi e convins că va trebui să ia măsuri pe vii- 
tor, dacă tinde la introducerea acestor automobile pe stradele 
oraşelor mari şi nu vroeşte să le lase a fi întrebuințate numai 
la țară. La noi, având în vedere progresul actual al acestui 
automobil, ar putea fi întrebuințat cu mare succes la Sinaia, 
pentru sporturi, în timpul iernei, pe zăpadă cât de mare, 
pentru a te ridica la deal acolo unde cu săniuța poți aluneca 
numai la vale. Ori în ce caz cred că un viitor bun aşteaptă 
această invenţiune atât de ingenioasă a Contelui Bertrand de. 


Lesseps, fapt pentru care am căutat să insist ceva mai mult aici, 
VASILE ISCU 


Doctor-Inginer de Mine. 
iz 


ȘTIINȚA ŞI SIMŢURILE 1) 


Civilizaţia occidentală modernă este bazată pe ştiinţă ; ve- 
cbia civilizație orientală eră aceia a simțurilor omului. 
Pe când civilizaţia occidentală este accesibilă tuturor spi- 


1) Prelucrat după japonezul Yòshio Markino. Mercure de France. 
anuarie 1913. 

ritelor și este mai mult imitativă, cea orientală nu este ac- 
cesibilă decât spiritelor alese şi este mai mult individuală, 
căci fiecare individ trebuie să-şi controleze cunoştinţele prin 
simţurile sale "proprii. 

Educaţia ştiinţifică consistă în a descoperi legea naturei 
şi a o urmă, educaţia simţurilor consistă în a judeca prin sim- 
țuri în urma unei experienţe îndelungate. 

Vechii filosofi chineji şi japonezi urau tot ce avea un ca- 
racter ştiinţific şi nu studiau retorica de frică ca nu cumva 
sentimentele cele mai profunde, fiind traduse prin cuvinte, 
să oprească imaginaţia auditorului la anumite margini din 
cauza legăturilor de idei pe care puteă să le producă voca- 
bularul ce acest auditor îl aveă în minte. Lozinca lor eră: 
«IShiu denshiu (adică numai inima comunică cu inima) şi în 
felul acesta reuşiau să se înţeleagă întrun mod aproape mi- 
raculos. Cei doi filosofi budiști care s'au înţeles numai printr'un 
surâs amar că adevărata filosofie omenească nu este un lu- 
cru care trebuie căutat aiurea, ci sălăşlueşte în inima fiecă- 
ruia, este cel mai frumos exemplu până unde mergeau ei cu 
această comunicare a sufletului. 

Bayen, un vechiu filosof chinez, spuneă că dacă cinevă 
învaţă sistematic și ştiințificeşte ar puteă ajunge în desemn, 
chiar dacă nu reuşeşte întocmai, la un rezultat foarte apro- 
piat; dar dacă cinevă învață numai prin simțuri, ajunge la 
rezultate foarte nepotrivite. Adică: Educaţia prin știință e mai 
sigură, chiar dacă nu ne face să reuşim absolut; judecarea 
exclusiv prin simțuri este foarte periculoasă. Numai geniile, 
capetele superioare ar puteă dela prima vedere, chiar prin 
simțuri, să redeă o imagine perfect asemănătoare cu realitatea, 
însă în lume se găsesc mai multe spirite de a doua și a treia 
ordine și înțelepciunea constă în a şti să tragi din toate fo- 

loase. Lumea trebuie să fie întocmai ca o mare escadră. Să 
presupunem că un mic număr de năvi fac 30 de noduri, 
în timp ce celelalte numai 18. Dacă năvile superioare ar 
merge cu toată viteza, celelalte n'ar puteă să se ţie de ele 
şi va fi rău pentru toate. Datoria capetelor de prima clasă 
(superioare) este de a se uni cu cele de a doua şia treia 
clasă și de a le conduce. 

Se pune chestiunea dacă ştiinţele pot singure să conducă 
întrun mod satisfăcător omenirea la adevărata civilizație. Lo- 
gica ne-ar răspunde afirmativ, sau cel puţin că ar trebui să 
poată, când toate științele ar ajunge la apogeul lor. Până 
atunci însă şi chiar pe urmă nu putem totuşi să ne lipsim 
de educaţia simțurilor, Dacă spre exemplu luăm ştința apli- 
cată la instrumentele cu coarde, Pianola, vedem că o ureche 
cu o cultură muzicală simte numai decât diferențe între o bu- 
cată executată de maşina electrică şi alta executată de o 
mână de artist; cea executată de maşina electrică e lipsită 
de viaţă şi sentiment. 

Să presupunem totuşi ştiinţa ajunsă la perfecţiune : ne pu- 
tem încrede cu totul în ea şi să înlăturăm judecata prin simțuri ? 
Nu, căci daca ştiinţa ar fi perfectă, se poate cineva înşela 
în felul de a o aplica şi numai prin exercițiul simţurilor şi-ar 
puteă da cineva seama de greşelile sale. In simţuri te poţi 
încrede mai cu siguranţă că nu vei fi înşelat, când ai o ex- 
perienţă îndelungată, decât în cele mai perfecte instrumente, 
când nu sunt întrebuințate cu luare aminte. Probă bucătarii 
japonezi care fără cărţi de bucate, în care să se drămuiască 
materiile ce trebuesc întrebuințate, numai prin experiența 
limbei lor fac mâncări foarte gustoase. 

In birourile marinei japoneze la Londra, câţiva ofiţeri ja- 
ponezi discutau asupra arcbitecturii navale franceze şi en- 

gleze. Unul dintre cei mai buni ofițeri spunea: Architectura 
navală a Franţei e pur ştiinţifică, pe când acea a Angliei 
este practică. In Franţa savanții fac cercetări în toate ramu- 
rile ştiinţelor pentru a realiza perfecțiunea ştiinţifică în năvile 
de răsboi şi pe urmă aceste năvi le dau pe mâna marinarilor 
care sunt fără educație ştiinţifică şi pe care nu poate să-i 
educe în câtva timp; pe câtă vreme în Anglia căpitanii en- 
gleji cer savanților să facă corăbii conform dorințelor lor, 
bazate pe lungi experienţe (aceasta se numeşte educaţia sim- 
țurilor), de aceia planul englezesc poate să nu apară aşa de 
frumos, ca cel francez, dar poate fi pus în practică de orice 
marinar incult, e deci mai folositor. 

Să vedem raporturile care există între artă și ştiinţă. Fo- 
tografia este poate cel mai mare triumf al ştiinţei, însă dacă 
poate veni în ajutorul unor cunoştinţe omeneşti, nu poate 
veni în ajutorul artei. S'a observat de mult diferenţa care 
există între perspectiva fotografică şi aceia a ochilor ome- 
neşti. Să luăm de exemplu mişcările pe care le fac picioarele 
cailor in mers. Vedem adesea în fotografii poziţii pe care ima- 
ginația noastră nu le poate concepe şi care sunt perfect co- 
recte, căci la un moment dat caii au făcut într'adevăr aceste 
mișcări, ele sunt însă invizibile pentru ochiul omenesc. De 
aceia am spus că fotografia este folositoare celorlalte cu- 
noştințe, căci relevă lucruri ce n'am putea să le vedem cu 
ochii noştrii. Insă cea mai mare greşală o fac acei artişti care 
desemnează cai şi oameni în poziții care nu se văd cu ochii, 
fiind induşi în eroare de arta fotografică. 

O altă greşală mare se observă la unii artişti occi- 
dentali, care împing ştiințificeşte perspectiva teoretică din- 
colo de limitele realităţii, adică pictează obiecte care ies din 
cercul vizibil — cu alte cuvinte trec dincolo de 60 grade, ochiul 

omului neîmbrăţişând un spaţiu mai mare ca acesta alții 
pictează lucruri pe care, spre a le puteă vedeă, trebuie să 
întorci capul şi atunci se schimbă planul picturii. Toate acestea 
din cauză că unii artişti moderni neglijează simțurile lor şi sunt 
victimele iluziunii ştiinţifice. De aceia, din unele puncte de 
vedere, au dreptate acei amatori care preferă pe maeştrii 
vechi, căci aceştia pictau tablourile numai după experinţa sim- 
țurilor lor. Chiar în timpurile noastre sunt cazuri în care 
simţurile sunt mai preţuite ca ştiinţa. Jucătorul de Golf spune: 
«ţineţi ochii fixați pe minge» căci atunci loveşti exact 
punctul dorit. La biliard, cu toate combinaţiile științifice de 
diferite unghiuri, atâta timp cât nu laşi toată încrederea mâ- 
nei, nu poţi să loveşti bilele. Exercitând simţurile vom putea 
ajunge, printr'o lungă experienţă la rezultate extraordinare. 
Câte odată infirmii, orbii de exemplu, duc această facultate 
a simțurilor lor foarte departe şi fără îndoială primitivii, care 
m'aveau aproape de loc elemente de ştiinţă aveau simțurile 
foarte desvoltate. 

In ceiace priveşte cuvântul „urât“ în artă, el coprinde orice 
iritație neplăcută a nervului văzului. Cei vechi de şi nu ştiau 
toate teoriile științifice în această materie, adoptau — prin expe- 
riența lor îndelungată - acele forme care reflectându-se în 
retina curbă a ochiului nu dădeau o imagine iritantă. 

De asemenea meritul literar depinde mult mai mult de 
simțuri decât de ştiinţă, totuşi dacă literatura e cu totul lip- 
sită de cunoştinţe ştiinţifice, poate cădea in greşeli de neiertat. 
Odinioară în Japonia avură loc discuţii foarte aprinse asupra 
dimensiunii lunei, discuţii ridicole, căci totul se reducea la 
planul imaginar în care vedem luna. Pe o colină îndepărtată 
vezi luna lângă un pom, a cărui înălțime o cunoşti şi ți se 
pare că e tot atât de mare ca pomul; apropiindu-te, prin 

urmare schimbând planul imaginar, luna se vede mai mică 
decât pomul, etc. 

Un poet japonez, Tatsus Kumoi, spunea: Cutare munte 
în satul meu e foarte înalt. Cinevă îl întrebă : Ce înălțime are? 
Şase picioare aproape.—Ce prostie !—Ba de loc, spuse poetul. 
Inălțimea ferestrei mele este de 6 picioare și dacă privesc 
muntele din fundul odăii, vârful muntelui atinge partea de 
sus a ferestrei. 

Aceste exemple ne arată că dacă cineva nu cunoaşte 
legea naturii, un lucru absolut corect poate să ne pară greșit 
şi că nu trebue să ne încredem numai în simţuri, lucru ce 
ar fi foarte periculos. 

Și aceasta este adevărat nu numai pentru perspectivă, ci 
și pentru religie şi filosofie. Dacă păstrezi credința ta şi nu 
o cercetezi prin cunoștințe științifice, nu vei puteă nici odată 
să-ți dai seama de greşala în care te afli. Unii predicatori 
spun la tot pasul: «Crede şi nu cerceta». Acesta e un lucru 
foarte periculos. Ar trebui din contră să fim ferm decişi ca 
să ne scăpăm de rătăcirile noastre, căci altfel o religiune așă 
zisă sacră ar face din om un nebun superstițios. Bine înţe- 
les, sunt capete de a doua şi a treia clasă ce nu pot fi de- 
șteptate deodată, căci dacă le-am arătă fără nici o pregătire 
adevărul adevărat, ar pierde şi credinţa şi fericirea. Trebuie 
deci să fim cu foarte mare grijă şi cu prudenţă în conducerea 
gradată a spiritelor masei. Să aplicăm doctoria în doze mici, 
căci după cum ne spune un proverb japonez: «Doctoria luată 
prea multă odată, te omoară în loc să te vindece». 

Simţurile omului pot să-l ducă la toate rătăcirile, ştiinţa 
le apără, ea îndeplinește acelaşi serviciu ca aracul pentru viță, 
o silește să crească drept. 

Se întâlnesc adesea sălbatici foarte primitivi chiar în ți- 

nuturile prea științific civilizate ale Europei. Ei sunt lipsiți cu 
desăvârşire de cultura ştiinţifică şi simțul omenesc e foarte pu- 
țin superior aceluia al animalelor. Simțul omului şi cuno- 
ştințele ştiinţifice reunite fac pe om capabil de a judeca în 
orice materie şi această facultate de a judeca se numeşte 
înțelepciune. De aceia cel ce e lipsit şi de cultura ştiinţifică 
şi de simțul omenesc, nu mai poate purtà numele de om. Tre- 
buie să fim întotdauna gata de a primi adevărul şi dreptatea 
chiar din gura unui copil mic, dar pentru aceasta, bine în- 
teles, avem nevoie de înţelepciunea noastră pentru a judeca 
dacă este adevărul adevărat. Acei sărmani lipsiţi de înţelep- 
ciune nu pot judeca de loc. Fabula Morarul, fiul şi măgarul 
său ne dă cel mai bun exemplu al acestor capete inferioare. 
Dacă ascultă sfaturile altora, fără să fie în stare să cearnă 
adevărul, nu ştiu până unde pot ajunge aceste sărmane fiinţe. 

Educaţia simțurilor şi educaţia ştiinţifică mergând mereu 
alături, ne vor feri de toate greşelile, tot ele ne vor procura 
plăcerile frumosului şi adevărului. lată deci cum vecbia civi- 
lizaţie orientală își dă mâna cu civilizația occidentală spre a 


forma idealul fericit al omului modern. 
I. BANCIU 


Profesor la liceul „Mihai Viteazu“. 


XI 
NOTIŢE 


SPRE ŞTIINȚAJ|-— Reproducerea acestor Notiţe este ingăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 


Oraşul cu cele mai multe pisici din lume este Washington cu 7 
pisici la 20 locuitori. Acum cincisprezece ani un păcală răutăcios anunță 
prin ziare, că un circ are nevoie de o mie de pisici pentru brana ani- 
malelor şi că dă 1,25 lei de pisică precum şi intrarea liberă la cea 
d'intâi reprezentație. Peste 5000 de săteni din împrejurimi se înfățișară 
în ziua anunţată. Văzându-se păcăliți dădură drumul pisicilor în străzi. 


wwWw.dacoromanica.ro 


160 NOTIȚE 


Pisicile se pripăşiră în grădinile publice unde distruseră păsările cân- 
tătoare şi veverițele argintii pe care primăria le importase cu cbeltueli 
mari. Autorităţile se puseră pe lucru. Agenţii de poliție omorâră într'o 
lună peste 2600 pisici şi continuară să stârpească câte 50 de pisici pe 
zi. E vorba şi de o lege care să pună bir pe pisici. 


(La Nature, 9 Noembrie 1912), 


Urmaşii a doi oameni de pe la 1700. Scriitorul american Winship» 
care s'a distins prin cercetările sale cu privire la influența eredității şi 
a mediului, s'a silit să stabilească psihologia genealogică a mai multor 
familii americane întemeiate în secolul al 18-lea şi care trăesc şi azi. 
Două din aceste familii sunt interesante prin contrastul pe care îl prezintă. 

Una din ele se coboară dintr'un oarecare Smith, născut la 1720, şi 
care a avut de furcă cu judecătorii de pe atunci. Autorul a reuşit să 
recunoască 1200 de urmaşi şi sprijinindu-se pe acte autentice, să-i 
împartă precum urmează: 442 au murit în spital istoviți de sărăcie şi, 
purtări rele; 300 au murit în aziluri de bătrâni sau de nebuni; 132 au 
stat în închisoare pentru felurite crime; 60 hoţi au murit în ocnă şi 7 
au fost condamnaţi la moarte pentru asasinate. 

Cealaltă familie se scoboară dintr'un pastor /oanathan Edwards 
născut ın 1705, care a evangelizat pieile roşii din Far- West. Dintre ce 
1394 de urmaşi recunoscuți de autor, 296 au fost bacalaureați sau licen- 
țiați, 101 advocaţi, 80 funcţionari (diplomaţi, inspectori, etc.), 75 ofiţeri, 
60 profesori de universitate, 60 medici sau chirurgi, 30 judecători, 12 
rectori de colegii, 3 senatori, 1 vice-preşedinte de Senat. 

Aşa dar în cazul întâi 941 de urmaşi din 1200 au fost povară grea 
pentru societate, în cazul al doilea 718 urmaşi din 1394 au conlucrat 
pentru binele public. Se înțelege lesne de ce eugeniștii se opun la că- 
sătoriile între criminali. 

(La Nature, 9 Noembrie 1912). 


«ai 

LOUIS HENRY 
26 DECEMBRE 1834 9 MARTIE 1913 


Profesorul Louis Henry, o podoabă a Universității din 
Louvain, un mare chimist şi un pios creștin, s'a stins din viață, 
după grele suferinți, Duminică 9 Martie st. n. 1913. A fost 
înmormântat, Joi 13 Martie, simplu, cum i-a fost dorința, fără 
flori şi fără coroane. 

Louis Henry a fost, fără întrerupere, cincizeci de ani pro- 
fesor la Universitatea catolică din Louvain, unde a publicat 
peste patru sute de lucrări fundamentale de chimie; a fost 
membru al Academiei regale din Belgia, membru corespon- 
dent al /nstitului din Franța, membru al academiilor de ştiinţe 
din Danemarca şi Portugalia, membru al Academiei pontifi- 
cale Nuovo Lincei, membru de onoare al Academiei Române 
şi al societăţii de ştiinţe din România, mare ofițer al ordi- 
nului Leopold, mare cruce al ordinului Sfântului Silivestru, 
comandor al ordinului Legiunii de onoare, mare ofiţer al or- 
dinului Coroana României şi Bene Merenti clasa I. 

In numărul dela 15 Decembre 1909 am dat o scurtă bio- 
grație a marelui învăţat, cu ocazia sărbătoririi lui pentru cinci- 
zeci de ani de profesorat neîntrerupt. 

Cu Louis Henry ştiinţa perde un învățat de mare merit 
și Belgia pe omul, care i-a adus un renume deosebit. Româ- 
nia perde un prieten ilustru, care-i purta un deosebit interes, 
care începuse să învețe româneşte, care ne trimetea lucrări, 
ne îndemna la lucru și ne scria cu scrisul său frumos pagini 
strălucite de gândire aleasă, de ştiinţă înaltă şi de bunătate 


creştinească. 
II plângem împreună cu familia, care l-a perdut și căreia 
«Natura», An. VIII, No 6. 11 

îi trimetem slabele noastre mângăeri. In sufletul nostru plin 
de recunoştinţă vom păstra neştearsă amintirea scumpă a bu- 
nului şi ilustrului Louis Henry. 
Fie-i ţărâna uşoară şi odibnească în pace. 
G. G. LONGINESCU 


MAGELLAN 
Italianul Pigafetta 1) care a luat parte la călătoria lui Ma- 
gellan împrejurul pământului scria: „Cred că nimeni în viitor 
nu ar mai îndrăsni să facă o astfel de călătorie“. 

Tot începutul este greu. Astăzi însă se poate ocoli pământul 
cu oarecare înlesnire în 60 zile, dar cu condiţia de-a cheltui 
bani cam mulți. 

Am crezut că ar fi de folos, traducând în rezumat, cum 
sa pus la cale această călătorie, atât de însemnată pentru 
timpul mijlociu al omenirii; să dau iar pe deplin două din 
întâmplările mai de seamă ale acestei călătorii şi anume tre- 
cerea prin strâmtoarea lui Magellan şi Oceanul Pacific şi 
moartea lui Magellan. 

Din această primă călătorie împrejurul pământului, se că- 
pătă dovada netăgăduită a sfericității pământului şi primele no- 
ţiuni sigure despre lungimea meridianului pământului. 

După descoperirile lui Columb şi Bilboa, dispăru orice în- 
doeală şi căpătă temeiu părerea că America eră despărțită 


1) Ialianul Pigafetta, luând parte la călătorie şi aducând mari servicii 
lui Magellan îi ajunsese cel mai pun prieten. El a fost rănit în lupta 
în care Magellan şi-a pierdut viața. La întoarcere în Spania fu făcut 
cavaler în ordinul Malta și numit comandant. Descrierea călătoriei a fost 
tradusă din italieneşte în franțuzeşte de către Fabre în sec. XVI-a şi de 
către Amoretti în 1801. 

de Asia printr'o mare, a cărei întindere nu se putuse încă 
botări. Deaceea trebuea negreşit să se facă o nouă călătorie 
pentru a lămuri descoperirile făcute. 

Șase ani după ultima călătorie a lui Columb, adică în 1519, 
Septembre 20, sau acum 393 de ani şi jumătate, Magellan 
se îmbarcă la Sf. Lucar din sudul Spaniei, pentru a lămuri 
descoperirile făcute şi mai ales ca să facă înconjurul pă- 
mântului. 

Magellan a fost un marinar portugez, născut la 1470 şi 
care călătorise mult în India, Moluce şi Africa. Cu toate ser- 
viciile aduse patriei sale, fiind însă pârât pe nedrept pe lângă 
regele Emanuel, părăsi Portugalia şi trecu în serviciul regelui 
Spaniei, Carol al V-lea (1517). 

Timp de câţivă ani, Magellan căută să găsească un nou 
drum spre vest către insulele Moluce, trecând pe la sudu 
Americei şi plutind pe marea cea nouă văzută de Balboa. 
Amicul şi compatriotul său, cosmograful Ruy Faleiro, care îl 
călăuzea cu sfaturile şi ştiinţa sa, trecu cu el în Spania. Carol 
al V-lea îi primi cu bunăvoință, graţie sprijinului lui Juan de 
Arando, capul administraţiunii coloniale. 

Magellan arătă că planul său e curat negustoresc : ajungând 
în Moluce pe o cale nouă, a cumpără de-adreptul din Moluce 
şi Malaca mirodenii cu preţ mai eftin decât portughezii şi a 
le vinde cu preţ mare în Europa. Magellan spunea tuturor, 
că se găseşte un drum pe la sudul Americei. Planul părea 
aşă de îndrăsneţ că Carol al V-lea stătu la îndoială un an şi 
abeă în 22 Martie 1518, încheie un contract cu Magellan şi 
cu Ruy Faleiro. Dar nu se isprăvise. Ambasadorul Portu- 
galiei făcuse planul să omoare pe Magellan; Faleiro, nu se 
ştie cum, înnebuni ; administraţiunea colonială puneă mii de 
piedici ; Magellan n'aveă bani pentru a-şi înzestra vasele; 

Spaniolii nu voeau să servească sub un portugez ; iar corăbiile 
erau comandate de căpitani, care purtau ură lui Magellan şi 
din care unii se revoltară în timpul călătoriei. Magellan însă 
nu se lăsă, învinse toate piedicile, îi împăcă pe toţi şi plecă 
la 20 Septembrie 1519 din portul Sf. Lucar de Barrameda 
la gura Guadalquivirului. Flota se compunea din cinci corăbii 
mici, cu 265 oameni, din care 13 marinari francezi. Printre 
marinarii mai de seamă cităm pe italianul Pigafetta şi Duarte- 
Barbosa care au scris fiecare despre această celebră călătorie. 

Magellan în călătoria sa, se opri în insulele Canare, in- 
sulele Capului Verde, în golful Rio de Janeiro la îmbucătura 
râului La Plata şi ajunse în golful Sf. loan, depe coasta Pa- 
tagoniei. In acest golf, crezând că a dat de o deschizătură 
prin care să treacă spre Moluce, stătù mult, prăpădi mult din 
ale branei, așă că fù nevoit să micşoreze porţiile de mân- 
care, mai cu seamă când constată că golful n'avea nicio eşire. 
Marinarii începură să murmure. Ziceau că trecătoarea căutată 
este un basm, în care ar crede numai un nebun, că regele 
n'a dat ordin să caute ce nu este şi că fiind aşă de aproape 
de polul Sud, ar fi bine să se reîntoarcă, de oarece mai de- 
parte i-ar aşteptă:desigur o moarte grozavă. Magellan le răs- 
pundeă : 

„Am ordine, pe care trebue să le execut. Credeţi oare că 
am făcut îndestul ajungând în locuri vecine de pol, care însă 
au fost de mult vizitate de portugezi? Am micşoratiporţia de 
brană, nu atât de frica foametei, cât din precauţiune, deşi 
avem înaintea noastră o ţară unde vom găsi vânat, peşte şi 
lemne. El încercă apoi să-i îmbărbăteze și crezu că a reuşit; 
dar în curând află că cei mai de seamă căpitani se înțele- 
seseră între ei ca să-l omoare și apoi să se întoarcă în Spa- 
nia. Planul lor fu descoperit, iar Magellan nu-i ertă. Pe trei 

îi condamnă la moarte, iar pe alți trei îi aruncă în voia soar- 
tei, pe coasta Patagoniei. După aceia Magellan își continuă 
drumul pe apă la 24 August 1520. In golful Sf. loan văzură 
pentru prima dată Patagoni (picioare lungi). Patagonii sunt 
înalți, fără a fi însă uriași, cum scrie Pigafetta. Cei mai înalți 
nu trec peste 2 metri. 

La 14 Septembrie Magellan descoperi Rio Santa-Cruz, 
unde o furtună înspăimântătoare eră să-i prăpădească. In 
curând află însă că gura acestui râu nu este strâmtoarea cău- 
tată şi îşi perdu iar speranța. Hotărit ca să ajungă până la 
al 75° lat, pentru a găsi strâmtoarea, Magellan o descoperi 
în fine la al 520 lat. La 21 Octombre 1520 ajunseră la intra- 
rea de răsărit a strâmtoarei atât de căutată şi cu drept nu- 
mită strâmtoarea lui Magelan. Intrând în strâmtoare, începu 
- să o cerceteze şi trimise şi pe unul din căpitani ca să o cer- 
ceteze și mai amănunțit ; dar acel căpitan se întoarse îndărăt 
spre Europa, după ce căută şi găsi pe ceilalți trei căpitani 
aruncaţi pe coasta Patagoniei. Magellan văzând că corabia 
trimisă în cercetare nu se mai întoarse, o crezu perdută şi 
îşi continuă drumul. Descoperi insula Țara de foc şi pe care 
o numi astfel din cauza focurilor pe care locuitorii le aprin- 
deau, pentru a se vesti uni pe alţii de apropierea corăbiilor 
spaniole. După ce pluti 20 de zile prin strâmtoare, Magellan eşi 
în marele Ocean. Apele sale cele liniştite îl făcură să-i dea 
numele de Oceanul Pacific. 

Câţiva din cârmacii corăbiilor se împotriviră să meargă mai 
departe, de oarece descoperiseră: strâmtoarea atât de dorită 
şi voeau să se întoarcă în Spania, de unde cu o nouă flotă 
şi cu de ale branei multe şi proaspete să reînceapă din nou 
călătoria. Magellan se împotrivi şi merse înainte în spre nord- 
vest, plutind mereu pe o mare liniştită fără furtuni, fără vân- 

turi împotrivă şi mergând cam 60 leghe sau 266,640 kim. 
pe zi 1). Incă de când corăbiile părăsiseră strâmtoarea, cele de 
ale branei începuseră să scadă şi o parte să se strice; cu 
tot vântul bun şi iuțeala cu care mergeau, lipsa ajunsese o 
adevărată sărăcie. Magelan străbătea marele Ocean în partea 
sa răsăriteană, unde este o mare sărăcie de insule şi de aceea 
pe un drum de 16.000 km. care ținù trei luni şi douăzeci 
de zile, nu întâlniră decât două insule pustii şi sărace în ale 
branei. Pesmeţii se isprăviseră ; apa se învecbise ; începură să 
mănânce peile ce se găseau prin corăbii; şoarecii pe care îi 
prindeau de prin năuntru corăbiei se vindeau câte o jumă- 
tate de galben, iar mulţi din marinari se înbolnăviră şi câțiva 
muriră. In fine la 6 Martie 1521, ajunseră în insulele Mariane 
pe care le botezară insulele Hoţilor. Magellan trase la mal cu 
mare greutate în insula cea mai mare numită Guam. 
Locuitorii insulei alergară în luntriile lor, înconjurară va- 
sele, furară tot ce putură, chiar şi cuiele înfipte în păreții din 
afară ale corăbiilor. Goniţi, ei aruncară asupra spaniolilor o 
grindină de pietre, silind astfel pe Magellan să-i pedepsească 
aspru, arzându-le bordeiele și omorând câțiva. Spaniolii pă- 
răsiră insula după 4 zile şi plutind spre apus deteră de un 
arbipelag care poartă astăzi numele de insulele Filipine, în 
onoarea regelui Filip al II-lea. Intâiului grup de insule în care 
se cobori Magellan, îi dete numele de Arhipelagul Sf. Lazăr, 
pentru că ajunsese în Sâmbăta Floriilor. Din aceste insule o 
apucă spre nord şi ajunse în insula Zebu, insulă mare şi po- 
pulată. Stăpânitorul insulei era în răsboi cu un altul dintr'o 
insulă vecină; el primi cu dragoste pe spanioli, care îi pro- 
miseră să-l ajute contra duşmanului, şi se făcu creştin cu 


1: O leghe=4 km. 444. 

toată familia şi cu câteva sute de supuşi. In ziua de Rusalii 
crucea fu ridicată, se sluji leturghia şi Magellan puse stăpâ- 
nire peste aceste insule în numele lui Carol al V-lea. De două 
ori Magelan butu pe duşmanii stăpânitorului din Zebu, dar 
în a treia luptă fu omorât, împreună cu mulţi de ai săi. 
Barbosa şi Jean Serrano fură aleşi ca urmaşi ai lui Ma- 
gelan, dar, bătând rău pe un rob din Moluce, pe care Magelan 
îl luase pe corabia sa, acesta se bhotări să se răzbune gro- 
zav. El fugi la stăpânitorul din Jebu şi îl făcu să creadă 
de-a binele că spaniolii sunt oameni lacomi, răi şi cruzi şi 
că sub numele de tovarăşi vor lua insula în stăpânire şi 
că astfel au făcut în toate părţile unde au fost primiţi. Il mai 
făcu să creadă că omorând pe spanioli va lua toate bogă- 
țiile ascunse în corăbii. Pe de o parte frica şi pe de alta do- 
rința de îmbogăţire, schimbă părerile stăpânitorului din Zebu. 
Spaniolii ce se aflau în insulă fiind invitaţi la un ospăț mare 
fură omorâți împreună cu Barbosa şi Serrano, căpeteniile 
lor ; iar stăpânitorul din Jebu, care se făcuse creştin numai 
îndemnat de nevoe, lepădă noua credinţă şi orice alte învoeli. 
Marinarii din cele trei corăbii rămase (una din ele perise pe 
țărmul Patagoniei şi alta se reîntorsese în Europa) în număr 
de 150 din cei 265 ce plecaseră, arseră una din corăbii; iar 
cu cele două plecară spre insulele Moluce. Când era să pă- 
răsească aceste insule spre a se reîntoarce în Europa, una 
din corăbii Sf. Treime, fiind foarte sdruncinată, se reîntoarse 
în Moluce şi căzu în mâinile portugezilor. Singura corabie 
rămasă, /sbânda, comandată de locotenentul Sebastian del 
Cano, se îndreptă spre capul Bunei Speranţe din sudul Afri- 
cei, ferindu-se de țărmurile Indiei, spre a nu cădea în mâi- 
nile portugezilor, trecu cu bine pe la vârful Aţricei, ajunse 
în insulele Capului Verde unde se opriră spre a-şi lua de ale 

pranei, dar în care insule perdură 13 oameni luaţi prizonieri 
de către Portugezi şi ajunse numai cu 18 oameni, singurii 
supraviețuitori ai acestei mari călătorii, care a durat 37 de 
luni, la 6 Septemvrie 1522 în portul Sf. Lucar, adică de unde 
plecaseră, 

Spre amintire și glorie, corabia cu care s'au făcut 14 460 
leghe 58.000 km. în 37 luni fu numită «/sbânda». Toți cei 
rămaşi în viață, merseră cu picioarele goale, cu făclii în mână, 
spre a aduce laudă şi închinăciune Domnului Dumnezeu în bi- 
serica cea mare din Sevilla. Corabia fu dusă în oraş și păstrată 
cu sfințenie, ca şi nişte moaşte vestite ale acestei călătorii. 
Sebastian del Canno se duse însoțit de cei 18 marinari la 
curtea regală pe atunci la Valladolid. Carol al V-lea le dete 
drept răsplată bani şi diferite ranguri de boerie. 


TRECEREA PRIN STRÂMTOAREA LUI MAGELLAN ȘI A 
OCEANULUI PACIFIC!) 


Urmând călătoria noastră spre sud, la 21 Octombrie fiind 
la al 52° latitudine, găsirăm o strâmtoare pe care o nu- 
mirăm strâmtoarea celor unsprezece mii de Fecioare, pentru 
că ziua aceea era a lor. Această strâmtoare care avea 
440 mille lungime=110 leghe marine=488,840 km., recu- 
noscurăm că da în altă mare pe care o numirăm Marea 
Pacifică. Această strâmtoare este mărginită de munţi înalţi 
acoperiţi cu zăpadă şi cu apele adânci, aşa că nu puturăm 
arunca ancora decât foarte aproape de pământ. Cu toții cre- 
deam că această strâmtoare n'avea nici o deschidere spre 
apus şi chiar ne luasem gândul la a mai căuta aşa ceva 
fără întinsele cunoştinţe ale lui Magelan. El ştia că se află 


1) Descrierea aceasta a fost făcută de italianul Pigafetta, care ajun- 
sese prietenul devotat al lui Magelan. 

o strâmtoare, și chiar o văzuse în barta făcută de către Mar- 
tin Bohême (Bebein sau Benaiin 1), învățat cosmograf, bartă 
pe care regele Portugaliei o păstra în comoara sa. 

De îndată ce intrarăm în strâmtoarea pe care noi cre- 
deam a fi un golf, Magellan trimise două corăbii pentru a 
afla dacă se află vreo eşire şi aştepta cu celelalte două co- 
răbii la intrare. Peste noapte se deslănțui o furtună, care 
dură 36 de ore şi ne sili să ridicăm ancorele și să plutim 
prin strâmtoare în voia curenților şi vânturilor. 

Celelalte două corăbii nu putură, din cauza furtunei, să 
ocolească un cap pentru a se uni cu noi şi se lăsară şi ele 
în voia vânturilor. care le mâna spre fundul golfului şi nu 
aşteptau alt, decât să fie sfărâmate dintr'un minut într'altul, 
când zăriră deodată o deschidere pe care o crezură a fi o 
prelungire a golfului şi în care intrară. Văzând că nici această 
prelungire nu se înfunda, merseră înainte, intrară într'alt golf 
apoi întrun nou canal şi în fine întrun alt golf mai mare 
ca celelalte 2). Corăbiile însă nu îndrăsniră ca să meargă mai 
departe, şi căutau să se întoarcă la noi pentru a ne spune 
cele văzute. Rămăserăm două zile fără a le vedea apărând. 
Credeam că au fost sfărâmate de furtuna ce incercasem şi 
văzând fum spre țărm, crezurăm că acei care au avut no- 
rocul să scape dela înec, aprinseseră focuri spře a ne vesti 
unde se află. Pe când gândeam astfel, zărirăm cele două co~ 
răbii care se apropiau de foi şi ai căror marinari scotea stri- 
găte de bucurie. Făcurăm şi noi la fel şi după ce aflarăm 
dela ei, că golful se prelungea, ceeace ne asigură că este o 
strâmtoare, ne unirăm cu toţii şi continuarăm drumul. 


1) Cum însă Magelan era botărit să meargă până `a al 150 de lat., 
de sigur că cele mai susscrise despre barta lui Behain, nu erau adevărate. 

2) Strâmtoarea lui Magellan este în general foarte strâmtă, se com- 
pune din mai multe golțulețe despărțite prin altele mai mari. 

Când intrarăm în al treilea golf, văzurăm două canale, 
unul spre sud-est și altul spre sud-vest. Magellan trimise două 
corăbii spre a cerceta canalul dinspre sud-est şi a descoperi 
vreo eșire în spre o mare deschisă. Una din corăbii plecă 
indată şi cu mare iuțeală de oarece cârmaciul avea gândul 
rău de a se reîntoarce în Spania. 

Acest cârmaciu era Estevan Gomez, care ura de moarte 
pe Magellan, de oarece în timpul când amiralul căpătase 
dela Carol al V-lea ordinul de a comanda expediţia, era toc- 
mai să i se dea și lui comanda unei alte expediţii, la care 
nimeni nu se mai gândi; aşa că el fu nevoit să primească 
slujba de;cârmaciu pe una din corăbiile comandate de Magelan. 
Mai era foarte necăjit că slujeşte sub ordinul unui por- 
tugbez. Peste noapte el se înţelese cu ceilalți spanioli, răniră 
şi puseră în lanţuri pe căpitanul corăbiei Alvaro de Mesquita 
văr cu amiralul şi luară drumul spre Spania. Cealaltă cora- 
bie rătăci prin canal spre a aştepta pe Estevan Gomez, dar 
în zadar. Noi intrarăm în canalul dinspre sud-vest și ajun- 
serăm la un râu pe care-l numirăm râul Sardelelor, din cauza 
bogăției în acest fel de peşte. Timp de patru zile aşteptarăm 
cele două corăbii, iar în această vreme trimiserăm o luntre 
mai mare pentru a cerceta marginea canalului, care trebuea 
să dea în vreo mare deschisă. Marinarii se întoarseră cu lun- 
trea după trei zile şi ne vestiră că au văzut capul unde se 
isprăveşte strâmtoarea, şi care se deschide într'o mare întinsă, 
adică în Ocean. 

De bucurie ne podidiră lacrimile. Botezarăm cu numele 
«Capul Dorinţei (Cabo Dezeado)», capul descoperit, de oarece 
îl doream de multă vreme ca să-l vedem. 

Ne înapoiarăm spre a găsi celelalte două corăbii. După 
ce aflarăm una din ele, cârmaciul celei găsite, Jean Serrano 
fiind întrebat de cealaltă, ne răspunse că de oarece dânsul 

ma mai văzut'o de cânda intrat în canal, crede că s'a pier- 
dut. Amiralul dădu porunca ca să fie căutată pretutindeni, mai 
cu seamă în spre canalul unde se îndreptase ; mai mult încă, la 
intrarea canalului şi într'un loc bun, înălțarăm un steag la 
piciorul căruia aşezarăm un vas cu o scrisoare, care lămurea 
îndestul calea ce va trebui urmată, pentru ca cârmaciul Go- 
mez, să poată veni după noi. 

Dacă n'am fi descoperit strâmtoarea, apoi amiralul ar fi 
fost botărit să meargă până la 75° lat. sud., unde în timpul 
verei nu este noapte, pentru a zice astfel, după cum iarna 
nu este ziuă. 

In timpul cât am stat în strâmtoare nam avut decât trei 
ore de noapte, de şi eram în luna Octombrie. 

Botezarăm această strâmtoare, strâmtoarea Patagonilor. 
La fiecare jumătate de leghe sau 2 km. şi ceva găseam un 
port sigur, apă bună, lemne bune şi sardele. Mai erau şi fe- 
lurimi de ierburi, din care unele erau amare, altele bune 
pentru mâncare şi mai cu seamă un fel de ţelină ce creştea 
în împrejurimea izvoarelor şi din care mâncam foarte multă, 
în lipsă de altceva. Cred că nu este în lume o strâmtoare 
mai bogată ca aceasta. 

Miercuri 28 Noembrie, am eşit din strâmtoare şi am in- 
trat în Oceanul cel mare, pe care l-am numit Pacific şi pe 
care am plutit timp de 3 luni şi 20 zile, fără să mâncăm ceva 
proaspăt. Pesmeţii cu care ne þrăneam, nu mai erau pâine 
ci un fel de praf amestecat cu viermi și care mirosea gro- 
zav a şoarice. Apa de băut devenise sălcie. Ca să nu murim 
de foame am fost siliți să mâncăm bucăţile de piele de bou 
cu care căptuşisem_ catartul cel mare, pentru ca frângbiile să 
nu se roadă de lemn. Pieile stând mereu la soare și bătute 
de vânt, se întărise aşa de mult, încât trebuea să le ţinem 

în apa mării câte 4—5 zile, pentru ca să se înmoae puţin, 
apoi le frigeam şi le mâncam. 

De multe ori am fost nevoiţi să mâncăm tărâţe de lemn 
şi chiar şoareci şi ori cât de greţoşi erau, ajunseseră la preț 
şi unul se plătea cu o jumătate de galben. 

Dar suferințele nu se sfârşiseră. Mulţi din noi căzură bol- 
navi de o boală ciudată, în timpul căreia gingiile bolnavilor 
se umțlau că acopereau dinţii şi fălcile, aşa că nu mai pu- 
team mânca 1). Perdusem 19 oameni din cei bolnavi, printre 
care Patagonul și Brazileanul pe care îi luasem cu noi din 
acele părți spre a-i duce în Europa. In timp de 3 luni şi 20 
zile, am străbutut vreo 4000 de leghe sau 17776 km. şi în 
care timp am avut doar o singură furtună şi am dat peste 
două insule pustii?) și pe care le numirăm insulele Nenoro- 
ciților. După iuțeala cu care mergea vasul nostru străbăteam 
în fiecare zi câte 60 de leghe sau 2664 km. 640 şi dacă Dum- 
nezeu și Sf. Maria nu sar fi învrednicit să ne ajute ca să 
mergem cu o astfel de iuțeală, am fi murit cu toţii de foame 
pe o mare aşa de întinsă. 

Cred că nimeni în viitor, nu va mai îndrăsni să facă o- 
astfel de călătorie. 


MOARTEA LUI MAGELLAN 


La începutul nopții, plecarăm în număr de 60 toţi îmbră- 
caţi în zale şi cu căşci de oţel. Regele din Zebu, ginerele său 
şi mai mulți şefi de ai săi, însoţiţi de armată, ne urmau în 
20 sau 30 de luntrii. Ajunserăm la Matan, cu trei ceasuri îna- 
inte de a se face ziuă. Amiralul nu voi să înceapă lupta. Tri- 
mise soli la Cilapulapu şi la ai săi, că de vor voi să recu- 


1) Boala se numeşte scorbut. 
2) De sigur 2 insule în arcbip. Taiti. sau al Societăţii. 

noască stăpânirea Regelui Spaniei, să asculte de regele din 
3ebu şi să plătească tribut, atunci va fi considerat ca prieten, 
contrariu vor face cunoștință cu lăncile noastre. 

Insularii nu se speriară și răspunseră că şi ei au lănci, 
deși erau din bambus şi din lemn. Cereau însă, ca să nu fie 
atacați noaptea, pentru că așteptau ajutoare. 

Aceasta era doar o cursă ce ni se întindea, sperând că 
vor începe de îndată lupta şi că vom cădea în gropile să- 
pate în lungul malurilor mării şi în casele lor. 

Pşteptarăm ziua. Luntrile noastre neputându-se apropia 
de mal din cauză că apa era mică, furăm siliți să ne dăm 
jos și să mergem mult timp cu apa până la brâu. Noi eram 
numai 40 de oarece lăsasem 11 ca să păzească luntrile, pe 
«ând inamicii erau vreo 500. Ei se despărţiră în trei grupuri 
şi se aruncară asupra noastră scoțând strigăte îngrozitoare. 
Două grupe ne luară în flanc; iar al treilea ne luă în faţă. 
Amiralul împărți oamenii în două plutoane. Timp de 1/, oră 
arcurile și puştile noastre nu le făceau mare rău, pe deoparte 
din cauză că erau prea departe; iar pe de altă parte că de- 
veneau din ce în ce mai furioși şi mai îndrăsneţi. Ne atacară 
cu foarte multe lănci, cu pari întăriţi la foc, cu pietre şi cu 
bolovani, încât veni vremea că nu mai puturăm să ne a- 
părăm. 

In contra amiralului aruncau pari cu capetele strânse în 
cercuri de fer. Spre a-i înfricoşa, dădurăm foc colibelor. 
Atunci deveniră turbați. 

O săgeată înveninată străbătu pulpa amiralului, care dădu 
ordin de retragere. Oamenii noştri se retraseră însă în mare 
desordine şi nu rămaserâm decât 7—8 în jurul amiralului, 
Duşmanii văzând că loviturile lor nu ne aduc nicio vătă- 
mare din cauza zalelor ce ne acopereau capul, pieptul şi 

pântecile, începură să ne lovească la picioare, care nu erau 
acoperite. Ca și grindina cădeau lăncile, săgețile şi pietrele 
peste picioarele noastre. 

Bombardarea cu pietre dinspre corăbiile noastre, nu ne 
ajuta de oarece erau foarte departe. 

Ne retrăgeam încetul cu încetul, luptând mereu, având 
apă până la genunchi şi urmăriţi deaproape şi cu mare în- 
verşunare de către inamic, încât veneau ca să ridice lăncile 
ce le aruncau în contra noastră. Pe amiral mai cu seamă îl 
atacau cu mare furie, încât de două ori îi deteră casca jos 
din cap. 

Cu toate că eram puţini, totuşi luptarăm un ceas. Un duş- 
man isbi pe amiral în frunte cu lancea, care la rându-i îl 
străpunse cu a sa şi nu mai putu s'o scoată din corpul duş- 
manului. 

Nu putu nici să-şi scoată sabia din teacă, de oarece era 
rănit la umăr. Duşmanii văzându-l desarmat se aruncară a- 
supra-i. Unul din ei îl isbi foarte puternic peste piciorul stâng 
şi îl dobori. Cu toţii se aruncară atunci asupra-i şi îl uciseră. 
Astfel peri conducătorul nostru, lumina şi sprijinul nostru. 
Când fu doborit şi copleșit de duşmani îl văzui cum de mai 
multe ori se întoarse spre noi, ca să vadă, dacă am scăpat. 
Cum toți eram răniţi şi nu mai eram în stare să-l apărăm 
şi să-l scăpăm, ne retraserăm în grabă spre luntrii, care 
erau aproape să plece. 

Scăparea noastră se datorește amiralului, de oarece când 
duşmanii îl văzură doborit se năpustiră cu toți asupră-i. 

Gloria lui Magellan va dăinui în veci. El întrunea toate 
virtuțile şi era botărit şi neclintit în cele mai mari împrejurări 
ale vieţei. Pe mare a suferit la fel cu toți marinarii. Ştiutor 

de seamă în ale plutirii pe mări şi în citirea hărților marine 
a arătat omenirii geniul său, făcând cel dintâi înconjurul pă- 


mântului. 
A. LĂZĂRESCU N. 


Profesor la liceul Sf. Sava. 


Di- 


- OTRAVA] 


La întrebarea «ce este otrava», cei mai mulţi dintre noi 
am răspunde : , 

Otrava este o substanță, care introdusă în organism cau- 
zează moartea. : 

Această definițiune vulgară este şi prea largă şi necom- 
plectă. In adevăr, după această definiţiune, sticla pisată, acele 
sau o mâncare prea copioasă întrun stomac de apoplectic 
ar constitui otrăvuri. 

O definiţiune precisă din punctul de vedere chimico-fisio- 
logic ar fi: otrăvurile sunt substanţe, care introduse sau for- 
mate întrun mod oarecare accidental, într'o parte a organis- 
mului viu, cauzează, prin acțiunea lor chimică, o turburare 
locală sau generală, zguduind prin aceasta, în mod trecător 
sau durabil sănătatea individului. 

In această definiţie intră totalitatea otrăvurilor şi a substan- 
telor stricătoare sănătăţii. 

O definiție mult mai restrânsă şi mai apropiată de con- 
cepția populară, definiţie care se aplică la otrăvurile ce voi 
pomeni aci, sună: 

Numim otrăvuri acele substanţe neorganizate, care intro- 
duse în organism în cantități mai mici de 1/10 dintr'un gram 


1) Conferință ținută la Societatea academică română din Berlin, 1911. 

pentru kilo de animal, produc turburări grave terminate adesea 
cu moartea. 

Noţiunea de otravă e cunoscută omenirii din timpuri stră- 
vechi, contimporane poate epocei de piatră. 

Cel mai vechiu monument istoric în care se pomeneşte 
despre otravă este un papyrus (acum la Louvre) de mai multe 
mii de ani îrrainte de Chr., unde scrie: „nu pomeni de numele 
J. A. O. sub „pedeapsa persicei“ ; ceeace însemna că încă 
de pe atunci se obicinuia pedeapsa cu moarte, prin otrava 
din foi de persic (principiu toxic: acidul cyanbydric). In pa- 
pyrus Ebers se pomenesc de asemenea, recomandate în scop 
medical, sărurile metalice toxice de plumb, de antimon şi de 
cupru, cum și otrăvurile vegetale ca opium şi suc de măse- 
lariță. La greci otrăvirea cu cucută era întrebuințată nu numai 
pentru a ucide pe condamnaţii la moarte, dar încă și pentru 
sinucideri tolerate de stat. 

In insula Kios bătrânii se adunară împreună la un banchet 
bogat, cu frunţile încoronate de cunune de stejar; iar după 
sfârşitul mesei se sinuciseră împreună cu zeamă de cucută. 

In colonia pbokeana Massilia se păstra în arhivele cetăţii 
otravă la dispoziția cetățenilor ; cine era sătul de viaţă și nă- 
pădit de greutăți se adresa magistratului ; acesta îl asculta, 
iar dacă găsea că are dreptate îi da otravă. La Perși, Xeno- 
fon şi Aelian ne povestesc că știința preparării otrăvurilor 
era înfloritoare și întrebuințarea lor întinsă. 

In anul 331 a Ch. au murit în Roma în mod năpraznic 
şi tainic o sumă de oameni şi zilnic victimele se înmulţeau. 

O sclavă desvălui secretul acestor morţi şi destăinui că o 
societate numeroasă de patriciene preparau în comun otravă 
pe care o administrau bărbaţilor lor. Prinse asupra faptului, 
vinovatele tăgăduesc, pretinzând că prepară doctorii. Judecă- 

„Natura*, An. VIII, No6 12 

torii constrânseră pe 20 din ele să bea otravă şi acestea 
muriră ; încă 170 altele fură date judecății şi ucise. 

Nici la catarginezi otrava nu era necunoscută, precum re- 
iese din exemplele istorice. 


ka 


Primele scrieri toxicologice datează cam de pe la anul trei 
sute a. Chr. Ştiinţa preparării otrăvurilor era încă de pe atunci 
vastă şi bogată în observaţii precise și migăloase. Contribu- 
țiunile cele mai bogate au fost aduse acestei ştiinţe oculte 
prin două persoane destul de cunoscute în istoria veche : re- 
gele Attalus III Pbylometor din Pergam și Mitridate din Pont 

Se înţelege că acest mijloc uşor dea îndepărta din cale 
fără zgomot şi pericol pe un concurent incomod, pe o per- 
soană sus pusă, a trebuit să ademenească pe o sumă de ti- 
rani sângeroşi şi lipsiți de principii morale, pe o sumă de 
politiciani tenebroșşi şi cruzi; fără să mai pomenesc mulțimea 
nenumărată a ambiţioşilor şi a obscurilor vânători de mo- 
şteniri. 

Mulţi monarbi aveau otrăvitorii lor plătiți, specialişti pri- 
cepuți în prepararea şi administrarea otrăvii. Astfel Agri- 
pina avea pe vestita Locusta; regina Catherina de Medicis 
pe Renė din Florenţa; până şi în fruntea bisericii creştine 
pe Alexandru Vl-a şi pe Cesar Borgia. Philip al doilea, 
acest sinistru tartuf încoronat avea o otravă pe care o bo- 
tezase requiescat in pace“ (odibnească-se în pace). Că arma 
avea două tăișuri şi că regii înşişi cădeau des victima otra- 
vei, mare de ce ne mira. 

Jean de Castillia moare din cauza unor cisme otrăvite, 
Papa Clement al II, respirând fumul unor lumânări otrăvite, etc 

Inainte de a intra în adâncul subiectului nostru e intere- 
sant să facem câteva consideraţiuni generale. 

Dacă efectul final, al substanţelor toxice introduse în or- 
ganism în cantitate mare, e acelaş, moartea; modul de a 
lucra însă, cantitatea necesară pentru a ucide (aşa zisa doză 
letală) precum şi simptomele particulare fiecărei otrăvi sunt 
extrem de variate. 

Problema interesantă a felului de a lucra al feluritelor 
otrăvuri asupra organismelor este încă, în cea mai mare parte 
a ei, cu totul nerezolvată. O rezolvare a ei ar presupune în 
adevăr cunoștința deplină şi adâncită a fenomenelor chimice 
care însoțesc şi cauzează viaţa. Această cunoştinţă ne lipse- 
şte azi aproape cu totul. Părți interesante din ceiace se ştie 
până acum în această privință, voi căuta să le citez cu pri- 
lejul descrierii celor mai însemnate tipuri de otrăvuri. 

Există însă și alte chestiuni generale interesante şi puţin 
cunoscute de grosul publicului cult: 

Oricât de puternică ar fi o otravă, pentru ca acţiunea ei 
să fie simțită, se cere ca ea să intre în organism în canti- 
tate finită şi nu prea mică. Cea mai puternică otravă neor- 
ganizată diluată prea mult e neactivă. Aşa zisele veninuri 
absolute ale celor vechi, veninuri adică a căror acţiune să 
fie aceeași sub toate formele, în toate dozele şi asupra tutulor 
organismelor vii, nu există. 

Acţiunea unui venin variază în mod enorm cu modul cum 
îl administrăm şi mai ales cu locul pe care un animal îl ocupă 
pe scara zoologică. De pildă: 

Capra suportă fără a fi incomodată doze de plumb, de 
cytissin sau de nicotin care ar ucide la sigur pe un om; 
Drana cu amygdalin (principiul veninos al migdalelor amare) 
lasă pe câini complect sănătoşi, pe câtă vreme iepurii de casă 

mor; ariciul mănâncă fără a fi incomodat şi chiar cu plăcere 
doze de cantaride care ar ucide în chinuri grozave mai mulţi 
oameni, muşcătura celor mai veninoşi şerpi nu-l ucide; 
broasca râioasă suportă digitalina care omoară pe broasca 
verde imediat; cele mai tari otrăvuri ale muşcbilor inimii 
sunt fără efect asupra insectelor, etc. 

Pe de altă parte, una şi aceiaşi otravă, la acelaş individ, 
are efecte cu totul deosebite, după locul unde a fost intro- 
dusă în organism : Partea veninoasă a uleiului de croton e 
inofensivă ca injecțiuni pe subt piele, luat prin gură însă, are 
efecte grozave; tot așa cu migdalina sau cu esenţa de muştar 
(pentru erbivore). 

Altele dimpotrivă introduse prin stomach sunt fără efect, 
introduse însă în torentul circulator sunt fulgerătoare ; așa de 
pildă: sapotoxina, acidul ergotinic, etc. 

De o însemnătate fără seamăn din punct de vedere fizio- 
logic este obicinuița, toleranța sau imunitatea relativă. O otravă 
introdusă în organism în cantități destul de mici la început, 
aşa încât să nu provoace simptomele de intoxicare, şi ur- 
mărită în doze treptat crescânde, ajunge să fie tolerată de 
organismul astfel preparat, încât acesta suportă fără jenă can- 
tități de care un organism normal ar fi cu siguranță îmbol- 
năvit sau ucis. Exemple celebre vom întâlni mai jos, e de 
ajuns aci să citez cazul istoric al regelui Mitridates şi un caz 
vestit petrecut acum câteva zeci de ani la un banchet oficial 
în China: După banchet totalitatea oaspeţilor albi se îmbol- 
năviră de o diaree gravă. Explicaţia era simplă: Bucatele 
erau gătite cu unt de ricin, cu care organizmul chinezilor e 
cu totul obicinuit ; nu tot astfel cu bieţii europeni, care au pe~ 
trecut o noapte foarte urâtă. 

Vârsta şi sexul sunt iar factori destul de însemnați când 
e vorba de efectul unei otrăvi: un copil şi o femee sunt mai 


www.dacoromanica.ro 


OTRAVA 181 


sensibili ca un bărbat. Sensibilitatea de altminteri variază dela 
individ la individ, dela familie la familie, dela rasă la rasă. 

Cred că e locul aci să pomenesc de o curioasă anomalie 
fisiologică cunoscută sub numele de „idiosyncrasie“. 

Sub acest nume comun se înțeleg pe de o parte feno- 
mene de supra-senzibilitate, absolut în disproporţie cu exci- 
taţia la care e supus organismul, pe de altă parte aberaţiuni 
nervoase fără interes aci. 

Aşa de pildă sunt persoane care arată simptome de into- 
xicație acută pentru doze terapeutice aproape inofensive. Nu 
numai atât, sunt persoane care prezintă fenomene de intoxi- 
care sub influența unor substanțe indiferente sau plăcute: 
astfel urticarie (blândă) după fragi, smeură, coacăze, raci, etc. ; 
strănutări de nestăpânit în vecinătatea unei broaște țestoase ; 
colici grave după o singură ceaşcă de cacao; halucinații şi 
delir din cauza mirosului de trandafiri sau de zambile, etc. 


Otrăvurile sunt nenumărate ca şi originile lor. Voi în- 
cerca pentru o mai bună pricepere a acţiunii lor asupra or- 
ganismului să descriu câteva din otrăvuri, arătând, unde se 
se poate, acţiunea şi simptomele lor, insistând asupra con- 
<luziilor generale, care se pot trage din studiul lor. 

Pentru a avea o aparenţă de ordine în descrierea lor am 
să le împart în otrăvuri minerale, vegetale şi animale. 

Otrăvurile minerale însăşi sunt de două feluri: otrăvuri 
elementare sunt acelea în care atomul însuşi este purtătorul 
proprietăților toxice, pe care le transmite tutulor compuşilor 
săi solubili; otrăvuri funcționale sunt acelea în care nu ele- 
mentele constitutive ale otrăvii îi dau proprietăţi toxice, ci 

numai prin gruparea lor în moleculă; aceiaşi atomi în alte 
grupări, dând substanţe inofensive. 

Otrăvurile elementare ale căror tipuri sunt arsenicul şi 
mercurul corespund până în oarecare măsură cu concepţia 
antică de „venena absoluta“. 

Nici o otravă n'a făcut să se vorbească atât de mult de 
ea din vechime până în timpurile moderne ca arsenicul. Pe. 
la începutul secolului al XVII, fu o otravă la modă în Italia. 
Vestita Tofana din Napoli da arsenic animalelor de curte, 
din a căror salivă căzută în putrefacție, obținea o otravă ar- 
senicală foarte tare, devenită celebră sub numele de «aquetta 
di Napoli» sau «aqua tofana». Ea şi cu o vestită şcolăriță a 
ei, Hieronima Sparta, au ucis în curs de câțiva ani peste 600 
de persoane. 

Până acum vreo patruzeci de ani era otrava cea mai răs- 
pândită şi aproape singura întrebuințată pentru omucideri. 

Cea mai răspândită formă sub care arsenicul vine în po- 
por este trioxidul de arsen sau „şoricioaica“. Aceasta e forma 
întrebuințată de obicei la sinucideri şi crime. Afară de aceasta 
multe din otrăvirile accidentale sunt datorite coloranților ar- 
senicali verzi, întrebuințaţi des odinioară, mai rar azi, pentru 
a vopsi stofe şi tapete. De asemenea culorile de anilină care 
după vecbiul procedeu industrial conţineau arsenic au dat 
naştere la multe şi grave nenorociri. 

Nu e de prisos să descriu simptomele unei otrăviri cu 
arsenic. Presupun că s'a înghiţit ceva mai mult decât 0,1 gr. 
de arsenic, puțin după aceea se observă mâncărimi în gură, 
sete grozavă, uscăciune în gât, colici groaznice, urmate de 
vărsături, slăbire treptată a presiunii arteriale, ameţeală, delir 
şi în fine moartea prin slăbire generală. 

Cadavrul e vânăt, cea mai mare parte din organele no- 

bile: ficatul, inima, creerul și dese ori chiar mușchii distruse 
în parte şi înlocuite prin grăsime (degenerescenţă grasă). In- 
cepând cu cantități mici şi crescând doza treptat, organismul 
se poate învăța să suporte doze relativ enorme, mult mai 
mari decât doza letală, şi aceasta fără nici un incovenient. 
Ca îngrășare şi ca antisifilitic se întrebuințează pe o scară 
întinsă în medicină. Celebre sunt doctoriile numite „salvarsan“ 
(606) şi „cacodulatul“ de sodiu. 

Arsenicul este o otravă generală pentru întreaga serie a- 
nimală şi vegetală cu excepția câtorva mucigaiuri. Asemă- 
nător sărurilor de arsenic, dar mult mai slab, lucrează săru- 
rile de bismut şi de stibiu (antimon). Bine cunoscut şi des 
întrebuințat era mai ales odinioară „emeticul“. 

Printre otrăvurile elementare mercurul (argintul viu) ocupă 
locul de frunte după arsenic. Toţi compuşii săi solubili în 
apă constituesc otrăvuri puternice ale căror doze mortale 
pentru om sunt de cele mai multe ori inferioare ca 0,15 gr 

Cea mai cunoscută otravă mercurială şi acea care dă a- 
proape toate otrăvirile acute, este „sublimatul coroziv“ (bi- 
chlorura de mercur). Introdus în doză letală acțiunea subli- 
matului e violentă şi repede. Otrăvitul simte repede gust me- 
talic coclit în gură, limba se învenineţeşte şi se umflă, văr- 
sături bogate urmează, corpul întreg, începând cu picioarele 
devine nesimţitor, urmează apoi o slăbire generală, leşin şi 
moartea prin asfixie. 

Pe lângă această otrăvire acută, mai avem o altă otrăvire 
înceată, progresivă, o otrăvire cbronică: „mercurialismul“, 
Mercurul metalic însuşi, în stare curată, nu e otrăvitor, căci 
nu poate fi resorbit de organism, vaporii săi însă, respiraţi 
timp mai îndelungat, aduc o intoxicare lentă „mercurialismul“, 
al cărui curs e cu totul deosebit de otrăvirea acută. Această 

boală la care sunt supuşi toți câți sunt nevoiţi să lucreze 
mult timpt în contact cu mercurul (lucrătorii din minele de 
cinabru şi până acum câţiva ani şi lucrătorii din fabricile de 
oglinzi, după vechiul procedeu) arată simptomele următoare: 

Tremurături nervoase ale membrelor, iritabilitate exage- 
rată, voință nebunească, anemie şi constipație, atrofia mu- 
şcbilor, căderea dinţilor, destrucţia parțială a oaselor, idioția 
şi nebunia. 

E de ţinut minte că şi sărurile de aur şi de argint sunt 
otrăvitoare. 

In al treilea rând, prin numărul de victime şi însemnă- 
tatea lui socială crescândă trebue să pomenesc plumbul. Nu- 
mărul produselor din comerţ, care conţin plumb şi aduc cu 
ele pericolul de otrăvire cu plumb, e foarte mare şi pe zi ce 
merge e în creştere. Aşa de pildă conductele de plumb pentru 
apa de băut. Aceste conducte, întrebuințate pentru a conduce 
apa de isvor de o mineralizare normală sunt lipsite de pe- 
ricol, pot duce însă la otrăviri grave, când servesc la con- 
ducerea apei de ploaie în cisterne. Lipiturile de pe cutiile de 
conserve, culorile şi plastorul de plumb, etc., pot cauza dese 
ori otrăviri mai mult sau mai puţin grave. 

Cel otrăvit prezintă simptomele următoare ; colici, consti- 
paţie, dureri de cap, anestezie parțială, amețeli și moartea 
în convulsii. 

Cu mult mai răspândite şi mai însemnate pentru societate 
sunt otrăvirile cronice, „saturnismul“ (dela „Saturn“ cum nu- 
meau alchimiştii plumbul). 

Sunt expuşi la această boală lucrătorii din minele de plumb, 
locuitorii din vecinătatea acestor mine, cei care consumă lapte 
de capră păscute în ţinuturile bogate în plumb, tinicbigii şi 
mai ales lucrătorii tipografi din localurile insalubre şi neven- 

tilate. Simptomele generale, perfide şi nebăgate de seamă în 
primele stadii sunt: 

Dinţi cenușii, gălbenare, scleroză generalizată, colici gro- 
zav de dureroase (colici saturnine), un pseudo-reumatism ar- 
ticular cu dureri chinuitoare, nesimţirea pielei în diferite părți 
ale corpului, orbire totală sau parţială, depresiune psichică, 
nebunie, idioţie şi surzenie. 

Un mare număr de alte elemente sunt de asemenea toxice. 
Afară de cupru însă, aceste elemente nu sunt cunoscute şi 
nu devin periculoase marelui public. Nici unul nu constitue 
ca plumbul o plagă socială. Otrăvirile cu aceste elemente sunt 
accidente destul de rare în fabricile chimice sau în labora- 
toare. Aşa de pildă marele chimist Gay Lussac a orbit din 
cauza acidului osmic. 


In antiteză cu otrăvurile elementare, în care atomul însuşi 
aducea cu el, în orice fel de moleculă intră, proprietăţile to- 
xice, am pus acele otrăvuri în care toxicitatea e adusă de 
modul de grupare al atomilor în moleculă. 

Tot restul otrăvurilor vegetale și animale precum şi multe 
otrăvuri minerale intră în această categorie. 

Otrăvurile minerale de acest fel le voi cita în ordinea 
însemnătăţii pericolului social pe care îl reprezintă, începând 
cu acelea care dau un număr de victime mai mare. 


Oxidul de carbon e un gaz fără miros, care se produce 
la arderea necomplectă a cărbunilor, a substanţelor organice 
de orice fel şi care se găseşte şi în gazul de luminat ca şi 
în gazul exploziv din mine (das scblagende Wetter, le grisou). 
Toxicitatea acestui gaz este extremă. In mai puţin decât unu la 

mie din volumul aerului de respirat, el lucrează distrugând 
colorantul activ al sângelui (pemoglobina), paralizând centrele 
nervoase şi procesul chimic al branei generale, intracelulare. 
Răspândirea gazului de luminat, a sobelor de fer şi a uzinelor 
care lucrează cu cărbuni, precum şi uşurinţa mijlocului de 
sinucidere «cu mangal», fac ca această otravă să dea un 
număr de victime enorm, fie ca sinucidere, fie mai ales ca 
accidente şi aceasta mai ales printre clasele sărace. 

Nu crez de prisos să spun că acetilena inspirată este și 
ea o otravă destul de puternică. Graţie însă mirosului tare 
al necurăţeniilor care o însoțesc, otrăviri cu acetilenă nu se 
prea cunosc. Mult mai puţin otrăvitor şi fără urmări grave 
pentru organismul odată sustras acţiunii sale otrăvitoare, este 
bioxidul de carbon. El lucrează mai mult asfixiind decât 
otrăvind. 

Imediat în urma oxidului de carbon ca statistică de mor- 
talitate şi ca acțiune gravă şi neiertătoare trebuie să pun fos- 
forul galben. 

Fosforul galben este un corp volatil galben ca cbibliba- 
rul (perfect curat e incolor) cu miros de chibrituri şi de us- 
turoi, lucind la întuneric și de o extremă toxicitate. Doza 
letală e de abia 0,015 până la 0,05. Se întrebuința până 
acum câţiva ani la fabricarea cbibriturilor şi era un mijloc 
de sinucidere foarte răspândit în popor. 16 chibrituri erau 
de ajuns ca să omoare un om. Otrăvirile acute sunt mai tot- 
deauna foarte grave, cu o mortalitate directă de 33%, și cu 
o restabilire definitivă care nu depăşeşte 20%/.. 

Fosforul lucrează în organism distrugând protoplasma tu- 
bului digestiv, aducând degenerescența grasă a ficatului, ri- 
nicbilor şi centrelor nervoase. 

Afară de această otrăvire acută, mai avem cazurile de 

otrăvire cronică, la care sunt expuşi toți aceia care sunt con- 
strânși să respire mai mult timp vaporii acestui corp gro- 
zav de toxic. Efectele sunt îngrozitoare. 

Treptat, treptat, oasele se cariază, se disolvă, dinții se 
sfărâmă, cad, gingiile supurează, osul alveolelor dentare a- 
pare prin gingiile putrezite, se cariază el însuşi și, în acelaşi 
timp, în dureri îngrozitoare, organismul se dărapănă treptat, 
treptat până la moarte. Supuşi la această boală sunt lucră- 
torii din fabricile de fosfor, din fericire puţine: una în An- 
glia, una în Franţa, una în Suedia şi mai multe în Rusia; 
de asemenea şi lucrătorii dela fabricile de chibrituri cu fos- 
for galben. Tendinţa generală este însă ca în toate ţările fos- 
forul galben dela această fabricaţiune să fie înlocuit cu fos- 
for roşu, care e cu totul inofensiv. 

O puternică otravă gazoasă, care împreună cu amoniacul 
producea adeseori mai înainte accidente mortale la curățirea 
basnalelor de latrine, este bidrogenul sulfurat. 

Respirat în concentraţie de câteva procente în atmosferă, 
aduce o moarte uşoară şi fără dureri în câteva secunde ; 0,1% 
până la 0,3%, ucide în 10 minute pisici, câini şi oameni; 
0,4 până la 0,8 la mie, produce o iritare generală urmată de 
moarte, prin oedem pulmonar. 

Această otravă lucrează ca şi oxidul de carbon, distru- 
gând colorantul roşu al sângelui (bemoglobina) prin urmare 
prin asfixia generală şi prin paralizia centrelor nervoase. 

De oarece acest gaz e întrebuințat foarte mult în labora- 
toare, chimiştii sunt şi ei zilnic expuşi la o intoxicare cu acest 
gaz. Acei care au lucrat mult timp cu el ajung la bătrâneţe 
foarte intoleranți şi simţitori față de el, ei au migrene și afec- 
țiuni de plămâni foarte neplăcute. 

Fiindcă e vorba de chimişti şi de laboratoare cred că e 

locul să vorbesc şi de un alt gaz care dese ori infectează 
aerul laboratoarelor, al amfiteatrelor de liceu şi al fabricelor 
de acid azotic fumans. E vorba de vaporii roşii de bypoa- 
zotidă. Simptomele otrăvirii sunt: greutate în respirație, apă- 
sare pe piept, impresia că eşti strâns de gât, învineţire şi 
moarte. 

Cei care lucrează cu acest gaz nu trebuie să uite că va- 
porii toxici pot fi îngpiţiți timp de mai multe ore fără a pro- 
voca o incomodare prea mare. In cele din urmă se simte 
brusc nevoie de aer curat şi o mare sete; 6—8 ore după 
aceea se ivesc brusc simptomele grave descrise mai sus, iar 
moartea intervine adesea abia după 40 de ore. 


Acidul sulfuric sau «vitriolul» e tipul otrăvurilor corozive 
sau arzătoare. In cele mai multe cazuri el e luat din greşală 
drept glicerină sau sirop, numai rareori în vremea mai de 
demult în centre industriale (în Berlin de ex.) a servit drept 
mijloc de sinucidere. 

Efectele acidului concentrat luat prin gură sunt grozave: 
Tot parcursul canalului digestiv până în intestinee umflat, ars, 
scorojit, stomacul e negru, dese ori găurit în mai multe lo- 
curi, iar vărsăturile bolnavului, violente, bogate şi dureroase 
Sunt formate din materii negre, carbonizate, amestecate cu 
sânge şi mucozități. 

Doza letală e de 10 gr. Tot aşa lucrează, însă mai puţin 
violent «spirtul de sare» (acidul cblorbidric). Acidul oxalic 
produce, pe lângă reacţiunile corozive de mai sus, efecte 
grave în alte părți mai îndepărtate ale organismului. 

Leşia de potasă şi de sodium au un efect deosebit, aduc 

o moarte mai înceată, însoţită de dureri atroce, care du- 
rează câte 15—16 zile, iar rănile făcute sunt foarte greu de 
vindecat. 

Mortalitatea celor ce se otrăvesc cu aceste substanțe e 


foarte mare: circa 80. 
DAN RĂDULESCU 


Doctor în chimie 
Za 


NOTIȚE 


SPRE ȘTIINȚA. — Reproducerea acestor Notiţe este ingăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 

Elemente şi energie, este titlul conferinţei ţinute de Sir William 
Ramsay !) în faţa asociației engleze pentru răspândirea şi înaintarea 
ştiinţelor cu ocazia congresului acestei societăţi ce a avut loc în Ports- 
mouth în August 1911. Regret că sunt nevoit să fac un slab rezumat 
al unei conferinţe — lucrată de o minte care nu spune nimic de prisos 
atât de interesantă pentru toţi. Recomand, celor ce voesc să o citească 
în întregime, revista științifică (Revue Scientifique — revue rose — din 
21 lanuarie 1911), unde se află traducerea din limba engleză, în în- 
tregime. 

Prima parte a conferinței cuprinde un scurt istoric al mişcărei ştiin- 
țifice în Anglia, după care arată necesitatea schimbării sistemului învă= 
țământului superior ştiinţific din țara lui *). 

După ce face o expunere a schimbărilor membrilor societății — 
chestiune de rigoare în asemenea imprejurări — intră în subiectul con- 
ferinței sale : elemente şi energie. Autorul desvoltă evoluția ideii de 
<element în decursul veacurilor. Să mă opresc aici puțin. 

Grecii înțelegeau prin «<element , mai mult proprietatea materiei, de 
cât constituțiunea ei, căci ei ziceau : substanțe care conţin foc, aer, apă 
şi pământ. Mai târziu spagyoricii adăogară la aceste elemente: sarea 


[i 


1) A se vedea «Natura» No 2, Anul VII: Cum putem cântări o milionime de 


miligram, de G. G. Louginescu. 
2) A se vedea «Natura» No. 5, Anul VII: Chimia la Facultatea de științe din 


București, de G. G. Longinescu. 

Sulful şi mercurul, adică corpuri care sunt solubile, dar nu se topesc 
corpuri care ard, sau care fac un lichid, pe care îl numeau ei, flegmă. 

Această clasificare şi definiție a elementelor, rămase până în tim- 
purile moderne, când Robert Boyle reluă chestiunea în cartea sa + Scep- 
tical chymist . In această carte, găsim cuvântul element definit ca «con- 
stituantul unui compus». In secolul XVII însă, pe când Boyle a trăit, 
chimia nu era atât de înaintată, ceeace a făcut pe Boyle să nu poată 
da exemplu de element — după definiția sa, — așa că această noţiune 
rămase uitată. Tocmai Sfahi în secolul XVIII enunţă un element prin 
o ecuaţie chimică (teoria phlogistică) : 

metal — pblogistic = var 
var + pblogistic = metal. 

Prin phlogistic înţelegea un fluid fin, care se degaja din un corp 
care arde, transformându-se apoi în o materie pământoasă (varuri). 
Acest pblogistic se putea reintroduce în cenuşă (var), căci dacă se în- 
călzea varul cu o materie «bogată în pblogistic> (cărbunele, făina, etc.) 
se obținea corpul la loc. Această teorie, deşi eronată, prinsese rădă- 
cini și numai Lavoisier a detronat teoria pblogistică, arătând rolul oxi- 
genului, de curând descoperit atunci de Priestley şi Scheele. Lavoisier 
fu primul care introduse nomenclatura chimică, ajutat de Guyton de 
Morreau, Berthollet şi Fourcroy, iar când, în 1789, Lavoisier scoase un 
„tratat de chimie“, el avea o idee foarte justă asupra elementelor: 
«corpurile pentru care nu sunt mijloace ca să se descompună mai 
departe, sunt elemente . Humphry Davy, în 1807, descoperi K și Na 
prin curentul electric, și apoi o întreagă serie de alte metale, din să- 
ruri considerate ca elemente. Dalton reluă ipoteza — încă din vremea 
grecilor—a „constituției atomice“. Davy, în 1811, a susținut „descompu- 
nerea elementelor“, iar Faraday, succesorul lui Davy, susținu acelaş 
lucru, idee greșită, dar a vremei, căci în acel timp se credea mult în 
«unitatea materiei . Mulţi chimişti căutau pe atunci „legea multiplilor 
greutății atomice a oxigenului“. Teoria s'a verificat ca falşe. In 1842, 
Liebig, Redtenbacher şi apoi Dumas, redeterminară greutățile atomice 
şi găsiră multe erori. Legile de rudenie ale elementelor, fură însă de- 
terminate pe altă cale. In 1862, John Neerlands scrise în Chemical 
News despre aşa zisă regula octavelor, care nu era decât un tablou al 
elementelor dispuse în octave, după greutatea lor atomică, în analogie 

cu octavele muzicale (gamele) adică: după cum fiecare do repetă scara 
tot aşa fiecare element din capul unei octave, repetă proprietăţile fizice 
şi chimice ale octavei inferioare. Mayer (Lothar) şi Mendelejeff se ba- 
zară pe acelaş principiu în «clasificarea periodică a elementelor făcută 
de ei. Cu acest sistem periodic au putut ei prezice existența elemen- 
telor ce trebuiau să ocupe scaunele goale din adunarea ce au consti- 
tuit. Insă prin descoperirea radioactivităţii» de către H. Becquerel şi 
a radiului de Curie, precum şi prin „teoria desintegrațiunei“ a lui Ru- 
theford şi Soddy, s'au descoperit încă 26 elemente noi, faţă de cele 11 
scaune goale din „tablou“. De aici încurcătură, mai ales că poate că 
nici cele 26 elemente noi, nu sunt elemente! 

De exemplu: radiul are proprietăţi ca boriul, greutatea atomică îi 
arată locul în tablou. Dar lucru curios, în loc de a fi stabil — cum e 
orice element —e instabil, de oarece s'a probat că în 1760 ani, un gram 
de radiu se reduce cu 50"/, dând heliu, un gaz inactiv, din familia ar- 
gonului. Heliul e un element, spectroscopul o dovedeşte. Mai obţinem 
din radiu şi niton. Din niton ia naştere o întreagă ramură genealogică : 
anume iar belium şi radium A. Ca să nu mă ocup prea mult cu chestii 
familiare, voi spune repede: radiumul A şi ceilalţi B, C,, G, D, E, F 
(Poloniu) sunt cei productivi, beliul fiind mereu ca un rezidiu. Descom- 
punerea radiumului de diferite categorii, se face în intervale mai mult 
sau mai puţin scurte din care cauză unii nici nu pot fi bine studiaţi 
şi la urma urmelor dăm de plumb (probabil, până acum nu e destul 
de bine precizat). Se crede a fi plumb, căci greutatea atomică a res- 
tului e 206,4, iar a plumbului din tablou 207,1. 

Acest exemplu ne arată că trebue să admitem aşa anumitele pseudo- 
elemente, adică elemente allotrope altora şi de aici surplusul. 

Energia desvoltată în descompunerea niton-ului e de 3'/, milioane 
de ori mai mare ca aceea dată de exploziunea unui egal volum de 


gaz detonant (2 H + 0), şi mare parte din această energie e datorită 
extraordinarei viteze a aşa numitelor particule a. Se calculează că 1 


tonă radiu are acumulată o forță de î'/, milion tone cărbuni. Aşa dar 
radiul e un element instabil, deci producător de energie. De ce să nu 
se descompună dar şi elementele stabile ? Dacă radiul şi-ar da energia 
tot aşa de repede ca şi fulmicotonul, înțelegem de ce forțe enorme 
am dispune. Insă pe an nu se vor putea prepara mai mult ca 15 gr. 

Progresul în întrebuințarea energiei e considerabil, căci omul a ple- 
cat dela întrebuințarea bâtei, trecând apoi prin căldura care descom- 
pune corpurile, apoi la mașina cu vapori, la electricitate, în fine la 
motoare cu folos din ce în ce mai mare. Astăzi omul dispune de 
mult mai multe forțe ca în antichitate. Aceasta nu înseamnă să facem 
risipă. In Anglia cărbuni mai sunt încă 175 ani, și deși mai sunt 
și alți producători naturali de energie!) nu trebue să ne bazăm pe 
aceasta, mai ales când pentru mulți acești producători nu s'a găsit 
încă mijlocul practic de întrebuințare eftină °). Aţi putea zice: trans- 
formarea atomică a elementelor poate constitui un sistem de scos e- 
nergie. Deşi chestia poate fi accelerată, poate fi și amânată la infinit. 

Deci, economie în întrebuințarea energiei, adică întrebuințarea ei in 
mod rațional şi în acest scop se recomandă: să folosim maşini bune 
să facem în general transport de energie sub curent electric de vol- 
taj înalt, să intrebuințăm combustibilul sub formă de gaz, să se insti- 
tue comisiuni care să studieze chestiunea în ce priveşte viitorul (ca co- 
misiunea Roosewelt din America) şi acum la timpuri bune să se facă 
economii şi îmbunătăţiri şi invenţii noi în ce priveşte crearea de ener- 
gie, nu la timpuri rele, când va fi prea târziu, industriile să se con- 
centreze lângă minele de cărbuni, iar cărbunii să se transforme direct 
în electricitate (ex. acumulatorul cu gaz). 

Mult combustibil se cheltueşte în mod neraţional cu încălzitul lo- 
cuinţelor, sistem de un folos foarte mic, căci mai mult de 50/, e 
pierdere. Să se intrebuinţeze şi aici încălzitul rațional ?), încălzitul cen- 
tral, cu arderea complectă a combustibilului sub formă de gaze. 

Sir William Ramsay îşi închee cuvântarea, spunând că trebue să 
aibă totdeauna în vedere interesul şi prosperitatea Angliei. 

Ing. C. S. 


<ai> 


D Vezi articolul, „Să întrebuințăm petrolul“, «Natura». No. 1, Anu! VII, ce ing. 


C. Sfinţescu. 
2) Sir William Ramsay vorbeşte de cazul Angliei. 
3) Vezi articolul «Să întrebuințăm petrolul», «Natura», No. 5, Anul VII, de C. 


Sfințescu. 

VIAȚA IN LUMEA PLANĂ!) 


Şedinţele Secţiunii acesteia, cu chestiuni aride de mate- 
matică, au cam început să obosească pe auditorii noştri. 
Chiar şedinţele nestatuare, care au fost înfiinţate pentru ches- 
tiuni uşoare, elementare, şi expuse cât se poate mai popular, 
au căpătat în această atmosferă matematică, un caracter din 
ce în ce mai serios şi mai posomorât. ; 

Din această cauză, când D-l Secretar al acestei Secţiuni 
mi-a spus că în această seară D-l T. Lalescu va vorbi despre 
călătoria unui francez în lumea cu 4 dimensiuni, mi-am zis 
că ne ridicăm prea sus de tot în aceste şedinţe elementare, 
şi mi-am propus să mai scobor nivelul chestiunilor care se 
tratează aici, vorbindu-vă de lucruri mai neserioase, şi anume 
despre unele romane matematice. Și atunci am rugat pe D-l 
Secretar să mă anunţe şi pe mine cu o conferință despre 
viața în lumea plană. 

Imi iau dar curajul să vă vorbesc aci despre excursiunile 
pe care le-am făcut cu unii englezi şi americani prin lumea 
cu două dimensiuni, şi să vă povestesc ce au văzut ei, şi 
ce am văzut şi eu pe acolo. 

De altfel ştiu că unii dintre D-voastră așteaptă de vre-o 
doi ani o asemenea povestire, de când D-l G. Țifeica, fă- 
când o dare de seamă a cursului de matematici elementare 
al profesorului F. Klein dela Universitatea din Göttingen, v'a 
citat de acolo un pasagiu, din care reeşiă că chestiunea spa- 
țiurilor cu mai multe dimensiuni a ajuns populară în unele 


Conferinţa făcută în Secţiunea matematică a Societăţii române de 
ştiinţe, în seara de 22 Februarie 1915. 
«Natura», An. VII, No. 7. 13 

țări, şi că în Englitera s'a şi publicat un roman, «Flatland», 
în care se vorbeşte de o lume cu două dimensiuni. 

Planul, după cum ştiţi, este o ficţiune matematică, şi prin 
urmare nu poate există nici lume plană, nici viaţă în o ase- 
menea lume. Sar păreă dar că nu avem nici un interes ca 
să ne ocupăm de lucruri şi de fapte cu două dimensiuni, când 
toată viața ne-o petrecem în lumea noastră care are trei di- 
mensiuni : lungime, lărgime, şi grosime, ori în locul acesteia, 
înălțime sau adâncime. Dar, de câte lucruri şi de câte fapte, 
care nu există, nu se vorbeşte zilnic ! Ce are să mai fie, dacă 
vom mai pierde câtva timp, vorbind despre lumea plană, 
mai ales dacă din cele ce vom spune s'ar putea scoate oare- 
care învățăminte de ordin moral sau social pentru lumea 
noastră, mult mai perfectă ca aceia! Câţi fabulişti celebri nu 
au dat glas unor animale, deși ele nu vorbesc limba nici 
unui popor! Dar câți nu ştiu, decât numai din acele fabule, 
că leul este puternic, că vulpea este vicleană, şi câte alte 
cunoştinţe, care cu greu s'ar putea căpătă pe alte căi? Câte 
învățăminte morale nu se scot apoi din convorbirile acelor 
animale ! Dacă cu elemente luate din matematică s'ar face 
poveşti populare, atunci începătorii nu ar mai intră în dome- 
niul matematicelor atât de speriaţi ca în ziua de azi. 

Incep dar cu povestiri din lumea plană, astfel după cum 
le găsim în Flatland, o carte scrisă de un Patrat din acea 
lume ; după aceia voi adăogă câte ceva din operile lui Hinton, 
care a dat o explicaţie vieţei în lumea plană; în urmă voiu 
arătă după alţii cum se face ştiinţa acolo, căutând să loca- 
lizez cât mai mult ideile lor pentru o lume plană românească. 

x i * 

Să ne închipuim un plan indefinit, pe care se află obiecte 

şi fiinţe plane, care deci nu au nici o grosime, şi care nu pot 

părăsi deloc acel plan, el constituind universul lor întreg. 
Dacă am luă două geamuri plane şi le-am pune unul peste 
altul, iar între ele am aşeză foiţe de hârtie de diferite forme 
şi mărimi, şi dintre care unele s'ar mişcă între acele geamuri, 
am aveă o imagine a lumii plane. 

In lumea plană, după cum am spus, nu există înălțime, 
adâncime sau grosime; mai mult încă, nici nu se poate ima- 
gină încotro ar puteă fi a treia dimensiune, după cum nici 
noi nu ne putem da seama încotro ar puteă fi a patra di- 
mensiune. Oamenii, adică fiinţele cu rațiune din lumea plană, 
nici nu-şi pot da seama că ar puteă există ceva în afară 
de planul în care ei se nasc, trăiesc şi mor. Când dânşii 
voesc să vorbească despre ceva care nu se află în planul 
lor, zic că se găseşte în lumea cealaltă. 

In lumea plană omul nu vede decât linii, după cum noi 
nu vedem decât suprafeţele corpurilor la care ne uităm. Oa- 
menii de acolo nu pot şti dacă o figură care se apropie este 
un pentagon sau un exagon. Figurile îndepărtate se văd ca 
linii drepte, după cum nouă obiectele îndepărtate ni se par 
ca niște pete plane, după cum soarele ni se pare ca un disc 
circular. Ca şi la noi, şi la ei, mărimea aparentă a figurilor 
se micşorează când ochiul se depărtează de dânsele. 

In lumea plană nu există soare, nu există umbră; ziua 
şi noaptea se succed la intervale regulate; dar, de unde vine 
lumina, nimenea nu ştie. Ea pătrunde chiar în case fără fe- 
restre, chiar în case ermetic închise. Savanţii din Flatland şi-au 
bătut mult capul cu chestiunea originii luminii; s'au dat fel 
de fel de ipoteze, dar de geaba! Vin în urmă fapte noi care 
nu se potrivesc deloc cu teoriile emise, şi atunci totul cade 
baltă. Și lucrul este explicabil pentru noi, de oare ce lumina 
le vine pe direcţiunea unei a treia dimensiuni, despre care 


www.dacoromanica.ro 


196 NATURA 


ei săracii nici nu au măcar idee. Poporul din Flatland tră- 
eşte. liniştit din acest punt de vedere, zicând că lumina le-o 
dă creatorul lumei plane, pe când pe savanţi îi munce- 
şte mult această chestiune. Bugetele Statelor din lumea 
plană, mai ales ale celor mici, ajunseseră să nu mai poată 
suportă cbeltuelile inutile pentru studii în străinătăte relative 
la chestiunea originii luminii, iar numărul paturilor în ospiciile 
de alienați se înmulţiseră foarte mult. Din această cauză azi 
există legi, în unele țări, care opresc pe oricine de a se mai 
ocupă cu această chestiune. 

Lipsa unui soare în lumea plană face ca orientarea oa- 
menilor acolo să fie foarte grea. Am putea spune că se pe- 
trece din acest punct de vedere în Flatland ceva analog cu 
asociaţiunile de oameni dela noi, care în mersul lor nu sunt 
luminate de un anumit ideal. Acolo se simte o atracţie către 
o anumită linie dreaptă din plan, linie încbipuită numai, că- 
reia cosmografii de acolo îi zic ecuator. Direcţiunii către 
ecuator i se zice Sud, şi în raport cu această direcţie se gă- 
seşte încotro este Nordul, Occidentul şi Orientul. De Răsărit 
şi Apus nu se poate vorbi în Flatland, de oarece nefiind 
soare, nu are ce răsări nici ce apune! In lumea plană însă 
se simte o atracţiune universală către ecuator, şi din această 
cauză ploile cad în spre Sud, râurile curg mai mult într'acolo, 
copacii au mai multe ramuri în acea parte, etc. Dar acestea 
nu Sunt mijloace precize de orientare, şi de aceia când este 
nevoie de o exactitate mai mare, se întrebuințează alte mij- 
loace mai sigure, de şi sunt mai costisitoare. Astfel, dacă 
un savant voieşte să se orienteze perfect, şi dispune de oare- 
care avere, sau are destulă trecere pela cei mari, atunci dă 
fiului său, sau unui elev bun al său, o sumă de bani mat 
măricică, şi atunci aceştia, în mod natural, se dirigează perfect 

către Occident. Dacă nu dispune de fonduri, atunci nu îi ră- 
mâne decât să se ducă Duminica pe la biserici, până vede 
vre-o nuntă de oameni chiaburi, căci după terminarea ser- 
viciului religios tânăra, sau bătrâna pereche, se îndreaptă 
imediat şi cu siguranță către Occident. 

Casele din lumea plană aveau în antichitate forma triun- 
gbiulară, dar de când sa înmulţit lumea, şi mai ales de când 
s'au descoperit alcoolurile, ele deveniseră periculoase, căci cine 
se isbeă de un colț al lor, mai ales noaptea, rămâneă mort 
pe loc. De prin secolul al XI legile nu mai permit să se con 
struească case triunghiulare, afar: de unele cazuri speciale, 
ca de exemplu pentru magaziile de explozibile sau pe la 
unele fortificaţii. Tot din această cauză, de prin secolul trecut 
nu se mai fac case pațrate prin oraşele mari; la unele co- 
mune urbane chiar taxele puse pe casele patrate sunt aproape 
proibitive, din cauza pericolului pe care ele le aduc alco- 
olismului, viciu din care acele comune îşi procură cele mai 
frumoase venituri ale lor! Din această cauză cele mai multe 
case se fac astăzi în formă de pentagoane regulate, cu o 
uşă mare în spre Sud pentru bărbaţi, şi cu alta mai mică, 
de partea opusă, pentru femei. ' 

In lumea plană oamenii sunt figuri mobile ; bărbații sunt 
triunghiuri isoscele sau poligoane regulate, şi anume: cei 
din clasele inferioare sunt triunghiuri isoscele cu unghiul dela 
vârf ascuţit, şi cu atât mai ascuţit cu cât individul este din 
o clasă mai de jos. Clasa mijlocie o formează triunghiurile 
ecbilaterale, profesiunile libere şi oamenii mai de seamă 
sunt patrate, iar nobilimea este alcătuită din poligoane re- 
gulate cu 5, 6 7,..... laturi. Preoţii sunt poligoane re- 
gulate cu un număr mare de laturi; ei nu au atins încă per- 
fecţiunea absolută cerută de Biblia din Flatland, adică de a 

fi adevărate cercuri, pentru a apăreă aceleaşi ființe superi- 
oare ori din ce punct de vedere le-am privi. In fine, în lu- 
mea plană femeile sunt linii drepte, bine înţeles mărginite, 
şi faptul acesta nu trebue să surprindă pe nimenea, de oare 
ce în plan linia dreaptă este mama tutulor figurilor plane 
de care am vorbit mai sus. , 

In Flatland există o lege frumoasă a naturii, şi anume 
că fiul unui om ajuns la perfecțiune, adică al unui poligon 
regulat, rămâne tot poligon regulat; mai mult încă, el se 
înnobilează, sporindu-şi cu 1 numărul laturilor pe care le-a 
avut tatăl său. Cu alte cuvinte clasa cultă se perfecţionează 
în mod continuu. Muncitorii prin bărnicie, meseriaşii prin 
cinste şi soldaţii prin bravură îşi măresc cu timpul baza 
lor ; copiii lor făcând la fel se mai apropie de triunghiul echi- 
lateral, până când unii ajung de ating această formă, şi a- 
tunci descedenţii lor întră în ciclul natural al dezvoltării po- 
ligonale. Nu e vorba, se întâmplă uneori ca dintr'un triungbia 
isoscel să se nască un triungbiu ecbilateral, dar copiii aceştia 
sunt considerați de unii ca monştri sociali, iar de alţii ca 
minuni ale creatorului, şi de aceia Statul, sau unii nobili, îi 
iau dela părinţii lor, le dau burse şi ocupaţiuni speciale şi 
îi înstrăinează cu totul de dânşii. Din cauza superiorității po- 
ligonale a fiilor față de părinţii lor, aceştia sunt datori să 
respecte pe copiii lor, adică contrariu de ceia ce se petrece 
la noi ; şi de aceia, în lumea noastră se şi zice unui copil 
care nu respectă pe părinţii săi, că îi lipseşte o dimensiune 
sau, pe româneşte, că-i lipseşte o doagă. 

Oamenii din lumea plană au numai un ocbiu ; la triun- 
gbiurile isoscele el se află în vârful care are unghiul ascu- 
țit ; la poligoane regulate el este în unul din vârfuri, iar la 
liniile drepte în una din extremităţile lor. Oamenii nu văd 

decât în unghiul format de prelungirea laturilor care se în- 
tâlnesc în vârful în care se găseşte ochiul. De aci reese că, 
cu cât un om este din o clasă mai înaltă, cu atât elare o 
vedere mai largă, pe când femeile din Flatland nu văd de- 
cât în direcțiunea și în sensul lor. 

Condiţiunea socială a femeii în lumea plană nu este de 
invidiat, din cauză că ea fiind o linie dreaptă nu este des- 
tul de bine văzută. Când lumea nu se grupase în sate şi în 
orașe, şi când oamenii mergeau mai mult pe câmpii decât 
pe străzi, femeia era bine privită de bărbați; acum însă când 
lumea merge pe trotuare, dânsa nu mai este bine observată 
decât atunci când bărbaţii trec pe lângă ea. Altfel nu-i dă 
nimeni nici o atenţiune, căci de fapt, dacă o femeie se gă- 
seşte în direcțiunea vederii unui bărbat şi nu are ochii stră- 
lucitori, atunci este cu totul invizibilă, deoarece linia dreaptă 
este infinit de subțire. Această invizibilitate a dat loc apoi la 
o mulțime de conflicte şi ciocniri între bărbaţi şi femei» 
căci nu trebue uitat că, dacă în Flatland un soldat este un 
triungbiu ascuţit ca tăişul unei săbii dela noi, femeia de a- 
colo seamănă cu un ac din lumea noastră cu trei dimensiuni. 
Câţi bărbaţi de acolo, chiar cu neveste şi cu copii, nu au 
fost străpunși până la inimă de femei cu care sau întâlnit 
prin oraşe. 

Asemenea întâmplări au devenit foarte numeroase de când 
s'a înmulțit lumea plană, şi din această cauză sau imaginat 
fel de fel de mijloace pentru a le evita sau a le reduce cu 
totul. Unele din aceste mijloace au de scop şi de a com- 
pensă cât mai mult faptul că femeile din Flatland nu sunt 
destul de bine văzute dela distanță, şi nu atrag în deajuns 
privirile asupra lor. In acest scop ele își pun baine având 
culori care isbesc vederea, rochi largi, cum ereau odată pe 

la noi malacoavele, sau cu cozi lungi pentru ca oamenii de 
rând să nu se poată apropia de dânsele. Altele îşi pun pă- 
lării mari, în formă de boltă, câre se văd dela un cap al 
străzii până la celălalt ; altele transportă cu dânsele flori cu 
culori vii sau pietre scumpe sclipitoare; în fine altele îşi 
mai iau în ajutor un ocbiu artificial, pe care îl fixează pe 
câte o blană a unor animale, de mult moarte. Coate aceste 
mijloace pentru sporirea vizibilității femeilor din Flatland, 
constituesc fenomenul social numit acolo : moda. 

Dar cu toate cheltuelile mari la care dă loc moda în lumea 
plană, totuşi s'a constatat că ea nu şi-a atins scopul pentru 
care a fost creată. Din această cauză s'a recurs la alte mij- 
loace mai eficace pentru a evita întâmplările de care am 
vorbit şi de a ridica astfel morala publică în acea lume. Ast- 
fel, în unele oraşe mari s'a interzis nevestelor de a eşi pe 
străzi neînsoțite de bărbaţii lor, sau de o rudă de parte băr- 
bătească, sau la piață fără servitori; în altele s'au fixat a- 
numite ore când femeile pot eși în oraş ; în fine mai putem 
spune că la ultimul congres al primăriilor Comunelor urbane, 
un primar, care se ocupa mai mult de gospodăria comunală 
decât de a lui proprie şi care din această cauză a trebuit 
să se insoare de vreo zece ori, a propus crearea de trotuare 
speciale pentru femei, în oraşele mari. 

Acum însă se prezintă în mod natural următoarea între- 
bare : Dacă femeia este atât de periculoasă în oraş din cauza 
subțirimii ei, ce trebue să fie prin casele lor, unde mişcările 
se fac pe o întindere mult mai mică, ca pe străzi? Acolo însă 
nu se întâmplă nimic, de oarece în Flatland nevasta în casă 
nu pierde nici odată din vedere pe bărbatul său, nici mu- 
mele nu îşi întorc privirile dela copiii lor, şi în aceste con- 
dițiuni accidentele nu mai sunt posibile în familie. 

Măsurile proibitive de care am vorbit pânâ acum, au fă- 
cut însă pe femei să reacționeze în potriva lor: ele au înce- 
put să se întrunească și să discute asupra condiţiunilor de 
inferioritate în care vor să le ţină bărbaţii. Prin mişcările lor 
retrograde au dărâmat instituţiuni şi asociaţiuni vechi, iar de 
curând matematicianele din Flatland au ajuns la ideia înfiin- 
țării cercurilor femenine, în contra cărora nu mai este nimic 
de făcut. Incbipuiţi-vă un. număr foarte mare de ace ascuţite 
puse pe o masă, cu capetele în acelaşi punct şi cu vârfurile 
în afară, întocmai ca o ergbelie de cai care simte că se a- 
propie o ceată de lupi de dânsa. Cine mai poate pătrunde în 
acele cercuri? Nici chiar soldaţii cei mai viteji, adică triun- 
gbiurile isoscel= cu vârfurile cele mai ascuţite, nu sunt în 
stare să sfarme acele cercuri. 

In lumea plană oamenii se recunosc mai mult după voce. 
Aco'o sunetul se transmite prin eter, adică prin planul pe 
care se mişcă, iar nu prin aer ca la noi, şi de aci o mai mare 
fineţă şi preciziune la transmiterea sunetelor şi la diferen- 
țiarea lor. După cum la noi prin spectre putem să recunoaştem 
toate corpurile care se găsesc într'un amestec, tot aşă şi acolo 
oamenii disting toate vocile din gălăgia cea mai mare, mai 
ales dacă îşi pun urecbiari la ureche, după cum se pun în 
lumea noastră ochelari la ochi, pentru a se distinge bine toate 
persoanele dintr'o aglomeraţiune. Un alt mijloc de a se dis- 
tinge oamenii în lumea plană este pipăitul, de oarece prin 
obişnuinţă se distinge mărimea unghiurilor dela vârfurile triun- 
gbiurilor sau poligoanelor. In fine mijlocul cel mai delicat de 
recunoaştere al persoanelor este după vedere, de oarece 
aceasta este foarte înşelătoare. In clasele de jos se obţin re- 
zultate destul de bune, însă în clasele de sus trebuie multe 
studii şi multă dibăcie până să-şi deă seara cineva, numai 

după vedere, de adevărata stare socială a unui om. Numai 
oamenii care cunosc matematicile apreciază mai bine din acest 
punct de vedere, însă şi dânşii numai până la o anume clasă 
socială. Astfel de exemplu, nici chiar doctorii în matematică 
nu sunt în stare să aprecieze din vedere dacă un poligon 
care se apropie are 24 sau 25 de laturi. Pentru asemenea 
nobili nu li se poate recunoaşte adevărata valoare socială a 
lor decât dându-le târcoale sau învârtindu-te de nenumărate 
ori în jurul lor. Din modul cum se pierde lumina pe laturile 
triunghiurilor şi ale poligoanelor, ele se pot recunoaşte după 
oarecare obişnuință. Insă pentru aceasta este nevoie de studii 
asupra laviului mult mai întinse decât se face la noi la Şcoala 
de poduri şi şosele. 

Viaţa artistică şi literară este foarte redusă în lumea plană, 
şi lucrul este explicabil. Dacă la noi, lume cu trei dimensiuni, 
în care pictorii şi literaţii îşi pot plimbă imaginaţiunea în spaţii 
mult mai mari, unde avem o infinitate mult mai mare de 
obiecte şi de fapte, şi tot ne văităm că nu avem o adevărată 
mișcare artistică şi literară, ce am putea să pretindem dela 
bieţii oameni din Flatland, la care de exemplu picturile se fac 
pe segmente de linii drepte! A fost însă o vreme când pic- 
tura aveă o desvoltare foarte mare în lumea plană, de oarece 
prin ajutorul ei se puteă da unui om inferior. aspectul exte- 
rior al altuia superior în scara socială, sau unui ignorant, 
aspectul unui savant. Ereâ destul pentru aceasta ca să se 
vopsească un poligon la exterior în aşa fel, în cât să pară, 
după jocul de lumină pe care îl produceau acele vopsituri 
suu laviuri, ca şi cum ar aveă mai multe laturi decât are în 
realitate; sau să se vopsească pereţii biurourilor aşă fel in 
cât să se pară că lângă dânşii stă cea mai bogată şi mai 
complectă bibliotecă de om învăţat. Apoi, prin haine divers 

colorate, prin uniforme strălucitoare, se ajunsese de nu se 
mai puteau distinge patronii de meseriaşi, cocoanele de servi- 
toare, etc. Pe vreme aceia baina făceă omul! Geometria și 
mecanica, care se desvoltaseră foarte mult înainte pentru a 
deprinde pe oameni ca să judece pe alţii după valoarea lor 
intrinsecă, decăzuseră cu totul, încât nu se mai predă nici 
pe la Universitățile din Flatland. Nobilimea erea teribil ame- 
nințată, de oarece, dacă un soldat se îmbrăcă în haine de 
general, pretindea să i se deă onorurile corespunzătoare, iar 
dacă un civil se îmbrăcă în paine de Căpitan, companii de 
soldați se duceau oarbe după dânsul și săvârşeau acte na- 
compatibile cu demnitatea armatei. După mai multe războaie 
și revoluţiuni sa ajuns azi, în Flatland, la desființarea tutulor 
mijloacelor de a inşelă prin aspectul exterior. 

Ar mai fi multe de spus în privinţa vieţii în lumea plană, 
dar nu dispunem de timp pentru toate acestea. Voiu răspunde 
numai la o întrebare care se poate pune, şi anume, de ce 
oamenii să nu fie și poligoane neregulate? Faptul este că 
înainte ereau și astfel de oameni, însă experienţa a arătat că 
oamenii cu neregularități sunt periculoși în Flatland pentru 
siguranţa Statelor. Ei constituiau clasa boţilor, excrocilor, cri- 
minalilor, trădătorilor de patrie, etc. clasă care prin închisoare. 
pe viaţă, sau prin condamnare la moarte a dispărut astăzi 
cu totul de acolo. 

Să spun acum ceva și despre știința în lumea plană, și 
în special despre matematică. Aritmetica este acolo întocmai 
ceiace este și la noi, numai că operaţiunile se fac altfel. Așa 
de exemplu, dacă voim să adunăm două numere unul cu altul, 
ele nu se scriu unul sub altul, de oarece acolo noțiunea de 
sub nu există, căci ea implică o a treia dimensiune. Deaceia 
numerele de adunat se scriu unul lângă altul, în fața ope- 

ratorului. Geometria lor plană este aceiaşi ca şi a noastră, 
însă pentru dânşii studiul acestei științe este foarte greu. Noi 
ne uităm la figurile plane pe deasupra lor, pe când camenii 
din Flatland le privesc pe delături. Noi reprezentăm un patrat 
astfe! O, pe când ei îl reprezintă aşa __/ adică fac şi ei cam 
ceiace facem noi când voim să reprezentăm pe o bârtie un 
cub din spaţiu. Apoi la noi profesorii de marematică induc 
în eroare pe elevi când predau geometria plană, de oarece, 
în loc să rămâie în planul fixat dela început, se mai plimbă 
de multe ori prin spațiul nostru, eşind afară din acel plan. 

In lumea plană nu se pot face demonstrațiuni prin su- 
prapunere, căci această metoadă presupune că putem scoate 
o figură din planul său, pe când oamenii din Flatland zic 
atunci că acea figură sa dus pe lumea cealaltă. De aceia, 
geometrii din Flatland demonstrează egalitatea triunghiurilor 
în modul următor: se presupune că un triungbiu ar fi o curte, 
care are una din laturi ca poartă, şi atunci, prin acea poartă, 
se introduce celălalt triungbiu, se închide poarta, şi dacă se 
observă o potrivire perfectă, se zice că acele triunghiuri sunt 
egale. Bine înţeles, toate aceste operaţiuni se fac numai cu 
mintea iar nu în realitate, cum de altfel se face şi la noi în 
geometria elementară. La dânşii nu se poate demonstra pro- 
prietatea fundamentală a triunghiului isoscel, că unghiurile 
dela bază sunt egale, prin compararea cu triunghiul răs- 
turnat, de oarece acolo nu există răsturnare, ci numai invâr- 
tire. Pentru ca să răsturnăm o figură ar trebui să o scoatem 
din plan şi să o aducem din nou în el cu fața opusă pe plan, 
lucru pe care nu-l pot face matematicianii din Flatland. E 
nevoie de o serie întreagă de teoreme şi de corolarele lor, 
pentru ca să se ajungă la acea proprietate a triungbiulu 
isoscel. La noi, sunt teoreme care se admit ca evidente, pe 

când acolo matematicianii sunt mult mai scrupuloşi. Astfel la 
noi se admite ca evident că un unghbiu admite o bisectoară 
şi numai una, pe când acolo, această teoremă se demonstră 
cu toată rigurozitatea. Sunt apoi unele teoreme care nu se 
potrivesc cu ceiace se petrece la noi. Aşa de exemplu, la noi 
două triuughbiuri care au toate elementele egale două câte 
două, sunt egale, pe când la dânşii nu sunt totdeauna egale. 
Asemenea triunghiuri sunt une-ori simetrice, cum se întâmplă 
în geometria în spațiu a noastră, la piramide. 

Geometrii din lumea plană s'au muncit foarte mult ca să 
explice de unde vine faptul că triunghiuriie simetrice nu 
sunt egale, şi explicaţia cea mai mult adoptată acolo este 
bazată pe existența a două laturi ale unei drepte, prin com- 
paraţiune cu femeile, care sunt şi ele porţiuni de linie dreaptă, 
după cum am spus mai înainte. Dacă rupem o linie dreaptă 
în trei părţi, cu care să formăm un triunghiu, şi dacă fa- 
cem acel triunghiu aşă fel ca partea dreaptă a liniilor să 
rămână la exterior şi cea stângă la interior, avem un fel de 
triunghiuri, pe când dacă procedăm în mod invers, atunci 
obținem triunghiuri simetrice cu primele. Pentru ca două tri- 
unghiuri să fie egale nu este de ajuns ca ele să aibă de 
exemplu laturile egale două câte două, ci trebue ca ele să 
aibă la exterior aceiaşi parte a liniilor: dreapta sau stânga 

Problema aceasta a simetriei a muncit mult pe savanți. 
şi pe filosofii din Flatland, şi i-a condus la un sistem filo- 
sofic şi la o explicaţiune a vieţii în lumea plană. S'a obser- 
vat că dacă un segment de dreaptă, vopsit de exemplu cu 
roșu pe de o parte şi cu verde pe de alta, îl întoarcem cu 
180° în plan, în jurul unui punct, el se dispune simetrici 
în raport cu prima poziţiune a sa, și atunci un matemati- 
cian şi-a, zis : ia să generalizez eu ideia aceasta, adică să în- 

torc cu 180° un triunghiu dat din plan, în jurul unei drepte 
dintr'ânsul, prin lumea cealaltă, până ce va reveni din nou 
în lumea noastră. Prin analogie, el va trebui să se așeze si- 
metric față de prima sa pozițiune. Această idee, combinată 
cu cercetările pe care le făceau pe atunci algebriştii din Flat- 
land pentru a găsi o explicaţiune geometrică lui x5, au con- 
dus la posibilitatea existenţii spaţiurilor cu mai multe dimen- 
siuni, și în particular a spaţiului nostru cu trei dimensiuni. 
Căci, în adevăr dacă x poate fi lungimea unei drepte date, 
x? aria unei figuri cu două dimensiuni, având laturile egale 
cu x (patratul), de ce x? nu ar fi conţinutul unei figuri cu 
trei dimensiuni, având toate laturile egale cu x? Cu alte cu- 
vinte, s'a întrevăzut posibilitatea cubului din lumea noastră. 
Descoperirea geometriei analitice plane în Flatland a adus 
apoi o confirmare puternică acestui mod de a vedea, şi a 
schimbat cu totul noțiunea de spaţiu, pe care o aveau filo- 
sofii de acolo. 

S'a găsit atunci un mijloc foarte lesnicios de a explica 
multe fenomene, care până atunci rămăseseră înconjurate de 
un mare mister, fenomene care se numeau acolo supra- 
plane. Preoţii chiar, strigă acum prin bisreici celor necre- 
dincioși din lumea plană: admiteţi a treia dimensiune și 
credința vă va veni! Ei spun că fiinţele superioare din lu- 
mea cu trei dimensiuni, văd tot ce se petrece în plan, văd 
chiar ce se petrece în casele oamenilor, fără a pătrunde în 
ele, din cauză că se pot uita pe deasupra lor; ei cunosc 
chiar cugetul oamenilor de acolo, din cauză că le pot vedea 
nu numai fața sau corpul, ci chiar interiorul lor. Cu modul 
acesta se explică multe minuni de care se vorbește prin le- 
gende sau prin basme. Aşă de exemplu, se povestește că un 
om nevinovat ar fi fost închis odată la un loc. cu fiare săl- 

batice. şi că nevasta şi copii lui, ducându-se plângând acasă, 
l-au găsit acolo vesel și cântând! Azi pentru lumea învățată, 
acest fapt nu mai constitue o minune, căci un om de al 
nostru a putut foarte bine să scoată pe acel nenorocit ne- 
vinovat din închisoarea cu animale sălbatice şi să-l ducă 
pe din afară de plan acasă la dânsul ! 

Tot aşa de exemplu oamenii nu se mai miră azi în lumea 
plană de telefon, însă îi prinde mare mirare când aude despre 
telepatie. Nimic însă mai simplu: închipuiți-vă că aparatele 
telefonice şi firul în loc să fie puse în plan, le-am aşeză pe 
deasupra planului, prin lumea noastră. Unui om i se va păreă 
atunci că aude vocea unui prieten din alt oraş, fără să-şi 
dea seama de cum ajunge acea voce până la dânsul! Visul 
chiar, se explică acolo foarte uşor. Cu ajutorul a uneia sau 
mai multe oglinzi se poate să vedem imaginea unei persoane 
pe care nu o vedem direct cu ochii. Scoateţi acum aceste 
oglinzi din Flatland, şi aranjaţi-le prin spaţiul nostru : efectul 
este acelaşi numai că nu se văd nicăeri oglinzile de către 
oamenii de acolo! 

In fine oamenii din lumea plană admițând existenţa unei 
a treia dimensiuni, au ajuns la ideia că viaţa în acea lume 
nu este decât o iluziune, o umbră a fenomenelor care se 
întâmplă în o lume superioară lor. Așa de exemplu, mate- 
maticianii din lumea plană au ajuns la concluziunea că miş- 
carea unui punct în plan nu este decât urma pe care o lasă 
pe acel plan o bucată de dreaptă înclinată pe dânsul şi ale 
cărei extremități s'ar mişcă pe două drepte paralele, perpen- 
diculare pe acel plan. 

Tot aşa mişcarea circulară a unui punct pe un plan, nu 
este decât rezultatul mişcării de translație, normală pe plan, 
a unei linii din spaţiul cu trei dimensiuni, căreia i-au dat 
numele de elice, dar căreia nu-i cunosc decât ecuația. 

Ei bine, tot aşa şi viaţa omului nu este în Flatland decât 
semnul exterior al unor fenomene de ordin superior lumii 
lor. In plan, omul apare mic şi nevoiaş, creşte şi se desvoltă 
până la o anumită etate, şi apoi se gârboveşte şi decade, ră: 
mânându-i în plan numai corpul lui, adică numai o urmă a 
fostei lui existențe | Să considerăm viaţa unui om din clasa 
mijlocie, adică a unui triungbiu ecbilateral. Viaţa lui se poate 
explică în modul următor. Să luăm o piramidă regulată cu baza 
un triungbiu ecbilateral, să-i tăiem puţin vârful, şi să-i teşim 
puțin muchiile dela bază. Să luăm acum această piramidă şi să 
ne închipuim că o punem deasupra unui plan cu axa ei per- 
pendiculară pe plan, şi că o scoborâm încet prin acel plan. 
Intersecţia piramidei cu planul este la început un triungbiu 
mic, care apoi creşte din ce în ce, care se poate deplasă în 
acelaşi timp de colo până colo; care atinge un maximum de 
mărime când piramida se taie cu planul la teşitura bazei; 
apoi începe să descrească puţin, iar când piramida a trecut 
dincolo de plan ultima urmă rămasă pe plan nu se mai mişcă 
de loc şi dispare cu timpul. lată dar că trecerea acelei pi- 
ramide prin planul Flatlandului, ne-a reprodus exact viața 
unui om din lumea plană! Pentru acei oameni, piramida 
noastră este sufletul care le dă viața, şi care după moarte se 
duce în lumea cealaltă. Spiritiştii de acolo susțin că sufletul 
morţilor, adică piramida, pluteşte prin spaţiul cu trei dimen- 
Siuni, prin apropierea familii, şi că poate fi chemat din când 
în când. Alţii însă susţin că piramida, după ce se mai plimbă 
prin spaţiile superioare, revine din nou la plan, dând viață 
altor oameni, idee care a condus la principiul conservării su- 
fletului şi la metempsicoză. 

Dar cu examinarea unor asemenea idei ne îndepărtăm 
prea mult de ceiace se consideră ca real în lumea plană, şi 

şi cum nu am intențiunea de a vă întreţine despre lucruri 
imaginare, mă opresc numai la cele ce am spus până acum 
şi încbeiu aci conferința pe care mi-am propus să vă o dez- 


volt în această seară. 
I. IONESCU 
Inginer șef 
Profesor la Școala de poduri și șosele 


en 


OTRAVA) 


II 

Printre otrăvurile care nu se găsesc în natură, dar care 
se formează în fabrici şi laboratoare şi al căror număr e 
foarte mare şi creşte zilnic, două sunt mai de seamă din 
punctul de vedere care ne preocupă. 

„Acidul fenic“ (fenolul şi substanţele pomoloage) e n sub- 
stanță întrebuințată în industrie pentru diferite operaţiuni sin- 
tetice şi în farmacie ca desinfectant. El este o otravă puter- 
nică, care în stare concentrată lucrează ca un agent coroziv, 
iar în soluţiuni diluate, ca o otravă generală a sângelui şi a 
centrelor nervoase. 

Anual un mare număr de accidente și sinucideri au drept 
cauză sau mijloc fenolii. 

Cloroformul este un agent adormitor, stupefiant, care 
inspirat produce o anestezie generală şi care în ultimul timp 
de câteva decenii, a căpătat o extremă importanţă în prac- 
tica chirurgicală 

Vaporii săi inspirați în cantitate mică, produc la început 
o beţie uşoară, apoi delir, apoi un somn anestezic profund, 
încetarea mişcărilor reflexe şi celor voluntare şi, în cazul 
când doza e prea mare, moartea prin oprirea bătăilor inimii, 


1) Conferinţă ţinută la Societatea academică română din Berlin, 1911. 
„Natura“, An VIII, No 7 14 


www.dacoromanica.ro 


210 NATURA 


Cloroformul e o otravă cu deosebire puternică a plasmei 
sanguine, producând coagularea ei şi prin aceasta oprirea 
circulației sângelui. Ea are influenţă şi asupra protoplasmei 
întregului regn animal şi vegetal. 


Otrăvurile vegetale sunt acelea care ocupă locul cel mai 
însemnat printre compușii toxici din natură. Cu mult mai mult 
decât două treimi din întreaga mortalitate a omenirii sunt 
datorite intoxicărilor acute sau cronice cu toxine vegetale, 
Cel mai mare procent al intoxicărilor vegetale îl dau toxi- 
nele secretate de microorganisme, de bacteriile patogene, etc. 

O parte mult mai mică revine plantelor toxice macros- 
copice al căror număr și răspândire sunt însemnate. 

Voi vorbi totuşi întâi de otrăvurile din plantele macros- 
copice şi asta mai mult sau mai puţin în ordinea însemnă- 
tății lor sociologice, adică a desimii cazurilor mortale şi a 
acţiunii otrăvii asupra omenirii. 

In primul rând în această privinţă intră fără îndoială «tu- 
tunul». Principiul activ, otrăvitor, al tutunului este un lichid 
uleios «nicotina». 

Intoxicările cele mai obicinuite sunt intoxicările lente prin 
fumare, „tabagism. 

Acţiunea toxică a tutunului fumat nu poate fi pusă numai 
pe socoteala nicotinei, ci și a oxidului de carbon format în 
timpul arderii, precum şi a produselor de destrucţie prin 
încălzirea nicotinii (base piridice diverse). 

Efectele nicotinii pure sunt cam următoarele: înghițită în 
cantităţi relativ mici, produce colici, greață, vărsături şi in- 
flamare; trecută în torentul circulator produce amețeli, negru 

înaintea ochilor, dureri de cap, sudori reci însoţite adese ori 
de convulsiuni şi tremurături în tot corpul; moartea e pre- 
cedată de o liniştire aparentă, după care bolnavul se stinge 
pe nesimţite. 

Precum se vede, o parte din simptome coincid cu acelea 
pe care mulți dintre noi le-am simţit în timpul primei intoxi- 
cări, cu prilejul primei țigări. 

Abuzul de tutun aduce în cazul marilor excese de fumat 
moartea în leșin ; în cazul fumătorilor obicinuiţi, cancerul vår- 
fului limbii, slăbirea facultăților mintale, turburări ale func- 
țiunilor inimii, ale digestiei, o grăbire a proceselor de dez- 
organizare senilă, o slăbire a vivacității rasei, etc. 

Imediat alături de tutun, ca răspândire, însă cu mult mai 
grav în urmările sale, dărăpănând organismul în foarte scurt 
timp și definitiv, e un alt produs, care face mari pustiiri în 
Orient, «opiul». In India, China, Japonia şi în multe din marile 
oraşe de port bântue vițiul acesta bidos şi îngrozitor, cauzând 
mii de victime. 

Opiul este sucul macului involt, alb şi roşu (papaver 
somniferum). Laptele care se scurge din părţile rănite ale 
plantei se înegreşte și se încheagă la aer, transformându-se 
într'un corp brun, de aspect rășinos şi moale ca ceara. Acestui 
produs i se dă numele de «opium». 

Efectele fumatului de opium sunt cam acestea: O slăbire 
treptată, stare de boală a întregului organism, insomnii şi o 
moarte mizerabilă, treptată şi chinuitoare. Interesant din multe 
puncte de vedere e faptul că şi animalele pot fi morfinomane. 

Principiul activ al opiului este un amestec de alcaloizi, 
dintre care cel mai de seamă este „morfina“. 

Acest corp joacă un mare rol în medicină și un rol de- 
zastros în statistica viţiilor rafinate ale claselor de sus. 

Simptomele otrăvirii cu morfina sunt în cazul dozelor mai 
mari: un somn fără simţire, ca un leşin, somn care se termină 
cu moartea, fără deşteptare prealabilă. 

In cazul când doza a fost mai mică, după o jumătate de 
oră incep semne de escitare cerebrală, amețeli, somnolenţă, 
nesimţire, faţă roşie, pupile dilatate, respirație horcăindă, 
în fine buzele încep să se înegrească, corpul se răceşte şi 
moartea vine în leşin. 

In lumea cultă, bogată şi viţioasă a oraşelor mari s'a răs- 
pândit în ultimele decenii treptat, treptat, vițiul injecţiunilor 
cu morfină. Aceste injecțiuni produc o beţie şi ilusiuni mo- 
mentane, mai mult sau mai puțin plăcute, după care, ca şi 
în cazul fumării de opium, urmează o deşteptare plină de 
chinuri. Treptat viţiul devine o necesitate a organismului, care 
ajunge să tolereze până la 4 şi chiar 514 gr. pe zi. Efectele 
sunt dezastroase: Slăbire generală, constipaţii rebele, nevralgii 
grozav de dureroase, impotenţă şi paralizia generală. 

Ca curiositate. citez cazul unui morfinoman, care a putut 
luă fără a fi incomodat 1,8 gr. sublimat coroziv. 

O altă otravă care aduce mai multe mii de victime pe an 
este «ergotina». In secara atacată de ciuperca numită clavi- 
ceps purpurea (cărbunele de secară), se găsesc 2 substanţe, 
acidul sfacelinic şi cornutina. La cei ce mănâncă pâne de 
secară înfectată cu această ciupercă se arată simptomele unei 
boale grozave, numită ergotism. Acidul sfacelinic din otravă 
cauzează necroza extremităților, cu deosebire a degetelor de 
la mâni şi dela picioare şi aduce dela căderea unghiilor şi 
părului, până la căderea unui deget, a mânei sau cbiar a 
membrului întreg. Cornutina la rândul său, atacă centrele 
nervoase, aduce un fel de epilepsie, idioție şi o degeneres- 
cență a măduvii spinării (Tabes cornutic). 

Inrudită ca rol şi sferă de acţiune cu această otravă, este 
şi otrava aflătoare în porumbul necopt bine şi fermentat, 
care cauzează boala numită maizism sau pelagră. Italia, Ro- 
mânia şi Rusia dau un enorm procent de victime ale acestei 
intoxicări. Otrăvurile care o cauzează par a fi: o albumină 
toxică şi un produs volatil, ambele produse în timpul fer- 
mentării, 

Acţiunea otrăvii maizice e mai înceată, ea conduce la 
alterări adânci ale organelor şi la diferite manifestări bolnave 
ale creerului (psichoze). 

* * 

Printre buruenile care trăiesc pe lângă case şi în grădini, 
în stare sălbatică, sunt câteva ale căror proprietăți otrăvitoare, 
cu noscute de altminteri din vremuri străvechi, au dat din 
când în când naştere la nenorociri. 

Printre acestea cele mai dese sunt: cucuta, laurul porcesc, 
măselarița, mătrăguna, precum şi — mai rar — colchicul, stri- 
g oaia, saburul şi toaia (aconitul). 

In cucută se găseşte o otravă foarte puternică coniina, 
care lucrează atacând centrele nervoase, bulbomedulare ale 
respirației ducând la moartea prin asfixie, în trei faze: 
1) abatere, fior şi paralizie, 2) respiraţie grea şi iute, puls 
grabnic şi slăbire gradată a sensibilităţii, 3) încetinirea respi- 
raţiei şi a pulsului, moartea prin asfixie. 

In măselariţă şi în laurul porcesc se găsesc 2 otrăvuri 
alcaline hiosciamina, respectiv daturina. 

Hiosciamina aduce o beţie ciudată, însoţită de dilatarea 
pupilei, turburarea vederii, halucinaţii, friguri, bătăi de inimă 
şi în fine un fel de nebunie trecătoare, însoțită de dorinţe 
erotice, deseori de priapism şi care în urmă e urmată de un 
somn profund. Ultimele proprietăţi au făcut o să fie des în- 
trebuinţată în filtrele de dragoste ale vrăjitorilor. 

Acţiunea otrăvii din laurul porcesc e încă mai violentă. 
Ea aduce dureri de cap, delir furios, răguşală până la afonie 
şi lucrează şi asupra inimii producând sincope (leşinuri) dese 
şi repetate. 

In mătrăgună (Atropa belladona) se află o otravă, încă 
mai puternică decât cele precedente, <atropina», ale cărei 
efecte sunt: dilatarea pupilei, palpitaţii, roşeala feţii, baluci- 
nații vesele, furii, somnambulism şi iritaţii sexuale; iar când 
doza e mare, moartea în leşin. Ca şi măselarița, încă mai 
des poate, sucul acestei plante, era întrebuințat în filtrele vră- 
jitoreşti. Numele plantei «belladona» femee frumoasă amin- 
teşte obiceiul care îl aveau damele de odinioară de a-l în- 
trebuinţa ca cosmetic. Profitând de proprietăţile midriatice (dila- 
tatoare de pupilă) ale plantei şi știind că bărbaţii admiră ochii 
negrii mari, îşi picau sucul plantei în ochi. Pupila se măreă 
astfel peste măsură şi le dedeă aspectul ciudat şi mirat al 
unor pasări de noapte. Se înțelege că «frumoasa» astfel tratată 
nu preă vedeă mare lucru, eră aproape oarbă şi ameţită, dar 
obrajii roşiți de otravă şi ochii cei negrii şi mari cumpăneau 
cu prisos acest mic inconvenient. Abuzul de acest mijloc a 
provocat numeroase cazuri de orbire și alte boale nu mai puţin 
neplăcute printre frumoasele care l'au întrebuințat. 

In localităţile de munte se găseşte o plantă frumoasă 
«foaia» sau aconitul. Principiul otrăvitor al acestei plante 
e unul din cele mai puternice dintre veninurile vegetale isolate 
în stare curată; 0,002 gr. (2 miligrame) sunt de ajuns ca să 
omoare un om. 

In sâmburii de piersică, de prună, de vişină, de cireașă, 
în sâmburii de migdale amare, ca şi în frunzele, fructele şi 
rezervele multor plante din familia Rozaceelor (din care face 
parte mărul, părul, caisul şi mulţi alți pomi roditori), cum şi 

în câteva alte familii, se află în cantități mai mici sau mai 
mari o substanță numită amygdalina, care în presenţa apei 
şi a unui ferment vegetal special se descompune în zabăr, 
esență de migdale amare şi în acid cianhidric sau prusic, una 
din cele mai tari otrăvuri cunoscute. 

Acidul cianbidric este un lichid foarte volatil, cu miros 
de foi de piersic şi de migdale amare. O picătură pusă pe 
limbă e destul spre a ucide în 3 până la 7 secunde. 

Acidul cianbidric este o otravă a sângelui şi a centrelor 
nervoase. Cu colorantul roșu al sângelui dă un compus de 
culoare carmin, care trece prin vasele pielei şi pătează corpul 
celor ucişi cu acest fel de otravă cu pete roşii-carmin. Este 
o otravă a claselor culte. Chimiştii von Pechman și Victor 
Mayer s'au sinucis în acest fel. 

In comerţ se află o sare a acestui acid, cianura de potasiu, 
care e aproape tot aşa de otrăvitoare ca şi acidul însuşi. 

Cum în presența acidului carbonic din aer ea degaje 
vapori de acid prusic şi cum e o substanță de o întrebuin- 
țare curentă în fotografie, în laboratoare şi în institutele de 
galvanoplastie, otrăvirile cu această substanţă nu sunt prea rare. 

In anume racbiuri de corcoduşe, în racbiul de sâmburi 
de vişină (Kirschwasser), în maraschino, se află mici cantități 
de această otravă, care mai adaugă deci efectele ei la efec- 
tele alcoolului. 

Tot aci trebue să menţionez otrăvurile care se află în ciu- 
percile mari otrăvitoare, a căror asemănare cu ciupercile co- 
mestibile duce în fiecare an la un număr destul de mare de 
nenorociri. Otrăvurile din ciuperci sunt variate. Unele dintre 
ele se cunosc bine atât ca natură chimică cât şi ca efect. 
Așa e de pildă otrava numită «muscarină» care se găseşte 
în feluriți agarici şi amanite (genuri de ciuperci). Muscarina 
este o otravă a inimii. 

Tot otrăvuri secretate de ciuperci, însă de ciuperci mi- 
croscopice, sunt şi «toxinele microbiene» a căror victimă e 
mai bine de cât jumătate din omenire. In adevăr, mai toate 
boalele contagioase au drept cauză un microb specific. 

Nu prezenţa însăşi a acestui microb cauzează însă simpto- 
mele şi urmările boalei, ci produsele neorganizate ale vieţii 
sale: «Toxinele» secretate de el. 

Aceste toxine, separate de microbii care le-au produs, şi 
introduse ìn organism, dau naştere la simptomele îmbolnă- 
virii acute, provocate de microbul corăspunzător. 

Un mare număr din aceste toxine par a fi corpuri albu- 
minoide de natura fermenţilor diastatici, dozele letale fiind 
extrem de mici. Numai o mică parte din aceste corpuri par 
a aveă o structură mai simplă şi au prin urmare șansă de 
a puteă fi reproduse prin sinteză în laborator. 

Impotriva acestor otrăvuri organismul se apără dând sân- 
gelui proprietăți speciale, paralisante ale acţiunii fiecărei otrăvi. 
Precum prin doze mici şi repetate organismul ajunge la fo- 
leranță, putând suportă fără inconvenient doze relativ enorme 
de arsenic, morfină etc., în mod analog, prin fenomenele de 

imunisare», de «vaccin», ajunge capabil să reziste la doze 
letale de toxine microbiene, mai mult încă, să împiedice şi 
să oprească desvoltarea microorganismelor care le secretează. 

Admirabilul complex de cunoştinţe, cunoscut sub numele 
de seroterapie şi bacteriologie, formează unul din cele mai 
frumoase capitole ale biologiei şi medicinii şi una din cele 
mai frumoase şi mai binecuvântate isbânde ale ştiinţei 
omeneşti. 

Din nenorocire întinderea materiei tratate nu-mi permite 
să încerc a redă o icoană a cunoştinţelor admirabile căpă- 
tate în ultimele decenii în această ramură nouă a ştiinţelor 
experimentale, 

Tot de origină vegetală sunt mai totdeauna şi otrăvurile 
care cauzează intoxicaţiile alimentare, căci chiar atunci când 
sunt formate în substanţe de origină animală: carne, brânză, 
etc., ele nu sunt altceva de cât produsele de dezasimilare ale 
bacteriilor putreziciunii şi fermentaţiei. Aceste excrete cons- 
tituesc dese ori otrăvuri foarte puternice, cunoscute sub nu- 
mele de «ptormaine». 

Pui: 

Printre otrăvurile animale trebue să citez în primul rând 

otrăvurile secretate de şerpi. Anual numai în India mor din 
această cauză peste 10000 de oameni. 
- Natura otrăvii variază cu a şarpelui şi mai ales a gru- 
pării generice. Muşcătura viperei şi a crotalidelor în general 
produce cangrena locală şi un processus inflamator genera- 
lizat. Muşcătura elapidelor are efect mai cu seamă asupra 
sângelui, precum și asupra centrelor vasomotoare şi ale res- 
piraţiei. Aceste veninuri au fost studiate în timpul din urmă 
cu mult succes de învățatul francez Calmette care a reușit să 
obție un serum curativ împotriva mişcăturii șerpilor celor mai 
otrăvitori. 

Veninurile de şarpe sunt foarte rezistente. Suportă des 
fără a'şi pierde virulența o încălzire la temperatura de ferbere 
a apei. Uscat, veninul durează peste 25 de ani. Doza letală 
a veninului de viperă e de 0,18 gr. 

Un venin asemănător au unii păianjeni. Sunt păianjeni eu- 
ropeni a căror muşcătură e adese ori mortală. Cât priveşte 
paianjenul «licoza tarantela» din sudul Franţei, a cărui muş- 
cătură e în adevăr usturătoare şi poate produce chiar friguri, 
nu e însă așa de periculos cum povesteşte poporul. 

Scorpionii cauzează şi ei un oarecare număr de victime 
omeneşti pe fiecare an. Veninul lor e analog aceluia al ela- 


www.dacoromanica.ro 


218 NATURA 


fidelor. Chiar muşcătura de viespi şi de albine poate pro- 
duce moartea. 

O mușcătură în vână poate cauză moartea prin trombus 
(înfundare a vinelor prin chiaguri de sânge) ; o înţepătură a 
limbei poate produce asfixie etc. 

In fine trebue menţionat că în însuşi organismul viu ce- 
lulele excretează produse de desasimilaţie, car2 constituesc 
o otravă pentru celelalte celule şi chiar pentru ele înşile. 
Aceste otrăvuri se elimină în mod normal prin urină şi 
sudoare. 

In cazul când îndepărtarea acestor toxine naturale nu se 
poate face cum este în uremie de pildă, sau când ele se for- 
mează în cantitate prea mare, cum e în anumite cazuri pa-” 
tologice, intervin fenomene de intoxicare mai mult sau mai 
puțin acute care se termină des cu moartea. 

Concluzie. — Să aruncăm o scurtă privire în urmă. 

Numărul otrăvurilor e imens. In lumea împrejmuitoare, 
în aer, în alimentele introduse, în însuşi interiorul organis- 
mului nostru, ameninţă, intră şi se formează mii de substanţe 
ucigătoare. 

Cum se apără organismul nostru față de moartea care îl 
pândeşte în miile ei forme? In chipurile cele mai variate şi 


“ 


eficace. 

Toxicele ingerate le elimină prin vărsături, pe cele intrate 
în curentul circulator le elimină prin rinichi şi sudori, le neu- 
tralizează prin agenții săi chimici, le inmagazinează prizo- 
niere în ficat, în splină şi în ganglionii limfatici, distruge prin 
globulele sale albe producătorii microbieni ai acestor substanţe 
şi în fine fabrică arme speciale, «contraveninuri», şi se pre- 
găteşte aşa ca să reziste la cantităţi crescânde de venin. 

Tocmai aceste din urmă proprietăți minunate sunt acelea 

care îi permit să reziste şi să propăşească în mijlocul şi îm- 
potriva agenților de nimicire puternici şi numeroşi care îl 
ameninţă la fiecare pas. Poate că împotriva tuberculozei, sifi- 
lisului, atâtor boale ruinătoare ale omenirii, organisme mai 
favorizate în desvoltarea acestor antitoxine, se selecționează 
şi propăşesc pe nesimţite. 

Ştiinţa le ajută la fiecare pas în acţiunea lor; dar partea 
cea mai grea de luptă şi meritul succesului final rămâne tot 
acestui minunat şi admirabil complex: organismului omenesc. 


DAN RĂDULESCU 


Doctor în chimie 


raa 


NOTIȚE 


SPRE ȘTIINȚA — Reproducerea acestor Notițe este îngăduită numai cu ară- 
tarea numărului din „Natura” din care se vor luă. Aceste notițe nu sunt cum s'ar 
creas luate deadreptul din revistele arătate, ci sunt prefaceri după articole cu mult 
mai întinse. 


D. R. P. 49312 M /8m Verfahren für Herstellung farbstarker, 
licht-und waschechter Kūpenfärbungen auf der tierischen Faser, 
vornehmlich auf Seide, 17. 10. 12. e un brevet luat în Germania de 
d-ra Maria Maxim, doctorandă în chimie la universitatea din Bonn. 

Coloranții care au căpătat în timpul din urmă o însemnătate tot 
mai mare prin calitățile lor de a rezista orcărei influenți a soarelui, a 
acizilor, a clorului sau a sodei sunt coloranții în cupă. Ei se prezintă 
ca un praf de anumite colori insolubil în apă. Pentru vopsire, ei se 
dizolvă într'o soiuțiune de hidrat de sodiu amestecată cu ceva hidro- 
sulfit de sodiu. Cu aceste soluțiuni se pot colora pânze de bumbac, 
in sau cânepă, în orce nuanțe vrem, fiindcă aceste fibre nu suferă 
nici o schimbare în atingere cu soluția alcalină. Altfel se petrece lu- 
crul cu pânzele de mătase. Incercând să văpsim un petec de mătase 
în aceste soluţiuni, odservăm, că mătasea nu se colorează aşa de 
frumos ca bumbacul și că în schimb e atacată de soluția alcalină; 

ţinută mai mult timp în vopsea, mătasea se sbârceşte și se rupe uşor 
în fâşii gelatinoase la întindere. 

Din această cauză colorarea mitasei cu neîntrecuţii coloranţi în 
cupă nu a fost şi nu este cu putință şi de aceia e greu să găsim 
mătăsuri vopsite care să nu iasă la soare sau la spălat. Acest ne- 
ajuns este înlăturat în totul prin brevetul luat de d-ra Maria Maxim. 

Printr'o preparare prealabilă cu o soluțiune de sare de cupru şi 
amoniac se apără, pe de o parte, fibrele de a fi atacate de soluţia 
alcalină şi se măreşte, pe de altă parte, de două ori afinitatea fibre- 
lor pentru vopsea In urma acestei pregătiri, mătasea are nevoe nu- 
mai de un timp scurt, ca să se vopsească şi se face o mare economie 
de coloranţi, care sunt mai scumpi ca cei de anilină Mătăsurile ast- 
fel colorate nu vor fi mai scumpe ca celelalte, dar le va întrece cu 
mult prin trăinicia şi frumuseţea lor. Umbreiuţele de m tase colorată 
nu vor mai eşi aşa de lesne la soare şi nu vor mai păta hainele şi 
pălăriile pe vreme de ploae. 

Alte amănunte publică Zeitschrift für angewandte Chemie 1 Aprilie 
1913 


Intrebări Dacă la înălțimea de 60 klm. în atmosferă se află 12*, 
bidrogen şi 6” , oxigen, pentru ce mu se aprinde și explodează acest 
amestec, când trec prin el meteoriți aprinşi? Fiindcă e prea fin (rar, 
sau din cauza amestecului de azot? 


Alta. După articolul «/nfecțiunea mării Negre», apa sărată, ce intră 
din marea Mediterană în marea Neagră ar fi ajuns la o înălţime de 
200 m. sub suprafața mării. Nu se cunoaște, nu s'au făcut măsurări, 
cam cât se suie apa sărată de pildă în o sută de ani? Socotind vo- 
lumul mării Negre aproximativ, am putea atunci calcula timpul în care 
marea Neagră a fost pusă în legătură cu Mediterana. Acest timp ar 
fi interesant şi pentru stabilirea lungimii erei quaternare, pentru care 
datele deduse din înaintarea cascadei Niagara în susul râului şi cele 
deduse din sedimentele diluviale sunt foarte diferite. Din mai multe 
date însă s'ar putea face o cifră mijlocie, mult mai aproape de adevăr. 

17. Corbu). 

Desinfectarea, cărţilor banilor de hârtie şi a altor lucruri pline 

de germeni de boli molipsitoare. In Natura, anul 1 1905-1906, pag. 

241, în articolul Jos Anticarii, d. dr. Ureche dovedeşte, cu exemple, 
cât de primejdioasă este în unele cazuri întrebuințarea cărților vechi 
şi încheie acest articol propunând, ca anticarii să fie îndatoraţi a de- 
sinfecta cărţile vechi înainte de vânzare. 

Nu numai anticarii contribuesc la răspândirea boalelor prin cărțile 
pe care le vând, ci şi bibliotecile de tot felul, arhivele cu hrisoave, 
banii de hârtie, etc. Singurul mijloc în contra acestui rău e desinfecta- 
rea, Multă vreme însă desinfectarea nu se putea face fără să strice 
mai mult sau mai puțin lucrurile de desinfectat şi nu puteau fi desin- 
fectate de odată un număr mai mare de cărţi sau alte lucruri. In timpul 
din urmă, Consilierul intim Rubner, profesor şi fost rector la univer- 
sitatea din Berlin, a construit un aparat care împlineşte toate condi- 
ţiunile pentru o desinfectare perfectă a cărţilor, actelor, lucrurilor de 
piele, blănurilor, penelor de pălărie, banilor de hârtie şi a altor lucruri, 
care nu se pot desinfecta bine cu aburi de apă la 100', sau se strică, 
când sunt supuse la acest fel de desinfectare. In aparatul lu: Rubner, 
desinfectarea se face cu aburi de apă și de formalină la o temperatură 
numai de 60. Lucrurile de desinfectat sunt puse intr'o ladă mare de 
fer, care se închide bine, din care se scoate aerul până ce rămâne o 
presiune de 600 mm, care se încălzeşte în urmă până pe la 60 Şi 
n care se introduc vapori de apă şi de formalină; de obiceiu s2 în- 
îtrebuințează o soluţiune 8 ° , de formalină; formalina se adună apoi 
intr'un condensator şi poate fi întrebuințiti din nou. Desinfectarea are 
loc până şi în părţile cele mai ascunse ale lucrurilor puse în acest 
aparat. Sa dovedit, că nu mai rămâne nici urmă de microbi în cărţile 
ținute timp de un ceas în acest aparat la 60'—65", 

Pentru desinfectare cărţile pot fi aşezate una peste alta într un coş 
care se pune apoi în aparat După desinfectare cărţile sunt răsfoite şi 
aerisite până ce nu se mai simte mirosul de formalină Nici foile, 
nici scoarțele, nici pielea dela cărţile legate nu sufer în acest fel de 
desinfectare nici cea mai mică stricăciune; numai poleiala falşe ră- 
mâne puțin cam ştearsă. Tot aşa de bine se pot desinfecta şi banii 
de hârtie. In timpul când bântuia ciuma în Asia, o bancă mare din 
Bertin a primit sume mari în bani de hârtie din Asia şi Rusia orien- 
tală. Teama că aceşti bani de hârtie au umblat şi prin locurile mo- 
lipsite a făcut ca ei să fie desinfectaţi cât mai bine, dar aşa ca nici 

bârtia, nici scrisul de pe ea să nu se strice. Pachetele de bani de bâr- 
tie puse în cutii de tablă sau în saci şi vârâte în aparatul lui Rubner 
au fost desinfectate perfect până în părţile lor cele mai dinăuntru. Dar 
ceva şi mai mult, s'a desinfectat lesne şi perfect, cu aparatul lui Rub- 
ner manuscrisele și brisoavele rămase dela un învățat mort de oftică. 
Ca să nu se piardă nici o bârtiuță, desinfectarea s'a făcut chiar în du- 
lapul de lemn în care se găseau. Dulapul fără uşi a fost pus cu totul 
în aparatul lui Rubner adus în acest scop la poarta fostei locuințe a 
învățatului mort. După un ceas, desinfectarea a fost cu totul complectă 
fără ca să aducă nici cea mai mică stricăciune actelor de preț din du- 
lap.— 
In interesul sănătății publice, multe biblioteci au început să desin- 
fecteze regulat cu acest aparat toate cărţile care au fost împrumutate. 
Dorința exprimată de d. dr. Ureche în articolul pomenit s'ar puteă 
împlini şi la noi putându-se desințecta cu acest aparat chiar și cărţile 
cu scoarțe și credem că distinsul medic, profesor şi scriitor va stărui 
în acest scop. 
(Die Naturwissenschaften, 1. 9. 28 Februarie 1913) 
Tb. 


Un proces cu totul neobişnuit s'a sfârșit de curând în Anglia, după 
dezbateri care au ţinut 74 zile. 

Siatul englez a cumpărat toate instalațiile telefonice ale societății 
Naţional Telephone Company, cu care el se află în concurenţă. Soci- 
etatea a cerut patru sute douăsprezece milioane de lei iar tribunalul 
a dat trei sute douăsprezece milioane de lei. Societatea a mai cerut 
şi alte despăgubiri dar tribunalul nu le-a acordat. 

(Die Naturwissenschaften, 28 Martie 1913) 


Penele de struţ. — In vremurile mai vechi bărbaţii purtau pene 
la pălărie. In timpul de față numai unele categorii de militari, amba- 
sadori, în orice caz un număr restrâns de reprezentanţi ai sexului 
urât mai poartă pene. In schimb sexul frumos s'a îndrăgostit așa de 
mult de pene, în cât se pune întrebarea, dacă nu cumva se găsesc 
mai multe pene în magazinele de mode de cât pe aripile paserilor ii. 
Un răutăcios ar putea susține că alegând acest simbol al ușurinţii, fe» 

meile s'au supus fără voe unei afinități naturale; de fapt, ele au în- 
cercat să prindă cevă din graţia lor şi să aducă pe străzile orașelor 
noastre o idee din poezia crângurilor. 

Industria penelor face, numai la Paris, afaceri de 180.000.000 lei pe 
an şi dă de lucru la 50.000 de persoane. Dacă Bernardin de Saint- 
Pierre — cel care a scris, Paul et Virginie — ar mai fi în viaţă, ar 
susține cu tărie că Providența îngrijește de păsărele în vederea acestor 
50.000 de persoane. De altfel cam așa răspund Ligei pentru protecţia 
paserilor negustorii de pene care au găslt — ceea ce alchimiștii cău- 
taseră în zadar — mijlocul de a preface în aur sunător găteala trecă- 
toare dar frumoasă a sburătoarelor. 

Printre toate penele, după penele paserilor paradis, care s'au urcat 
dela 45 lei la preţul fabulos de 1.100 lei, insemnat în unele magazine 
ca preţ de ocazie, cele care ţin recordul sunt penele de struț. Toată 
lumea poartă pene de struț. Pana de struț e pana la modă. 

Colonia Capului (Africa) exportă pene de struț pe fiecare an de 
40.000.000 lei. Astăzi struțul nu se mai vânează, e mai practic să se 
domesticească. Dar fiindcă lucrul nu s'a făcut așa ușor, să-l povestim. 

Cea dintâi idee pentru domesticirea struțului a avut-o naturalistul 
francez Geoffroy Saint-Hilaire. După sfatul acestuia un neguţător or- 
ganiză parcuri de struţi la Saint-Louis din Senegal și la Laghouat, 
dar fără mult succes. Cot după stăruința lui se instituiră concursuri de 
către Societatea de aclimatare pentru obţinerea ouălor de struț şi cre- 
şterea puilor de struţ. Dela 1857 până la 1866 rezultatele căpătate în 
Algeria nu fură strălucite. 

Către 1865, doi naturalişti francezi, frații Verreaux, făcură în colo- 
nia Capului o încercare nouă. Ei încercară să domesticească struţii care 
trăesc în acel linut, dar în loc să lase pe părinţi şă clocească ouăle, 
ei se serviră de clocitoare artificiale. Metoada lor se răspândi repede 
printre colonişti. In 1865 aceştia n'aveau de cât 80 struți captivi, în 
1873 aveau 21.151, în 1904 trecea peste 358.370; astăzi numărul lor 
trece de un milion şi cea mai mare parte, la început de calitate mi- 
jlocie, sunt acum de calitate superioară. 

Numai cu metoadă, cu răbdare şi cu pricepere s'a putut căpătă acest 
succes, care a dus în colonia Capului la « figurile struțului », la fel cu 
frigurile adică goana după diamante, după aur, după mărgăritare. 

Creşterea struțului cere multă băgare de seamă. Struțul aproape 
nu e pasăre, şi e probabil că strămoşii săi mau sburat nici odată 
Aripile sale seamăna cu nişte labe : în loc să se termine într'un vârf 
în care să se unească oasele degetelor, aripile au la capăt trei degete 
adevărate, dintre care două au chiar ghiare. 

Penele de strut nu capătă frumuseţea decât după 1'/, până la 2 ani, 
în care timp struţul îşi schimbă penele de patru ori. La 8 luni penele 
de pe aripi, cu părți deschise, se întrebuințează sub numele de spado- 
ne. Până aci penele celor două sexe nu se deosebesc. De aci încolo 
masculul merită numele de pasăre galantă. Toate penele i sunt de o 
coloare neagră închisă ; numai cele de pe aripi şi din coadă i sunt albe. 
Penele struțului de parte femeiască sunt cenuşii. Ele se pot strica din 
din cauzi de boală. Crescătorii din Cap au devenit maieştri în îngrijirea 
struţilor. Numai așa s'a putut ajunge la o producţie regulată de pene 
perfecte. S'a observat că bunele calități ale penelor se moştenesc şi 
atunci s'au căutat împărecyieri între struți numa! de prima calitate Ace- 
ştia au ajuns astfel la preţuri ridicate. O pereche costă de la 10000 
până la 25.000 lei. Guvernul din Cap a creat un registru — studboak , 
în care se înscriu cei mai buni struți reproducători. 

Astă i nu se mai smulg ca altădată, penele; ci se tae la vreo doi 
centimetrii de piele Ce rămâne se usucă și se scoate ușor, și pana 
cea nouă apare: după un an ajunge la perfecție. Un mascul poate 
da pene superbe timp de mai bine de 40 ani. Numai un struț a dat 
în acest timp pene în valoare de 450.000 lei. lată deci o industrie ad- 
mirabilă creată pe baze precize, riguros ştiințifica, în mai puțin de 50 
ani. 


(După E. Perrier, Directorul Museu'ui din Paris. Le Temps, 5 Dec. 


1912). 

(Scrisoare către un coleg). 


Stimate coleg, 

A te tângui nu e a lucră. „Dacă aş fi profesor la Iași, 
Piatra ori Tulcea, ce drag mi-ar fi şi mie să fac escursiuni 
cu elevii“ îmi spui în scrisoare. „Aici, în oraşul acesta de 
şes, nimic nu ademeneşte privirea. Malurile depărtate ale 
râului B. nu conţin decât lut galben ori prundişuri. Nici o 
variaţie, nici o fosilă care să atragă atenţia“. 

Ce puţină dreptate ai şi cât greşesc toți colegii d-tale, pe 
care i-am auzit judecând la fel. „Geologia poate fi învățată 
numai în regiunile muntoase sau deluroase, cu constituție 
geologică variată, pe când în regiunea dealurilor joase ori a 
şesului întins prea puţine se pot prinde“. Prea puține ..... 
vezi? aici e greşeala mare. 

Geologia, ca şi zoologia ori botanica, nu se poate învăfă 
uşor. Nu a o învăța e scopul punerei în program. Ştiinţele 
naturale, mai ales în cursul inferior, au de scop a familiariza 
pe elev cu ceeace-l înconjoară. 

Scopul lor e deci de a face cunoştinţa corpurilor din 
jurul nostru imediat, de a învăța să le observăm şi de a de- 
prinde pe copii să explice, după puterea lor, fenomenele ob- 
servate. 

A observa şi a explica cele observate, a exercita ochiul 
şi judecata, acesta e principalul rol educativ al St. Naturale; 
a cunoaște cât mai mult, vine în al doilea plan. 

Aşa fiind, tânguirea d-tale că nu ai ce observa în jurul 
orașului, e lipsită de temei. A desvolta agerimea de privire, 
prin geologie, se poate face şi în raza cât de îngustă a 
unui oraș. A căpăta legile conducătoare ale fenomenelor 

geologice, poate să-ți ajute granitul din pavajul străzilor, 
piatra din temelia casei, puboiul ce curge în curtea şcoalei. 
Cu atât mai mult râul ce trece pe lângă oraș, ori carierele, 
chiar de lut, din malul mai înălțat. 

Intâmplarea m'a făcut să vizitez împrejurimile oraşului 
T., în care te afli. Imi pare rău că nu te-am putut găsi, spre 
a face drumul împreună. Te-ai fi convins singur de bogăţia 
fenomenelor geologice, pe care le-ai putea arăta elevilor, din 
carierele de prundiş, pomenite de D-ta cu oarecare dispreț. 

Principiile generale din geologia întreagă pot fi prinse 
prin observare, din acele cariere aflate abea la un kilometru 
de marginea oraşului. 

Să le încep pe rând. 

Grămezile de prundiş, așezate regulat, gata de încăcat, 
sunt un întreg muzeu petrograţic. O sgârietură cu cuțitul, o 
lovitură de amnar, ori o picătură de HCI, dau criteriile de 
clasificaţie a rocilor mai des întâlnite. Resistenţa rocilor la 
transport în raport cu constituția lor petrografică, chipul cum 
prundişurile sunt născute, cum sunt transportate, transformarea 
stâncii ruptă din coasta dealului în lespezioarele luciate, în 
nisip sau mâl, deci aproape întreaga acţiune a apelor curgă- 
toare ţi-e povestită de prundișul strâns grămadă, spre a fi 
aruncat pe şosele. 

Intre pietrele mari și mici, diferit colorate, la cea dintăi 
aruncătură de ochi, am găsit un eşantilion admirabil, pe care 
'am și luat pentru colecţia muzeului dela Universitate, fiind 
de tot instructiv. E o bucată de şist străbătut de două şuviţe 
de cuarț. Cât a fost purtat de apă, sa ros, dar nu deopo- 
trivă. Şistul mai puţin rezistent e scobit; cuarțul resistent e 
scos în relief. Prin observarea acestui neînsemnat bolovan, 
care ar fi format o piesă demonstrativă din muzeul gimna- 

ziului ai fi dat elevilor noțiunea reliefurilor pământeşti, datorite 
resistenței deosebite a rocilor. 

Intrăm în cariere; nisipul predomină pentru că malul e 
o veche depunere a râului B. Vântul care nu se mai opreşte 
în șesul deschis, bate dintr'o coastă peretele vertical al tăe- 
turii. Nisipul’ sboară, pare că l'ar sgâria cineva cu degetul. 
E acţiunea unui factor extern: aerul în mişcare. Cu uşurinţă 
poți duce imaginaţia copiilor spre acele locuri pământeşti, 
unde vântul şi nisipul domină. Formarea dunelor ţi-e arătată 
de o grămăgioară de nisip strânsă în jurul unei burueni. 

Dar nisipul năruit în mormane, unde piciorul se afundă 
până'n glezne, e un material de experimentare foarte maleabil. 
“Cea mai frumoasă demonstrare, prin ajutorul lui, e formarea 
văilor dindărăt înainte, dinspre vale spre deal. 

Când explici în clasă acest fenomen, ori cât de clare fi- 
guri ai face pe tabelă, e greu elevilor să şi-l închipue. Pe 
când aice în fața materialului de experimentare din belşug, îl 
poți repeta de câte ori vrei. Bastonul e forţa apei curgătoare. 
Nărui nisipul în partea cea mai joasă, unde e de închipuit 
nivelul de bază. Nisipul se deplasează fir cu fir, căutând să 
se îngrămădească în locul unde ai făcut scobitura cu vârful 
bastonului. Un întreg sistem de văi se formează, care se tot 
adânceşte în jos, năruindu-se şi lungindu-se în partea supe- 
rioară. Adâncind nivelul de bază, toate văile artificiale se 
adâncesc și ele, întinzându-se totodată, înspre coasta închi- 
puită a dealurilor. i 

O jucărie, vei spune. Da, e o simplă experienţă, cum s'ar 
putea face și în clasă înaintea elevilor. 

Dar, tocmai însemnătatea acestor mici observări, din care 
se pot învăța fenomene complecte, arată cât de puţin pre- 
tenţioase sunt ocaziunile de a îndeplini observări de orice 

natură. Eram în o excursiune în Alpi, sub conducerea vesti- 
tului geograf, Prof. A. Penck, azi la Berlin, atunci la Viena. 
Treceam prin o regiune cu morene. Ploile tăiaseră în acest 
teren mobil, un sistem întreg de văi. Vestitul profesor s'a 
oprit câteva ceasuri înaintea acestei jucării a naturii, expli- 
cându-ne întreaga viață a unui sistem de râuri. A fost un 
soiu de pregătire pentru observarea acţiunii râurilor adevă- 
rate, cum se întâlnesc în regiunile muntoase, căci natura şi 
forțele ei sunt aceleaşi pretutindeni ; intensitatea lor numai 
variază. 

Să ne înturnăm însă la carierele noastre. Sunt atât de 
multe fapte de învățat din ele, în cât dacă aş avea la dis- 
poziţie întreg numărul din această ospitalieră revistă şi tot 
nu aş termina. 

Să mă opresc numai asupra celor mai însemnate. 

Scoarța pământului e formată din straturi, uneori paralele, 
alte ori acoperindu-se sub unghiuri deosebite (discordante). 

lată un banc de nisip. Vântul a suflat cu putere pe tăe- 
tura lui, scoțând in relief părțile mai cimentate. Ce frumoasă 
şi regulată stratificaţiune se observă! Pare că ar fi trase cu 
creionul pe hârtie, așa se suprapun și alternează păturele de 
nisip mai fin cu altul mai maşcat. ` 

Apa râului însă e neastâmpărată ; une ori vine mai multă, 
are putere mai mare, transportând prundișuri ; alte ori e mai. 
lină şi lasă mâl. In colțul carierei, se vede această succe- 
siune, care dă şi noţiunea de discordanță a păturilor; prun- 
dișurile, îngrămădite ca într'un mozaic, acopăr în parte ni- 
sipul, spre a fi şi ele acoperite de nisip, care trece în mâl. 
Noţiunile de facies, de terminaţiuni ale păturilor, de pături 
diferite ca constituţie petrografică, depuse însă în acelaşi 
timp, chestiuni ceva mai detaliate, îşi găsesc o satisfăcătoare: 

explicație în acest mic ochiu tăiat în scoarța terestră. O 
dungă neagră, lată de vre-o jumătate de metru, formează 
brâul cel mai de sus al carierei; străbătută de rădăcinile 
plantelor, ea e zona de transformare a subsolului în pă- 
mânt arabil. Se prinde deci raportul de schimbare chimică 
a nisipurilor în pământul ce serveşte ca loc de þrană pen- 
tru îmbrăcămintea verde a câmpurilor. 

Dar uite! In năruituri, se zăreşte un fragment de os. E 
spongios, curăţit; e mult mai mare decât al animalelor obiş- 
nuite pentru a fi aparținut la unele din ele moarte prin ace- 
ste paragini. Dacă sar găsi lucrători în carieră ţi-ar spune 
îndată: acesta e un os de uriaş! Ar începe povestirea cum, 
odată, lucrând la scoaterea prundișului, malul s'a năruit şi 
în năruituri a găsit un os de mai bine de un metru de lung, 
mai gros decât braţul. Lecţia de paleontologie vine dela 
sine. Cum a ajuns scheletul mamutului în prundişuri, cum 
trăiau odată elefanții prin locurile acestea, cum s'a schimbat 
clima şi ei au emigrat, etc. etc., întreaga lecţiune asupra cua- 
ternarului, se poate face în aer liber. 

Dacă întâmplarea nu-ţi scoate înainte vre-o frântură de 
os al unui mamut, lecţia de paleontologie se poate ţine to- 
tuşi, prin ajutorul scoicuşoarelor subțiri, friabile, care le afli 
ușor în nisip. Asemănarea lor cu scoicele din râu, găsirea 
lor în ruptura malului, trage după sine explicaţiuni asupra 
formării fosilelor, asupra depunerii prundișurilor, asupra 
schimbării feţei pământului, în vremea când liniştitul râu de 
azi, curgea peste dealurile cu cariera, cum s'au format aces- 
tea, cum a luat naştere șesul întins în care e aşezat oraşul 
etc. Tot întrebări variate, care se nasc în mintea elevilor, 
dar lesne pot fi lămurite prin judecarea lor proprie. 

Revenind spre casă, impermeabilitatea argilei e arătată 

prin ocbiurile de apă rămase în şes; în albia râului mâlu 
provenit din revărsarea de primăvară s'a uscat, crăpându-se 
neregulat; pe drum praful întovărăşeşte telegarii în goană, 
vântul îl împrăștie peste tot îmbrăcând vegetaţia în haina 
cenuşie caracteristică stepelor. Intoarcerea se face într'o con- 
tinuă convorbire asupra formărei loessului, asupra pânzelor 
de apă, asupra nevoii dea iriga şesul, de a-l schimba prin 
îngrăşăminte, din bleios în bun pentru agricultură. 

Și astfel, în jumătatea de zi, petrecută în carierele de 
prundişuri se poate face repetarea, bazată pe observaţiuni, 
a întregei geologii, învățată în timpul anului. Excursiuni geo- 
logice, cu folos, nu se pot deci săvârşi numai în regiuni 
muntoase. Natura e variată chiar în cea mai aparentă a ei 
monotonie. Forţele sunt aceleaşi pretutindeni. 

Firicelul de iarbă trăește după aceleaşi legi ca și arbo- 
rele pădurii, iar viața unei furnici e la fel cu aceea a unui 
mamifer. 

E deci greşită ideia că pentru a exercita observarea, 
unul din marile bunuri educative ale St. Naturale, e nevoe 
de un aparat pompos de împrejurări. Esenţialul e de a fi 
convins asupra însemnătăţii excursiunilor, de a avea dra- 
goste pentru exercitarea profesiunii de îndrumător al celor 
mici şi de a avea voința să rupi cu obişnuinţa, căci, la pri- 
mii paşi, e nevoe de curaj chiar în deplasarea pentru o ju- 
mătate de zi până la o depărtare de doi kilometri. 

Ori când gata să-ţi dau toate informaţiunile şi sfaturile 
dorite 

Iaşi rămân al d-tale coleg 
PROF. I. SIMIONESCU. 

ALFRED NOBEL 


Revista „Natura“ nu a înțeles să dea cititorului numai 
expuneri de evoluţii, de ştiinți sau de părţi ale unei ştiinți, 
de probleme ce au frământat sau frământă încă pe învăţaţi, 


de lucrări executate care au adus sănătatea, bogăţia ori cul- 
tura a ţări şi popoare, ori să primească cu cea mai mare os- 

pitalitate ideile celor ce sau gândit la problemele ce se pun 
țării lor spre dezlegare; revista „Natura“ nu sa silit nu- 
mai să dezvolte interesul pentru ştiinţă, nu sa mărginit să 
facă numai ştiinţa iubită de public; dar a lucrat şi lucrează 
încă să transforme în legendă dictonul „iubesc ştiinţa dar 
nu şi omul de știință“, un aşa de mare neadevăr neputân- 
du-se împăca cu cel ce iubeşte adevărul; să iubeşti o crea- 
țiune nu se poate fără să iubeşti şi creatorul. 

Trebue să ne cunoaștem pentru a ne iubi şi respectă. 
Biografiile oamenilor mari ne invaţă să-i iubim şi să-i respec- 
tăm. Şi nu numai atât. Acele biografii mai au o influenţă de 
o importanţă şi mai mare. 

Istoria ne învaţă, că un ins singur ca şi o societate, ca şi 
un neam întreg, nu poate să ducă o viață normală, nu poate 
să trăeascâ, nu poate să învingă piedicile ce le întâmpină 
în scurgerea timpului, dacă nu este însufleţit de un scop cât 
mai bine definit, de un „ideal“, dar de un ideal cât mai 
materializabil. Juliu Cezar plângea când vedea că nu poate 
să întreacă pe Alexandru cel Mare, iar Carol XII poate că 
nu ar fi ajuns celebru dacă nu s'ar fi scris istoria aceluiaşi 
cuceritor al orientului. 

Exemplele servesc dar la conceperea şi materializarea 
idealelor. Și dacă oamenii au nevoe de idealuri, în a lor „struggle 
for life“ (luptă pentru viaţă) tot în contra oamenilor, cât de 
prețioase nu sunt dar exemplele pentru cei ce se avântă cu 
„foame ugolină“ ca să se hrănească numai cu „rădăcinile 
amare ale ştiinţei“, fie în speranța că vor ajunge, ei ori se- 
menii lor, să culeagă dulcele fructe, fie din necunoașterea atâtor 
„văi a plângerei“ ori atâtor „mări roşii“, care se ascund în 
fața redutei ce duce la glorie ori se pierd în dorinţa pământului 

făgăduit, dar care nu se pot trece fără curaj ori baghetă 
magică | 

Statornicie în cercetarea şi susținerea adevărului, răbdător 
în restriște şi neizbândă, cumpănit în victorie, cu atenţii pentru 
totul şi pentru toţi, ne învaţă să fim biografia oricărui om 
de ştiinţă. 

Din biografia lui Ramsay aflăm cum numai unii oameni 
pot percepe corpurile cele mai inperceptibile și aprecia mă- 
rimile cele mai inapreciabile; din aceia a unui Humboldt, 
că ştiinţa nu este incompatibilă cu nici o altă activitate a 
Spiritului omenesc; din biografia lui Pasteur, că numai o 
adevărată iubire de ştiinţă a putut da forţele necesare mun- 
cei danaidice care a adus alinarea atâtor suferinţi, siguranța 
atâtor vieţi, bogăţia atâtor întreprinderi. Din viaţa lui Spiru 
Haret nu învăţăm oare, cum numai munca fără descurajare 
poate conduce talentul la probarea legilor pe care nici un 
parlament nu le poate abroga, cum numai munca cu sis- 
temă pentru un ţel anumit poate da viaţă culturală unei 
țări? 1), 

Din biografiile marilor inventatori — care prin forța lucru- 
rilor trebuie să fie şi oameni de ştiinţă — nu avem mai puţin 
de învăţat, nu scoatem mai puţine pilde. Cât de puţini sunt 
acei inventaturi fericiţi, care au avut de luptat numai cu greu- 
tăţile realizării definitive a invențiilor lor, şi cât de mulţi 
sunt cei ce au să învingă în acelaşi timp şi greutăţile ma- 
teriale excepționale ce le atrag de obicei invențiile, și mai 
ales, câtă energie trebuie să consume în zadar, pentru a în- 
frânge inerția masselor pentru care lucrează ! 

Viaţa lui Alfred Nobel nu a fost plină de lupte de acestea 


1) Biografiile acestor oameni mari, precum şi ale altora, se pot citi 
în numerile trecute ale «Naturei». 

din urmă, caracterul invențiilor lui fiind tocmai din cel care 
atrage atenţia şi bucuria împuterniciților popoarelor și capi- 
talurile puternicilor finanţei. Totuşi, pe lângă un exemplu 
de stăruință rară în căutarea şi perfecționarea explozibilelor, 
Alfred Nobel e pilda cea mai frumoasă ce se poate da ace- 
lora, care vor să servească omenirea, neamul lor sau o idee 
oarecare. Nu numai calitățile lui intelectuale, mijloacele ma- 
teriale de care a dispus, marile lui invenții, donațiile lui, au 
făcut numele lui Alfred Nobel celebru, dar mai ales și felul 
minunat cum a înțeles să facă acele donaţii şi testamentul 
său fără pereche în lume şi care a avut urmări atât de mari! 


+ 
* + 


Alfred Bernhard Nobel 1) regele dinamitei, a fost de ori- 
gină suedez, vlăstar al unei vechi şi bine văzute familii care 
pela finele secolului 17-lea purta numele de Nobiliu. Acti- 
vitatea lui Nobel însă a fost internaţională, şi el singur şi-a 
caracterizat prin câteva cuvinte pline de înţeles rostul său: 
„Patria mea este acolo unde lucrez, şi eu lucrez pretutindeni“. 

Nu cunoscusem exemplu mai potrivit ca acela al vieţei 
lui Alfred Nobel, în care legile eredității şi ale influenței me- 
diului să fi imprimat mai bine rezultatele lor: Alfred Nobel 
a fost demn de tatăl său, Emanuel Nobel, a fost sufletul în- 
treprinderilor tatălui şi fraţilor lui. De aceea pentru a înţelege 
bine activitatea fiului, trebuie să cunoaștem mai întâi pe 
aceia a tatălui. 

Şi tatăl său Emanuel Nobel (1801—1875) s'a arătat încă 


1) Datele referitoare vieţei lui Alfred Nobel sunt luate din „Buch be- 
riihmter Ingenieure! de Dr. Richard Hennig, Leipzig, 1911, Verlag Otto 
Spamer. 

din copilărie cu deosebire inventiv şi întreprinzător. El a 
urmat acestor înclinări îmbrăţişând cariera tecnicei. Fie în 
serviciul lui Mehmet Ali, guvernatorul Egiptului, fie ca docent 
în institutul technologic din Stockholm, roadele viei sale in- 
teligenţi în continuă activitate nu au fost lăsate în umbră de 
zorile vieţei lui. Emanuel Nobel s'a ocupat foarte mult şi 
cu prepararea substanţelor explozibile ale căror capriciuri pe 
atunci (1837) erau puţin cunoscute. O explozie periculoasă 
în laboratorul lui din Stockholm spulberă ferestrele caselor 
vecine şi îl discredită atât de mult în ochii concetăţenilor 
săi, în cât primi cu bucurie invitaţia consilierului de stat 
Haartman ca să locuiască în Petersburg. Acolo deschise 
mai târziu (1842) un atelier mecanic și de turnătorie cu suma 
de 25 mii de ruble, plată a guvernului rusesc pentru nişte 
modele de torpile pe care Emanuel Nobel le construise pen- 
tru stat. Familia lui, compusă din soția şi cei trei fii, Robert 
Hjalmar (1829), Ludovic Emanuel (1831) şi Alfred Bernhard 
(1833) a rămas la început în Stockholm. Numai după înfiin- 
țarea atelierului mecanic, care prosperă repede mai ales prin 
fabricaţia fulmicotonului pentru statul rusesc, își aduse şi 
familia. 

In Petersburg activitatea lui Emanuel Nobel se îndreptă 
cu deocebire spre fabricaţia torpilelor și gurilor de foc cu 
tragere repede. In ocupațiile lui fu mult și cu devotament 
ajutat de fiii săi, şi mai ales de Alfred, aşa că putii să aducă 
servicii imense statului rusesc, servicii bine simţite mai ales 
în timpul războiului Crimeei. In 1854 torpilele şi minele lui 
Emanuel Nobel, aşezate de fiii săi Robert şi Alfred, au apă- 
rat atât de bine gura Newei, prin respectul ce au insuflat 
flotei engleze cele câteva exemple de explozii efectuate pe 
socoteala ei, în cât oraşul Petersburg fu cu totul la adăpost 

de vre-un atac al flotei, care a trebuit să stea şi să pri- 
vească. 

In acest timp Emanuel Nobel era şi educatorul şi instruc- 
torul fiilor lui. Prima parte a vieței lui Alfred, născut în 
Stockholm la 21 Octombrie 1833, s'a scurs supt îndrumările 
tatălui său, şi întâia şcoală a urmat-o în Petersburg. La 
vârsta de 17 ani Alfred Nobel fu trimis de tatăl său să stu- 
dieze ingineria mecanică în New-York, unde 4 ani a urmat 
de aproape învățăturile compatriotului lui, John Erickson, ce- 
lebru pe acea vreme prin invențiile lui militare. Din New- 
York Alfred Nobel s'a reîntors la Petersbug în 1854, tocmai 
când tatăl şi fraţii săi erau foarte ocupați cu apărarea Pe- 
tersburgului. Alfred luă şi el parte la acele lucrări. 

După războiul Crimeei fabrica lui Emanuel Nobel nu mai 
primi comenzi din partea statului, care se adresă de atunci 
în colo mai mult Angliei, şi nici noua întreprindere de va- 
poare pentru navigația pe Volga nu fu mai norocoasă. 

Falimentul fabricei, care odinioară brănea peste 1.000 
lucrători, fu declarat şi creditorii o puseră sub conduce- 
rea lui Ludovic, al doilea fiu al lui Emanuel Nobel. Catăl şi 
cu cei doi fii mai tineri, Alfred şi Oscar, se reîntoarseră în 
Suedia (1859) ca să-și creeze un alt mijloc de existenţă. 

Creierii lor inventivi se adresară iarăș domeniului sub- 
stanțelor explozibile, ca la niște vechi prieteni. Nitroglicerina 
preparată pentru întâiă oară de Sobrero în 1846, era recu- 
noscută ca un explozibil foarte puternic. Este însă foarte 
otrăvitoare, şi de aceia mult timp nimeni nu îndrăsnise să-i 
facă cunoştinţa mai de aproape, pentru a o pune în serviciul 
tecnicei. Era dar aici un câmp de activitate pentru familia 
Nobel. Alfred Nobel luă un brevet în 1863 pentru un ame- 
stec de pulbere neagră cu nitroglicerină, care însă, ca şi pri- 

mul lui brevet asupra unei îmbunătăţiri la gazometre, nu găsi 
multă întrebuințare. Una din cele mai mari invenţii ale lui 
Alfred Nobel a fost «capsa de dat foc», brevetată în 1864 
şi care, fără îndoială, ocupă ca însemnătate, rândul al doilea 
în tecnica explozibilelor, după invenţia pulberei de puşcă. 
Ca să înţelegem această afirmare este bine să ne oprim un 
moment asupra acestei capse. 

Inainte de invenţia capsei toate explozibilele se aprindeau 
ca să facă explozie, pe dinafară, cu feştile. Acest sistem nu 
mai mergea însă la nitroglicerină, lichid uleieios care ardea 
pur şi simplu în contact cu flacăra, fără să facă explozie. 
Din această cauză nitroglicerina, nu avea valoare practică. 
Alfred Nobel plecând probabil dela ipoteza că în cazul 
nitroglicerinei numai o deslănțuire bruscă de energie în masa 
ei poate să dea naştere la explozie, ajunse la construcţia 
capsei cu mercur. Capsa de dat foc a lui Alfred Nobel punea 
în serviciul tecnicei un explozibil cu mult mai puternic ca 
cele cunoscute până atunci 1). 

In 1861 Alfred Nobel călători la Paris unde reuşi să 
atragă interesul împăratului Napoleon lI asupra importanţei 
nitroglicerinei ca explozibil. Uşor se găsi apoi capitalul de 
100.000 franci cu care Emanuel şi fiii săi puseră în func- 
țiune o fabrică în Helenberg de lângă Stockholm. In această 
fabrică, fără frică de moarte, tatăl şi fiii începură din nou 
studiile periculosului ulei. Dar şi invenţia Dinamitei şi-a luat 
tributul de vieți omeneşti. In ziua de 3 Septembrie 1864 
fabrica din Heleneborg zboară în aer şi cu ea şi multe vieţi, 


1) Puterile substanțelor explozibile principale, față de greutatea 
unității de volum stau în raport cu următoarele numere : 
pulberea neagră 3,2 nitroglicerina şi dinamita 10,1 
fulmicotonul 9,7 gelatina explozibilă 10,3 

între care şi aceea a fiului celui mai mic al lui Emanuel Nobel, 
Oscar, abia în vârstă de 21 ani. Această îngrozitoare ne- 
norocire întristă atât de mult pe Emanuel Nobel, încât anul 
ce urmă suferi un atac de paralizie, care în 1874 îl con- 
duse la mormânt, tocmai în ziua catastrofei de 3 Septembrie. 

In urma exploziei fabricei din Heleneborg autorităţile interzi- 
seră construcţia unei alte fabrici de nitroglicerină pe uscat, aşa 
că Alfed Nobel a trebuit să-și construească o fabrică plutitoare 
pe lacul Melar, fabrică ce fu isgonită dela un țărm la altul, 
de vecini, ca un excomunicat de papa Grigorie al VII. De 
şi nitroglicerina găsi foarte bune întrebuinţări în mine și con- 
strucţii de căi ferate, totuşi această substanţă fu continuu în- 
trebuințată cu neincredere, ba chiar părăsită în urma unor serii 
de explozii în Europa şi America. Frâna nitroglicerinei nu era 
încă în mâna cbimiştilor. Teroarea ce inspiră pe acea vreme 
nitroglicerina era cauzată numai de starea ei lichidă. De aceia 
Alfred Nobel şi-a îndreptat încă din 1863 cercetările spre gă- 
sirea unui amestec care să poseadă calităţile bune ale ni- 
troglicerinei şi să aibă starea solidă. Intâmplarea nu  întâr- 
zie să aducă supt ochii cercetători ai lui Nobel fenomenul 
care conduce la invenţie. Nitroglicerina se păstra şi transporta 
în butoaie împacbetate în o massă pământoasă şi poroasă, 
ce avea de scop să apere butoaele de loviri și să soarbă 
scurgerile ce nu se puteau evita. Nu cu puțină uimire ob- 
servă Nobel că acea masă formează cu nitroglicerina un 
corp solid inofensiv, dar explozibil numai la momentul voit. 
Problema se prezintă atunci lui Alfred Nobel mult mai simplu: 
să caute o astfel de masă poroasă care să absoarbă maximum 
de nitroglicerină şi să coste şi eţtin. Substanţa o găsi în mi- 
neralul făinos Kieselgur, care se găsește foarte multă în ju- 
rul oraşului Hanovra şi care este format din schelete de dia- 

tomee. Această Kieselgur poaste absorbi de trei ori greutatea 
lui nitroglicerină, şi formează un fel de pastă care are aceiaş 
putere sfărămătoare ca şi nitroglicerina uleioasă. Acestei paste 
i se alese fericitul nume de Dinamită (puternică). 

Răspândirea repede a dinamitei nu se datori numai pro- 
prietăţilor ei foloitoare şi distrugătoare, ori numelui ei «sunător», 
ci şi unei îngrozitoare nenorociri care i-a făcut reclama cea 
mai convingătoare. O corabie, care transporta 200 butoaie 
de dinamită la Lima, fu cu totul nimicită, cu puţin înainte 
de ajunge în port, deo explozie a dinamitei: chiar Nobel 
povestea adesea, că acea catastrofă i-a asigurat succesul in- 
venţiei sale. 

Comenzile au început să curgă, şi Alfred Nobel a tre- 
buit să fie șase ani numai pe drumuri, ca să construească 
şi să puie în funcțiune fabrici de dinamită mai în toate ţările 
Europei şi chiar şi în America, unde invenţia sa fu breve- 
tată. Afacerile luară timpul spiritului preocupat al lui Nobel 
în această perioadă de timp, dar pe dată ce se putù liberă 
de ele, dânsul căută să-şi perfecționeze mai departe invenţia. 
Anume, Kieselgurul nu jucă decât rol pasiv în explozie ; 
Nobel a început atunci să caute un alt corp solid care să 
joace rolul Kieselgurului, însă să ia şi parte activă la ex- 
plozie. Cercetările lui rămaseră câtăva vreme fără rezultat, 
până când iarăş o întâmplare îi procură soluția. Umblând 
cu colodiu ca să-și acopere o rană la un deget, îi veni în 
gând să încerce dacă nu cumva și colodiul formează cu 
nitroglicerina o massă solidă. Experiențele arătară că la o 
temperatură potrivită colodiul se disolvă în nitroglicerină şi 
formează un fel de gelatină care are o forță explosibilă ceva 
mai mare ca aceia a dinamitei. Această gelatină explosibilă, 
inventată în 1875, ia foarte des locul dinamitei ; la construcţia 

tunelului Simplon, cel mai lung din lume, a fost cu mult 
succes întrebuințată. 

Veniturile invențiilor lui, — în special cele aduse de bre- 
vetele dina mitei, din care în 1867 abia se consumă 11 tone, 
iar în 1874, 3120 tone, —îi asigura lui Alfred Nobel o 
viață de prinţ - de prinţ al dolarilor — totuși, acele venituri 
nu au micşorat de loc activitatea de inventator în domeniul 
jmecanic şi chimic; din contră, siguranța materială i-au în- 
doit puterile şi i-au pus şi mai multe mijloace de cercetare 
a îndemână. Mai ales gândurile lui Alfred Nobel se în- 
torceau la explozibile, cărora căuta să le specializeze lucrul, 
după cum însuşi, în o conferinţă ținută la «Society of Arts» 
din Londra, se exprima spiritual: «Acest vechi amestec (pul- 
berea de puşcă) posedă, în adevăr, uimitor de multe pro- 
prietăţi, ceeace permite întrebuinţarea ei la diferite treburi. 
In o mină trebue să sfărâme fără să svârle, în o armă să 
zvârle fără să sfărâme, în o granată să facă amândouă tre- 
buri în acelaş timp ; în un focos, ca la artificii, să ardă li- 
niştit fără să explodeze. Presiunea pe care o exercită în 
aceste numeroase lucrări, variază cam dela câteva grame pe 
centimetru patrat în un focos, până la şase tone pe centi- 
metru patrat în o granată. Insă, caşi unei fete, în fiecare 
calitate îi lipseşte perfecția, şi ştiinţa modernă, echipată cu 
instrumente mai bune, o constrânge neîncetat să se retragă 
în vechiul ei câmp de acțiune». 

Una după alta urmară un şir de invenţii purtând numele 
lui Alfred Nobel, între care se distinge, cu deosebire, invenţia 
unei pulberi fără fum (cu puţin fum), pe care o numi ba- 
listită. Pulberea fără fum fusese mai dinainte (1884) inventată 
de chimistul francez Vieille, disolvând — după cum se ştie — 
fulmicotonul în alcool, eter, ori acetat de etil, etc., şi obţi- 

nându-se astfel o massă gelatinoasă care apoi se putea 
transforma în grăunțe. Nobel descoperi că şi din gelatina 
lui explozibilă se poate obține o pulbere fără fum, mai pu- 
ternică în efecte ca aceia a lui Vieille, anume, cu atât mai 
puternică cu cât în gelatină se amestecă mai puţin fulmicoton. 
Din variarea cantităților de nitroglicerină şi fulmicoton se 
obțin puteri explozibile diferite, care descresc la minimum 
când raportul celor două substanţe ajung la 1:1. Mai adăo- 
gând şi ceva camfor, explozibilul devine şi mai puţin sfă- 
râmător. Această „balistită“ ocupă astăzi locul pulberei de 
puşcă în armatele mai tuturor ţărilor. 


xXx 


Am văzut viaţa şi activitatea de laborator a acestui geniu, 
care şi-a petrecut aproape jumătate din viaţă în tren departe 
de familia lui, care şi-a pierdut în cercetări științifice tatăl şi 
un frate; să vedem şi supt alte unghiuri pe acest cosmopolit 
care se simțea pretutindeni la el, din cauza uşurinţei cu care 
vorbea şease limbi ca şi cum ar fi fost limba lui maternă; 
să vedem pe acest mare filantrop in viața lui particulară. 

Mulţi ani a trăit în Paris, unde a lucrat în laboratoarele 
lui din Avenue Malacof mai mult cu compatrioți. Mai târziu, 
până la moarte a trăit în Riviera italiană, în San Remo unde 
îşi construise o vilă cu admirabile laboratoare, vila «mio nido». 
In fiecare an făcea o călătorie în Suedia, unde se întâlnea 
cu frații lui rămaşi în viață — mari intreprinzători de petrol 
în Caucaz — şi cu mama sa. Dar după 1890 rămase singur 
pe lume şi încetă cu aceste călătorii anuale. Averea lui fu 
larg deschisă operilor filantropice, nu oaspăţurilor neroniene 
ori festivităților ca ale cutărui miliardar american; lucrătorii 
nici unei alte fabrici nu erau mai mulţumiţi de patronul lor, 
ca cei din fabricile lui Nobel. 

„Natura“, An. VIII, No.8. 16 

Nobel nu a prețuit niciodată, mai mult decât merită, 
valorile materiale şi nici onorurile oficiale, ștampile ale meri- 
tului, despre care zicea: «cineva nu le poate respinge fără 
să fie privit ca un original, însă ele pun în încurcătură şi 
de aceia nu sunt bine venite. Sper că scara viefei mele nu 
va fi turburată de asemenea onoruri». Cu totul altfel privea 
însă atenţiunile din partea instituţiilor ştiinţifice şi mai ales 
ale acelora din patria lui. Nu-i plăceau societățile mari şi cu 
lustru exterior, dar se simţea foarte bine în cercuri mici şi alese. 

Alfred Nobel este încă un exemplu care afirmă odată 
mai mult că la adevărații oameni de ştiinţă înălțimea spiritului 
se intrece numai cu mărimea bunătăţii sufletului ; că oameni, 
care se ocupă cel mai mult cu realitatea şi sunt obişnuiţi 
să vadă cel mai adânc în realitate pot fi nutriți de senti- 
mentele cele mai idealiste, Baroneasa Bertha de Sutiner, cu- 
noscuta propagatoare austriacă pentru pace, care a cunoscut 
bine pe Nobel, zicea: «Să vorbeşti cu Alfred Nobel despre 
lucruri şi oameni, despre artă şi viață, despre problemele 
timpului şi veşniciei, era o mare plăcere sufletească. Vorbirea 
lui era scăpărătoare şi adâncă. Mai ales era fenomenală per- 
fecția cu care acest suedez vorbea şi scria limbile germană, 
franceză şi engleză». Nobel iubea mult poeziile lui Byron 
şi a compus însuşi câteva poezii în limba engleză şi chiar 
o dramă în versuri «Beatrice Cenci» în limb suedeză, care 
nu au fost însă niciodată publicate. Tot Bertha de Satiner 
zice: dacă acest om genial nu ar fi fost un inventator, desigur 
că ar fi devenit un mare literat». 

Către sfârșitul vieții, Alfred Nobel fu un apostol al păcii 
şi încă din 1892 era membru al mişcării pentru pace. Aceasta 
nu îl opri de a se gândi mai departe la invenția mijloacelor 
de distrugere, şi să decidă în 1894 a reuni în mâna lui 


www .dacoromanica.ro 


ALFRED NOBEL 243 


toate fabricele suedeze de arme. El vedea clar influența ce 
o are în favoarea păcii perfecționarea mijloacelor de luptă 
şi de aceea răspundea Baronesei Suttner : Fabricele mele vor 
pune poate capăt războiului mai curând decât congresele 
Dumneavoastră ; în ziua când două corpuri de armată se vor 
putea nimici unul pe altul în o singură secundă, toate po- 
poarele civilizate îşi vor vedea de treabă şi-şi vor concedia 
trupele“. Cu câtă dreptate vorbea şi cât de limpede vedea 
Nobel în viitor, ne convinge și războiul balcanic ce stă să 
se închidă, şi echilibrul european atât de instabil ! 

Alfred Nobel se pregătea să se mute definitiv la Bjăr- 
neberg, unde-şi construise un laborator cu mult mai măreț 
ca cel din Paris ori San Remo, când boala lui de inimă îl 
răpuse în ziua de 10 Decemvrie 1896. Lumea întreagă a re- 
cunoscut că cu moartea lui Alfred Nobel un mare inginer şi 
învăţat era pierdut pentru ea, însă admiraţia pentru acest 
geniu crescu şi mai mult când testamentul lui fu deschis şi 
cunoscut. Acest testament, care a făcut cunoscut fiecărui om 
cult, cel puţin numele lui Nobel, atrage în fiecare an, la 10 
Decemvrie s. n. atenţia încordată a întregei lumi civilizate. 
Nobel nu a lăsat toată averea rudelor lui apropiate, căci susți- 
nea chiar că : «marile averi moştenite nu au adus niciodată feri- 
cire. Ele servesc numai să producă incapabili : De aceea pose- 
sorul unei mari averi nu trebue să lase niciodată, chiar moş- 
tenitorilor direcţi, mai mult decât ce le trebue ca să-şi găsească 
un rost». Alfred Nobel era și omul care să-şi puie ideile în 
aplicare. Testamentul pe care la scris la 27 Noemvrie 1895 
este la înălțimea geniului său, şi sună astfel în partea ce in- 
teresează întreaga omenire: 

«Restul averei mele disponibile să fie întrebuințat după 
cum urmează : 

Capitalul să fie transformat de executorul testamentului 
meu în hârtii de valoare sigură, care să formeze un fond 
al cărui venit să fie distribuit ca să plătească acele lucrări 
care în cursul anului scurs au fost de cel mai mare folos. 
pentru omenire. 

Acest venit se va împărți în cinci părți egale care vor 
reveni : 

una din părți aceluia care a făcut în domeniul fisicei cea 
mai mare descoperire ori invenţie ; 

o altă parte aceluia care a făcut cea mai mare invenție 
ori a obținut cea mai mare perfecţionare în domeniul chimiei ; 

o altă parte aceluia care a făcut cea mai importantă des- 
coperire în ramura fisiologiei ori medicinei ; 

o altă parte aceluia care a creiat liferaturei cea mai re- 
marcabilă, în sensul ideal, lucrare; 

o altă parte aceluia care cel mai mult sau cu cel mai 
mult succes a lucrat pentru înfrăfirea popoarelor, pentru 
înlăturarea ori micşorarea armatelor, precum şi pentru al- 
cătuirea şi răspândirea congreselor pentru pace. 

Premiile vor fi distribuite : 

Pentru literatură de Academia din Stockholm ; 

pentru opere de pace de o comisiune compusă din 5 
membrii aleşi de „Stortbing-ul“ norvegian. 

Voința mea expresă este ca să nu se facă nici o deose- 
bire de naţionalitate la acordarea premiilor, așa că premiul 
să fie oferit celui mai demn, fie el scandinav ori nu“. 

lată viața unui mare om, ale cărui fapte ar părea în 
contradicție cu scopul ce-l urmărea, care a adus o mare 
binefacere omenirii prin lucrările şi donarea averei lui de 
peste 35 milioane lei; iată cine este întemeietorul „premiilor 
Nobel“, ce în fiecare an înbracă în haine de sărbătoare: 

știința şi înfrăţeşte popoarele din ce în ce mai mult, ce au 
acoperit cu onoare celebrități şi naţiunile lor. Röntgen, Mar- 
coni, Becquerel, vant Hoff, Svante Arrhenius, Ramsay, Sien- 
kiewicz, Prudhomme, Björnson, Bertha de Suttner, Behring, 
Koch şi alții, au găsit în premiile Nobel răsplata lucrărilor 
şi meritelor lor, care au făcut cea mai mare satisfacție poate, 
a vieței lor. Premiile Nobel vor continua încă în decursul 
secolelor să încoroneze şi să emuleze multe opere umanitare, 
să determine multe curente ce onorează spiritul omenesc. 
Fie ca Nobel, binefăcătorul omenirii, să găsească imita- 
tori şi printre fiii ţării româneşti, iar premiile lui să încoro- 
neze în viitor şi numele multor români, şi cu ei şi renumele 
patriei lor! 
CINCINAT I. SFINȚESCU 


Inginer. 


Zürich, April 1913 


De 


DESPRE MOLECULE. TEORIA CINETICĂ A GAZELOR 1) 

Este cunoscut că fizicienii şi chimiştii vorbesc despre a- 
tomi şi molecule cu o obişnuinţă şi cu o siguranţă ca şi când 
în fiecare zi le-ar vedea. In realitate nici unul nu le-a văzut; 
dar toate judecăţile lor se razemă pe existenţa acestora şi 
în fiecare zi experiența concordă cu judecata în privinţa 
concluziilor. 

Cu toate acestea primele cunoştinţe ce se dau despre a- 
tomi şi molecule sunt așa de neclare, judecăţile care ar trebui 
să conducă la ideea despre existența lor sunt în general 
aşa de puţin logice, în cât mulţi, cred, au rămas nemulțumiți 
de ele, şi ce e mai rău, cu un fel de neîncredere în toată 


1) Dintr'o carte didactică a autorului. 

fizica şi chimia care lucrează cu presupuneri aşa de puțire 
fundate. Amintesc, de exemplu, judecata cu divizibilitatea ma- 
teriei și afirmaţiunea că atomul nu se mai poate împărţi în 
mod mecanic; e de observat că nici o dată nu se precizează 
ce este împărțire în mod mecanic şi care nu e în mod mecanic. 

Cum însă pe existența acestor atomi şi molecule se ra- 
zemă tot ce face și spune un fizician, ori un chimist mi 
se pare demn de osteneală a încerca să dau o idee cât mai 
limpede de modul în care fizicienii care judecă logic ajung 
la ideea de atomi şi molecule. 

Disolvarea zahărului. — Dacă punem o bucată de zabăr 
în apă, ea se micșorează văzând cu ochii şi apoi dispare. 
Privind pabarul în zare vedem că în jurul bucății lichidul 
este mai gros şi vedem dungi de lichid de acesta mai gros 
pătrunzând şi pierzându-se în restul lichidului. 

După câtva timp lichidul este iarăşi omogen dar gustul 
sau mai bine o reacțiune chimică sensibilă ne arată că e- 
xistă zahăr în orice picătură de apă cât de mică. 

Dacă ne gândim şi încercăm să ne încbipuim cum sa 
răspândit zahărul în apă vedem că nu există decât o sin- 
gură putinţă. Bucata de zabăr s'a desfăcut în părticele mici 
şi acestea sau amestecat, au pătruns printre părticelele apei. 
Aşa dar apa trebue să fie formată din părticele mici, care 
se pot despărţi ca să lase loc părticelelor de zahăr printre 
ele, În acelaş timp zahărul este format din părticele care atâta 
timp cât nu vin în atingere cu apa se ţin legate unele de 
altele; când vin în atingere cu apa se desfac, se risipesc. 

Zic că nu ne putem închipui altă putință. Incercaţi, fră- 
mântaţi-vă mintea şi vedeţi dacă se poate închipui altă explicare. 

Evaporarea lichidelor şi solidelor. — Este cunoscut lucru 
că o mulţime de substanţe lăsate în aer liber sau într'un spaţiu 

fără aer se prefac în gaz, adică într'o substanță rară, ușoară 
care nu se poate, pipăi aşa cum e aerul. Acest fenomen este 
cunoscut și la lichide şi la solide. Apa, mercurul, benzina, 
spirtul, camforul, naftalina şi multe altele se evaporează. 

Să încercăm a ne închipui cum se face această evaporare. 

Deoarece putem constata existența gazelor până la 
oarecare depărtare de substanţele ce se evaporă, urmează 
ca acestea se răspândesc în spaţiul înconjurător. 

Aşa benzina, eterul, parfumurile miroasă, vaporii de 
mercur amalgamează aurul sau otrăvesc dela distanță. Să ne 
închipuim acum că evaporarea se face dintr'un pabar pe 
jumătate plin cu benzină lăsat în aer liber. 

Constatăm că benzina se strecoară printre aer, de oarece 
în pahar găsim benzină amestecată cu aer şi nu un strat de 
benzină şi un strat de aer. Părticelele de benzină nu s'au ri- 
dicat din lichid ca o pânză continuă, care ar fi împins aerul. 
Ca să ne convingem mai bine, am putea pune fum de tutun 
deasupra şi am simţi după câtva timp mirosul benzinei, fără 
ca fumul să fie împins în sus, ceeeace ar fi trebuit neapărat 
să se întâmple dacă părticelele benzinei nu sar fi putut 
strecura printre aer şi prin fum. Și evaporarea ne duce deci 
la gândul că substanţele sunt formate din mici părticele 
numite molecule, care pot sta grămadă sau se pot risipi şi 
strecora printre altele. 

lată două fenomene care conduc la ipoteza moleculară. 
Toate celelalte sunt asemănătoare. Un fizician şi un chimist nu 
cunosc altfel de fenomene; ei cunosc numai mai multe, ne- 
asemănat mai multe şi convingerea lor în privința existenţei, 
moleculelor rezultă numai din această mulțime şi din con- 
cordanţa perfectă dintre toate. 

Acum după ce am văzut două fenomene care ne forțează 

să admitem existența moleculelor să vedem un exemplu 
frumos de concluzie scoasă din ipoteza moleculară. 

Teoria cinetică a gazelor. — De oarece moleculele care 
se desfac din lichide şi din unele solide se răspândesc în 
spațiu ca nişte albine plecate dintr'un roi, urmează că ele 
sunt în mişcare. Atunci şi moleculele solidelor şi lichidelor 
trebue să fie în mişcare, căci nu se poate ca unele molecuie 
așa deodată să se pue în mişcare şi să se desfacă din 
grămadă. 

Dar dacă moleculele lichidelor se mişcă, de ce nu se ri- 
sipeşte grămada într'o clipă? 

Desigur că moleculele trebue să fi având o mişcare pe 
loc; poate că tremură sau poate se rotesc pe cercuri mici 
sau pe alte curbe închise, descriind mereu acelaş drum. 

Aceste molecule, în mişcarea lor se vor fi şi ciocnind; 
ciocnirea mare importanță în mijlocul grămezei, dar când se 
petrece la margine, adică la suprafața lichidului, ea poate 
foarte bine face ca unele molecule să sboare din grămadă. 

Odată eşite afară din grămadă aceste molecule continuă 
să se mişte ciocnindu-se din când în când de cele ce sboară 
cași ele sau de păreţii vaselor în care sunt închise, căci nu 
le vedem adunându-se din nou grămadă. 

Gazele sunt prin urmare alcătuite din molecule care sboară 
libere. Rezultatul acesta căpătat prin judecată nu este ab- 
solut sigur. Dar am plecat dela lucruri sigure şi am judecat 
cât am putut mai bine. Mai mult nu putem face. Pe de altă 
parte rezultatul e cum vom vedea foarte folositor; de aceea 
îl vom admite ca adevărat, vom crede în el, ne vom sprijini 
pe el. Insă nu vom uita că este numai o presupunere şi dacă 
vreo dată se va descoperi ceva care să arate că ne-am în- 
şelat vom părăsi această presupunere căutând una mai bună. 

Am spus că ipoteza de mai sus despre alcătuirea gazelor 
este foarte folositoare. In adevăr din ea s'a dedus un întreg 
studiu: teoria cinetică a gazelor. 

lată faptele cele mai principale din această teorie. 

Dacă gazele sunt formate din molecule care sboară libere, 
înțelegem dece ele se răspândesc şi umplu numaidecât un 
spațiu gol. Dar înțelegem şi dece un gaz nu se răspândește 
numaidecât într'un spaţiu în care se află de mai înainte un 
alt gaz; negreşit că moleculele celui de-al doilea se ciocnesc 
şi se împedică de ale celuilalt cu atât mai mult cu cât acelea 
sunt mai dese. 

Mai înţelegem apoi cum un gaz produce totdeauna o 
presiune asupra păreţilor vasului în care este închis. Presi- 
unea se datoreşte ciocnirii moleculelor de păreţi. 

Legea lui Boyle-Mariotte. — Boyle în Anglia şi Mariotte 
în Franța au găsit de mult prin măsurători, că dacă un gaz 
este strâns întrun volum de două ori mai mic, presiunea să 
face de două ori mai mare şi că în general presiunea va- 
riază invers proporțional cu volumul. 

Aceasta însă este o concluzie, care rezultă imediat din 
teoria cinetică a gazelor. În adevăr să presupunem că avem 
un număr de molecule întrun vas și să reducem spațiul la 
jumătate ; moleculele vor fi acum de două ori mai dese; 
deci la un moment dat vor ciocni în părete acum de două 
ori mai multe decât înainte. Apăsarea e negreşit dublă. 

In sfârşit teoria cinetică a gazelor şi a materiei în gene- 
ral ne duce la o concluzie care este de cea mai mare în- 
semnătate : căldura este mişcarea moleculelor. 

In adevăr am văzut că apăsarea gazelor se datorește 
ciocnirei moleculelor. Pe de altă parte ştim că dacă încălzim 
un gaz sub volum constant presiunea creşte. 

Dar presiunea atârnă evident de trei lucruri : de greutatea 
fiecărui proectil, adică a fiecărei molecule, de desimea mole- 
culelor în vas şi de iuţeala cu care se mişcă. 

Dacă volumul rămâne neschimbat şi cantitatea de gaz de 
asemenea, desimea moleculelor e aceeaşi; greutatea unei 
molecule iarăși e aceaşi căci nici greutatea tuturor la un loc 
nu se schimbă prin încălzire. Atunci de unde vine creşterea 
presiunei ? Evident, rămâne o singură cauză: creşterea iu- 
țelei. Aşa dar când un gaz se încălzeşte, iuțeala moleculelor 
creşte şi invers când se răceşte, iuțeala moleculelor scade. 
Căldura este deci mişcarea nevăzută a moleculelor. Inţelegem 
acum dece corpurile se înferbântă prin ciocnire, frecare, dece 
mişcarea vizibilă a unei maşini se poate preface în căldură 
prin frecare şi de ce invers căldura vaporilor cheltuindu-se 
pune maşina în mişcare. 

Este de observat cu această ocazie că mişcarea mole» 
culelor fiind comună tuturor corpurilor din lume şi că miş- 
carea prea repede sau prea înceată a altor molecule putând 
fi vătămătoare aşezării moleculelor corpului animalelor, a- 
cestea sau adaptat la mediu și au căpătat organe cari le 
înştiințează despre repeziciunea mişcării moleculelor din 
corpurile învecinate, adică despre temperatura lor; aceste 
organe sunt papilele nervilor din piele. 

N. N. BOTEZ 


„Câmpulung Profesor 


R> 

MÂNA 


(Traducere din Galenus !). 


«lu scopul de a da un caracter august părţilor omului, 
meşterul suprem l-a înzestrat cu o unealtă deosebită: mâna. 
Numai omul are mână, precum numai el are inteligență. Ea 
e pentru el unelta cea mai minunată şi cea mai potrivitâ cu 
firea lui. Inlătură-i mâna, omul nu mai e om. Cu mâna el e 
gata la apărare ca şi la atac, în pace ca şi în răsboiu. Ce 
nevoie are el de coarne ori de ghiare? Cu mâna, apucă sa- 
bia şi lancea, lucrează fierul şi oţelul. Pe când cu coarnele, 
dinţii şi ghiarele, dobitoacele nu pot atacă sau nu se pot 
apără decât de aproape, omul cu mâna poate aruncă departe 
instrumentele cu care e înarmat. Săgeata ascuţită, aruncată 
cu mâna, sboară la depărtări mari să străpungă inima vrăj- 
maşului sau să oprească din sbor pasărea cea iute. Deşi 
omul e mai puţin sprinten decât calul şi de cât cerbul, el 
încalecă pe cal, îl mână şi prinde cerbul din fugă. Omul e 
gol şi slab, dar mâna îi fabrică zale de fier şi de oţel. Tru- 
pul lui nu e apărat în contra asprimii vremii, mâna îi fău- 
reşte adăposturi potrivite şi îi țese, croieşte şi îi face veş- 
minte. Cu ajutorul mâinii, omul ajunge stăpânitorul a tot ce 
trăieşte pe pământ, în aer şi în sânul apelor. Dela fluer şi 
liră, cu care îşi încântă odibna, până la armele grozave cu 
care ucide, până la corabia, care-l duce, pe el plutaş în- 


1) Gaienus, doctor vestit din antichitate. Se uăscii în Pergam (Asia 
Mică) în 131 după Chr. şi muri către anul 200. «Hipocrate a dat fondul 
doctrinei medicale a lui Galenus, Aristotel i-a dat forma. Galenus e 
punctul cel mai de sus al medicinii greceşti; el e în acelaş timp re- 
prezentantul dogmatismului celui mai exagerat şi capul şcoalei experi- 
mentale celei mai înaintate.» 

drăzneţ pe intinderea nemărginită a mărilor, totul e opera 
mâinii sale. 

Omul, animal social, ar fi putut oare fără ea să scrie 
legile care-l cârmuesc, să ridice statui şi altare zeilor? Fără 
mână, aţi puteă oare lăsă urmaşilor moştenire roadele muncii 
voastre şi amintirea faptelor voastre ? Aţi puteă oare, fără 
ea, să staţi de vorbă cu Socrate, cu Platon, cu Aristotel şi 
cu toate aceste genii felurite pe care le-a produs anticbita- 
tea ? Mâna este prin urmare caracterul fizic al omului, pre- 
cum inteligenţa îi e caracterul moral.“ 

Mai departe urmează aşa: 

«In faţa acestei mâini, a acestei unelte minunate, te apucă 
mila de părerea acelor filozofi care nu văd în trupul ome- 
nesc decât o combinare de atomi la întâmplare. Nu dă toată 
organizarea noastră desminţire strălucită acestei doctrine falşe? 
Cutezaţi să desluşiţi prin întâmplare această alcătuire admi- 
rabilă ! Nu, nu o putere oarbă a fost în stare să dea naş- 
tere la toate aceste minuni. Cunoaşteţi printre oameni un 
geniu în stare să conceapă şi să aducă la îndeplinire o operă 
aşa de perfectă? Un aşa meşter nu se găsește. Această al- 
cătuire sublimă e prin urmare opera unei inteligenți supe- 
rioare, din care a omului e numai o palidă resfrângere pe 
pământ. Alţii pot să jertfească Divinităţii becatombe sânge- 
roase, să cânte imnuri în cinstea zeilor; imnul meu e cer- 
cetarea și desfăşurarea minunilor alcătuirii omeneşti.» 

Din Figuier: Vies des savants illustres. 


G. T. 

NOTIȚE 


SPRE ŞTIINŢA. — Reproducerea acestor Notiţe este îngăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 


Un aparat pentru curăţitul şi desinfectarea vagoanelor funcţio- 
nează de aproape un an la o gară din Berlin lucrând ieftin şi bine Apa- 
ratul e un cilindru mare de tucî lung de vreo 25m, cu un diametru 
de vreo 5 m. şi închis la capete cu funduri groase de tuci, dintre care 
unul poate fi întors cu o macara. Aparatul tot cântăreşte 135 de tone. 
Vagonul de curăţit e împins pe şine în cilindru, iar acesta e infundat 
bine, în urmă se încălzește pe la 50 cu aburi de apă vârâţi în cilindru. 
Cu o mașină pneumatică mișcată de un electromotor se răreşte aerul 
din aparat. Timp de cinci ceasuri aerul care rămâne în aparat e mişcat 
mereu cu ventilatoare electrice. In spaţiul acesta cu aer rărit şi încălzit 
la 50, toate vietățile din vagon mor, perzând apa din organismul lor. 
Pernele, tapetele, lacul vagonului nu sufere în acest timp nici cea mai 
mică stricăciune. La urmă, se lasă să intre împreună cu aerul şi aburi 
de formalină ; aceasta pătrunde până în porii cei mai mici şi stârpeşte 
toate semințele de boli molipsitoare. Curăţitul unui vagon mare cu pa- 
turi de dormit costă numai 25 lei, în vreme ce înainte se cheltuiă in- 
zecit de mult cu un mod de curăţire cu totul anevoios şi necomplect. 


(Die Naturwissenschaften, 28 Martie 1913). 


Ce fel de apă beau oamenii din Marsilia ne arată cele ce ur- 
mează Apa e adusă dela 100 km. din Durance, un afluent al Rhonu'ui, 
printr'un canal care e neacoperit pe o întindere de 75 km. In acest ca- 
nal, care străbate ţinuturi agricole, femeile spală rufele din cele mai 
vechi timpuri şi tot în el îşi găsesc moartea mulți oameni și sute de 
dobitoace ın fiecare an. Așa, în mai puţin de doi ani, s'au găsit in el 
17 trupuri de oameni şi nu mai puţin de 1138 de boituri de 3 cai, 108 
porci, 75 câini, 433 iepuri, 412 găini şi 107 animale mai mici. Această 
apă adusă în condițiuni aşa de medievale, e prea puţin curățită de co- 
mună, care o lasă doar să se limpezească puţin şi e dată pe seama 
locuitorilor să o curețe în filtre de casă. Nu e greu de înţeles că în 
Marsilia mor de tifos 51 de oameni la 100.000 pe an şi că cel mai 

mare oraş al Franfei după Paris ocupă locul al treilea în ce privește 
numărul morţilor de tifos, Havre fiind al doilea cu 58 şi Toulon întâiul 
cu 10 la o sută de mii.In ce priveşte bigiena oraşelor, Franța stă foarte 
prost, cu o mijlocie de 27 de morţi de tifos la 100.000, pentru cele 15 
oraşe mai mari, în vreme ce în Germania numărul morţilor de tifos a 
fost în 19i0 de 4 la 100.000 pentru şease orașe mari cu apă filtrată 
prin nisip şi mult mai mic pentru oraşele cu apă de izvor. 


G. Th. (Die Naturwissenschaften, 21 Martie 1913) 


Tricentenarul logaritmilor. Societatea regală din Edimburg va 
serba la anul trei sute de ani dela inventarea logaritmilor de către ma- 
tematicul Jean Neper sau, mai bine, Napier (1550 —1617). Cartea lui a 
fost publicată în latineşte în Edimburg în 1614, la Andre Hart; ea avea 
86 pagini de text şi 90 pagini de table. 

(Rev. scient. 1 Martie 1913. 


Din viaţa animalelor. Cititorii noştri cunosc de sigur articolul re: 
gretatului Spiru Haret despre viaţa animalelor, publicat în revista 
Viaţa românească. Observări de aceeaşi natură au fost făcute, se fac 
şi se publică din când în când în streinătate şi contribue astfel la 
cunoașterea, în parte, a sufletului animalelor. lată vre-o câteva obser- 
vări de acestea strânse şi publicate în revista germană Himmel und 
Erde de pe Februarie 1913. 

lată mai întâi cazul unui struț mort la Jardin des Plantes din Paris 
de inimă rea. Soaţei sale întâmplându-i-se un accident din care i s'a 
tras moartea, struțul căzu în aşa melancolie că refuză orice brană şi 
nu după multă vreme îşi dete sufletul. Cine ar fi crezut vre-odată că 
această pasăre tropicală, pe care lumea o socotește ca proastă, să 
aibă atâta simţire ? 

Un câine de rasă se luă pe țărmul uni mări la bătaie cu o potae. 
Din muşcătură în trânteală, căzură amândoi în mare. Potaia nu ştia 
să înnoate şi era gata să se înnece. Atunci câinele de rasă, cu toate 
că era mai mic dar ştia să înnoate, îşi uită necazul şi încordându-şi 
puterile, își apucă vrăjmaşul şi-l scoase la mal. 

Naturalistul Romanes povesteşte următoarea întâmplare observată 
la cânele său : Odată, când acestuia îi era foarte foame, fură o cos- 

tiță de pe masă şi se ascunse cu ea sub scaun. Văzusem fapta, dar 
mä prefăceam că n'am observat nimic. Vinovatul stătu câtva timp sub 
scaun luptându-se între foame şi datorie. Cea din urmă învinse. Câi- 
nele îmi aduse costița la picioare şi se târî apoi ruşinat, cu coada în- 
tre picioare, din nou sub scaun, de unde nu l-am mai putut scoate. 
li era ruşine de fapta lui. Şi doar nu-i era frică, fiindcă nu-l bătusem 
niciodată. 

Un crescător de porumbei povesteşte următoarea întâmplare ciu- 
dată: Un porumbiel îşi făcea cuibul şi-şi aducea în acest scop sur- 
cele mărunte, pe care un alt porumbiel, în lipsa lui, care-şi clădea şi 
el cuib, i le lua. La fiecare întoarcere, cel dintâi porumbiel da semne 
de mirare, privea de jur împrejur şi căuta în zadar surceluşele furate. 
Aşa merse în vre-o câte-va rânduri, până se hotărî să întindă cursă 
hoţului. După ce aduse din nou surcelușe şi le aşeză frumos ca mai 
nainte se prefăcu că pleacă să aducă altele. In realitate se ascunse 
după un tufiş şi de acolo privea în spre cuib, şi în momentul când 
porumbielul-boţ îşi lua prada, cel prădat se repezi şi-l lovi fără milă 
cu ciocul şi cu aripile. Cu toate că boţnl era ceva mai tare şi-a în- 
ghiţit însă pedeapsa ca bine meritată. 


(Himmel und Erde, Fevruar, 1913). 


Ouăle proaspete se pot recunoaşte cu ajutorul razelor Röntgen. 
imaginea lor pe paravanul fluorescent e cu totul curată, pe când aceea 
a ouălor vechi are pete mici, ce nu se văd la lumina obişnuită. O so. 
cietate pentru creşterea pasărilor, care vinde în fiecare săptămână 
vre-o 200.009 ouă pe piața din Londra, le cercetează în acest mod. 
Ouăle găsite proaspete se stampilează. Ele sunt foarte căutate acolo. 


(Die Naturwissenschaften, 25 Aprilie 1913). 


Vagonul-cinema. După vagonul de dormit, după vagonul restau- 
rant, a venit şi rândul vayonului-cinema. Spre a împiedica plictiseala 
călătoriei cum şi spre a face concurenţă altor societăți, compania ame- 
ricană de drumuri de fier, /a Pittsburgh, Harmony, Butler et Newcast e 
Railway Company atârnă la trenurile sale şi vagoane-cinema. A- 
ceste vagoane arată pe dinăuntru ca o sală lungă de spectacol, la ca- 
petele căreia se găsește aparatul de proecţie şi pânza pe care se proiec- 

tează Vibraţiunile vagonului, datorite mișcării lui, nu aduc nici o tur- 
burare în timpul cinematografierei, chiar când trenul merge cu iuțeala 
cea mai mare. 
G. Th. (La Nature, 1 Martie 1913. 

Mănăstirile de pe muntele Athos. Autonomia de care se bucură 
călugarii din mănăstirile de pe muntele Athos încă din timpul sulta- 
nului Murad II a fost una din puţinele chestiuni asupra cărora s'au 
înțeles delegaţii balcanici la Londra. Cele douăzeci de mănăstiri de pe 
muntele Athos, cu tot ce ţine de ele, ocupă o suprafață de 500 kilo- 
metri pătraţi, iar numărul călugărilor se ridică la 7000. Aceste mănăs- 
tiri formează un soi de republică, sub conducerea unui consilii ales 
de mănăstiri. Consiliul e format numai din greci, pentru că ei au 17 
mănăstiri, iar Ruşii, Bulgarii şi Sârbii numai câte una. Fiecare mănăs- 
tire în parte e administrată, sau de un stariț ales pe viaţă, sau de un 
consiliu de doi ori trei călugări. Femeile şi animalele nu au voie să 
viziteze aceste mănăstiri. Chiar regina Greciei, care dorea să viziteze 
muntele după ce Salonicul a fost luat, a trebuit, în cele din urmă, să 
se supună regulei mănăstirilor. De vre-o 500 ani încoace Lady Strat- 
ford Radcliffe, soția ambasadorului englez la Constantinopol 1810 1830), 
a fost singura femeie care a reuşit să calce regula pomenită. Pe mun- 
tele Athos se găsesc numeroase bogății archeologice. Din nenorccire, 
vechile şi frumoasele fresce au fost mâzgălite îngrozitor sub cuvânt că 
sunt reparate. 

G. Th. La Nature, 8 Martie 1913. 

250 de vagoane de nicotină pe an în piepturile fumătorilor. 
Producțiunea tutunului se ridică la 740 milioane de kilograme pe an. 
Admițând că foile de tutun cuprind, în mijlociu, 2%/, nicotină, urmează 
că cele 740 milioane de kilograme tutun cuprind vre-o 15 milioane de 
kilograme nicotină, adică 1500 vagoane. Dacă se ține seamă apoi că 
prin pregătirea tutunului pentru fumat se pierde cam 2 treimi de ni- 
cotină şi că o jumătate din treimea ce mai rămâne în tutunul din care 
se fac țigările se aruncă, odată cu mucurile de ţigare, sau se pierde în 
timpul fumatului, urmează că toți fumătorii din lume se otrăvesc, de 
bună voie, cu 250 vagoane, adică 2 milioane şi jumătate de kilograme 


de nicotină pe an. 
G. Th. (Die Naturwissenschaften, 2 Mai 1913) 


Liz 

De câtvă timp încoace, cam de vre-o 8 ani, se dă o 
luptă desperată, luptă pe viaţă şi pe moarte, între două pu- 
tinți deosebite de a înglobă fenomenele fizice într'o teorie 
continuă ; e vorba de zguduirea puternică pe care a pri- 
mit-o baza fizicei, Mecanica, în principiile ei crezute atâta 
vreme ca neatacabile în forma lor clasică pe care au primit-o 
de la părinţii mecanicei: Galilei şi Newton. Usurpatoarea se 
chiamă Mecanica nouă; ea nu mai ţine seamă de nimic din 
ce eră sfânt celei dintâi, precum masă, volum, materie. Cearta 
între cele două Mecanici sau mai bine zis naşterea acestei 
tinere gâlcevitoare a provenit dintr'un lucru de nimic, ca de 
obiceiu: trăim doar în timpul când poate vom asistă la un 
răsboi european — câtă energie economisită cu mare caznă 
și risipită fără socoteală — din cauza unei Silistre sau unui 
Scutari. Silistra mecanicei nouă se chiamă Electron, o fiinţă 
fizică foarte mică, cea mai mică părticică materială (închi- 
puească-și cinevă o odaie cam de vre-o 200 m. cubi vo- 
lum, în care bâzâie câteva mii de musculițe ce abia se 
pot vedeă cu ochi liberi; camera ar reprezentă un atom 
dintrun corp oarecare, iar musculițele ar fi electronii.) Să 
adaog în parenteză că acest atribut de părticică materială, 
pe care l-am dat electronului, nu e științificește riguros de- 
monstrat; se crede în general, fără să se fi putut precis con- 
trolă, că electorul e o masă curat electromagnetică. Cum 
însă teoriile noi despre constituţia intimă a materiei consideră 


atomul şi prin urmare orice corp ca fiind de natură electro- 
„Natura“, An. VIII, No. 9. 17 

magnetică, putem spune, fără frică de a face o greşală prea 
mare, că electronul e o părticică materială. Această mică 
gânganie are proprietăţile cele mai ciudate în mişcarea ei: 
sa constatat că mişcarea electronului, calculată după legile 
mecanicei lui Newton, nu corespunde cu mişcarea lui ade- 
vărată. Cel dintâi care s'a gândit să facă ruptura cel puţin 
în parte cu mecanica vecbie a fost învățatul olandez H. A. 
Lorentz (1904), ales zilele trecute membru onorar al Academiei 
Române: In 1905 însă apare prima lucrare a profesorului de 
fizică de la Polytechnikum din Zürich, Einstein, care re- 
nunţă complect la noţiunea de spaţiu şi timp, aşă cum ne 
învaţă mecanica lui Galilei şi Newton şi pune la baza unei 
disciplini nouă un principiu uimitor de îndrăzneţ, care era 
în stare să explice mai simplu mişcările capriţioase ale e- 
ectronului. Astfel s'a declarat răsboiul între cele două me- 
canici ; pacea nu s'a încheiat încă. 


*** 

Care sunt armele de luptă ale celor două combatante ? 

Toată lumea ştie că mecanica se ocupă cu mişcarea cor- 
purilor când se cunosc forțele care lucrează asupra lor. lată 
trei vorbe care se întrebuințează des şi despre care nu 
toata lumea are o idee precisă: mişcare, corp, forță. Ce e 
corp nu ştie nimeni precis; de aceea să ne mulțumim Cu 
noțiunea obicinuită de corp, care n'are nevoie de definiţii 
artificiale ca: corpul e o parte din materie etc. De altfel 
nici nu e nevoie de mai multă lămurire pentru înţelegerea 
celor ce vor urmă. 

Ce e forfă ? O întrebare tot aşa de complicată, și totuşi 
fiecare are o idee mai mult sau mai puţin clară despre forță ; 
de altfel cu cât cineva a studiat mai multă Fizică, cu atât 

devine şi noțiunea despre forță mai neclară în mintea lui. 1) 

Ce e mişcarea? Schimbarea corpului dintr'un loc în altul, 
în timp. Iarăşi două vorbe nu tocmai uşor de definit: loc 
şi timp. Să m'apuc să le definesc ar fi să fac metafizică; 
la acest lucru nu mă ajută puterile. Sau cheltuit de alt-fel 
energii imense în căutarea unei lămuriri a acestor două vorbe 
şi rezultatul e totuşi nemulțumitor pentru un fizician, căci a 
înlocui un cuvânt cu un altul tot aşă de necunoscut ca şi 
cel dintâi nu e pentru el suficient, şi cam aşă fac metafizi- 
cienii ca să le introducă intuitiv. Am să menţionez numai 
câte o proprietate esenţială a lor: Locul nu e o noţiune ab- 
solută ; se poate vorbi de posiția unui corp în raport cu a 
altuia, nu însă de posiţia lui absolută în spaţiu. Matemati- 
cianul îşi fixează de obiceiu trei axe perpendiculare una pe 
alta şi vorbeşte de posiţia corpurilor față de acest sistem 
de axe ; nar aveă însă sens să ne întrebăm de posiţia ab- 
solută a sistemului însuşi. Timpul e o noţiune legată de miş- 
care ; fără aceasta din urmă nar aveă sens să existe cel 
dintâi. 

Până aici sunt de acord cele două mecanici. Să facem 
acum puţină mecanică veche. 

O plută alunecă la vale liniştit, în linie dreaptă, pe un 
râu fără valuri prea mari ; să zicem că pluta înaintează cu 
o iuțeală constantă de 1 metru pe secundă; în limbagiul ma- 
tematic se zice că pluta are o mişcare de translație, rectilinie 
şi uniformă, cu iuţeala de mai sus. 


1) Fac aluzie nu numai la lipsa unui substrat concret al acestei no- 
țiuni, fapt care ține de altfel de alt domeniu de cât acela al meca- 
nicei, dar mai ales la discuţiile nesfârşite şi lipsite de succes de a 
ordonă într'o anumită disciplină, forțe obicinuite precum: gravitația 
universală, frecarea etc l 

Cei depe plută n'ar avea cunoștință de mişcarea lor pro- 
prie dacă nu s'ar raportà la obiectele învecinate care nu iau 
parte la mişcarea plutei, la malurile râului de pildă. Dacă ar 
fi închişi de toate părţile, ei n'ar aveå nici o dovadă că se plimbă 
pe râu cu iuțeala de un metru pe secundă, căci toate feno- 
menele se petrec acolo pe plută la fel ca şi când pluta ar 
fi în repaos: şi piatra lăsată din înălţime s. ex., cade în li- 
nie dreaptă. 

Aceasta e o lege fundamentală din mecanica noastră: 
mişcarea de translație, rectilinie, uniformă nu poate fi pusă 
în evidență cu nici un experiment mecanic făcut de observatori 
care participă la mişcarea aceea rectilinie. Mai mult încă: 
uitându-se la maluri călătorii de pe plută au impresia că 
malurile fug îndărăt cu iuţeala de un metru pe secundă, şi 
riguros n'ar puteă niciodată demonstră că ei se mişcă şi nu 
malurile. O asemenea mişcare de translație are pământul 
față de soare cu iuțeala de 30 de km. pe sec., pe care însă 
nu o vom puteă niciodată demonstră riguros cu experienţe 
mecanice făcute la suprafața pământului. 

Altfel stau lucrurile dacă mişcarea nu e rectilinie sau u- 
niformă. Simţim s. ex. foarte lămurit când se pune tramvaiul 
în mişcare, dacă ne aflăm în el; aci mişcarea, deşi rectili- 
nie, nu e uniformă, adică iuțeala tramvaiului nu rămâne con- 
stantă ci creşte. Tot aşă de evident suntem înştiințaţi când 
ne aflăm în automobil şi ocolim un obstacol, un colț de 
stradă s. ex. ; aci mişcarea poate să fie uniformă, dar fap- 
tul că nu e rectilinie dă naştere la forțe centrifuge, care au 
tendința să ne asvârle în partea externă a curbei. O aseme- 
nea mișcare uniformă dar nu rectilinie e mişcarea de rota- 
ţie a pământului în jurul axei sale, care deşi mult mai lină 
ca aceea a automobilului la curbă, a fost pusă în evidenţă 

prin experiențe mecanice făcute la suprafaţa pământului; 
legea fundamentală pe care am enunţat-o mai sus o putem 
deci complectă astfel: ori ce altă mişcare afară de cea de 
translație rectilinie şi uniformă poate fi pusă în evidenţă cu 
experiențe mecanice făcute în interiorul sistemului în mişcare 
însuşi. 

Să mai menţionez încă o proprietate a mișcării acesteea 
de translație rectilinie şi uniformă. Unul din călătorii de pe 
pluta noastră se plimbă pe plută în sensul mișcării ei cu o 
iuțeală de 1 m. pe sec. Ce iuțeală are el în total faţă de 
maluri? 2 m. pe sec.; aşă ne învață mecanica veche, iufe- 
lile se adună. Pe mal un biciclist aleargă în același sens 
cu iuțeala de 5 m. pe secundă ; față de plută el va aveă, 
ne spune mecanica lui Newton, numai 4 m. pe secundă. Dacă 
ne-am închipui însă toată lumea redusă numai la biciclistul 
acesta şi plută, atunci întrebarea: ce iuțeală are fiecare ? 
rămâne fără răspuns ; putem spune că biciclistul are iuțeala 
de 4 m. întrun sens iar pluta stă pe loc, sau că pluta are 
iuțeala de 4 m. în sens opus și biciclistul stă pe loc sau că 
şi biciclistul şi pluta se mişcă fiecare cu câte o iuţeală de 2 m. 
pe sec. în sensuri contrare, sau înfine că amândoi se mişcă 
în acelaș sens, biciclistul cu 6 m. pluta cu 2 m. pe sec. 
De aci reese un lucru clar : nu se poate vorbi de o mișcare 
absolută ; orice mişcare e relatată la o alta: mişcarea plutei 
la aceea a pământului, a acestuia la mişcarea soarelui, căci 
şi el, ne asigură astronomii, se mişcă cu vre-o 18 km. pe 
sec. în linie dreaptă spre un punct anumit din constelația 
lui Bercule, în fine mișcarea soarelui la poziţia aşa numi- 
tor stele fixe, care foarte probabil că nu sunt fixe. căci şi 
ele pot aveă o mişcare de translație care totuşi să nu turbure 
fenomenele mecanice ale Universului: Universul întreg poate 

aveă o mişcare uniformă şi rectilinie de translație, de care 
nu ne putem convinge prin nici o experiență mecanică. 

Tot conglomeratul acesta de legi simple, care stăteau 
neclintite la baza mecanicei newtoniene, poartă numele de 
principiul relativităţii. 

x ua * 

Vrea să zică toată munca fizicianilor nu e în stare să de- 
monstreze cel puțin mişcarea de translație a pământului față 
de soare ? Nu suntem încă siguri dacă pământul are miş- 
care aceasta de translație ori soarele o face în sens opus? 
Pentru liniştirea spiritelor mă grăbesc să spun că avem mo- 
tive de altă natură, foarte puternice care ne dau dreptul să 
zicem că mişcarea de translație o face pământul şi nu soarele. 

Să lăsăm aceste motive în pace, care ne-ar face să ne 
depărtăm prea mult dela ţinta noastră momentană şi să cer- 
cetăm acum, dacă a fost vre-un cetitor aşă de atent să ob- 
serve cu câtă grijă am adăogat mereu calificativul mecanice 
experienţelor neputincioase să ne pună în cunoştinţă de miş- 
carea de translație, la care noi înşi-ne luăm parte. lată de 
ce am făcut-o: de multă vreme şi în special de vre-o 50 
ani încoace, o mare ramură a Fizicei şi-a luat o desvoltare 
deosebit de puternică. E vorba de teoria Electricității, căreia. 
învățatul englez James Clerc Maxwell i-a dat cam pe la ju- 
mătatea secolului trecut, forma ei deţinitivă se poate spune; 
cercetări ulterioare atât pe cale experimentală cât şi pe cea 
teoretică au confirmat strălucit, mai pretutindeni ideile lui 
Maxwell. Ceeace ne interesează pe noi din teoria lui, 
pentru scopul ce urmărim, e întâiu faptul că electricitatea se 
propagă sub formă de valuri cu o iuțeală de 300.000 km. 
pe sec. întrun mediu absolut numit eter, precum sunetul prin 
materia obicinuită : aerul, apa, etc, şi al doilea că lumina e 

tot un fel de electricitate, ale cărei valuri au o lungime de 
undă foarte mică. Cu ajutorul propagării luminii s'au gândit 
învățații să invedereze mișcarea de translație a pământului 
şi iată cum: Am spus mai sus că această mișcare de trans- 
lație o face pământul cu o iuțeală de 30 km. pe sec. In 


ig. 1. pământul e reprezentat prin cercul cu centrul în P, 
g 
4 


Ê. A 


8 8! 
Fig. 1 
iar direcția mișcării lui e arătată prin săgeata PP'; să pre- 
supunem că acest cerc reprezintă chiar ecuatorul. Punctul 
A de pe ecuator are iuțeala lui îndreptată spre A' iar punctul 
B spre B'. Pământul are însă și o mişcare de rotaţie, în ju- 
rul unei axe trecând prin centrul P şi perpendiculară pe 
planul ecuatorului; aşă că peste 12 ore punctul A va veni 
unde e punctul B' acum şi A' unde se află B în acest mo- 
ment (Fig. 2); observatorul din punctul A va luă parte la 


Fig. 2 
mișcarea de translație a pământului, dar iuţeala lui în a 
doua poziţie nu va mai fi îndreptată de la A la A, ci în sens 

contrar, adică aşa cum arată săgeata P P’. Dacă deci în 
poziţia arătată de Fig. 1. observatorul din A ar fi avut un 
tub dirijat de la A la A' (adică în sensul mişcării de tran- 
slație a pământului) prin care să se probage lumina, acel 
tub ar fi dirijat în poziţia reprezentată de Fig. 2 tot de la A 
la A’, adică de data asta în sens opus mișcării de translație 
a pământului ; în prima poziţie lumina se propagă cu o iu- 
țeală de 300.000 km. pe sec. prin tubul AR’, iar observato 
rul din A aleargă după raza de lumină cu iuţeală de 30 km. 
pe sec. E analog cu cazul biciclistului care alergă cu 5 m. 
pe sec. iar pluta în urma lui cu un metru pe secundă; fără 
să stăm la îndoială vom spune că lumina se mişcă faţă de 
observatorul A numai cu 300.000 —30 = 299.970 km. pe seci 
In poziția arătată de Fig. 2 lumina se va mișcă de asemenea 
prin eterul din tub cu o iuţeală de 300.000 km. pe sec. în 
sensul de la A la A’, dar acum observatorul din A aleargă 
în sens opus de acela al direcţiei luminoase cu 30 km. pe 
sec. Scurt şi coprinzător putem spune că iuţeala luminii în 
A în direcția AA e cu 60 de km. pe sec. mai mică în 
prima poziţie decât în a doua. 

Nu rămâne de cât să experimentăm şi să găsim aceeași 
diferență de 60 km. în iuţelile luminii măsurate în poziția 
întâia și a doua, pentru a puteă conchide că foarte proba- 
bil mişcarea de translație a pământului există. 

O primă greutate care s'a ivit a fost lipsa de instrumente 
de măsurătoare destul de precise, aşă că primele încercări 
de a găsi cei 60 de km. diferință au dat rezultate negative. 
In adevăr e clar că trebue să avem instrumente aşă de fine, 
în cât mărimile de ordinul ses = gy Să se poată dis- 
tinge. Atâta nu ajunge încă, fiindcă eroarea de observaţie 
poate fi mai mare decât cantitatea de observat însăşi, dacă 

precizia instrumentului e tocmai atât de mare cât mărimea 
observată. Erà deci de aşteptat ca mişcarea de translație a 
pământului să nu poată fi pusă în evidență cu experienţe 
de acest fel, când instrumentele noastre posedau chiar pre- 
cizia, de mr pe care întradevăr o aveau acum 50 de ani. 
Abia acum vre-o 30 de ani învățatul american Michelson 
reuşeşte să înjghebeze o experiență de felul celei de mai 
sus, aşă în cât să poată măsură mărimi mult mai mici; ex- 
perienţa eră într'adevăr astfel aranjată în cât cantitățile de 
observat erau chiar mai mici decât cele din experienţa schi- 
tată mai sus, însă aparatul de măsurat de care se servea 
Michelson, Inferferometrul, puteă să dea cu precizie chiar a 
suta parte din mărimea ce trebuiă măsurată. Ei bine, rezul- 
fatul acestei nouă experienţe, pe care de altfel Michelson a 
repetat-o mai târziu cu cea mai mare îngrijire împreună cu 
Morley, a fost de asemenea negativ: nu s'a constatat nici 
cea mai mică modificare în iuțeala luminii, care să fie da- 
torită mişcării de translație a pământului. De atunci încoace 
experienţele de acest gen s'au înmulţit în continuu şi toate 
au confirmat , fără excepţie, rezultatele experienţei lui Mi- 
cbelson. 


e ae 


De câte ori în ştiinţă se întâlnesc contraziceri flagrante, ca 
aceasta, între teorie şi experienţă, se caută todeauna greşala 
cu drept cuvânt, dacă fireşte experienţa e făcută în împre- 
jurări neatacabile, în premisele teoretice care au servit de 
bază la aflarea cifrelor respective. In cazul lui Michelson erau 
trei lucruri de cercetat: 

1. Pământul are o mişcare de translație; 

2. Există un mediu în repaos absolut, efer, care trans- 
portă valurile electrice şi deci şi cele de lumină; 

3. Principiul relativității în sensul newtonian, aşa cum 
lam expus noi mai sus. 

Care din aceste trei premise e falşe? Pe prima, că pă- 
mântul are o mişcare de translație, ma încercat nimeni s'o 
conteste : sunt aşa de sigure dovezile mecanice și astronomice 
care se aduc în favoarea ei, încât numai curagiul prea mare ar 
fi fost de admirat în acela care ar fi îndrăznit să se ridice contra 
ei. A doua ipoteză pare aproape tot aşa de invulnerabilă sau 
cel puţin în cazul experienţei lui Michelson n'ar fi negarea ei 
singură în stare să explice ciudățenia faptului. S'ar puteă de 
pildă spune că eterul, acest transportator de valuri luminoase, 
participă la mişcarea de translație a pământului, posedă exact 
aceeaşi viteză e îndreptată în acelaş sens ca şi el. Atunci am 
avea explicaţia trebuitoare, căci eterul cu pământul ar forma 
împreună un sistem în mişcarea de translație şi am văzut că 
în aşa condiții fenomenele fizice ne apar întocmai ca şi cum 
sistemul ar fi în repaos. Legea ar trebui deci enunțată astfel: 
eterul, acest mediu electric care pătrunde în orice fel de 
de materie, participă la mişcarea pe care materia însăşi o face. 
In contra acestei legi însă se ridică o experiență vecbie a lui 
Fizeau, repetată mai târziu de Michelson şi Morley. 

lată în ce constă în principiu experiența în chestie: Intr'un 
canal unde curge apă de pildă cu o iuțeală de a m. pe se- 
cundă, se trimete o rază luminoasă în sensul mişcării şi alta 
în sens opus; eterul, care se află în apă şi care transportă 
raza luminoasă, s'ar mişca şi el după legea de mai sus cu 
iuțeala de a m. pe secundă, aşa că prima rază luminoasă 
care se mişcă în eter cu iuțeala de 300.000 km. pe sec., sar 
mișca acum față de noi cu a m. pe secundă mai iute: e 
analog cu cazul plutei care se mişcă cu iuțeala de un metru 
pe sec. şi pe care un plutaş se mişcă în acelaşi sens tot cu 

un metru pe sec.; în total iuțeala plutaşului faţă de valuri 
eră de doi m. pe sec. Din contra, raza de lumină, care e 
trimisă în sens opus de acela al mişcării apei, ar aveă 
evident față de noi o iuțeală mai mică cu am. pe sec.; 
rezultatul ar fi că diferenţa dintre iuţelile celor două raze Iu- 
minoase ar fi de 2 a m. pe sec. Experienţa lui Fizeau însă a 
arătat că această diferență nu există, lucru pe care mai târziu 
Tau confirmat Michelson şi Morley, printr'o experienţă ana- 
loagă. 

Afară de această experiență, a cărei valoare nu e pusă 
de nimeni la îndoială, s'au făcut o mulţime de alte încercări, 
fie direct fie pe cale indirectă, pentru controlul legii de mai 
sus; toate au esclus ipoteza antrenării eterului de către ma- 
terie: se presupune în ştiinţă că eterul e un corp solid 
umplând tot spațul ocupat sau neocupat de materie, având 
proprietatea însă că nu opune nici o rezistență mişcării cor- 
purilor ; materia e un fel de sită, fără proprietatea de a târâ 
eterul în mișcarea ei. 

Mai rămâne deci să ne îndoim de valabilitatea principiu- 
lui relativităţii în sensul newtonian, ceea au şi făcut învă- 
taţii. Experienţa lui Michelson ne spune clar că iufeala lu- 
minii nu depinde de sistemul în care se face experiența. lată un 
nou principiu în contradicție cu mecanica cea veche, care 
poate însă nu merită încă numele de principiu din cauza na- 
turii lui speciale. Lorentz a căutat totuşi să pună alte ecuaţii 
la baza mecanicii, ţinând seama de acest principiu ; a stabilit 
aşă numitul grup lorentzian de transformare. 

Spiritul filozofic al lui Einstein însă nu s'a mulțumit cu 
această modificare de natură mai mult formală; în 1905, a- 
dică un an mai târziu de la apariţia primei explicări date 
de Lorentz, el enunță pentru prima oară un principiu mult 

mai general ca acela al lui Lorentz, care poate fi de altfel 
privit ca o complectare a vechiului principiu newtonian al 
relativității şi care a revoluționat întreaga lume ştiinţifică şi 
filozofică ; în adevăr istoria ştiinţei nu posedă un exemplu 
de o aglomeraţie mai mare de lucrări ştiinţifice într'o anu- 
mită direcţie, într'un timp aşa de scurt, 71/, ani. Principiul 
lui Einstein sună astfel: 

Mişcarea rectilinie şi uniformă de translație a unui sistem, 
a pământului s. ex., nu poate fi pusă în evidenţă prin nici o ex- 
periență de natură mecanică sau electrică făcută în sânul 
sistemului însuşi. 

O primă consecință a acestui principiu e că nici un corp 
nu poate aveă o iuțeală mai mare decât aceea a luminei 
mai mult, nici o acțiune materială nu se poate transmite 
mai iute decât lumina. Gravitaţia universală de pildă, des- 
pre care noi eram obicinuiți să credem că se propagă in- 
stantaneu, nu se poate transmite cu o iuţeală mai mare de 
cât 300.000 km. pe sec. 

Lucrul pare la început paradoxal: să ne închipuim că 
pluta, de care eră verba mai sus, se mişcă cu o iuțeală 
foarte mare, cu 200.000 km. pe sec., ceeace nu e în con- 
tradicţie cu principiul lui Einstein, şi că pe plută se mişcă 
un plutaş în acelaş sens tot cu 200.000 km. pe sec.; nu se 
mişcă oare plutaşul cu 400.000 km. pe sec. în total față de spa- 
tiul în repaos? Aşă ar pretinde mecanica veche care neglijă 
un lucru, sau mai bine zis postulă un fapt care poate prea 
bine să nu fie adevărat. Mecanica lui Newton credea că timpul 
măsurat în spaţiul în repaos și timpul măsurat pe pluta în 
mișcare se măsoară tot la fel; mecanica cea nouă pretinde 
contrariul : anume că timpul măsurat pe plută mare nimic 
comun cu timpul din spaţiul în repaos, așă că pe când plu- 

tașul îşi numără într'o secundă a lui cei 200.000 km., iuţeala 
lui faţă de plută, noi din spaţiul în repaos nu măsurăm de 
cât o iuțeală în orice caz mai mică decât 100.000 km. în 
o secuneă a noastră. Plutaşului îi stă la dispoziţie o iuțeală 
până la 300.000 km. pe secunda lui față de plută, noi însă 
nu-l vom vedeă niciodată alergând mai iute de cât cu 100.000 
km. pe sec. față de plută. Aceasta e profunziunea princi- 
piului lui Einstein, care de acum va dă de gândit mult filo- 
zofilor cari se ocupă cu teoria cunoștințelor : timpul e o no- 
fiune strâns legată de mişcarea sistemului în care el se mă- 
soară. 

la să vedem cum am puteă măsură timpul pe pluta nos- 
tră. Să zicem că pluta e lungă de 300.000 km., A e coada 
şi B fruntea ei. Plutaşul trimite din A un semnal luminos 
spre B la timpul zero, care va trebui să fie primit în B la 
timpul 1; dacă în B e o oglindă care să reflecteze raza lu- 
minoasă înapoi în A, ea va ajunge aci la fimpul 2. Nu poate 
ajunge în B mai târziu decât la timpul 1 căci atunci am 
puteă pune în evidenţă, prin fenomenul acesta luminos, miş- 
carea de translație a plutei. 

Ce observăm noi care ne aflăm în repaos faţă de plută? 
Să presupunem că am însemnat tot cu zero timpul când a 
pornit raza luminoasă din A. Când a ajuns în B, ea a per- 
curs pentru noi 500.000 km. căci B s'a deplasat însuşi în 
timp de o secundă cu 200.000 km. în sensul mișcării razei 
de lumină. Concluzia e că pentru noi raza luminoasă a a- 
juns în B după 12/, secunde, propriu zis mai târziu chiar, 
fiindcă B s'a deplasat cu mai mult de 200.000 km, într'o 
secundă şi ceva ; în orce caz ceasornicul din B de pe plută 
va merge înapoi față de al nostru. Acelaşi lucru se va în- 
tâmplă cu orice ceasornic aşezat între A şi B. E drept însă 

că după socoteala noastră extrem de simplificată, raza lu- 
minoasă se întoarce în A tot după două secunde, adică ceasor- 
nicul din A merge întocmai ca ceasornicul nostru. Coată a- 
ceastă socoteală însă e numai o primă aproximaţie; vom 
vedeă în curând că nici ceasornicul din A nu coincide cu al 
nostru. Deocamdată suntem însă în stare să afirmăm că si- 
multaneitate absolută nu mai are niciun sens: două eveni- 
mente petrecute pe plută în acelaşi timp dar în lucruri deo- 
sebite vor fi pentru noi două evenimente petrecute în tim- 
puri diferite. S. ex. două evenimente, unul în soare şi altul 
în cea mai apropiată stea fixă, care par simultane privite 
din stea, vor fi la interval de două ore privite de pe soare. 
Cauza e mișcarea de translație pe care o are soarele față 
de aceă stea fixă. 

Am văzut mai sus că toate ceasornicile de pe plută, afară 
de cel din A, nu vor coincide în mersul lor cu ale noastre; 
o consecință imediată e că lungimile nu se măsoară la fel 
pe plută ca în sistemul unde ne aflăm noi. Să presupunem 
că plutaşul vrea să-și ia măsura unui metru de-al nostru; 
în acest scop el ia un băț pe care îl aşează cu un capăt 
în A în momentul când A trece la începutul unui metru de 
al nostru şi observă în acelaş timp unde vine celălalt capăt 
al metrului nostru. Să presupunem că lungimea pe care a 
luat-o e AA'; eu spun că AA' e mai mic de cât metrul nos- 
tru, căci ceasornicul din A mergeă ca şi al nostru dar cel 
din A' mergea în urmă, aşă că el a întârziat ceva cu face- 
rea semnului în A”. Rezultatul e că unitatea lui de măsură e 
mai mică decât a noastră, adică lungimile lui, măsurate cu uni- 
tatea lui de măsură, le va găsi el întotdeauna mai mari de cum 
le găsim noi ; cu alte cuvinte nouă ni se vor păreă lungimile 
de pe plută scurtate în sensul mişcării. De aci se vede că 

socoteala de mai sus a timpului încă nu e justă ci îi trebuie 
şi ei a doua corecție. 

Toate lucrurile acestea așa de complicate în aparenţă, se 
simplifică mult dacă scriem formulele de transformare ale lui 
Lorentz, care de altfel se deduc din principiul lui Einstein ; 
din fericire trebue să renunţ la ideea aceasta care m'ar pune 
în conflict cu caracterul revistei „Natura“. Mă mulțumesc să 
spun că pământul văzut de pe soare sufere o turtire de 6 cm. 
în sensul translaţiei lui şi că soarele se turteşte cu 3 m. văzut 
de pe pământ. 

x 

Din cele spuse mai susreese că corp rigid nu mai există, 
căci dacă începe să se mişte, el se turteşte în sensul miş- 
cării. Mai mult încă, nu mai putem preciză nici masa unui 
corp cum o făceam înainte, căci raportul dintre forță şi acce- 
lerație variază după mecanica nouă cu iuţeala, ba devine 
chiar infinit de mare când iuţeala corpului se apropie de iu- 
teala luminei. lată părţile rele ale noului principiu al relati- 
vității: distruge cu totul vecbile noţiuni cristalizate despre 
volum, corp rigid, masă, fără să le poată înlocui. Avantagiile 
mecanicei celei noi constau în faptul că multe lucruri neex- 
plicate din Electrodinamică apar acum clar; aşă s. ex. ex- 
periența lui Michelson, care a servit de bază construcţiei a~ 
cestei nouă disciplini. 

Un alt fapt care îşi găsește cel puţin o explicare mai 
simplă cu ajutorul noului principiu, e acel menţionat la în- 
ceputul acestui articol: mişcarea electronului. Ce e un elec- 
tron ? Tendinţa de a da materiei o explicare atomistică, 
tendință care prinde rădăcini din ce în ce mai puternice, a 
condus pe fizicieni la ideea că o asemenea constituţie s'ar 
puteă atribui şi electricităţii. 5. A. Lorentz e acela care a pus 

bazele unei nouă ramuri a electricității ca ştiinţă: Teoria 
electronilor, după care electricitatea, masa electrică, după cum 
i se spune prin analogie cu masa materială, se compune din 
elemente foarte mici încărcate cu electricitate negativă nu- 
mite electroni; un curent electric e o mişcare a electronilor. 
Părerea că aceşti electroni ar posedă pe lângă masă electrică 
şi masă mecanică, s'a zdruncinat în urma unor experienţe 
ale lui Kaufmann, care au dat rezultate negative în acest sens. 
S'a încercat de către Lorentz în special să se aplice acestor 
mase pur electrice, legile obicinuite ale mecanicei care re- 
gulează mişcările maselor materiale ; succesul n'a fost stră- 
lucit de loc, căci mişcările prevăzute de teorie nu coincideau 
n cea mai mare parte cu cele căpătate pe calea exprimen- 
tală. Lorentz a propus atunci ipoteze arbitrare pentru explica- 
rea abaterilor acestora, ipoteze cu totul străine prin natura 
lor, mecanicei clasice, precum proprietatea electronului de 
a avea două mase: una în sensul mişcării lui masa longi- 
nală, şi alta în o direcție perpendiculară pe prima, masa 
transversală. Complicațiile amenințau să devină din ce în 
ce mai mari, când apare principiul nou al relativității, care 
fu în stare să explice oarecum abaterile mişcării electronului 
dela legile obicinuite. Explicaţia e foarte simplă: Experi- 
mentele care priviau mişcarea electronului, erau făcute ma 
cu seamă asupra aşă numitor raze catodice şi razele f ale 
Radiumului. Razele catodice sunt nişte raze de natură elec- 
tromagnetică pe care le trimite catodul unui tub al lui Geiss- 
ler, când presiunea în tub e foarte mică; ele se manifestă 
printr'o imagine fluorescentă a catodului în partea opusă a 
tubului şi constau dintro sumedenie de electroni, care por- 
nesc din catod cu o iuțeală foarte mare, cam de vre-o 
10.000 km. pe sec. De aceaşi natură sunt şi razele B, numai 

că acestea din urmă sunt emise de Radium;razele f ating 
câteodată iuțeala de 100.000 km. pe sec. Care e cauza acum 
că mișcarea electronilor din razele catodice sau din razele 
f nu se spun legilor mecanicei lui Newton ? Principiul nou 
al relativității are un răspuns foarte simplu : luţelile în chestie 
sunt așă de mari în cât mecanica veche nu ne mai poate 
da nici cel puţin aproximativ adevărata mișcare. 

Cam acestea sunt avantagiile mecanicei celei nouă, care 
au făcut pe o mulţime de fizicieni să o adopte. E adevărat 
că principiul acesta nou al relativității încă nu e în stare să 
ne explice unele lucruri ciudate, fie în teoria electronilor, fie 
chiar în astronomie, dar în faţa acestor dificultăți rămâne şi 
mecanica cea veche neputincioasă, pe când mecanica cea 
nouă ne pune în posibilitate să ne dăm seama de multe lu- 
cruri, la care mecanica cea veche nu găsiă nici un răspuns. 
Ar urma deci să ne lepădăm de mecanica cea vecbie şi să 
îmbrățișăm cu toţii pe cea nouă cu toate socotelile ei mult 
mai complicate, cu noțiuni mai puţin intuitive la care ne con- 
duce noul principiu al relativității. Această exagerare însă 
nu e necesară, căci întâmplarea a avut grijă, poate spre 
norocul desvoltării ştiinţei, să facă aşă incât lumina să se 
propage cu o iuțeală enorm de mare față de vitezele ce se 
întâlnesc în practică, așă că modificările pe care le aduce 
mecanica nouă în mișcările cu iuţeli obicinuite sunt cu totul 
neglijabile: aceste modificări depind de raportul dintre iuțeala 
corpului şi aceea a luminei, raport care nu trece desar nici în 
mişcarea celei mai repezi planete, Mercur. 

Aşa dar putem, fără multe regrete, să ne mulțumim cu 
studiul mecanicei newtoniene pentru trebuințele noastre obiş- 
nuite, să menţinem deci noțiunile comode de volum, masă 
corp rigid, spațiu, timp ș. a m. d., pe care atâtea secole de 

tradiţie ni le-au cristalizat în minte, cu convingerea că nu 
facem în acest caz o greşală mai mare de cât aceea pe care 
am face-o când ne-am aruncă orbeşte asupra atrăgătoarelor 
speculaţii noi, mecanice, neglijând cu totul pe aceea care 
le-a dat viață, mecanica lui Galilei şi Newton, mecanica bu- 
nului simţ. 

Göttingen, 12 April 1913 V. VÂLCOVICI 


a 


FURNICA 


— Din Camille Flammarion. — 


Cocmai mă gândeam asupra minunatei alcătuiri a corpu- 
rilor cereşti, când într'o dimineaţă trecând printr'o livadă verde 
mi-a căzut privirea pe două furnici, tocmai în clipa când ele 
convorbiau cu multă însufleţire. 

Era vorba despre un vierme îngheţat de frigul dimineţii, 
care zăceă în iarbă; una dintre furnici vroia să-l ducă acasă, 
dar i-a fost prea greu. 

Covarăşa ei nu prea aveă poftă să-i ajute; poate că aveă 
altceva de lucru, poate că nu găseă gustoasă prada, ori poate 
că a găsit-o prea grea pentru ele amândouă ?! Nu ştiu, atâta 
însă îi precis, că nu se prea grăbeă să satisfacă dorinţa celei- 
lalte. O a treia furnică s'a abătut pe acolo şi s'a amestecat 
şi ea în convorbire, apoi și o a patra. In curând au ajuns 
la o înțelegere. Conduse de cea dintâiu, sau dus degrabă la 
vierme, care la atingerea lor deabia se mai puteă apără; se 
vede, că eră rănit prea rău. Cele patru furnici l-au tras după 
aceea, l-au împins, l-au prăvălit, în sfârşit au ajuns cu el 
până la furnicar, la o depărtare de cel puţin 4 metri. 

La insecte întocmai aşa s'a desvoltat inteligența ca la su- 

gătoare, treptat, mai repede însă ca la noi. Dacă furnicile 
ne-ar semănă în privința construcțiunii trupeşti, ele ar fi stă- 
pânitorii lumii. 

Cu drept cuvânt ne surprinde faptul că la aceste ființe 
cu un exterior atât de modest, găsim ordine socială, indus- 
trie şi aşezăminte, despre care până acum bănuiam, că sunt 
exclusiv proprietatea noastră. Găsim aci viață familiară cu 
toate bucuriile și ostenelile sale, casă clădită, amplificată şi 
susținută ; copii nutriţi, îngrijiţi, ţinuţi curat, transportaţi din- 
trun loc într'altul, prietenii sprijiniți, morţii îngropaţi. Sunt 
armate cuceritoare, respectiv apărătoare, bătălii sângeroase, 
lupte cu durată lungă, apoi armistiţii, învingeri, negocieri de 
pace, granițe de stat statornice şi cu cinste observate. 

Furnicile de altcum sunt un popor de bandiți, care umplu 
de groază și disperare pe popoarele muncitoare ; ele fură pe 
noi născuții acestora şi-i fac sclavi. Găsim apoi între ei păs- 
tori isteţi, care se îndeletnicesc cu economia de vite, pentru 
a se nutri cu laptele lor; sunt secerători care au să umple 
bambarele de bucate, apoi agricultori, care plivesc pământul 
de buruenele netrebnice. Peste tot locul ne întâlnim cu pilde 
din viața noastră: cu lipsă, cu munci, cu viaţă liniştită sau 
neliniştită, cu lupte, cu cuceriri paşnice ori brutale. 

Limba, în care se înţeleg furnicile între ele, e mult supe- 
rioară limbei păsărilor, câinilor, maimuţelor şi a animalelor 
de gradul cel mai înalt din regimul animalic; mai mulţi na- 
turaiişti au putut să deosebiască în întonarea, modulaţia şi 
nuanțarea cântării păsărilor, expresiunea de chemare, frică, 
durere, delectare, ură, antipatie, dragoste ... Chiar şi vrăbiile 
de rând se ştiu înţelege între ele. 

Limba furnicilor însă e cu mult mai complicată ca a pă- 
sărilor. Şi-i foarte probabil că furnicile şi vorbesc, pentru 

că studiul secţionării a descoperit la ele un fel de organe vo- 
cale, care, după cum se vede, n'au nici un fel de altă func- 
țiune. De altcum, cu deosebire prin atingerea reciprocă a 
antenelor comunică între ele. 

Să încercăm a nelinişti furnicile în vremea când se pre- 
umblă prin furnicar. Câteva pe dată dispar înăuntrul cămi- 
nului lor, răscoală colonia şi într'o clipă e în agitaţie grozavă 
întreg cuibul. Pe când o parte dintre lucrători se grăbesc să 
care larvele şi nimfele în ascunzişurile lor cele mai adânci, 
altele se grăbesc în afară cu îndrăzneală, să constate pri- 
mejdia şi să respingă duşmanul. Să le privim numai pe cele 
care sunt ceva mai departe de locul de agitaţie şi se întâl- 
nesc cu celelalte. Vedem că îşi freacă antenele, şi cu trei 
patru mişcări îşi comunică vestea primejdiei. . . . 

Dacă se întâmplă să descopere vreo sticlă cu dulceaţă, 
vedem că furnica aplică regula aceia, că mila o începem cu 
noi înşine. Mai întâiu se satură ea, după aceea se întoarce 
cu vreo 4—5 prietene, care o imitează, mai târziu după 
aceea aduc o ceată întreagă de oaspeţi, care cu bucurie mare 
se apucă de ospăț. Dacă e lipsă de transportarea larvelor, 
totdeauna ies afară atâtea câte sunt de lipsă la muncă. 

De muite ori vedem câte două furnici oprindu-se, prin 
antenele lor se înțeleg, şi dacă sunt de aceleaşi vederi, se 
apucă de joc. Câteodată una dintre furnici vrea să o ca- 
paciteze pe cealaltă în vreo treabă; dacă n'o urmează, o ia 
pe umăr şi o duce acolo, unde a chemat-o, ceeace în tot 
cazul merge mai de grabă decât capacitarea. 

Că-şi comunică una alteia impresiile şi că se înţeleg în 
afacerile lor, e destul de documentat, dacă le privim cu 
atenţiune lucrările lor de clădire, organizațiunea lor de lucru 
şi militărie. Și că toate acestea sunt rezultatele unei price- 

peri și al unui instinct, putem să ne încredințăm totdeauna, 
dacă le aducem în poziţiunea, ca să ne documenteze asta. 

Un cultivator de viermi de mătase a băgat de seamă în- 
truna din zile, că furnicile au dat peste viermi şi că-i muşcă 
și pişcă, până când aceia cad depe frunze sub pom, de unde 
celelalte îi apucă de grabă şi-i duc mai departe. 

Ca să pună capăt acestei stricăciuni, a uns pomul cu clei 
de prins păsările, jur împrejur, în forma unui inel. In timp 
de patru zile furnicile n'au putut trece peste acest obstacol. 
In a cincea zi însă s'a găsit un maestru între furnici, care a 
așezat pe clei o bucată mare de nisip. Indată s'au grăbit 
celelalte furnici și au apăsat bine nisipul în clei, apoi s'au 
scoborât și peste câteva minute fiecare furnică a adus câte 
o bucată de nisip. După o jumătate de oră era construit un 
pod formal peste clei, îndeajuns de larg, pentru a putea 
trece peste el patru furnici una lângă alta. Proprietarul nu 
le-a stricat întocmirea; le-a dăruit frăgarul, ca răsplată pen- 
tru atâta isteţime. 

Am văzut furnici în excursiunea lor de bătălie reţinute 
de vreun pârâiaș; în asemenea cazuri s'au ajutat aşa, că lu- 
crătorii ţinându-se unul de celălalt, au format pod, iar oastea 
a trecut peste el. După trecere, lucrătorii s'au despărţit unii 
de alţii şi se grăbeau să ajungă la mal, de multe ori însă 
încordarea lor a fost zadarnică. 

Toate aceste acţiuni dovedesc o incontestabilă combina- 
țiune mintală. Studierea acestor ființe mititele răstoarnă în- 
trun chip caracteristic ideile, ce le avem în genere despre 
inferioritatea insectelor. Dacă examinăm furnicarul, dacă am 
văzut larvele așezate în ordine frumoasă în leagănul lor, care 
se strămută în fiecare zi dintr'un loc într'altul după razele 
soarelui ; brănite cu o grije delicată şi constantă din partea 

dădacelor, care le iubesc mai mult ca pe sine, dacă vedem 
că dădacele pândesc cu grije fiecare mişcare a capului lar- 
velor, şi de grabă le picură din gură un fel de fluiditate nu- 
tritoare, când la naşterea nimfelor vedem furnicele vegbind 
şi ajutând naturii şi rozând capătul pânzei de mătase, ca 
prin aceasta să ajute scoaterea corpului ; mi se pare că cu- 
noaștem în toată privința aceste fiinţe din acele funcțiuni, 
pe care adesea spre marea noastră mirare le săvârşesc. 

Aşa de pildă, cu cea mai mare atenţiune îngrijesc de va- 
cile lor cu lapte şi de grădinile acestora; își hrănesc şi îşi 
mulg vacile, le ţin în grădini separate, le privesc de pro- 
prietatea lor şi le apără în contra dușmanului; iar când se 
mută într'alt loc, le duc cu ele. Această turmă o formează 
păducbii de frunze. 

Şi-i adună depe unde-i găsesc şi sugându-le abdomenul 
îi mulg; unele dintre ele numai cu acest nutriment se bră- 
nesc. Adună surcele sau rădăcini, pe care aceşti păduchi 
trăiesc şi spre scopul acesta ridică pavilioane, sau galerii 
subterane. Aceste animale mici îşi formează adesea cel mai 
scump tezaur. Furnicarul e atât mai bogat, cu cât cuprinde 
mai multe vaci cu lapte în sine. 

Cele mai sângeroase lupte se dau pentru larve pe care 
le fură, şi pe noii născuţi îi supun jugului sclaviei. Chipul de 
bătae la soiurile felurite de furnici e deosebit. Renumiţii pro- 
prietari de sclavi sau furnicile amazoane sunt înarmate cu 
dinți puternici şi tactica lor consistă în aceea, că îmbucă ca- 
pul dușmanului. Un soi de furnici micuţe se agaţă de pi- 
cioarele inamicului şi le smulge din rădăcină; altele sar pe 
spatele duşmanului şi le taie capul cu o iuțeală mare. 

Tactica militară, sentinele, spioni, asalturi sistematice, oraşe 
jefuite, copii răpiți, locuitori duşi în robie, prizonieri deca- 

pitați, cu un cuvânt tot războaele omeneşti din vechime le 
aflăm şi la furnici. 

La furnicile. amazoane lipsesc toate organele de lucru, 
ele nau decât dinți puternici. Nu lucrează şi nici nu ştiu 
să-şi nutrească mititeii. Intreaga viață o petrec în bătălii, 
dau asalturi asupra vecinilor paşnici şi-i duc în sclavie Sul- 
tanii lor nici nu ştiu să mănânce; dacă n'ar fi sclavii, care 
să-i nutrească, ar trebui să moară în mizerie. 

Chiar şi morminte au furnicile, la o depărtare anumită 
de furnicar, acolo îşi îngroapă morţii. Ba la unele soiuri 
găsim morminte mai elegante pentru fruntaşi şi gropi simple 
pentru popor. Cei dintâi sunt aşezaţi în ordine frumoasă, 
aceştia din urmă în desordine. 

Furnicile au şi ospeţe,când roiuri de mii de furnici se în- 
nalță în aer şi sboară de ici colo în cele din urmă raze ale 
soarelui, ce se apropie de apus. Când apoi sunt obosite 
de farmecul jocului lor executat cu o vioiciune grozavă, se 
lasă pe turnuri, coperişe de case şi în curând se reintorc 
acasă la furnicare, ca să-şi continuie munca de toate zilele. 

După cum vedem, e o lume extraordinară aceasta, vred- 
nică de o minuțioasă atenţiune. Sunt ființe micuţe, care gân- 
desc, care au impresiuni, idei, judecată, combinaţiuni. Și toate 
acestea sunt concentrate într'o fracție de miligram, de oarece în 
urma minuţioaselor măsuri creierul furnicii formează a zece 
parte din greutatea corpului ei, iar greutatea corpului furnicii 
e de un miligram şi jumătate. 


Slatina. GEORGESCU-MUNTEANUL 

DELA O JUCĂRIE DE COPII 
LA O DESCOPERIRE NEAȘTEPTATĂ 


... Eram pe atunci în Paris. Intro după amiază liberă, 
eşii cu copii la plimbare. Intrarăm într'o grădină. Copiii aşe- 
zară în dreptul unui zid cutii goale de sardele şi începură 
să tragă în ţintă cu o pușcă mititică. Mai nimereau, mai dedeau 
pe alături, cum se întâmplă orcui. La plecare, băgai de seamă, 
că gloanţele înfipte în zid erau toate turtite. In locurile unde 
două gloanţe se atinseseră, ele erau lipite. Intr'un loc mai multe 
gloanţe se lipiseră într'o singură bucată. .... 

Cam așa povestește inginerul Max Ulrich Schoop din 
Zürich întâmplarea care l'a pus pe urmele unei descoperiri cu 
totul neașteptate. Orcine a învăţat ceva fizică ştie, că un corp 
oprit repede dintr'o mişcare, se încălzește. In toate cărţile de 
fizică se spune, că un glonte de plumb care izbeşte cu pu- 
tere un zid se încălzeşte şi se poate chiar topi, când este oprit 
dintr'o iuțeală foarte mare. 

Observarea inginerului Schoop nu eră ceva nou. Era firesc 
ca gloanţele să se lipească în părţile în care se atinseseră. 

Pentru un inventator lucrurile fireşti sunt mai puţin fireşti 
ca pentru noi ceilalţi, sunt adică mai vrednice de luat în 
seamă. Intro clipă i-a trecut prin minte inginerului Schoop o 
descoperire întreagă. In loc de două gloanţe care se ating și 
se lipesc, el a văzut cu mintea o ceaţă deasă în care stropi 
după stropi se opresc, se ating, se topesc şi se prind într'o 
pânză subţirică de cutare sau cutare metal pe suprafaţa unui 
lucru oarecare. O industrie întreagă întrun fulger de gândire. 

Din această clipă inginerul Schoop na mai avut odihnă. 

Ani întregi sa frământat cu tot felul de încercări şi cu fel 
de fel de aparate. 


** x 


La început a încercat cu metale topite. Cititorul ştie, cum 
este făcut şi cum lucrează un stropitor de parfum. 

Cele d'întâi aparate aduceau mult cu aceste stropitoare de 
parfum şi mai ales cu inhalatoarele de doctorii. Aerul îndesat 
întrun cazan eşea cu putere şi stropea metalul topit care 
eşea din alt cazan. 

Cu aceste aparate se puteau stropi cu un metal anumit 
lucruri de alt metal şi chiar lucruri care ard uşor ca acelea 
de lemn, hirtie, celuloid, şi altele *). Temperatura metalului to- 
pit e destul de mare, ca să aprindă un lucru de lemn, de hîr- 
tie sau de celuloid. Şi cu toate acestea aprinderea acestor 
lucruri e cu neputinţă. Stropii de metal nu au de loc cele 
câteva sute de grade ale metalului topit. Aerul îndesat în ca- 
zan se răcește foarte mult în timpul cât iese afară şi răceşte 
astfel stropii de metal care au la urmă cel mult 70°. Lucrul 
se petrece foarte repede, abia în a mia parte dintr'o secundă. 
In acest timp stropii de metal rămân topiţi sau cel mult întăriți 
numai pe la margine. Când se întâlnesc, ei se încălzesc din 
nou la ciocnire, se lipesc şi se răcesc aşa de repede, în cât 
o aprindere nu poate avea loc. 

Schoop a găsit în urmă, că nu e nevoie să mai topească 
metalul. In adevăr, dacă stropii sunt răciţi la 70°, ei pot fi 
înlocuiți printr'un praf de metal. Firele de praf izbite cu 
putere se încălzesc şi se lipesc tot aşa de bine ca şi stropii 
de metal. Abia isprăvise să facă aparate care lucrau cu 


1) Natura, vol. VI. (1910-1911), pag. 31, Un mijloc nou de a spoi cu 
diferite metale orce obiect. 

praf de metal, când i-a venit ideia și mai bună să întrebuin- 
teze metalul de-a dreptul. Aparatul cel mai nou făcut de 
Schoop e pistolul de stropit cu metale. Acesta aduce cu un 
pistol Browning atât în formă cât şi în mărime, In ţeava pis- 
tolului sunt trei canale aşezate unul în altul. In cel din mij- 
loc intră sârma de metal cu care se spoiește, în al doilea 


Spoirea cu pistolul Schoop 


intră gazul care topeşte și în al treilea intră aerul îndesat 
care stropeşte, In patul pistolului e o morişcă cu dinți miş- 
cată cu aer îndesat care mişcă repede sârma de metal. Mai 
sunt şi alte cbichițe cu care nu e nevoie să ne batem capul, 

Vorba e, că pistolul face trei lucruri deodată: mişcă mereu 
metalul, îl topeşte şi îl stropeşte. Spoirea cu acest pistol e 
foarte lesnicioasă, şi e arătată în figura alăturată. 

Cu acest pistol se poate spoi chiar cu metale care se to- 
pesc greu cum e platinul şi chiar cu aliage de două metale 
făcute de-adreptul pe lucrul spoit. 

Când metalul se oxidează se poate lucra aşa, încât acesta 
să nu se oxideze, sau să se oxideze, după dorinţă. Aşa, se poate 
spoi cu plumb sau cu bioxid de plumb, la fabricarea acu- 
mulatorilor. 

Metalul stropit se lipeşte foarte bine de lucrul spoit şi 
capătă întotdeauna o tărie mai mare ca aceia pe care o are 
de obiceiu. 


Yi 


Descoperirea inginerului Schoop are nesfârşit de multe 
şi de felurite întrebuinţări. 

Galvanoplastia e foarte întrebuințată astăzi la acoperirea 
lucrurilor cu diferite metale. Faţă de ea, pe care o poate 
înlocui aproape în toate cazurile, pistolul Schoop e mult mai 
economic şi chiar mai practic, necerând nici băi speciale 
pentru galvanizare, nici maşini mari, nici case pentru ace- 
stea şi nici o pregătire anumită a lucrurilor de spoit. 

In industria chimică şi mai ales la fabricarea şi întrebuin- 
tarea acizilor se cer vase de platin care sunt foarte scumpe sau 
de plumb care sunt foarte grele şi prea puţin trainice. Azi 
se pot întrebuința vase de fer căptuşite pe dinăuntru cu pla- 
tin sau cu plumb prin schoopizare. In electrotechnică e un 
lucru greu de făcut să se lege capetele cărbunilor sau elec- 
trozilor cu sârmele prin care trece curentul electric. Legătura 
cu cleşte şi şuruburi nu e bună, fiindcă umezeala, acizii 
say alte pricini le strică şi opresc astfel curentul electric în 

parte sau cu totul. O legătură de-a dreptul între sârmă şi elec- 
trozi căutată de mult se face uşor şi bine prin schoopizare. 

In unele sobe electrice căldura e produsă într'o foiţă sub- 
tire de metal prin care trece curentul electric. Foarte uşor 
se pot lipi pe cărămizi care nu se topesc foiţe de metal cu 
pistolul Schoop. Tot aşa de uşor se pot acoperi plăcile de a- 
cumulatori electrici cu bioxid de plumb. 

Ruginii care strică atâtea lucruri de fer i-a sunat ceasul. 
Spoirea ferului cu un metal care nu rugineşte se poate face 
la faţa locului şi nespus de lesne. 

Oglinzi de tot felul se pot face din sticle spoite cu orce 
metal prin acest mijloc. 

Foiţe subţiri de metal care se pot rupe lesne se pot în- 
groşa şi întări. Ciparele pentru figuri făcute prin galvano- 
plastie se îngroaşe azi cu plumb topit. Acest lucru se poate 
face mai uşor prin schoopizare. 

Guvernul italian a dat să-i facă un balon în care pânza 
de gumă e acoperită astfel cu o foiţă de alamă. Această în- 
velire cu metal face ca balonul să nu se încălzească prea 
tare, să nu se umfle prea mult şi să fie ferit de trăsnet. 

Ţevile de metal se pot face azi lesne dintr'o bucată, spo- 
ind cu un metal un tipar care se poate scoate în urmă din 
țeava isprăvită. 

Reproduceri după obiectele de artă se fac la fel, stropin- 
du-le tiparurile lor cu metal. 

Se pot metaliza chiar pânze şi borbote. Acestea rămân 
moi ca mai înainte, se pot îndoi ori cum și se pot călca. La 
drept vorbind, pânzele metalizate nu sunt acoperite cu foiţă 
de metal ; fiecare fir din ele e acoperit cu metal. 

Hoţii vor fi prinşi mai lesne luându-li-se urmele degetelor 

prin schoopizarea acestora ; tiparurile acestea sunt mai trainice 
decât urmele făcute pe hârtie. 

Plăcile de gramofon se pot reproduce așa de perfect 
încât nu lasă nimic de dorit, atât e de mare fineţea cu care 
schoopizarea reproduce cele mai mici adâncimi sau ridicături. 

Astuparea sticlelor de vin cu capsule de metal lăsă până 
azi mult de dorit neputând opri aerul. Prin schoopizare 
capsele făcute repede şi de-a dreptul pe sticlă opresc cu totul 
intrarea aerului. Cot aşa de bună e închiderea cutiilor de con- 
serve. Ouăle şi cârnaţii se pot înveli şi ele în acest mod. 

Retortele, baloanele și aparatele de sticlă întrebuințate în 
laboratoare sunt mult mai trainice, când sunt spoite cu un 
metal prin acest mijloc. 

Un pistol poate lucra 8 ceasuri în şir și poate stropi un 
kilogram de cositor într'un ceas 1). 

Aceasta este descoperirea inginerului Schoop, descoperire 
pornită dela o jucărie de copii. Şi de data aceasta, ca de 
atâtea ori, întâmplarea a dat naştere unei descoperiri. Fără 
priceperea şi răbdarea inginerului Schoop, întâmplarea singură 
n'ar fi folosit la nimic. 

Multe mere au căzut şi au să mai cadă din pom; numai 
acela care a căzut din întâmplare în dreptul lui Newton a 
dus la descoperirea gravitației universale. Multe broaşte au 
tăiat şi au să mai taie fiziologiştii; numai acelea tăiate de 
Galvani în întâmplarea cunoscută au dus la descoperirea e- 
lectricităţei dinamice. Galvanopolastia, telegraful electric, ma- 
şina cu aburi, fonograful, razele X, atâtea şi atâtea descoperiri 


') După Dr. Albert Neuburger. — Berlin — , Das Schoopsche Metalli- 
sierungsverfahren, Die Naturwissenschaften, 16 Mai 1913 şi după Re- 
gierungsrat dr. Lach, Gesprizte Metallschichten nach den Verfahren von 
M. U. Schoop, Zürich, Prometheus, 3, 10, 11 Mai 1913. 

mari au luat naştere ori sau perfecţionat de pe urma cutărei 
sau cutărei întâmplări norocoase. Intâmplarea poate face mi- 
nuni, dacă e folosită de un om priceput. Nu mai puţin însă și 
omul cel mai mare şi cel mai învăţat poate trage folos de 
pe urma unei întâmplări. Oricât de ageră ar fi vederea 
cuiva, el trebue să bâjbâie în întunericul nopţei. Fulgerul de 
o clipă care brăzdează cerul îi luminează drumul până în de- 
părtări şi îi arată limpede ceiace altminteri n'ar vedeă de fel, 
Cu multă dreptate românul îţi urează: să'fi dea Dumnezeu 


minte şi noroc. 
G. G. LONGINESCU 


NOTIŢȚE 


SPRE ȘTIINȚA. — Reproducerea acestor Notite este îngăduită numai cu ard- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 

O maşină pentru măturat siradele prin sugerea gunoiului a fost 
încercată la Indianopolis din Statele unite şi a dat rezultate foarte bune. 
Maşina se compune dintr'o pompă mişcată cu o maşină mică cu aburi 
un rezervor pentru strângerea gunoiului şi câteva unelte trebuincioase 
la măturat aşezate toate intr'un camion tras de cai. lată cum se lu- 
crează: se udă strada ca să nu se ridice praf şi se desprinde gunoiuj 
cu un raz şi cu o perie. Se plimbă apoi de colo pâni colo gura unei 
țevi prin care gunoiul e supt de pompă şi împins în rezervor. De cu- 
rând maşina cu aburi a fost înlocuită cu un motor cu benzină şi totul 
a fost aşezat întrun camion automobil. 

Numai într'un ceas se poate mătura cu această maşină 11—15 mii 
de metri pătraţi de stradă, bine şi fără a se ridica norii de praf ce se 
văd adesea la măturatul stradelor noastre. 


Tbh. (Prometheus, 31 Mai 1913). 

Lucruri de pânză care nu arde.—Se ştig că ţesăturile de bumbac 
ori de fire textile, care se pot aprinde repede, nu mai iau foc, dacă au 
fost muiate bine în soluțiuni de silicat de sodiu, de săruri de amoniu, 
wolframat de sodiu, etc. Se mai ştie însă, că după spălare aceste ţe- 
sături, din care se fac perdele, lucruri de îmbrăcăminte, decoruri de 
teatru, etc., se aprind tot aşa de uşor ca și înainte de muiarea lor în 
soluțiuni ca cele pomenite. William Henry Perkin din Manchester a 
găsit un mijloc şi mai bun pentru a nu face să ardă țesăturile pregă- 
tite de el chiar după spălarea lor. Pânza se moaie întâi bine într'o so- 
luţiune de stanat de sodiu, aşa ca toate firele să se ude bine ; se stoarce 
apoi şi se usucă cu maşini anumite. După aceasta se moaie pânza în- 
tr'o soluţie de sulfat de amoniu şi iarăși se stoarce şi se usucă bine. 
In cele din urmă pânza e spălată bine cu apă care disolvă sulfatul de 
sodiu format. Combinația de cositor se lipeşte foarte bine Pe fibrele 
țesăturei şi nu se mai desprinde de ele, chiar dacă se spală pânza;de 
mai multe ori cu apă caldă şi cu săpun. Aceasta face, ca țesătura să 
nu se mai aprindă lesne când vreo flacără vine întâmplător prea aproape 
de ea. Țesăturile pregătite în acel mod sunt moi şi lânoase la pipăit, 
mai trainice la întindere şi nu aduc nici o vătămare pielei, când sunt 
purtate ca îmbrăcăminte. Ele îşi păstrează neătinsă culoarea în care au 
fost vopsite. Aceste țesături sunt cu 12 bani la metrul pătrat mai scumpe 
ca înainte. Flanela care se vinde sub numele de non-flam e preparată 
la Manchester aşa cum s'a arătat mai sus. 

Th. (Prometheus, 17 Maiu 1913) 


Wolframul nu mai e metal rar. — Attasta ne-o Spunè”producția 
lui care s'a urcat la 5289 tone în 1909 din care o treime cade în seama 
Statelor-Unite ale Americei, 1100 tone în seama Argentinei şi Boliviei 
iar 1200 tone în seama Australiei. 

Cauza creşterii producțiunii acestui metal;trebue căutată în foloa- 
sele pe care industria a ţinut să le tragă din proprietăţile lui foarte în- 
semnate. De unde până acum zece ani se ştia că wolframul este un 
metal sfărâmicios, azi se prepară un wolfram ductil care nu se dizolvă 
în acizii obişnuiţi, se topeşte mai sus de 3000, fierbe pe la:3700*, rezistă 
mai mult decât ferul şi nichelul la întindere, nu e magnetic şi poate fi 
tras în fire foarte subțiri. Intrebuințările wolframului sunt azi multe şi 
felurite. Sub formă de săruri se întrebuințează în vopsitorie ca mordant 

şi în industria mătasei spre a face mătasea mai grea. Apoi ca metal 
la facerea oțelului, a lămpilor cu incandescenţă, a termoelementelor, a 
greutăților de precizie, la facerea sârmelor subțiri întrebuințate în in-. 
Strumentele de fizică, în chirurgie, la instrumentele muzicale, etc. etc 


Th. (Die Naturvissenschaften, 23 Mai 1913). 


Nenorocirile datorile petrolului, gazului de luminat şi electri- 
cităţii în 1912, - Din 1081 nenorociri cunoscute în 1912 cele mai multe, 
674, au fost datorite gazului de luminat, 224 petrolului şi numai 183 e- 
lectricităţii. Din tabelele publicate de FEiektrotecânische Zeitschrift — 
urmează că cele mai multe accidente datorite petrolului 55, s'au în- 
tâmplat din cauza exploziunilor în lămpi, 46 din cauză răsturnării lăm- 
pilor, 26 la ațâțarea focului cu petrol şi numai un singur caz s'a în- 
tâmplat unui copil care se juca. 

Dintre nenorocirile întâmplate cu gazul de luminat 90 au fost dato- 
rite unei canalizări rele care nu închidea bine, 66 cazuri s'au întâmplat 
din nebăgare de seamă, 45 din cauza uitării deschis a robinetului de 
gaz, 34 din cauza plesnirii ţevilor. In 14 de cazuri cauza a rămas ne- 
cunoscută. Nenorocirile produse de electricitate sunt de altă natură Aşa 
66 au fost din neprevedere și 57 din atingerea sârmei conducătoare. 
Din cauza mult învinuitului circuit scurt nu s'au întâmplat decât 31 de 
cazuri, adică numai 3*/,. Nu trebue dar să ne grăbim a explica prin 
circuit scurt orice foc datorit electricităţii. 

Dintre nenorocirile datorite petrolului şi gazului de luminat cele mai 
multe s'au petrecut în locuințe (161 cu petrol, 256 cu gaz). Electrici- 
tatea a dat naştere numai la 2 nenorociri în locuințe ; cele mai multe 
s'au petrecut în instalațiile de exploatare, în ateliere şi chiar în loc 
deschis. 

In ceeace privește urmările datorite acestor întâmplări nenorocite, 
cele mai rele sunt pe seama electricităţii, care a omorât 109 oameni, 
pe când gazul de luminat a omorât 95, iar petrolul 64. Lucrul se schimbă 
când e vorba de sinucideri, numai 3 cazuri au fost datorite electrici- 
tăţii, 8 petrolului şi 181 gazului de luminat 


Tbh. (Die Naturwissenschaften, 23 Mai 1913) 


R 

RELATIV LA INFIINȚAREA UNUI MARE POST 
DE TELEGRAFIE FĂRĂ FIR IN BUCUREȘTI 


FOLOASELE TELEGRAFIEI FĂRĂ FIR 


Desvoltarea mare pe care a luat-o Telegrafia fără fir în 
cei din urmă ani, se datorește numărului mare de aplicaţiuni 
de o deosebită importanţă realizate prin acest mijloc simplu 
de comunicare la distanțe mari. 

Numărul posturilor mari de 7.F.F. a crescut foarte mult, 
şi acum se găsesc risipite aproape pe toată suprafaţa pămân- 
tului stațiuni fixe pentru comunicări şi cercetări ştiinţifice de 
un mare interes internațional. Voi descrie pe scurt principa- 
lele aplicațiuni practice realizate de posturile mari din dife- 
ritele părţi ale lumei, spre a atrage astfel atenţiunea 
asupra importanţei lor, în scop de a grăbi cât mai mult în- 
ființarea unui astfel de mare post fix în Bucureşti. 

Câteva din aplicaţiunile T.F.F., după cum vom vedeă, 
pentru a ajunge la un rezultat complect, au nevoe de o co- 
laborare între un mare număr de posturi din ţinuturi înde- 
părtate. In acest scop s'au organizat congrese internaţionale 
pentru a regula modul de colaborare după un program sta- 
bilit. 

Ar fi de dorit ca toate statele civilizate să colaboreze la 
această organizare de cercetări ştiinţifice cu aplicaţiuni prac- 
tice, după cum aproape toate statele au aderat la conven- 
țiunea internațională a greutăților și măsurilor. 

Ar fi regretabil să se întârzieze prea mult cu votarea cre- 
ditului necesar pentru o organizare atât de folositoare, de 
oarece timpul necesar instalării postului, a pregătirii perso- 
nalului şi a organizării tuturor serviciilor de aplicațiuni, va 
amâna încă cu câţiva ani organizarea definitivă şi vom ră- 

mâne tot cu atât timp în urma multor ţări care au astfel de 
organizaţiuni în funcţiune. 


PRINCIPALELE APLICAȚIUNI ALE T.F.F. 


1. Comunicarea ştirilor curente şi comerciale la distanţe 
mari și peste locuri unde instalaţiunea sistemelor de tele- 
grafie cu fir ar fi foarte costisitoare şi foarte greu de instalat 

2. Transmiterea telegramelor militare şi diplomatice prin 
cod cifrat. 

3. Radio-faruri. 

4. Transmiterea Buletinului Meteorologic. 

5. Prevederea vremei. 

6. Cransmiterea orei de mai multe ori pe zi. 

7. Determinarea precisă a longitudinii. 

8. Probleme ştiinţifice cu aplicaţiuni practice. 


DESVOLTAREA PE CARE A LUAT-O T.FF. IN ALTE ȚĂRI 
PENTRU COMUNICĂRI LA DISTANȚE MARI 

Transmiterea telegramelor la distanțe mari peste oceane 
se făcea până acum exclusiv prin cabluri, care costă foarte 
scump şi sunt supuse la multe stricăciuni. In afară de acestea, 
un cablu nu serveşte decât la transmisiunea într'o singură 
direcție. 

Din punctul de vedere al siguranţei cablul lasă mult de 
dorit, de oarece în caz de război una din primele griji ale 
inamicului e de a tăia cablul spre a împedeca ori ce comu- 
nicație. Sunt şi alte greutăţi la instalarea posturilor de tele- 
grafie cu fir, chiar pe pământ. Peste munţi înalți instalaţiunea 
e foarte costisitoare. In ţinuturile puţin civilizate e o piedică 
mare, rezistența populaţiunilor indigene la facerea instala- 
țiunilor de reţele telegrafice. 

Intr'alte cazuri se fură stâlpii care sunt arşi şi sârma care 
e întrebuințată în diferite moduri. 

In cazul transmisiunilor radiotelegrațice aceste neajunsuri 
nu există; un singur post mare transmite în toate direcţiu- 
mile, înlocueşte astfel un mare număr de cabluri şi costă mult 
mai ieftin. In caz de război nu e nici un pericol de între- 
rupere a comunicaţiunilor. Cransmisiunile se pot face şi peste 
munţi precum şi în ţinuturile cu populaţiuni sălbatice. 

Din cauza acestor foloase sau făcut un foarte mare nu- 
măr de posturi mari de T.F.F. în toată lumea. Voi cità câteva 
din cele mai importante. 

In Franța, postul militar dela Turnul Eiffel, cuprinde un 
post mare, nemuzical de 40 kw. ce lucrează cu tensiunea 
“de 120.000 volţi. Serveşte la transmiterea orei şi radiotele- 
gramelor la depărtări mari. 

Un post mic, de 10 kw nemuzical, serveşte la transmiterea 
buletinului meteorologic pentru aerodromuri şi în fine un 
post cu transmisiune muzicală ce întrebuinţează un alterna- 
tor cu frecuenţă înaltă, sistem Bethenod. 

In Franţa pe lângă un foarte mare număr de posturi par- 
ticulare, de posturi militare pe automobile, trăsuri și vapoare, 
mai sunt şi numeroase posturi mai mari pentru. armată și 
comerţ. 

Citez printre cele mai importante: (HM) Escadra de la 
Mediterana, (IT) Toulon (apărarea fixă), (TN) Toulon Mou- 
rillon, G (BT) Belfori ; U (FO) Alger, G (EN) Epinal, (FZ) 
Fez, (TO) Oran, (TRT) Taourirt, G (VR) Verdun, G (TL) 
Toul. 

Literele din față reprezintă indicativele de apel. 

Administrația Poştelor, Telegrafelor şi Telefoanelor a 
instalat numeroase stațiuni de C.F.F. pe coaste, dintre care 

următoarele sunt deschise publicului: Ajaccio, Bizerte, Bor- 
deaux, Boulogne sur Mer, Brest, Cherbourg, Dieppe, Dun- 
Kerque, Fort-de-PEau, Lorient, Ouessant, Porquerolles, Ro- 
chefort, Saintes-Maries-de-la- Mer. 

Distanţa de comunicare e de 700 kilometri ziua, şi de 
2000 kilom. noaptea. La Ouessant, Alger şi Saintes-Maries- 
de-la-Mer antenele sunt formate din 22 fire de 90 m. lungime 
şi la înălțimea de 76 m. Forţa pentru transmisiune e de 15 kw. 

Taxa ce se plăteşte e de 30 bani de cuvânt. 

La Saint-Nazaire s'a proectat instalarea unui post mare 
care să servească pentru comunicările cu America precum 
şi cu vapoarele în cursă pe Ocean. Postul din Turnul Eiffet 
comunică regulat cu Canada la aproape 6000 kilometri. 

In Anglia numărul posturilor mari e de asemenea însem- 
nat şi stațiuni mult mai puternice ca cele din Franța. 

Poldhu şi Clifden servesc la serviciul regulat cu America 
prin staţiunile Glace-Bay (Canada) şi Cap Cod (St. Unite). 

Antenele de la Clifden şi Glace-Bay sunt formate din 200 
fire orizontale, lungi de 312 m. şi suspendate la înălțimea 
de 60 m. Lungimea de undă (1) e de 600 mejri. Intre Glace- 
Bay şi Clifden se transmit peste 3000 cuvinte pe zi. Pe 
Ocean există şi un serviciu regulat de redactare a ziarelor 
cu ştirile primite prin telegrafia fără fir. 

Anglia a organizat un serviciu foarte întins de comuni- 
cări radiotelegrațice pentru colonii. Când proectul va fi com- 
plect realizat, Londra va comunica cu Cairo, New-York, Aden» 
Bangalor, Singapor şi de la Aden va comunica la Pretoria 
în sudul Africei. In Egipt se vor instala mai multe posturi 
mari cu lungime de undă variând între 5000 şi 15000 metri. 

Lungimea firului de antenă va fi de 900 metri şi înălţi- 
mea stâlpilor de 90 m. Forţa va varia între 1300 şi 2500 cai. 

Posturile de pe coastele Angliei vor avea forța de 2000 cai. 

In Statele-Unite pe lângă 100.000 posturi de T.F.F. de 
amatori dintre care 40.000 au şi instalaţiuni de transmitere, 
sunt şi foarte multe posturi mari. 

Postul din Cap Cod comunică cu Europa, la Brant Rock, 
Societatea Fessenden a organizat un post cu o antenă înaltă 
de 133 m. și în care transmisiunea se face printrun alter- 
nator Alexanderson de 2 kw putere şi cu frequenţa de 100.000 
pe secundă. Acest post s'a auzit în Brazilia la 5500 kilo- 
metri. 

Pentru marină se vor inființa în curând mai multe posturi 
ce vor comunica la depărtarea de 4800 kilometri şi vor fi 
situate : lângă Washington, la Panama, San Francisco, Ha- 
wai, Samoa, insulele Mariane şi insulele Filipine. 

Pentru a înlătura desele nauțragii ale vapoarelor de pes- 
cari în timpul furtunelor, s'au încercat pe 500 vapoare să 
se prevină furtunile prin recepţia la T.F.F. Experiențele reu- 
şind se vorzadopta aparate de recepție economice pe 50.000 
vapoare de pescari. 

In America de Sud pe lângă multe alte posturi mari s'a 
stabilit comunicaţia radiotelegrafică între Lima şi Brazilia la 
Manaos (2200 kilometri). 

In Europa aproape toate țările au posturi mari: Rusia la 
Petersburg, Odesa, Sebastopol, etc. Postul din Sebastopol co- 
munică cu Bizerte prin radiotelegrame cifrate ştirile militare 
şi politice. 

Germania are multe posturi mari. La Nauen lângă Berlin, 
ia Norddeich în Nord, Helgoland, Cuxhaven, etc. 

Spania are un post mare la Aranjuez (lângă Madrid) cu 
1==2000 m., şi care comunică cu Anglia, Italia şi Canada. 

Alte posturi mari la Barcelona, Gibraltar etc. 

Italia are un post mare la Coltano, 1=10000 m., care co- 
munică cu coloniile din Africa şi cu Argentina. 

Belgia construeşte un post mare la Laeken (lângă Bruxelles) 
pentru a comunica (cu Boma în Congo. In Congo belgian 
mai sunt 10 staţiuni radiotelegrafice. 

Armata Austro-Ungară are mai multe posturi pentru 1000 
kilometri, Sistem  Poulsen-Petersen, la Viena, Trent, Riva, 
Seraievo, Trebinie. 

Norvegia va construi un mare post pentru a comunica 
cu America la New-York. 

Olanda are posturi la Helder, Scheveningue etc. 

Nu continuu să complectez lista posturilor de 7.F.F. de 
oarece ar trebui să o prelungesc prea mult. Am ţinut însă 
să arăt pe cele mai mari spre a arăta cât de numeroase sunt 
chiar acestea în alte ţări. 

Voi reveni cu mai multe amănunte asupra aplicaţiunilor 
ştiinţifice cu consecințe practice, ale 7.F.F.; mai întâi ţin 
însă să reamintesc pe scurt aplicațiunile imediat practice. 

1) Staţiunile puternice permit comunicarea peste oceane 
ca şi peste munţi, până la 4—6 şi chiar 9000 de kilometrii. 

2. Comunicările radiotelegrafice sunt cu mult mai econo- 
mice decât cele prin cabluri, de oarece cu acelaş post pu- 
ternic se poate transmite în toate direcţiunile. Sunt mai eco- 
nomice decât cele cu fir în cazul când trebue să se facă 
instalațiuni peste munţi. Nu necesită întreținerea materialului 
de linie. A 

3. Permit comunicarea cu vapoarele în cursă pe ocean 
şi a vapoarelor între ele, ceeace nu era posibil prin telegra- 
fia cu fir. Acest fapt constitue un mare avantaj al 7.F.F. 
de oarece poate servi la salvarea pasagerilor de pe vapoarele 
ce naufragiază. 

Pasagerii de pe vapoarele Republic, Ohio precum şi de 
pe vre-o alte 30 de vapoare, au fost salvaţi prin ajutorul 
T.F.F. Sunt cu mult mai numeroase cazurile în care s'au în- 
lăturat ciocnirile în timp de ceaţă prin semnalele date 
prin T.F.F. 

4. Prin ajutorul 7.F.F. vapoarele în mijlocul oceanului pot 
fi în corespondenţă continuă cu continentele. Prin gazeta ce 
se redactează zilnic pe vapor, pasagerii sunt ţinuţi la cu- 
rent cu ceeace se petrece pe continente, precum şi cu cur- 
sul valorilor de la Bursă, preţul diferitelor mărfuri, etc. 

Vapoarele ce merg la poli, pot rămâne în necontenită legă- 
tură cu continentul şi pot transmite ştiri sau cere ajutor în 
caz de nevoe. 

Comunicarea prin T.F.F. cu vapoarele a servit de multe 
ori poliției pentru urmăriri. 

5. In caz de război, T.F.F. are un rol însemnat, de oarece 
e singurul mijloc de comunicare la distanţe mari, fără peri- 
col de suprimare a liniei sau de interceptare. Pentru ca să 
nu se intercepteze radiotelegramele, e nevoie să se întrebuin- 
teze alfabete secrete, cifrate sau convenţionale. 

Se pot întrebuința cuvinte din dicţionar, a căror semniți- 
care e schimbată din când în când, sau cifre. Se comunică 
numere de câte 4 sau 5 cifre a căror semnificare poate varia 
zilnic. Intr'o zi spre exemplu 56943 reprezintă un anumit cu- 
vânt, a doua zi acelaş cuvânt se transmite intervertind pe 3 
cu 4, a treia zi pe 3 cu 9 etc. lată spre exemplu o radiote- 
legramă cifrată ce am primit în București în luna Ianuarie : 
12.900, 48.488, 00.408, 10.627, 10.114, 12.284, 09.888, 11.834, 
00.178, 05.078, 20.754. 

AS. AS.AS.?2? (cele 2 semne de întrebare înseamnă: 
repetaţi tot). 

6. S'au făcut încercări de corespondenţă între posturi fixe 
şi posturi în baloane precum şi în aeroplane. Transmiterile 
făcute în Aprilie 1912 la Paris, dintrun balon ce abea se 
mai zărea la orizont. le-am auzit în laborator la Paris, la 
mai mulţi metri departe de telefon, deși antena ce întrebuinţam 
era mică. 

Aceaşi radiotelegramă transmisă din balon cu un post de 
slabă putere, a fost auzită de un prieten al meu la postul 
său din Boulogne sur Mer, adică la peste 300 kilometrii de 
la Paris ; întrebuinţând antene mai mari s'ar auzi evident la 
depărtări şi mai mari. 

Baloanele pot comunica şi între ele. Cu aeroplanele s'au 
făcut de asemenea câteva încercări care au reuşit ; dar sunt 
câteva dificultăți în plus. 

7. Radio-Faruri. In timp de ceaţă farurile luminoase nu 
pot fi observate decât la distanţe foarte mici, astfel că sunt 
înlocuite prin emisiuni sonore făcute sub apă prin ciocnirea 
unor clopote. 

Primirea sunetului se face prin ajutorul unui microfon în- 
chis întro cutie de rezonanță ce se găseşte în apă. Se dis- 
pun 2 microfoane identice, câte unul în fiecare parte a va- 
porului, şi în timpul recepţiei se învârteşte vaporul până când 
recepțiunea e identică în ambele aparate. Direcţia vaporului 
corespunde cu direcţia farului sonor. 

Acest dispozitiv e însă insuficient pentru distanțe mari, şi 
în acel caz se înlocueşte prin faruri ce transmit unde elec- 
tromagnetice. Cum aproape toate vapoarele de oarecare im- 
portanță sunt prevăzute cu dispozitive de T.F.F., semnalarea 
se face uşor. 

Direcţiunea farului corespunde cu direcțiunea antenei ori- 
zontale în poziţia în care se aude sunetul cel mai intens. 

Pentru a avea indicaţiuni mai exacte asupra direcțiunei, 
se poate întrebuința sistemul Tosi-Bellini, cu radiogonometru. 

Transmiterea semnalelor din far se face automatic la fie- 
care 30 secunde. 


APLICAȚIUNI ȘTIINȚIFICE CU CONSECINȚE PRACTICE 


Transmiterea zilnică din mai multe puncte a buletinului meteorolcgie 
în scop de a prevede vremea 


După transmiterea zilnică a orei la 10%45 m., postul din 
Turnul Eiffel (FL), transmite o radiotelegramă meteorologică 
cu indicațiuni din 6 stațiuni de observaţie, relativ la pre- 
siunea atmosferică, direcțiunea şi forța vântului şi starea 
mării, 

Cele 6 stațiuni sunt: Reykiavik (Islanda), Valentia (Irlanda), 
Ouessant (Franța), La Corogne (Spania), Horta (Acore) şi 
Saint-Pierre-et- Miquelon (America). 

lată un exemplu de radiotelegramă meteorologică: 


BCM —...— R —...— 52167 .. e V —...— 722013 .. . . O =. 
753211 e e C —.e— O80411 e oe se H —...— 739901 o o a S M 
62162 ou 


Anticiclon în Europa centrală. Cimp frumos general. De- 
presiune vest /slanda mergând spre est . .. .. 

BCM reprezintă: Biuroul Central Meteorologic. R = Rey- 
kiavik. 52 reprezintă 752 mm. presiunea atmosferică (se sub- 
înțelege 700), 16 = vânt sud, 7 = vânt tare. 

Pentru Valentia, 72 = 772 mm., 20 = vânt sud-vest, 1 = a- 
proape calm, 3 = mare liniştită. 

Cifrele ce servesc la indicaţiuni, se interpretează după 
tabloul următor : 

Direcţiunea vântului : Forţa vântului : 
02 N.NE. 18 S.SV. 0 calm. 
04 NE, 20 SV. 1 aproape calm. 
06 E.NE. 22 V.SV. 2 foarte slab. 
08 E. 24 V. 3 slab. 
10 E.SE. 26 V.NV. 4 moderat. 
12 SE. 28 NV. 5 destul de tare. 
14 S.SE. 30 N.NV. 6 tare. 
16 S. 32 N. 1 foarte tare. 

8 violent. 

9 furtună. 


luţeala vântului e dată în metri pe secundă, iar starea mării 
cu coeficienţi variind de la zero (mare calmă) la 9 (mare 
furioasă). 

Radiotelegramele transmise de la Turnul Eiffel sunt primite 
în Franța precum şi în alte ţări de un mare număr de posturi 
în care se fac regulat publicările Buletinului meteorologic de 
prevedere a vremei. In Franța la Martigues, Mans etc. sunt 
chioșcuri speciale în centrul oraşului unde se primesc radio- 
telegramele meteorologice şi se afişează buletinul ; se regu- 
lează de asemenea ora după ora Parisului tot prin 7.FF. 

In curând se va organiza în Franța un mare serviciu de 
recepție pentru radiotelegramele meteorologice în principalele 
centre agricole. 

Postul din Norddeich (Germania) trimite în fiecare zi 
la ora 12 o radiotelegramă meteorologică cu indicațiuni re- 
lative la presiunea atmosferică, forţa şi direcțiunea vântului 
din Norddeich şi din mările Nordului, Mânecii şi Balticei, 
precum şi câteva indicaţiuni relative la pericolele pe mare 
în diferite puncte. 

In Franţa pentru a avea indicaţiuni mai precise pentru pre- 
vederea vremei, eră nevoe de a aveă indicațiuni mai nume- 

roase din Mediferana ; în acest scop se face un schimb de 
radiotelegrame de 6 ori pe zi între staţiunile din Saintes- 
Maries-de-la-Mer din Franța şi Fort-de-l'Eau de lângă Alger. 

Indicaţiunile meteorologice, în afară de interesul general 
ce-l prezintă pentru prevederea vremei, sunt importante şi 
pentru aviaţiune. In acest scop postul cel mic dela Turnul 
Eiffel transmite de 3 ori pe zi pentru aerodromuri un Bu- 
letin meteorologic, la orele 8, 100551 şi 150: 

Indicaţiunile corespund timpului de la orele 7° 30", 10° 30, 
și 14030 şi sunt relative la vânt, presiune şi vreme. 


| = Nord | 
Crește. 
Vânt X metri Descreşte. 
gi | Staţionar. 
| Crește. 
Presiunea X milimetrii ; Descreşte. 
| Staţionar. 
Soare. 
| Descoperit sa 
Cerul ! Noros. Ela , 
| Acoperiţ. oae fină, 
Ploae puternică. 
Ninsoare. 


In urmă se repetă telegrama prescurtată, arătând „numai 
inițialele. Spre exemplu: 


Vi8 m. cc. (vânt 8 metri, creşte). 
d. n. ss. (direcția nord, staționar). 
P. 760. cc, (presiunea 760, crește). 
ca. (cerul acoperit). 
Ceeace e în special important pentru aerodromuri e pre- 


vederea turbilioanelor aeriane şi direcţiunea în care se mişcă. 

T.F.F. serveşte şi direct la prevederea vremei prin 
recepționarea undelor produse la distanță de fulgere. O 
furtună cu manifestațiuni electrice poate fi prevenită la mai 
multe sute de kilometri şi chiar peste o mie când antena 
ar fi mare. 

Cunoscând direcţiunea şi forța vântului, putem şti cu 
mult înainte dacă furtuna se apropie sau ne ocoleşte. 

Se pot face şi înregistrări grafice prin galvanometrul foto- 
grafic a intensității undelor şi avea prin urmare măsuri canti- 
tative care permit precizarea depărtării şi intensității furtunei. 

(Chestiunea folosirii descărcărilor atmosferice pentru pre- 
vederea vremei fiind de mare importanţă pentru meteorologie 
voi reveni în mod amănunțit într'o lucrare specială). 


TRANSMITEREA OREI PRIN TELEGRAFIA FĂRĂ FIR 


Cunoaşterea orei exacte e importantă pentru diferite insti- 
tute ştiinţifice, dar mai cu seamă pentru determinarea longi- 
tudinei locului. 

In afară de marele interes pentru geografie de a determină 
în condițiuni bune longitudinea pentru hărţi, cunoaşterea 
repede a longitudinei e foarte folositoare pentru vapoarele, 
în cursă pe Ocean, spre a putea cunoaşte poziţia lor prin 
determinarea latitudinei şi longitudinei. 

Latitudinea se determină prin observarea aştrilor, iar 
longitudinea prin cunoaşterea orei locale şi a orei primului 
meridian. 

Din 1910 postul de T.F.F. dela Turnul Eiffel transmite 
regulat ora primului meridian de 2 ori pe zi până la distanţe 
de mai multe mii de kilometri. Transmiterea e comandată 
în mod automatic de pendula observatorului din Paris prin 

închiderea unui circuit electric şi prin intermediarul mai 
multor releuri. 

Dela 10° 44m Os până la 100 44™ 55s un telegrafist 
transmite o serie de semnale lungi de câte o secundă în 
scop de a atrage atenția, iar la 10° 45™ semnalul scurt e 
transmis automatic de pendulă. 

Dela 10° 46™ 0$ la 100 46m 55 se transmite o serie 
de semnale formate din o linie şi 2 puncte (— .. — .. — ..— ..) 
iar la 10s 47™ O pendula transmite automatic al doilea 
semnal. 

In fine dela 10° 48™ 0° la 10° 48™ 555 se transmite 
o serie de semnale formate din o linie şi 4 puncte (—.... 
— sus ese.) iar la 10° 49m Os pendula transmite ultimul 
semnal automatic. 

O serie identică se transmite la 23 ° 45,23 ° 47 şi 23 ° 49'.; 

In Germania ora e transmisă dela Observatorul din 
Wilhelmshafen prin staţiunea din Norddeich la 12° şi 24° 
la Norddeich si semnalele premergătoare sunt transmise tot 
în mod automatic. 

In Octombrie 1912 s'a întrunit la Paris conferinţa inter- 
naţională a orei și s'a emis dezideratul de a puteă ajunge 
în lulie 1913 să se primească în fiecare punct de pe glob 
cel puțin un semnal de zi şi unul de noapte pentru oră. 

Principalele centre de emisiune orară vor fi: 


Paris ossaa‘ .. 0” (miezul nopții) 
San Fernando (Brazilia) . . . 2 
Arlington (St. Unite). . . . . 3 
Manila se e e e me e a aa 4 
Mogadiscio (Africa) . . . . . . L 
Tombuctu sssaaa aa’ 6% 
Parise eos ni a d în e te di 4 10 

Norddeich-Wilhelmshafen . . .12  (miază zi). 


San Fernando ........ 16 
Arlington . o... .... 170 
Massauah (Eritrea) ...... 18 
San Francisco . . . . . . . . 20 


Norddeich- Wilhelmshafen .. 22 


Lungimea de undă va fi pretutindeni de 2500 metri. 
In numeroase centre de ceasornicărie s'au organizat posturi 
de recepţie pentru oră. 


DETERMINAREA LONGITUDINEI 


Pentru a cunoaşte diferința de longitudine între două lo- 
curi A şt B, e nevoe de a cunoaşte ora locală din fiecare 
punct. Ora locală a unuia din puncte e dată printr'o pendulă, 
iar ora celuilalt punct poate fi dată prin T.F.F. Preciziunea 
ce se obține însă obişnuit prin metoda comparaţiunei cu un 
cronometru nu e decât de „ de secundă. 

Această greşală e neînsemnată pentru practică, dar pentru 
marină east metodă e neîndestulătoare de oarece o gre- 
șală de : de secundă în mersul cronometrului, corespunde 
cu o greşală de 500 metri în poziția unui vapor pe mare. 
Din această cauză se întrebuințează o metodă indirectă, care 
permite o exactitudine de Jog de secundă, astfel încât greşala 
poziţiei locului se reduce la 5 metri. 

Principiul metodei indirecte e bazat pe observarea de coin- 
cidenţe între bătăile pendulare transmise prin unde bertziene 
şi între bătăile unei pendule locale care bate exact secunda 
și care corespunde orei locale. 

Cransmiterile bertziene nu corespund exact cu o secundă 
ci cu ner astfel că din când în când se produc coinci- 
dențe între cele două bătăi. In postul A spre exemplu coin- 

cidența se produce la 13°20"165 după 37 bătăi, iar în B se 
produce la 13%37"49 după 43 bătăi. 

Diferinţa între orele locale este deci (43—37=6) 6 bătăi 
și cum fiecare bătae valorează 1°+-ggs diferința între tim- 


puri e: j 
6 (1+0) 
Ora din B se poate deduce uşor în A în momentul când 
în A era 13020165. şi anume este: 


1303749: —6 (15 -+ 100) =13°37"42s 94 
Cu bătăi ce diferă de 15 + se obține o aproximaţie de 


i . A 
200 din secundă. 


Anna 


Telefon. 


Pentru a auzi în acelaş timp bătăile celor 2 pendule, şi 
anume ale pendulei locale şi ale bătăilor prin unde, se poate 

întrebuința un dispozitiv inductiv dublu : Bătaia pendulei se 
transmite printr'un microfon sensibil. Intr'alte cazuri se în- 
trebuințează o pendulă cu contacte electrice ce acționează 
un releu. 

Se pot face observațiunile coincidențelor şi prin metoda 
grafică cu ajutorul galvanometrului fotografic. Se fac expe- 
riențe pentru determinarea longitudinei prin metoda coinci- 
dențelor între Paris şi Canada precum şi între numeroase 
alte puncte. 


O ZI RADIO-TELEGRAFI CĂ 


Ce se petrece în spațiul înconjurător fără să ne dăm seama 
în caz de nu avem un post mare de T.F.F. 

Ora 1 Saintes-Maries-de-la-Mer şi Fort-de-l'Eau comunică 
date meteorologice pentru prevederea vremei. 

„ 2 San Fernando (Brazilia) transmite ora. 

„ 3 Arlington (St. Unite) transmite ora. 

„ 4 Manila transmite ora. 

„ 5 Saintes-Maries-de la-Mer şi Fort-de-l'Eau, buletin 
meteorologic. 

„ 6 Tombuctu transmite ora. 

„ 8 Turnul Eiffel transmite buletinul meteorologic pen- 
tru aerodromuri. 

„ 930 —10° Norddeich transmite radiotelegrame cu- 
rente. 

„ 10° Clifden (Irlanda), buletin meteorologic. 

„ 10%40' T. Eiffel începe transmiterea orei. 

»„ 10°50 „ „ transmite buletinul meteorologic ge- 

neral. 
„1055 ,. , E pentru aerodromuri. 
„Natura“, An Vll, No 10 19 

Ora 11%53—12% Norddeich transmite ora. 
„12 „ »„ buletinul meteorologic. 
„ 13 Saintes-Maries-de-la- Mer şi Fort-de-l Eau, buletinul 
meteorologic. 
„ 15 postul cel mic dela T. Eiffel transmite buletinul 
pentru aerodromuri. 
„ 16 San Fernando transmite ora. 
„ 17 Arlington. 
„ 17 Saintes-Maries-de-la-Mer şi Fort-de-ľ Eau, buletin 
meteorologic. 
„ 17-19° Transmit posturile cu autorizație de a trans- 
mite. 
„ 18 Masauah (Eritrea) transmite ora. 
„ 20 San Francisco. 
„ 20%-21% T. Eiffel comunică cu posturile de pe coastele 
Franței. 
„ 21° Saintes-Maries-de-la-Mer cu Fort-de-l'Eau. 
„ 21015 -21°40 T. Eiffel transmite bătăi pendulare pen- 
tru longitudini. 
„ 20%-23 Madrid şi Barcelona. 
„ 22°30 -22%40' Norddeich, radiotelegrame curente. 
„ 22%30-1 Poldhu lucrează cu vapoarele. 
n» 23045', 23%41', 23%49' T. Eiffel transmite ora de noapte 
„ 240 Norddeich transmite ora. 


~ 


PROBLEME ȘTIINȚIFICE 


Transmisiunile radiotelegrafice la distanțe mari au pus în 
evidență câteva particularități nedestul de explicate, ale 
undelor electro-magnetice, şi care constituesc probleme in- 
teresante pentru cercetările de fizică. 

Astfel se constată că radiotelegramele transmise cu lun- 

gimi de undă mici, se propagă mult mai bine noaptea decât 
Ziua, iar în cazul lungimilor de undă mai mari, distanţele 
străbătute ziua şi noaptea sunt în general identice şi câte 
odată chiar mai mari ziua. Marconi a constatat de asemenea 
că în timpul nopței distanţele de transmisiune sunt mai mari 
în direcţia NS decât în direcţia EV. 

Pe diagrama următoare ce reprezintă variaţiunea intensi- 
tăţii undelor electromagnetice cu ora şi cu lungimea de undă 
se poate vedea în ce mod neregulat variază intensitatea ; cea 
mai mare parte a nopţei intensitatea e mai mică decât ziua. 


M. N. 
= 


pe ph 
paor SO AIA AO 
parer A A a a 


on...vpivese ovi 


113 ARABES EA E sea EN goga. Ora. 


In regiunea M este soare peste tot oceanul. 

In regiunea N este întuneric peste tot oceanul. 

Se poate observa că variațiunile cele mai mari sunt în 
timpul trecerei de la soare la întuneric şi invers. 

Se presupune că scăderea intensității undelor ar fi pro- 
dusă ziua din cauza ionizării mai mari a aerului sub acţi- 
unea radiaţiunii solare. 

Contribuţia pe care o poate da telegrafia fără fir cercetă- 
rilor ştiinţifice poate fi foarte importantă de oarece se reali- 
Zează experienţe pe distanțe foarte mari. S'ar putea preciza 
un mare număr de chestiuni importante făcând sistematic 


experiențe cu galvanometrul înregistrător între mai multe 
posturi mari. 

Experiențele de T.F.F. au pus în evidență, până acum 
numai calitativ, influenţa ionizării mediului intermediar asu- 
pra undelor bertziene de diferite lungimi de undă. Până 
acum nu se cunoştea în laboratoare decât acțiunea câmpu- 
lui electric asupra luminii. Un studiu sistematic al acestor 
probleme ar fi de un mare interes pentru progresul cerce- 
tărilor de fizică relativ la relațiunile între energii. 

Pe lângă interesul teoretic al acestor cercetări, ar rezulta 
şi un interes foarte practic, de oarece cunoscând mai bine 
în ce condițiuni se face transmisiunea cea mai eficace, negre- 
şit că sar profita pentru a transmite cu o forţă redusă la 
distanțe mai mari. 


CONCLUZIE. 


Din cele ce preced se poate vedea uşor cât de numeroase 
şi importante sunt aplicaţiunile telegraţiei fără fir ; aproape 
toate aceste aplicaţiuni nu pot fi însă îndeplinite decât numai 
având un post mare spre a putea fi în comunicaţie cu cele- 
lalte posturi mari îndepărtate. Este evident că mai curând 
Sau mai târziu va trebui să existe o astfel de stațiune fixă 
în Bucureşti; e de dorit însă să se înceapă cât mai curând 
organizațiunea spre a nu rămâne prea în întârziere față de 
progresele îndeplinite în alte ţări. 

După câte am auzit s'au şi făcut studiile necesare pentru 
organizarea unui mare post de T.F.F. în Bucureşti, indepen- 
dent de către casele Marconi şi Radio-Electrique. 

Locul ce sa găsit potrivit ar fi cel de la Filaret din dosul 
Palatului Artelor, fiind înalt, având cablul gros direct de la 
uzina electrică şi fiind lângă observatorul astronomic și me- 
teorologic care se va folosi mult de T.F.F. pentru a primi 
ora şi buletinul meteorologic din străinătate şi spre a tran- 


www.dacoromanica.ro 


TELEGRAFIA FĂRĂ FIR ÎN BUCUREȘTI 309 


smite în mai multe puncte din ţară ora din Bucureşti şi bule- 
tinul meteorologic în scop de prevedere a vremei. 

Când se va organiza acest mare post de 7.F.F. va trebui 
să se organizeze şi o şcoală de T.F.F. pentru pregătirea 
personalului care va puteă fi de folos şi armatei, care are 
multe stațiuni portative dar care are un personal pregătit 
în număr cu mult prea restrâns. 

In caz de sar face instalațiunea prin sistemul alternatoa- 
relor de frecuenţă înaltă (Sistem Bethenod, fără scântei) s'ar 
puteă face paralel şi o instalațiune de Telefonie fără fir. 
(Acum de curând s'au putut face transmisiuni bune prin 
telefonia fără fir dela Roma la Tripolis şi între Berlin şi Viena). 

Din cauza apropierii munţilor precum şi din cauza exis- 
tenței sunetelor parazite îņ foarte mare număr în regiunile 
noastre, lungimea de undă a viitorului post va trebui să fie 
mare, căci numai astfel se va obține o dispersiune mare şi 
în acelaş timp se vor puteă elimina mai uşor sunetele pa- 
razite prin sintonizare. 

E de dorit ca Direcţiunea Poştelor și Celegrafelor să stu- 
dieze cât mai curând chestiunea şi să ia iniţiativa organi- 
zării postului proectat pentru Bucureşti. Pe lângă organi- 
zarea unui serviciu foarte folositor pentru comerț, armată, 
meteorologie, agricultură şi geografie s'ar determina şi un 
mare progres pentru cercetările ştiinţifice în ţară. 

EMIL GIURGEA 
Doctor in Științele Fizice. 

SPAȚIUL CU TREI DIMENSIUNI 1) 


Titlul acestei conferințe v'a făcut poate să credeţi, că 
voi desvoltă aci un subiect de matematici superioare. Nu. 
Vă promit formal, că deşi am creta înainte, nu voi pune 
mâna pe ea și astfel nu voi scrie nici o formulă matema- 
tică. Singura relaţie de cifre, care pare a există la baza 
acestei conferinţe, este datorită în parte întâmplării. Ştiţi că 
doi domni profesori, în conferinţe ţinute acum câtva timp, 
aci la Universitate, au vorbit despre spaţiul cu patru și cel 
cu două?) dimensiuni, an- = t- 3. Spațiul cu trei dimen- 
siuni este subiectul conferinței mele de astăseară. 

Spaţiul acesta cu trei dimensiuni, spațiul care pare a 
cădeå astfel sub simțurile noastre, imensitatea care ne pă- 
tunde de toate părțile, trebue să fi dat de gândit de multă 
vreme, strămoşilor noştri. Şi de sigur că de veacuri, oa- 
menii se vor fi întrebat, sub o formă sau alta: ce e spațiul ? 
ce e timpul? De ce este aşă şi nu este altfel? 

Dar atunci, timpurile erau poate mai fericite, căci toate 
câte cădeau sub simţurile oamenilor sau numai sub pătrun- 
derea minţii lor, erau aşă, pentrucă eră cinevă, care vroise 
să fie aşă, iar lămurirea aceasta eră îndestulătoare. 

Mai târziu însă, lucrurile s'au schimbat. Știința a făcut 
progrese mari, iar mintea omenească s'a ridicat la înălțimi 
pe care nu le mai ajunsese. In urma acestei evoluţii, spi- 
ritul omenesc s'a deprins a nu mai primi nimic, ce nu ar 
fi fost dovedit prin o experiență de neînlăturat. Și astfel 


1) Conferinţă ținută la Societatea Studenţilor în Ştiinfe, în seara de 
5 Mai 1913. 

2) Conferința d-lui I. Ionescu: «Viaţa în lumea plană». — «Natura» 
No. 7, anul curent. 

multe care înainte păreau limpezi, deodată se turbură. Ex- 
plicația unei voințe superioare nu mai eră îndestulătoare 
pentru lămurirea tutulor celor ce se văd, se simt, sau se 
gândesc. Intrebarea: «Ce este spaţiul ?» s'a pus din nou, 
în mod fatal și neapărat s'a căutat a se răspunde la ea prin 
date ale ştiinţei. Dar ştiinţa a fost prea slabă ca să-i poată 
da un răspuns mulțumitor. 

Mintea omenească însă, care nu este ţinută să urmeze 
drumul încet şi migălos al cercetării științifice, s'a putut 
avântă semeaţă către luminarea acestei chestiuni. Şi către 
sfârşitul veacului XVII, în Germania, o minte genială: Ema- 
nuel Kant, printr'o sistemă de gândire minunată, creează o 
doctrină : apriorismul. Spaţiul şi timpul, după această doc- 
trină, sunt concepții „à priori“ ale noastre, sunt condițiuni 
de existență a oricărei reprezentări pe care o avem din 
lumea de afară de noi!). 

Obscur, dar frumos. Frumos, dar nu ştiinţific. Cu toate 
acestea, este atât de ingenios combinată legătura de raţio- 
namente prin care a ajuns Kant la afirmarea acestei doctrine, 
că i-a ameţit pe mulți din cercetătorii aceleiași chestiuni. Şi 
nefiind alt răspuns mai bun decât al lui Kant, mai toţi l-au 
primit şi l-au păstrat cu îndârjire. Astăzi, după mai bine de 
un veac încbeiat, doctrina lui Kant are încă mulți şi însem- 
nați adepţi fără şovăire. 

Cam în acelaş timp, în care în Germania doctrina lui Kant 
prindeă rădăcini tot mai adânci, iar ramurile i se întindeau 
tot mai mult în toate celelalte ţări civilizate, la universitatea 
din Bologna, un profesor: Venturi, continuă o serie de ex- 
periențe asupra orientării noastre în spațiu. Şi în urma lor, 


1) Im. Kant. Kritik der reinen Vernunft, ed. Karl Kebrbacb, Lipsca, 
pag. 50—75. 

a ajuns să-şi pue întrebarea: cum se face oare, că urechea 
ne dă senzațiuni de direcție? Pentrucă nu i-a răspuns ni- 
meni, şi-a răspuns omul singur: Desigur că în ureche avem 
un simț al direcțiunilor 1). Aproape logic, dar vag. Tot cam 
atunci şi tot în Italia, abatele Spallanzani, în urma unor ex- 
periențe pe care le-a făcut asupra orientării liliecilor, afirmă 
că în urechea internă, liliacul are al şaselea simţ, simţul di- 
recțiunilor °); leagă această afirmare de rezultatele experien- 
telor sale şi o dă în vileag. Faptul că îşi prezentă teoria 
bazată pe argumente ştiinţifice, făcii să se stârnească oare- 
care vâlvă. Dar tocmai prin aceasta, teoria abatelui Spallan- 
zani găsi un duşman în marele fiziologist G. Cuvier. Acesta 
dădu cu totul altă explicaţie orientării liliecilor. Dădu anume 
explicaţia pe care desigur o cunoaşteţi şi d-voastră dela cursu- 
rile de zoologie: In membrana aripelor şi figurii, liliacul are 
terminaţiuni nervoase foarte fine, capabile să perceapă varia- 
țiuni de temperatură şi presiune foarte mici. Astfel aerul, 
isbit de un obstacol, se întoarce în valuri până la aripele li- 
liacului. Cu ajutorul fibrelor din membrană, acesta le simte 
și astfel capătă noţiunea unui obstacol, pe care îl ocoleşte, 
fără să-l vază ?). Neapărat, numele lui Cuvier eră mai cunos- 
cut decât numele abatelui Spallanzani, aşă că teoria lui a 
rămas deasupra teoriei abatelui. De altfel, proba anatomică 
nu a putut dovedi în favoarea abatelui Spallanzani, decât că 
liliacul aveă labirintul urechii mult mai desvoltat decât alte 
animale. Cum însă nu eră bine botărât rolul pe care l-ar 
puteă aveă cele 3 canale semicirculare în orientare, aceasta 


1) E. de Cyon. — L'oreille organ d'orientation dans le temps et dans 
l'espace, p. I-IV. 

2) Id. — p. I. — Ab. Spallanzani — oeuvres — Anul VII — vol. V. 

3) Id. — p. IV — Magasin Encyclopedique de Michin — Tom 6, p. 292. 

nu puteă fi o probă de temei pentru susținerea teoriei sale. 

Cevă mai în urmă, de data aceasta în Germania; un fi- 
ziologist Autenrietb, tot condus de rezultatele unor expe- 
rienţe, afirmă categoric că în ureche, şi anume în cele 3 ca- 
nale semicirculare avem un simţ al spaţiului 1). lar vâlvă, 
iar ciocnire de păreri. Doctrina lui Kant eră ameninţată, căci 
de sar fi recunoscut că avem un „simţ“ al spațiului, spaţiul 
nu mai eră o „concepție“, nu mai eră o „condiţie“. Dar 
puterea ei eră încă atât de mare, că se ridicară de toate 
părțile atacuri contra lui Autenrietb. lar sărmanul om, par'că 
ameţit şi el de îndrăzneala, pe care o avusese de a se ri- 
dică în contra doctrinei lui Kant, și-a părăsit şi teorie şi 
tot, şi-a oprit pentru el părerile şi și-a văzut de cele treburi. 

In fine, un alt fiziologist, Flourens, dă o formă nouă ex- 
perienţelor asupra orientării în spațiu. Prin tăerea canalelor 
semicirculare, constată că după operarea unui canal de o 
parte şi de alta, urmau o serie de mișcări violente în sensul 
canalului operat. Concluzia care a tras-o de aci Flourens a 
fost că există o strânsă legătură între direcția în care se 
face o mişcare şi direcţia canalelor semicirculare °), iar for- 
tele care moderează mișcările îşi au sediul în labirintul 
urecbei. 

Cel care a dat însă forma definitivă acestor deducţii, 
a fost fiziologistul rus Elie de Cyon, mort acum câtevă luni, 
la Paris. Experiențele sale, urmează calea experienţelor lui 
Flourens, al cărui discipol se arată 5), dar sunt mai bine 
făcute, datorită desigur şi ştiinţei operatorii, care făcuse în- 


1) Id. — p. I 
2) Id. p. I, 1. 
3) Mai ales în volumul citat, unde îşi expune teoria care formează 


obiectul conferinţei. 

semnate progrese, dela Flourens, timp de 50 de ani. Ani- 
malele operate au fost mai ales porumbieii. De pildă, unui 
porumbiel i se tăiau canalele semicirculare corespunzătoare 
direcțiunii verticale. Urmă o serie de fenomene cu totul ciu- 
date. Intâi, mișcări violente ale capului, făcute de jos în 
sus, pe care le observase şi Flourens. Apoi animalul înce- 
peă să şovăiaşcă, își căută un al treilea punct de sprijin pe 
care îl găseă în penele din coadă. Dar capul urmându-şi 
mișcările prime, păreă a trage corpul în sus, iar animalul 
cădeă pe spate. Se ridică, apoi cădeă din nou. După un 
timp, capul luă o poziţie diferită de poziţia normală iar 
animalul se liniştea. Puteă să se orienteze bine în două di- 
recțiuni, şi îi eră cu totul peste putință să se orienteze şi 
în direcțiunea verticală. Dacă i se readuceă capul în po- 
ziția normală, mișcările se începeau în aceeaş formă. 

Deducţiile pe care Cyon le-a făcut în urma acestor ex- 
perienţe, experienţe care fiind întinse la mai multe canale, 
produceau efecte complicate, dar de aceeaşi natură, au fost 
următoarele : 

1. Cele trei canale semicirculare sunt în strânsă legătură 
cu centrii nervoși care regulează mișcările. 

2. După operaţie, animalul nemai putând să se orienteze 
în direcţia canalului operat, în canalele semicirculare este 
sediul organului care dă putinţa orientării în spaţiu 1). 

3. Cele trei canale, prin perceperea senzaţiilor date de 


t) A avut multă trecere un timp, teoria influenți} presiunii exercitată 
de endolimfă asupra pereților celor trei canale. Această teorie, susți- 
nută mai ales de Goltz şi Macb, a fost dovedită de Cyon ca neade- 
vărată. Mărind presiunea endolimfei şi mai ales, scoțând-o prin pom- 
pare, din canale, nu s'au observat fenomenele citate mai sus. (Cyon. 
L'oreille p. 45-49). 

mișcărite fibrelor nervoase din ampulele lor, ne formează 
în minte reprezentarea unui spaţiu ideal cu trei dimensiuni, 
în direcţia intersecţiilor a trei plane perpendiculare de coor- 
donate carteziene. In centrul acestui sistem, este eul nostru 
sufletesc. ?) 

Și aci, dăm de lămurirea unei controverse psihologice. 
Cunoaşteţi teoria lui Belmboltz asupra reprezentării în noi a 
lumii din afară de noi, teoria semnelor locale. Fiecare obiect 
este reprezentat în mintea noastră, printrun semn anumit. 
Bine, dar cum se combină aceste semne ca să ne deă no- 
țiunea relaţiilor spaţiale dintre obiecte ? Greu de găsit so- 
luţia. Dacă însă admitem existenţa celor trei plane de coor- 
donate, fiecare semn, proectat pe fiecare din cele trei plane, 
este perfect determinat față de centrul sistemului. Poziţia 
fiecăruia fiind determinată, relațiile spaţiale dintre ele dease- 
menea sunt determinate. Dacă relaţiunilor dintre obiecte și 
noi, nu corespund relațiuni analoage între semnele locale și 
centrul sistemului de coordonate, se naşte o nesiguranță de 
echilibru. Şi astfel se explică şi ultimele fenomene din ex- 
perienţele lui Cyon. 

Dacă s'a făiat o pereche de canale semicirculare porum- 
bielului, neapărat că acestea nu îi mai furnizează planu 
corespunzător pentru proecţia semnelor locale, aşă că proec- 
țiunea lor se face numai pe două plane, iar poziţia faţă 
de centrul sistemului le este determinată numai în două 
direcţii, rămânând cu totul nedeterminată în a treia. In rea- 
litate însă, poziția obiectelor este determinată față de animal 
în toate trei direcțiunile. De aci rezultă că animalut își pierde 
echilibrul. Dar când capul se mişcă din poziţia naturală, 


1) Idem, pagina 83. 

odată cu el se mişcă şi cele două plane de coordonate ră- 
mase, şi cu ele poziţia semnelor față de centrul sistemului. 
Această a doua neregulă se compensează cu prima, întrucât 
determină o corespondență normală de relaţii între poziţia 
obiectelor faţă de animal şi a semnelor față de centru, dar 
numai în două direcţiuni şi rămâne confuziune în a treia 
direcţiune. Ca să întrebuinţez o frază cu înţeles în timpurile 
de acum, aş spune că se restabilesc în parte, raporturile 
normale. De aceea, animalul se poate orientă numai în două 
direcţiuni. 

Metoda pe care a urmat-o Cyon în teoria sa, expusă pe 
larg în cartea sa: „L'oreille, organ d'orientation dans le 
temps et dans l'espace” este, în schemă, următoarea : A por- 
nit dela experienţe cu rezultat neîndoios şi a făcut deducții. 
Dacă aceste deducţii sunt adevărate, concluziile care urmează 
din ele, trebue să fie probate prin experienţe vădite. A fă- 
cut aceste experiențe şi a ajuns în fine, la a-și afirmă cu 
totul teoria. 

Concluziile care urmează din deducţiile lui Cyon, sunt 
nenumărate. Să insist asupra câtorva. 

Mai întâi, dacă între canalele semicirculare şi centrii 
nervoși care moderează mişcările, este o strânsă legătură, 
această legătură trebue să fie constatată pe cale anatomică. 
Această legătură există 1). Nu este însă locul a intră în 
amănuntele ei. Apoi, dacă de modul cum se produc sen. 
zaţiile în cele trei canale semicirculare sunt legate mişcările, 
la senzațiuni neregulate ar trebui să corespundă mişcări ne- 
regulate. Și faptul este constatat. Il puteţi constată şi Dom- 
niile voastre. 


1) Idem pagina 102—117. 

Peste câtevă zile, va fi paradă, luminaţii, muzica va 
cântă pe pieţele publice. Poate veţi fi prin partea locului şi 
veți auzi nu numai una, dar două, trei. Una va cântă în 
un ritm, alta în altul. Un picior va căută să urmeze ritmul 
uneia, altul al alteia şi din această „divergență de acţiune,” 
ca de obicei, se va alege că nici un ritm nu va fi urmat 

Incă una, acei care dansaţi, ştiţi cât de mult face un 
vals bine cadenţat, pentru mlădierile corpului. 

Cot astfel se înțelege şi înrâurirea pe care muzica înaltă, 
adevărata muzică de artă, o are asupra noastră. Aţi auzit 
poate, bine cântată „Mondschein-Sonate“ sau o „Eglogue“ 
de Rabaud, sau o „Pastorală mistică“ de Massenet. Simţi 
în momentele acelea, cum orice mişcare par'că încetează, 
cum respirația se răreşte, realitatea începe să dispară. Ex- 
plicația este imediată. Unde sonore pornite dela instrumen- 
tul care cântă, prin calitatea şi succesiunea lor, produc anu- 
mite senzaţii în labirintul urechii. De aci, se transmite o 
anumită impresiune centrilor moderatori. Aceştia, la rândul 
lor, enervează întrun anumit mod nu numai muşchii cu miş- 
cări condiţionate de voința noastră, dar şi cei cu mişcări 
condiționate de sistemul marelui simpatic. Şi astfel, bătăile 
inimii şi ale plămânilor îşi pierd regularitatea, iar de aci se 
naşte starea atât de plăcută, când auzim o bucată de muzică 
frumoasă. 

Trecând la a doua deducție a lui Cyon, dacă e adevărat 
că cele trei canale semicirculare dau putinţa orientării în cele 
trei direcţii ale spațiului, un animal care nu ar aveă toate 
cele trei canale, nu ar puteă să se orienteze în toate trei 
direcțiunile spaţiului. Şi cât de ciudat pare, este aşă. Există 
un animal cu nume lung: șoarecele dansator japonez, care 
nu are decât o pereche de canale semicirculare, cele sagitale. 

Ei bine, animalul acesta, nu poate merge decât în linii frânte, 
curbe, opturi şi zig-zaguri combinate. E ţinut nemâncat, apoi 
-se pune mâncarea la o distanță oarecare. Fuge spre ea, 
dar nu dă buzna, de-a dreptul, ci cu aceleași mişcări nere- 
gulate. Dacă este silit să meargă pe un loc, între doi pă- 
refi, apropiați atât ca să nu îi permită a face zig-zaguri, 
nu poate înaintă. Dacă i-se pune în colivie un plan înclinat 
puţin, chiar de ar fi in culmea lui mâncarea pe care o aşteaptă 
de mult, cu toate încercările îi este peste putință să ajungă 
la ţintă. Se întâmplă ca pereţii de sticlă ai coliviei să fie 
acoperiţi astfel ca lumina să nu mai poată pătrunde înăuntru. 
Atunci, câteodată, animalul este surprins în vârful planului. 
Se prăbuşeşte însă imediat ce lumina pătrunde în interior. 
Explicaţia este uşoară. Cât e lumină în colivie, animalul pri- 
meşte senzaţii dela planul înclinat, cum însă această direc- 
țiune nu corespunde unei direcţiuni de canal semicircular, 
semnele locale nu au pe ce se proectă şi din cauza confu- 
ziunii animalul nu se poate orientă în direcţiunea planului 
înclinat. Când însă această direcţiune nu mai este percepută, 
animalul o poate urma. 

De altfel, sunt foarte ciudate aceste animale. Cyon le-a 
instalat în colivii mari de sticlă, dar numai perechi. Când 
sunt mai mulți la un loc însă, lîniştea relaţiilor între ei se 
turbură. Se vede că fiind mulţi, au şi ei partide, principii pe 
care caută să le afirme, păreri. Şi, cum se întâmplă nu nu- 
mai la şoarecii japonezi, ajung la'avgumente tari. Se fac văr- 
sări de sânge, se ucid, şi nu la 200 de metri de localurile 
de vot. Ce urmează ? Nu ştiu. Cyon nu spune. Ar fi totuşi 
interesant să se cunoască şi modul lor de votare. Ar fi poate 
şi o consolaţie, căci cei morţi în luptă, numărându-se ca 

votanţi, sar auzi şi acolo tunoscutele strigăte de alarmă 
„votează morţii 1“ 

Deşi atât de violenţi în raporturile tor sociale, şoarecii 
dansatori japonezi, după cum numele lor cu nuanţă exotică 
o spune, sunt nişte „infatigabili dansatori“. Ce duci, mă rog, 
să-i studiezi — şi nu cu noaptea în cap, ci pe la 8 dimineaţa. 
Dorm. Vii peste un ceas. Dorm. Alt ceas. Idem. Parcă feciorul 
dela cutare mare personagiu ti-ar spune: „Poftiţi mai târziu, 
conaşul nu s'a sculat încă“. Şi aşă, la ceas-—la ceas venind 
fără rezultat, abiă pe la 4 după prânz îi vezi sculându-se. 
işi fac toaleta —şi se spală, foarte frumos.-— Pe urmă, trec 
în sala de mâncare a coliviei, unde prânzesc şi pe la 5, 
adică la ceasurile în care, la Bucureşti, se încep five-o-clock- 
tea-'urile, perechea trece în sala cea mare a coliviei. Acolo, 
după un timp, domnul se urneșşte dela locul lui şi porneşte 
către doamnă. Porneşte spre stânga, apoi spre dreapta, se 
întoarce, iar porneşte şi iar ocolește. Aşà, pe departe, îți 
face impresia unui „tânăr cu principii“ cercetând uşile clu- 
burile politice, nu de altcevă, dar, ca să vadă unde i se po- 
trivesc principiile. In fine, după un lung ocol, ajunge lângă 
doamnă. Aci, printro ceremonie foarte curioasă, o invită la 
dans. Doamna, care nu pare cu totul indiferentă primește 
invitația şi porneşte înainte, în mers de zig-zaguri  cochetă- 
rie de șoareci. — Domnul politicos desigur, după ea. Ajunşi 
în mijlocul sălii, se întorc deodată şi se aşează colac, unul 
după altul, începând să se învârtească — să danseze. Se în- 
vârtesc atât de repede, încât nu se mai poate deosebi nici 
forma lor, ci se vede doar o coroană, învârtindu-se în jurul 
centrului său. S'au numărat până la 200 de învârtituri pe 
minut. 

Vă închipuiţi însă, că dansul acesta fără muzică, nu este 

făcut după toate regulele eleganţei. Și e drept, că tropăesc 
îngrozitor în dansul lor. Sărmanul Con, care dormeă într'o 
odae, separată prin o alta de aceea unde jucau şoarecii, nu 
puteă dormi noaptea de tropăelile lor. Ca la complect. 

După câtva timp, se opreau. Atunci se duceau la bufet, 
unde se împrospătau cu puțin zahăr sau pâine muiată în lapte, 
apoi începeau iar dansul. Se întâmplă însă, câteodată, ca 
doamna — obosită sau din altă cauză — să nu mai vrea să 
danseze. Ei, ce credeți că în lumea şoarecilor sunt suscepti- 
bilități ca în lumea noastră ? De unde. Nu vrea să joace 
doamna ? Bine, joacă domnul şi fără ea. Se face singur colac, 
se învârteşte singur şi singur tropăeşte — cât doi. lar jocul 
acesta ține mult, cam cât ţin multe serate şi baluri la Bu- 
cureşti, până când, aurora cu degetele-i de roze — cum ar 
scrie un cronicar „bigb-life“ — bate în geamurile coliviei. 
Atunci se retrag în apartamentele de culcare. Și somn uşor, 
până a doua zi la patru, când încep din nou, five-o-clock'-ul 
fără „tea“. 

In fine, dacă și a treia deducție a lui Cyon este adevă- 
rată, urmează că de câte ori se produce o turburare între 
relaţiile dintre individ şi obiectele exterioare, şi relaţiile 
dintre semnele locale şi centrul sistemului de coordonate, 
să se nască o turburare de echilibru. Ca să vedeți că este 
aşă, să-mi dați voe să vă iau exemplu tot pe d-v. Vă adu- 
ceți aminte, când ați început să învățați dansul. La vals mai 
ales, vă învârteați mai riult într'o parte. Vi sa întâmplat 
poate, ca sfârşind deodată dansul, să aveţi o şovăială. Coate 
din jur păreau a se învârti în jurul d-v în sens contrar cu 
tururile pe care le făcuserăţi. A urmat o nesiguranță de echi- 
libru,care desigur nu a mers până la convingerea deplină a 
pierderii lui. Ce eră ? Semnele locale, în virtutea unei legi 

mecanice, se proectau în mişcare faţă de centrul sistemului, 
pe când în realitate, poziţia obiectelor eră fixă faţă de d-v. 
Erà o diferență, care conduceă la nesiguranța echilibrului. 
De altfel, aceasta este teoria ameţelii, în genere. 

Oprindu-ne aci şi privind în urmă, ca să strângem în 
minte întreg şirul de raționamente, teoria lui Cyon se afirmă 
ca adevărată. Mai riguros vorbind încă, lucrurile stau ast- 
fel : Ceoria lui Cyon porneşte dela date sigure ale experien- 
telor, de unde face deducţii. Admiţând aceste deducţii ca 
adevărate, concluziile lor sunt verificate de experienţă. Este 
prin urmare, o mare posibilitate ca această teorie să fie 
adevărată. lar dacă este aşă, care este, în mod mai amă- 
nunțit, formarea ideii de spaţiu şi timp ? 

Să pornesc tot dela date sigure. Ştiţi că în urechea in- 
ternă este totdeauna sgomot. Nu sgomot perceptibil, dar cu 
putinţa de a fi perceput de îndată ce se concentrează atenţia 
asupra lui. Este sgomotul făcut prin frecarea globulelor din 
sânge între ele sau de pereţii vaselor, frecare transmisă 
prin endolimţă la fibrele sonore. Este sgomotul pe care îl 
auziți când vă astupaţi urechile. Ca un sgomot să fie per- 
ceput, fără multă concentrare asupra lui, trebue să turbure 
echilibrul sgomotului lent intern. 

Incă o observaţie asupra urecbei interne, datorită lui 
Belmboltz : Fibrele sonore din canalele semicirculare au 
dimensiuni atât de reduse încât nu pot percepe o continui- 
tate de sgomot, dar sunt foarte uşor de mișcat. Fibrele din 
organele lui Corti, din melcul urechii, fiind de dimensiuni 
mai mari, percep durata unui sgomot. Și astfel, să presu- 
punem un sgomot. Acesta se manifestă prin unde, mişcând 
fibrele acustice. Dar aceleaşi unde sunt percepute şi de 
fibrele din ampulele canalelor semicirculare. După modul 

cum sunt agitate fibrele din d.feritele canale se naște sen- 
zaţia de direcţiune a sgomotului. Prin urmare, în labirintul 
urechii avem un organ de simţ al direcţiei, un organ de 
simţ geometric, un organ de simţ al spaţiului. 

Undele sunt percepute însă şi de fibrele din organele lui 
Corti, pe tot timpul sgomotului. Prin durata agitaţiilor asupra 
acestor fibre se naşte noţiunea de timp. Deci, în organele 
lui Corti avem un organ de simţ al duratei, un organ de 
simţ al numărului, un organ de simţ aritmetic, un organ de 
simț al timpului. Acest aparat trebue să fie foarte complicat 
pentru ca să poată distribui, după durată, sunetele. Nu există 
o lipsă de sgomot totală, deaceea nu e loc gol în timp. 

Și astfel în urechea noastră, pe lângă organul acustic, 
avem un organ de simţ al spaţiului şi unul de simţ al tim- 
pului. Deci spaţiul şi timpul sunt simţuri ale noastre, condi- 
ționate de o anumită organizaţie anatomică. Dacă organiza- 
ţia noastră anatomică ar fi altfel, noi am vedeă altfel spaţiul 
şi timpul. lar dacă am avea posibilitatea să ne transformăm 
în anumit mod organizaţia anatomică, ne-am creea alt spaţii 
şi alte timpuri. Ar fi o explicare a profeţiilor. Dar  ergem 
prea departe. 

Oprindu-ne la partea pe care o putem primi cu ai pu- 
țină teamă, cu durere sufletească ne facem convinge: 2a, că 
nu am ajuns la lămurirea chestiunii spaţiului. Căci admițând 
că spaţiul este un simţ datorit organizaţiei noastre, atunci 
dece la această organizaţie corespunde anume acest simţ ? 
Şi dacă se va răspunde: capriciu, se va întrebă iarăşi : Şi 
dece acest capriciu ? O serie de întrebări care se nasc în 
mod natural şi la care nu putem răspunde decât cel mult cu 
gândurile Sărmanului Dionis. 

Din acestea însă, cu posibilitate de a evăr, nu putem pririi 
decât câtevă fraze: 

„În faptă, lumea e visul sufletului nostru. INu există nici 
timp, nici spaţiu. Ele sunt numai în sufletul nostru. Trecut și 
prezent este în sufletul meu cum e pădurea întrun bob de 
ghindă ; iar universul este asemenea cu reflectarea cerului 


înstelat într'un strop de rouă. 


GEORGE BORNEANU 
Student în Matematice 


II 


NOTIȚE 


SPRE ȘTIINȚĂ — Reproducerea acestor Notiţe este Ingăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 


Apendicele cecal a fost cercetat de curând de Max Cohn cu aju- 
torul razelor Röntgen. Acest organ fusese observat până acum numai 
întâmplător la fotografiarea intestinutui cu razele Röntgen, după ce se 
dăduse bolnavului în mâncare săruri metalice prin care nu străbat aceste 
raze şi care dau prin urmare umbră pe placa fotografică. Printr'o 
tecnică anumită se poate cerceta azi apendicele cecal în multe cazuri. 
Din aceste cercetări rezultă că apendicele face mişcări proprii, se umple 
adesea şi se deşartă. Se poate presupune, și nu fără temei, că schim- 
barea bolnăvicioasă a acestor mişcări particulare ar avea rostul ei în 
apendicită. 

Lucru foarte interesant în această descoperire este că apendicele 
poate să ocupe poziţiuni deosebite şi să ia chiar altă formă, într'un 
anumit timp, la aceeaşi persoană. Aşa că ceeace se considera ca deose- 
biri anatomice între diferitele cazuri observate nu sunt decât deose- 
biri funcţionale, datorite diferitelor faze din activitatea apendicelui, 

Th. (Die Naturwissenschaften, 23 Mai 1913). 

